
CUVÂNTUL AUTORULUI 


Acest roman are la bază o idee dezvoltată acum aproape 
treizeci de ani, într-o scurtă povestire cu același titlu (inclusă 
acum în colecția mea „Cealaltă față a cerului”). Oricum, versi- 
unea de față a fost inspirată direct - și negativ - de către re- 
centul val de space-opera-uri pe marele şi micul ecran. (Între- 
bare: care este opusul inspiraţiei - expiraţia?) 

Vă rog să nu mă înţelegeţi greşit: mi-au plăcut enorm cele 
mai bune episoade din „Star Trek” şi filmele lui Lucas și 
Spielberg, ca să menţionez numai cele mai celebre exemple 
ale genului. Dar aceste opere sunt fantasy, nu science fiction 
în sensul strict al cuvântului. În prezent pare aproape cert că 
în universul real nu vom putea depăși niciodată velocitatea 
luminii. Până și cele mai apropiate sisteme stelare vor rămâ- 
ne pentru totdeauna la distanțe de decenii sau secole; nici un 
Șase Warp nu vă va purta vreodată de la un episod la altul în 
timp util pentru emisiunea de săptămâna viitoare. Marele pro- 
ducător din Cer nu și-a planificat astfel programul. 

În ultimii zece ani, s-a mai înregistrat şi o schimbare sem- 
nificativă şi destul de surprinzătoare în atitudinea oamenilor 
de ştiinţă față de problema Inteligenţei Extraterestre. Între- 
gul subiect nu a devenit respectabil (decât printre personaje 
dubioase ca autorii de science fiction) până în anii '60: piatra 
de hotar o reprezintă opera lui Shklovskii și Sagan, „Intelligent 
Life in the Universe” - „Viaţă inteligentă în Univers” (1966). 

Actualmente însă se consemnează o recădere. Eşecul total 
de a găsi orice urmă de viaţă în acest sistem solar, sau de a 
recepta vreun semnal radio interstelar, pe care marile noas- 
tre antene l-ar putea detecta cu ușurință, i-a îndemnat pe unii 
cercetători să susțină: „Poate că suntem singuri în Univers...” 
Dr. Frank Tipler, cel mai cunoscut exponent al acestei opinii, 


i-a scandalizat (fără îndoială, cu deliberare) pe saganiști, inti- 
tulându-și un articol de ziar, provocator, „Nu există extrate- 
reştri inteligenţi”, Carl Sagan et al argumentează (iar eu sunt 
de acord cu ei) că e mult prea devreme pentru a se sări la con- 
cluzii cu asemenea implicaţii. 

Între timp, controversa face ravagii; după cum bine s-a spus, 
oricare răspuns ne va face pe toţi să ne minunăm. Chestiunea 
se poate lămuri doar prin dovezi, nu prin logică, în orice can- 
tități şi oricât de plauzibilă. Aș prefera să văd întreaga pro- 
blemă beneficiind de un deceniu sau două de benignă negli- 
jare, timp în care radioastronomii, asemenea unor căutători 
de aur scormonind nisipul, vor cerne torenții de zgomote ca- 
re curg din cer. 

Acest roman reprezintă, printre altele, încercarea mea de 
a crea o scriere de ficțiune integral realistă pe tema interste- 
lară - întocmai cum, în „Preludiu spaţiului” (1951), am folosit 
tehnologia cunoscută sau previzibilă pentru a înfățișa prima 
călătorie umană în afara Pământului. În cartea de față nu exis- 
tă nimic care să sfideze sau să contrazică principiile cunos- 
cute; singura extrapolare mai îndrăzneață constă în „propul- 
sia cuantică”, şi chiar şi aceasta deține o paternitate foarte 
respectabilă. Fie şi dacă ar reieşi ca fiind un vis naiv, există 
mai multe alternative posibile; iar dacă noi, primitivii seco- 
lului douăzeci, ni le putem imagina, apoi ştiinţa viitorului va 
descoperi neîndoielnic ceva mult mai bun. 


Arthur C. Clarke 
Colombo, Sri Lanka, 3 iulie 1985 


I. THALASSA 


1. PLAJA DE LA TARNA 


Chiar înainte ca ambarcaţiunea să fi trecut de recif, Mirissa 
îşi dădu seama că Brant era furios. Atitudinea încordată a 
trupului, aşa cum stătea la timonă - simplul fapt că nu lăsase 
manevra finală pe mâna capabilului Kumar - demonstra că îl 
supărase ceva. 

leşi din umbra palmierilor, pornind încet pe plajă, cu nisi- 
pul umed agățându-i-se de picioare. Când ajunse la marginea 
apei, Kumar strângea deja vela. Fratele ei „bebeluș” - de-acum, 
aproape la fel de înalt ca ea, solid și musculos - îi făcu vesel 
cu mâna. Cât de des îşi dorise ca Brant să fi avut aceeași voie 
bună şi dezinvoltură cu Kumar, pe care nici o criză nu părea 
vreodată capabilă să-l tulbure... 

Brant nu aşteptă ca barca să fi atins nisipul, sărind în apă 
când aceasta încă era adâncă până la talie, și se apropie ples- 
căind furios. Căra o masă torsionată de metal{1} plină de 
sârme rupte, pe care i-o întinse s-o vadă. 

— Priveşte! ţipă el. Iar au făcut-o! 

Cu mâna liberă, arătă spre orizontul nordic. 

— De data asta... n-am să-i mai las să scape cu una, cu do- 
uă! lar primărița n-are decât să spună, naibii, ce pofteşte! 

Mirissa păşi într-o parte, pe când micul cataraman, asemeni 
vreunei fiare din mările primordiale, încercându-şi primul 
asalt asupra uscatului, se târa încet în sus pe plajă, cu rulourile 


1 (În orig.) cat's cradle: joc constând dintr-un fir petrecut în 
mod iscusit, pe care participanţii îl ţin pe degete, preluându-l unul 
de la celălalt; la noi este cunoscut atât ca jocul cu aţa pe degete cât şi 
în traducerea din engleză, leagănul pisicii. 

din afara bordurilor. De cum trecu de limita fluxului, Kumar 
opri motorul şi sări să-și urmeze căpitanul, care încă fierbea. 

— Îi tot zic lui Brant, spuse el, că trebuie să fie un acci- 
dent - poate o ancoră târâtă pe fund. La urma urmei, de ce-ar 
face așa ceva intenţionat nordicii? 

— Îţi spun eu, îi replică Brant. Fiindcă sunt prea leneşi ca 
să pună singuri la punct tehnologia. Fiindcă se tem să nu prin- 
dem prea mult peşte. Fiindcă... 

Zări rânjetul celuilalt şi aruncă în direcţia lui, învârtindu-se, 
leagănul pisicii(2) de sârme rupte. Kumar îl prinse fără efort. 

— Oricum, chiar dacă e un accident, n-ar trebui să anco- 
reze aici. Zona e marcată pe hartă clar: ACCES INTERZIS - 
PROIECT DE CERCETARE. Așa că tot voi depune un protest. 

Lui Brant îi revenise deja simțul umorului; chiar cele mai 
furioase crize ale sale rareori durau mai mult de câteva mi- 
nute. Pentru a-i menţine buna dispoziție, Mirissa începu să-și 
plimbe degetele peste spatele lui, vorbindu-i cu cea mai liniș- 
titoare voce a sa: 

— Ai prins peşti frumoşi? 

— Fireşte că nu, răspunse Kumar. Nu-l interesează să prin- 
dă decât statistici - kilograme per kilowatt, prostii de-astea. 
Noroc că mi-am luat undiţa. Vom avea la cină ton. 

Se aplecă în barcă şi scoase aproape un metru de putere 
şi frumusețe hidrodinamică, cu culorile pălindu-i rapid şi ochii 
nevăzători, sticloși deja, pradă morții. 

— Nu prindem prea des din ăştia, spuse el mândru. 

Încă îi mai admirau captura, când pe Thalassa reveni Is- 
toria, iar lumea liberă și lipsită de griji, pe care o cunoscuseră 
pe tot parcursul vieților lor tinere, luă sfârşit pe neaşteptate. 

Semnul decesului ei era scris sus pe cer, ca şi cum o mână 
gigantică ar fi trasat o dungă cu creta peste bolta albastră. 
Sub privirile lor, dâra de vapori lucitori începu să se destra- 
me la margini, sfâșiindu-se în fuioare de nori, până când păru 
că de la un orizont la altul fusese aruncată o punte de zăpadă. 

lar acum, de peste pragul spaţiului, se rostogolea un tunet 
îndepărtat. Era un sunet pe care Thalassa nu-l mai auzise de 
şapte sute de ani, dar pe care oricare copil l-ar fi recunoscut 
de îndată. 


2 Vezi nota nr.1 


În pofida căldurii amurgului, Mirissa se înfioră, iar mâna 
ei o găsi pe a lui Brant. Deşi degetele i se înlănțuiră cu ale ei, 
bărbatul abia păru să observe; continua să privească la cerul 
despicat. 

Chiar și Kumar era copleşit şi totuşi fu primul care vorbi: 

— Probabil ne-a găsit una dintre colonii. 

Brant clătină încet din cap, dar fără prea multă convingere. 

— De ce s-ar deranja? Probabil că au vechile hărți - vor fi 
ştiind că Thalassa e aproape numai ocean. N-ar avea nici un 
sens să vină aici. 

— Curiozitate ştiinţifică? sugeră Mirissa. Să vadă ce s-a 
întâmplat cu noi? Mereu am spus că ar trebui să reparăm in- 
stalația de comunicare... 

Era o dispută veche, care se reactualiza la fiecare câteva 
zeci de ani. Într-o zi, erau de acord majoritatea oamenilor, 
Thalassa chiar ar fi trebuit să-și reconstruiască marea farfu- 
rie de pe Insula de Est, distrusă de erupția vulcanului Krakan, 
cu patru sute de ani în urmă. Dar, între timp, erau atâtea lu- 
cruri mult mai importante - sau, pur și simplu, mai amuzante. 

— Construcția unei astronave e un proiect enorm, spuse 
îngândurat Brant. Nu cred că ar face-o vreo colonie - decât 
dacă n-ar avea încotro. Ca Pământul... 

Fraza îi rămase neterminată, stingându-se în tăcere. După 
toate acele secole, încă mai era un nume greu de rostit. 

Ca unul, se întoarseră spre est, unde rapida noapte ecua- 
torială înainta peste mare. 

Câteva dintre stelele cele mai strălucitoare răsăriseră de- 
ja, iar imediat deasupra palmierilor stătea suspendat incon- 
fundabilul mic grup compact al Triunghiului. Cele trei stele 
ale sale erau de magnitudine aproape egală - dar odată, lângă 
vârful sudic al constelaţiei, strălucise preț de câteva săptă- 
mâni un intrus mult mai luminos. 

Resturile sale comprimate erau vizibile încă, printr-un tele- 
scop de putere medie. Nici un instrument însă n-ar fi putut înfă- 
țișa bulgărele de scrum orbital, care fusese planeta Pământ. 


2. MICUL NEUTRU 


Cu peste o mie de ani mai târziu, un mare istoric avea să 
numească perioada dintre anii 1901 şi 2000 „secolul când s-a 

întâmplat totul”. Adăugase că oamenii acelor vremuri ar fi 
fost de acord cu el, dar din motivn complet nepotrivite. 

Oamenii ar fi insistat, adesea cu justificată mândrie, asu- 
pra realizărilor ştiinţifice ale epocii - cucerirea aerului, elibe- 
rarea energiei atomice, descoperirea principiilor fundamen- 
tale ale vieţii, revoluţia electronicii și a comunicațiilor, înce- 
puturile inteligenţei artificiale şi, cea mai spectaculoasă din 
toate, explorarea sistemului solar și prima aselenizare. Dar, 
după cum sublinia istoricul, cu exactitatea 20/20 a vederii 
retrospective, nici unul dintr-o mie nu va fi auzit de descope- 
rirea care transcendea toate aceste evenimente, amenințând să 
le facă absolut irelevante. 

Părea la fel de inofensivă și de îndepărtată de problemele 
omeneşti, ca placa fotografică neclară din laboratorul lui 
Becquerel care dusese, în doar cincizeci de ani, la globul de 
foc de deasupra Hiroshimei. Într-adevăr, era un produs secun- 
dar al aceloraşi cercetări și începuse cu tot atâta nevinovăție. 

Natura este un contabil foarte strict şi-şi actualizează per- 
manent balanţele de plăți. Astfel, fizicienii au fost extrem de 
nedumeriți când au descoperit anumite reacții nucleare în 
care, după ce se făcuse suma tuturor fragmentelor, ceva pă- 
rea să lipsească într-un termen al ecuației. 

Asemeni unui contabil, care completează în grabă mărun- 
țişul pentru a rămâne cu un pas înaintea inspectorilor, fizici- 
enii au fost siliți să inventeze o nouă particulă. Și, pentru a 
explica discrepanţa, aceasta a trebuit să fie cum nu se poate 
mai aparte - fără masă, nici sarcină, şi de-o forță penetrantă 
atâta de fantastică, încât putea trece, fără nici un inconveni- 
ent perceptibil, printr-un zid de plumb gros de miliarde de 
kilometri. 

Această fantomă a primit porecla de „neutrino” - neutron 
plus bambino. Nu părea să existe nici o speranţă de a detecta 
vreodată o entitate atât de insesizabilă; dar, în 1956, prin 
eroice eforturi de instrumentare, fizicienii capturaseră pri- 
mele câteva specimene. Era un triumf și pentru teoreticieni, 
care-și găsiseră acum verificarea improbabilelor ecuații, 

Nimeni nu cunoştea, nici nu-i păsa de lume ca întreg; nu- 
mărătoarea inversă a apocalipsei însă începuse. 


3. CONSILIUL SATULUI 


Reţeaua locală a Tarnei nu funcționa niciodată în propor- 
ție mai mare de nouăzeci la sută, dar, pe de altă parte, nici 
mai puțin de optzeci la sută din ea nu opera vreodată. Ase- 
menea majorității echipamentelor de pe Thalassa, fusese pro- 
iectată de niște genii, moarte demult, astfel că avariile catas- 
trofale erau virtualmente imposibile. Chiar dacă multe com- 
ponente se defectau, sistemul avea să-și continue funcționa- 
rea rezonabil de corectă, până când cineva ajungea suficient 
de exasperat pentru a efectua reparaţiile. 

Inginerii o numeau „degradare grațioasă” - expresie care, 
după cum declaraseră unii cinici, descria destul de adecvat 
modul de viață lassian. 

Conform computerului central, reţeaua se învârtea acum 
în jurul normalei sale operativități de nouăzeci la sută, iar 
primărița Waldron s-ar fi mulțumit bucuros cu mai puțin. 
Majoritatea satului o căutase în ultima jumătate de oră şi cel 
puțin cincizeci de adulți şi copii forfoteau prin sala de consi- 
liu - număr mai mare decât cel care-ar fi încăput comod, fără 
a mai socoti și scaunele. Cvorumul pentru o întrunire ordina- 
ră era de doisprezece şi, uneori, era nevoie de măsuri draco- 
nice pentru a aduna până şi acest număr de trupuri calde la 
un loc. Restul celor cinci sute șaizeci de locuitori ai Tarnei 
preferau să privească - și să voteze, dacă simțeau un interes 
suficient - din propriile lor locuinţe confortabile. 

Se mai înregistraseră două apeluri şi din partea Guverna- 
torului de provincie, unul de la cabinetul preşedintelui şi unul 
de la serviciul de ştiri de pe Insula de Nord, toate exprimând 
aceeași cerere complet inutilă. Fiecare primise același scurt 
răspuns: „Sigur că vă anunțăm dacă se întâmplă ceva... şi vă 
mulțumim pentru interes”. 

Primăriței Waldron nu-i plăcea agitația, iar cariera ei, 
de-un succes moderat ca administrator local, se bazase pe 
evitarea acesteia. Uneori, desigur, era imposibil; veto-ul său 
ar fi abătut cam greu uraganul din '09, care - până astăzi - 
fusese cel mai notabil eveniment al secolului. 

— Liniște, toată lumea! ţipă primărița. Reena - lasă scoi- 
cile-alea-n pace, cineva s-a chinuit mult să le aranjeze! Ori- 
cum, era timpul să fii în pat! Billy - jos de pe masă! Imediat! 

Surprinzătoarea repeziciune cu care se restabili ordinea 
dovedea că, măcar o dată, sătenii erau nerăbdători să audă ce 
avea de spus primărița. Femeia opri piuitul insistent al tele- 
fonului-brăţară şi deturnă apelul spre centrala de mesaje. 

— Sincer, nu știu mult mai mult decât dumneavoastră - și 
nu prea sunt şanse să primim alte informații timp de câteva ore. 
Dar, categoric, a fost un soi de navă spaţială, şi deja reintrase - 
cred c-ar trebui să spun că intrase - în spațiul circumplanetar, 
când a trecut pe deasupra noastră. Întrucât pe Thalassa nu 
există nici un alt loc unde s-ar putea duce, e de presupus că 
va reveni, mai devreme sau mai târziu, la Cele Trei Insule. 
Asta ar putea dura ore întregi, dacă dă ocol planetei. 

— Vreo încercare de radio-contact? întrebă cineva. 

— Da, dar până în prezent, fără succes. 

— Ar trebui să încercăm, măcar? se auzi un glas neliniștit. 

Întreaga adunare fu cuprinsă de o scurtă tăcere; apoi, con- 
silierul Simmons, cel dintâi dintre pisălogii primăriţei Waldron, 
pufni dezgustat. 

— Asta-i ridicol. Orice-am face, ne pot găsi în vreo zece 
minute. Oricum, probabil că ştiu exact unde suntem. 

— Sunt întru totul de acord cu consilierul, spuse primări- 
ţa Waldron, bucurându-se de neașteptata ocazie. Orice na- 
vă-colonie va fi având fără-ndoială hărţi ale Thalassei. Pot fi 
vechi de-o mie de ani, dar înfățișează Prima Asolizare. 

— Dar dacă - dacă, doar - chiar sunt extratereștri? 

Primărița oftă; crezuse că această teză murise de bătrâ- 
neţe, cu secole în urmă. 

— Nu există extratereștri, spuse ea cu fermitate. Cel pu- 
țin, nu unii destul de inteligenţi pentru a călători prin spaţiu. 
Desigur, nu putem fi niciodată sută la sută siguri - dar Pă- 
mântul a căutat timp de-o mie de ani, cu toate instrumentele 
care se pot concepe. 

— Mai e și o altă posibilitate, interveni Mirissa, care stă- 
tea împreună cu Brant și Kumar în fundul sălii. 

Toate capetele se întoarseră spre ea, însă Brant se arătă 
cam nemulțumit. În pofida iubirii sale pentru Mirissa, existau 
momente când își dorea să nu fi fost chiar atât de bine infor- 


mată şi ca familia ei să nu fi avut Arhivele în grijă timp de 
cinci generații. 

— Şi anume, draga mea? 

Acum era rândul Mirissei să fie nemulțumită, deşi își as- 
cunse iritarea. Nu-i plăcea să fie tratată cu condescendență 
de către cineva nu tocmai inteligent, fie şi de-o neîndoielnică 
istețime - sau, poate, viclenie era cuvântul cel mai potrivit. 
Faptul că primărița Waldron îi făcea tot timpul ochi dulci lui 
Brant n-o deranja deloc pe Mirissa; cel mult o amuza și putea 
simţi chiar o anume simpatie pentru femeia mai vârstnică. 

— Ar putea fi o altă navă-robot de însămânțare, ca aceea 
care a adus pe Thalassa tiparele genetice ale strămoșilor noștri. 

— Dar acum - atât de târziu? 

— De ce nu? Primele nave de însămânțare n-au putut atin- 
ge decât câteva procente din viteza luminii. Pământul a con- 
tinuat să le îmbunătăţească - până în momentul când a fost 
distrus. Întrucât ultimele modele erau de aproape zece ori 
mai rapide, cele dintâi au fost întrecute, în circa un secol; 
probabil că multe dintre ele sunt încă pe drum. Nu ești de 
acord, Brant? 

Mirissa avea întotdeauna grijă să-l includă în orice discu- 
ție, pentru a-l face să creadă că de la el pornise. Era foarte 
conştientă de complexele lui de inferioritate și nu dorea să le 
accentueze. 

Uneori, se simțea destul de singuratică în calitatea ei de-a 
fi cea mai inteligentă persoană din Tarna; deşi păstra con- 
tactul prin reţea cu o jumătate de duzină dintre omologii ei 
intelectuali de pe Cele Trei Insule, rareori aveau întâlniri fa- 
ță-n față pe care, chiar după atâtea milenii, nici o tehnologie 
de comunicaţii nu le putea egala cu adevărat. 

— E o idee interesantă, spuse Brant. S-ar putea să ai 
dreptate. 

Deși istoria nu era punctul lui forte, Brant Fateoner avea 
priceperea tehnicianului față de complexa serie de eveni- 
mente care duseseră la colonizarea Thalassei. 

— Şi ce vom face, întrebă el, dacă e o altă navă de însă- 
mânţare, care va încerca să ne colonizeze din nou? îi zicem 
„Mulţumim foarte mult, dar astăzi nu?” 

Răsunară câteva râsete nervoase; apoi, consilierul Simmons 
remarcă îngândurat: 

— Sunt sigur că am putea să ne descurcăm cu o navă de 
însămânțţare, la nevoie. Și n-ar fi roboții ei destul de inteligenți 
pentru a-şi anula programul, când vor vedea treaba care deja 
s-a făcut? 

— Poate. Dar s-ar putea şi să creadă că pot face una mai 
bună. Oricum, indiferent că e o relicvă a Pământului sau un 
model mai recent de pe vreo colonie, trebuie să fie vreun soi 
de robot. 

Nu era nevoie să intre în detalii; toţi cunoşteau fantasti- 
cele dificultăți şi cheltuieli ale zborurilor interstelare cu oa- 
meni. Chiar dacă erau posibile din punct de vedere tehnic, 
n-aveau absolut nici un rost. Roboții puteau face aceeași trea- 
bă, de mii de ori mai ieftin. 

— Robot sau relicvă - ce facem cu ea? întrebă unul dintre 
săteni. 

— S-ar putea să nu fie problema noastră, răspunse primă- 
rița. Toată lumea pare să fi presupus că se va îndrepta spre 
Prima Asolizare, dar de ce-ar face-o? La urma urmei, Insula 
de Nord prezintă mult mai multe probabilități... 

Primărița greşise de multe ori, dar niciodată cu atâta re- 
peziciune. De astă dată, sunetul care se înteți pe cer, deasu- 
pra Tarnei, nu mai fu un tunet îndepărtat din ionosferă, ci şu- 
ierul pătrunzător al unui turboreactor de joasă altitudine, în 
zbor rapid. Toată lumea năvăli afară din sala de consiliu, cu o 
grabă neobişnuită; doar primii ajunseră la timp pentru a ve- 
dea aripa-delta cu vârf bont, eclipsând stelele, în timp ce se 
îndrepta cu hotărâre spre locul încă sacru al ultimei legături 
cu Pământul. 

Primărița Waldron se opri un moment, pentru a raporta 
centralei, apoi li se alătură celorlalți care forfoteau pe afară. 

— Brant... tu poţi ajunge acolo primul. la zmeul. 

Inginerul mecanic-şef din Tarna clipi din ochi; era pentru 
prima oară că primea un ordin atât de direct din partea pri- 
măriţei. Păru cam intimidat. 

— Acum câteva zile, a căzut o nucă de cocos peste aripă. 
N-am avut timp s-o repar, din cauza problemei cu plasele de 
pescuit. Oricum, nu e echipată pentru zboruri de noapte. 

Primăriţa îl privi lung, cu asprime. 

— Sper că maşina mea merge, spuse ea sarcastică. 


— Desigur, răspunse Brant, cu glas lezat. E cu plinul făcut, 
gata de drum. 

Era absolut neobișnuit ca maşina primăriţei să se depla- 
seze undeva; întreaga lungime a Tarnei se putea străbate pe 
jos în douăzeci de minute și toate transporturile locale de 
hrană şi materiale se efectuau cu mici roabe. În şaptezeci de 
ani de serviciu oficial, maşina înregistrase mai puţin de-o su- 
tă de mii de kilometri și, lăsând la o parte accidentele, era de 
așteptat să rămână în putere timp de cel puţin încă un secol. 

Lassienii experimentaseră voioşi majoritatea viciilor; prin- 
tre acestea însă, nu se numărau lâncezeala planificată și con- 
sumul ostentativ. Nimeni n-ar fi bănuit că vehiculul era mai 
bătrân decât oricare dintre pasagerii săi, în timp ce pornea în 
cel mai istoric voiaj, pe care avea să-l fi făcut vreodată. 


4. SEMNALUL DE ALARMĂ 


Nimeni n-a auzit primul dangăt de clopot funebru al Pă- 
mântului - nici chiar savanții care au făcut descoperirea fa- 
tală, într-o mină de aur abandonată din Colorado. 

Fusese un experiment îndrăzneţ, absolut de neconceput 
înainte de jumătatea secolului XX. Odată ce se detectase neu- 
trino-ul, devenise repede clar că omenirii i se deschisese o 
nouă fereastră spre Univers. Un lucru atât de penetrant, încât 
trecea printr-o planetă la fel de uşor ca printr-un geam, se pu- 
tea folosi pentru a privi în inimile sorilor. 

Și mai ales într-a Soarelui. Astronomii erau încrezători că 
vor înţelege reacţiile care energizau cuptorul solar, de care 
depindea, în ultimă instanţă, toată viața de pe Pământ. La 
enormele presiuni și temperaturi din miezul Soarelui, hidro- 
genul se transforma în heliu, printr-o serie de reacții care elibe- 
rau vaste cantități de energie. Și, ca produs secundar, neutrini. 

Găsind în trilioanele de tone de materie, care le stăteau în 
drum, un obstacol la fel de firav ca un fuior de fum, acești 
neutrini solari se năpusteau din locul lor de origine cu viteza 
luminii. Cu numai două secunde după ce ieșeau în spaţiu, se 
răspândeau în exterior prin tot Universul. Oricât de multe 
stele și planete întâlneau în cale, majoritatea aveau să fi evi- 
tat totuși capturarea de către insubstanţiala fantomă a mate- 

riei „solide”, în momentul când însuși Timpul urma să se 
sfârşească. 

După opt minute, de la ieșirea din Soare, o mică fracțiune 
din torentul solar mătura Pământul - și o fracțiune chiar mai 
mică era interceptată de către cercetătorii din Colorado. 
Aceștia își îngropaseră echipamentele la peste un kilometru 
adâncime, astfel ca toate radiațiile mai puţin penetrante să se 
filtreze şi să poată capta rarii mesageri autentici din inima 
Soarelui. Numărând neutrinii capturați, sperau să studieze, în 
detaliu, condiţiile unui loc care, după cum lesne putea dovedi 
orice filosof, era interzis pentru totdeauna cunoașterii sau 
observaţiei omenești. 

Experimentul a reuşit; neutrinii solari au fost detectați. 
Dar - erau mult prea puţini. Ar fi trebuit să prindă de trei-pa- 
tru ori mai mulți decât reușiseră să captureze masivele in- 
strumente. 

Evident, ceva era în neregulă și, în anii 1970, Cazul Neu- 
trinilor Lipsă a declanșat un scandal științific major. Echipa- 
mentele au fost verificate şi reverificate, teoriile au fost revi- 
zuite amănunţit, iar experimentele s-au reluat de zeci de ori - 
mereu, cu aceleași rezultate derutante. 

Spre sfârşitul secolului XX, astrofizicienii fuseseră siliți să 
accepte o concluzie tulburătoare - deşi nimeni nu-și dădea 
seama încă de deplinele ei implicaţii. 

Nu era nimic în neregulă cu teoria sau cu echipamentele. 
Necazul se afla înlăuntrul Soarelui. 

Prima întrunire secretă din istoria Uniunii Astronomice 
Internaţionale a avut loc în 2008, la Aspen, Colorado - nu de- 
parte de locul experimentului inițial, care între timp se repe- 
tase într-o duzină de ţări. O săptămână mai târziu, Buletinul 
Special I.A.U. 455/08, purtând cu deliberare titlul ponderat 
de Câteva note asupra reacţiilor solare, a ajuns în mâinile tu- 
turor guvernelor de pe Pământ. 

S-ar fi putut crede că, încet, pe măsură ce vestea se răs- 
pândea, anunţul Sfârşitului Lumii avea să producă o oarecare 
panică. De fapt, reacția generală a constat într-o tăcere vecină 
cu buimăceala, apoi o ridicare din umeri și reluarea treburi- 
lor normale, cotidiene. 

Puţine guverne priviseră în viitor, cu mai mult de inter- 
valul următoarelor alegeri, puţini indivizi prevăzuseră mai 


mult decât viețile nepoților lor. Și, oricum, astronomii puteau 
să se înșele... 

Chiar dacă omenirea fusese condamnată la moarte, data 
execuţiei încă nu era fixată. Soarele n-avea să explodeze timp 
de încă o mie de ani cel puţin; și cine să verse lacrimi pentru 
cea de-a patruzecea generaţie? 


5. CĂLĂTORIE NOCTURNĂ 


Nu răsărise nici una din cele două luni, când mașina porni 
pe cel mai vestit drum al Tarnei, purtându-i pe Brant, primă- 
rița Waldron, consilierul Simmons și doi săteni vârstnici. Deşi 
conducea cu obișnuita sa pricepere, fără efort, Brant încă mai 
fierbea pe dinăuntru din cauza mustrării primăriței. Faptul 
că brațul ei dolofan stătea petrecut, ca din întâmplare, peste 
umerii lui goi nu ameliora decât prea puțin situaţia. 

Pașnica frumusețe a nopţii însă şi ritmul hipnotic al suc- 
cesiunii palmierilor, ce lunecau monoton prin evantaiul de 
lumină al mașinii, îi restabiliră rapid buna dispoziţie. Şi cum 
li s-ar fi putut permite unor sentimente personale atât de 
meschine să influențeze un asemenea moment istoric? 

În zece minute, aveau să se afle la Prima Asolizare şi la 
începuturile istoriei lor. Ce îi aştepta acolo? Un singur lucru 
era sigur: vizitatorul se orientase după baliza aflată încă în 
funcțiune a străvechii nave de însămânţare. Știa unde să ca- 
ute, deci probabil provenea dintr-o altă colonie umană din 
acel sector al spaţiului. 

Pe de altă parte... Pe Brant îl izbi deodată un gând tulbu- 
rător. Oricine - orice - putea să fi detectat baliza, care semna- 
liza întregului Univers că Inteligența trecuse pe-acolo. Își 
aminti că, în urmă cu câțiva ani, se înregistrase o mişcare în 
sensul opririi transmisiei, sub motiv că nu servea nici unui 
scop util şi risca să producă daune. Propunerea fusese res- 
pinsă la limită, din motive mai degrabă sentimentale şi emo- 
ționale decât logice. Thalassa putea să-și regrete curând 
această decizie, dar, cu siguranță, acum era prea târziu pen- 
tru a mai face ceva. 

Consilierul Simmons, așezat pe bancheta din spate, se 
aplecase peste spătar, vorbindu-i calm primăriţei. 

— Helga, spuse el - și era prima oară când Brant îl auzea 
folosind numele ei de botez - crezi că vom mai putea să comu- 
nicăm? Limbajele robotice evoluează foarte repede, ştii bine. 

Primărița Waldron nu ştia, dar se pricepea de minune să-și 
ascundă ignoranţa. 

— Asta-i cea mai mică dintre probleme; să așteptăm până 
se ivește. Brant - ai putea să conduci puţin mai încet? Prefer 
să ajungem vii acolo. 

Viteza era perfect sigură, pe drumul acela familiar, dar 
Brant încetini conştiincios, la patruzeci de clicuri. Se întrebă 
dacă primărița încerca să amâne confruntarea; era o respon- 
sabilitate cutremurătoare, faptul de-a se întâlni cu cea de-a 
doua navă spaţială din afara lumii lor, în întreaga istorie a 
planetei. Avea să-i privească întreagă Thalassa. 

— Krakan! înjură unul dintre pasagerii de pe locurile din 
spate. A luat cineva vreo cameră? 

— Prea târziu, ca să ne mai întoarcem, răspunse consilierul 
Simmons. Oricum, va fi timp destul pentru fotografii. Nu cred 
că-și vor lua din nou zborul imediat, după ce ne vor da bună ziua! 

În glas i se simţea o anume isterie moderată, iar Brant nu-l 
putea învinui pentru asta. Cine-ar fi putut spune ce îi aştepta 
imediat după culmea următoarei coline? 

— Voi raporta de îndată că am ceva să vă spun, domnule 
preşedinte. 

Primărița Waldron folosea stația radio a mașinii. Brant 
nici măcar nu remarcase apelul; fusese prea pierdut în reve- 
riile lui proprii. Pentru prima oară în viaţă, îşi dorea să fi în- 
văţat ceva mai multă istorie. 

Desigur, era destul de familiarizat cu faptele de bază; fie- 
care copil de pe Thalassa creştea învățându-le. Ştia cum, în 
timp ce secolele îşi ticăiau nepăsătoare trecerea, diagnosticul 
astronomilor devenise tot mai cert, iar data predicţiei lor din 
ce în ce mai precisă. În anul 3600, plus-minus șaptezeci şi 
cinci de ani, Soarele avea să devină novă. Nu o novă foarte 
spectaculoasă - dar, totuși, destul de mare... 

Un filosof din vechime remarcase odată că sufletul omului 
se linişteşte de minune când ştie că a doua zi dimineaţă va fi 
spânzurat. Un fenomen asemănător avusese loc cu întregul 
neam omenesc în timpul ultimilor ani ai Mileniului Patru. Dacă 
existase un singur moment când omenirea privise, în sfârșit, 


viitorul în față, atât cu resemnare, cât și cu hotărâre, acesta 
fusese miezul nopții de decembrie, când anul 2999 se schim- 
base în 3000. Nimeni din cei ce văzuseră apariția acestui 
dintâi 3 nu putea uita că n-avea să mai existe nicicând un 4. 

Totuși, rămânea mai mult de-o jumătate de mileniu; cele 
treizeci de generaţii, care încă mai urmau să trăiască şi să 
moară pe Pământ, asemenea strămoșilor lor, mai puteau face 
încă multe. În ultimă instanţă, puteau păstra cunoștințele spe- 
ciei şi cele mai mari creaţii ale artei omenești. 

Încă din primele zile ale epocii spaţiale, primele sonde ro- 
botizate părăsiseră sistemul solar, purtând înregistrări muzica- 
le, mesaje și imagini, pentru cazul că aveau să întâlnească vre- 
odată alți exploratori ai Cosmosului. Și, deşi în galaxia-mamă nu 
se detectase niciodată vreun semn de civilizații extraterestre, 
chiar și cei mai pesimiști credeau că inteligenţa trebuia să mai fi 
apărut undeva în miliardele de alte universuri-insule, care se 
întindeau cât vedeai cu cele mai puternice telescoape. 

Preţ de secole, terabyte peste terabyte de cultură și cunoș- 
tințe omeneşti fuseseră transmiși spre Nebuloasa Androme- 
da şi vecinii ei mai îndepărtați. Nimeni, fireşte, n-avea să afle 
vreodată dacă semnalele erau recepționate sau, recepționate 
fiind, dacă puteau fi interpretate. Motivația însă putea fi îm- 
părtășită de majoritatea oamenilor; consta în imboldul de a 
lăsa un ultim mesaj - un semnal oarecare, spunând: „lată - şi 
eu am fost viu cândva!” 

Prin anul 3000, astronomii considerau că giganticele lor 
telescoape orbitale detectaseră toate sistemele planetare 
aflate pe o rază de cinci sute de ani-lumină față de Soare. Fu- 
seseră descoperite zeci de lumi mari, aproximativ cât Pă- 
mântul, iar unele dintre cele mai apropiate fuseseră carto- 
grafiate rudimentar. Unele aveau o atmosferă, purtând incon- 
fundabila semnătură a vieţii - un procentaj de oxigen anor- 
mal de mare. Existau șanse rezonabile ca oamenii să poată 
supraviețui - dacă puteau ajunge acolo. 

Oamenii nu puteau, dar Omul, da. 

Primele nave de însămânţare erau primitive, dar cu toate 
acestea atingeau limitele tehnologiei. Cu sistemele de pro- 
pulsie, disponibile în anul 2500, puteau ajunge la cel mai 
apropiat sistem planetar în două sute de ani, purtându-și 
prețioasa sarcină de embrioni congelați. 

Aceasta însă era cea mai neînsemnată dintre misiunile 
lor. Mai aveau de transportat şi echipamentele automate care 
urmau să reînvie și să crească acești potenţiali indivizi umani, 
învățându-i cum să supraviețuiască într-un mediu necunos- 
cut și, probabil, ostil. Ar fi fost zadarnic - crud, într-adevăr - 
să debarce copii goi şi neştiutori, pe lumi neprietenoase ca 
vechea Sahara sau Antarctica. Aceștia trebuiau să fie educați, 
să primească unelte, să li se arate cum să depisteze și să fo- 
losească resursele locale. lar nava de însămânţare, odată aso- 
lizând şi devenind Navă-Mamă, urma să-și ocrotească proge- 
nitura preţ de generaţii în șir. 

Nu trebuiau transportați numai oamenii, ci și o biota com- 
pletă. Era necesar să fie incluse plante - chiar dacă nimeni nu 
ştia dacă avea să existe sol fertil pentru ele -, animale de fer- 
mă şi o surprinzătoare diversitate de insecte și microorga- 
nisme esenţiale, pentru cazul că sistemele normale de produ- 
cere a hranei se stricau și era necesară revenirea la tehnicile 
agricole fundamentale. 

Noul început de felul acesta avea un avantaj. Toate bolile 
şi paraziţii, care chinuiseră omenirea de la începuturile tim- 
pului, aveau să rămână în urmă, pierind în focul sterilizator 
al Novei Solis. 

Bănci de date, „sisteme experte”, capabile să facă față ori- 
cărei situaţii imaginabile, roboţi, mecanisme de depanare și 
de rezervă trebuiau proiectate și construite. Şi trebuiau să 
funcționeze pe un interval de timp cel puţin la fel de lung ca 
acela dintre Declaraţia de Independenţă - 4 iulie 1776, „ziua 
de naștere” a S.U.A. şi prima aselenizare - 20 iulie 1969. 

Deşi sarcina părea aproape imposibilă, inspirase un ase- 
menea entuziasm, încât aproape întreaga omenire s-a coali- 
zat ca s-o îndeplinească. Era un scop pe termen lung - ultimul 
scop pe termen lung - care putea da acum un oarecare sens 
vieţii, chiar și după ce Pământul avea să fie distrus. 

Prima navă de însămânțare părăsise sistemul solar în anul 
2553, îndreptându-se spre apropiata soră geamănă a Soare- 
lui, Alpha Centauri A. Deși clima planetei Pasadena, de mări- 
mea Pământului, era supusă unor extreme violente, datorate 
vecinătății cu Centauri B, următoarea ţintă probabilă se afla 
la o distanță aproape de două ori mai mare. Timpul călătoriei 
până pe Sirius X avea să fie de peste patru sute de ani; la so- 


sirea navei de însămânţare, era posibil ca Pământul să nu mai 
existe demult. 

Dar dacă Pasadena putea fi colonizată cu succes, rămânea 
timp destul pentru a transmite acasă vestea cea bună. Două 
sute de ani călătoria, cincizeci de ani pentru a pune bazele și 
a construi un mic transmiţător şi abia patru ani în care sem- 
nalul să ajungă înapoi pe Pământ - ei bine, cu puţin noroc, 
prin jurul anului 2800 aveau să răsune urale pe străzi... 

De fapt, se întâmplase în 2786; Pasadena izbutise mai bi- 
ne decât se prevăzuse. Vestea electrizase pe toată lumea și 
conferise încurajări înnoite programului de însămânțare. În- 
tre timp, mai fuseseră lansate vreo zece nave, fiecare cu teh- 
nologii mai avansate decât precursoarele ei. 

Ultimele modele puteau atinge o viteză de douăzeci de ori 
mai mică decât a luminii și aveau în raza de acțiune mai mult 
de cincizeci de ţinte. 

Chiar şi când semnalul de pe Pasadena a tăcut, după ce nu 
transmisese decât știrea asolizării inițiale, descurajarea a ți- 
nut doar un moment. Ceea ce se făcuse se putea face din 
nou - şi din nou - cu o tot mai mare certitudine de succes. 

Prin 2700, tehnica rudimentară a embrionilor congelaţi a 
fost abandonată. Mesajul genetic pe care-l codifica Natura în 
structura spiralei moleculei de A.D.N. putea fi acum înmaga- 
zinat mai ușor, mai sigur și chiar mai compact în memoriile 
celor mai recente computere, astfel că se puteau transporta 
milioane de genotipuri într-o navă de însămânțare nu mai 
mare decât un avion obișnuit, de-o mie de pasageri. O în- 
treagă națiune nenăscută, cu toate echipamentele de dupli- 
care necesare pentru a pune bazele unei noi civilizaţii, putea 
fi închisă în câteva sute de metri cubi şi trimisă spre stele. 

Acest lucru, după cum știa Brant, se întâmplase pe Thalassa 
cu şapte sute de ani în urmă. Pe când drumul urca peste co- 
line, trecuseră deja prin dreptul câtorva cicatrici lăsate de 
primele excavatoare robotice în căutarea materiilor prime, 
din care fuseseră creaţi propriii lui strămoşi. Încă un moment 
şi aveau să vadă uzinele de procesare demult abandonate și... 

— Ce-i asta? şopti agitat consilierul Simmons. 

— Stai! ordonă primăriţa. Opreşte motorul, Brant. 

Întinse mâna spre microfonul maşinii. 

— Aici primărița Waldron. Ne aflăm la borna kilometrului 
şapte. În faţa noastră se vede o lumină - o vedem printre co- 
paci - din câte-mi pot da seama, se află exact la Prima Asolizare. 
Nu auzim nimic. Acum reluăm ascensiunea. 

Brant nu mai aşteptă ordinul, apăsând uşurel înainte ma- 
neta de viteză. Era a doua întâmplare interesantă din viața 
lui, după ce-l prinsese uraganul din '09. 

Acela fusese mai mult decât interesant; avusese noroc să 
scape cu viață. Poate că și aici erau pericole, dar n-o credea 
cu adevărat. Puteau fi roboții ostili? Desigur, era exclus ca ex- 
traplanetarii să dorească altceva de pe Thalassa decât cunoș- 
tinţe şi prietenie... 

— Ştii, spuse consilierul Simmons, am văzut bine obiectul 
înainte de-a fi dispărut după copaci și sunt sigur că era un fel 
de aeronavă. Navele de însămânțare n-aveau niciodată aripi 
şi formă aerodinamică, firește. Și era foarte mic. 

— Orice-o fi, răspunse Brant, vom şti în cinci minute. Pri- 
viți lumina aceea - a coborât în Parcul Pământului, locul cel 
mai evident. N-ar fi bine să oprim mașina și să facem restul 
drumului pe jos? 

Parcul Pământului era ovalul de iarbă, întreţinut cu grijă, 
din latura răsăriteană a Primei Asolizări, iar acum li-l ascun- 
dea vederii coloana neagră, dominantă, a Navei-Mamă, cel 
mai vechi și mai venerat monument de pe planetă. Pe lângă 
marginile cilindrului, încă neoxidat, se revărsa un torent de 
lumină, dintr-o singură sursă strălucitoare. 

— Opreşte mașina chiar înainte de a ajunge la navă, or- 
donă primărița. Apoi vom cobori și vom privi pe lângă ea. 
Stinge farurile, ca să nu ne vadă, dacă noi nu vrem. 

— Cine - sau ce? întrebă unul dintre pasageri, cu o infimă 
undă de isterie. Nu-l luă nimeni în seamă. 

Maşina se opri în umbra imensă a navei, iar Brant o în- 
toarse cu o sută optzeci de grade. 

— Doar ca să putem fugi mai repede, explică el, în parte 
serios, în parte răutăcios; încă nu-i venea să creadă că-i pân- 
dea vreun real pericol. Într-adevăr, existau momente când se 
întreba dacă totul se petrecea cu adevărat. Poate că încă mai 
dormea şi avea doar un vis foarte amănunțit. 

Coborâră tăcuţi din maşină și porniră spre navă, după 
care o ocoliră până lângă peretele de lumină, precis definit. 


Brant își feri ochii și privi pe furiş pe lângă margine, mijin- 
du-și pleoapele din cauza strălucirii. 

Consilierul Simmons avusese perfectă dreptate. Era un soi 
de aeronavă - sau aerospaționavă - şi încă foarte mică. Să fi 
fost nordicii?... Nu, aşa ceva era absurd. Nu exista nici un fo- 
los imaginabil pentru un asemenea vehicul în regiunea limi- 
tată a Celor Trei Insule, iar construirea sa n-ar fi putut rămâ- 
ne ascunsă. 

Avea forma unui vârf de săgeată bont și pesemne asolizase 
vertical, căci nu se vedeau urme pe iarba din jur. Lumina pro- 
venea dintr-o singură sursă, un locaș dorsal aerodinamic, ime- 
diat deasupra căruia se aprindea şi se stingea un semnal roșu. 
În ansamblu, era o mașină încurajator - dezamăgitor chiar - 
de banală. O mașină care n-ar fi avut cum să străbată duzina 
de ani-lumină până la cea mai apropiată colonie cunoscută. 

Deodată, lumina principală se stinse, lăsând micul grup 
de observatori momentan orbit. Când vederea i se readaptă, 
Brant putu observa că în partea din față a mașinii existau 
ferestre, conturate slab de o lumină interioară. Ei bine - dar 
arăta aproape ca un vehicul cu echipaj uman, nu ca nava ro- 
botică de care fuseseră siguri! 

Primărița Waldron ajunsese la aceeași uluitoare concluzie. 

— Nu e un robot - sunt oameni înăuntru! Să nu mai pier- 
dem timpul. Luminează-mă cu lanterna, Brant, ca să ne poată 
vedea. 

— Helga! protestă consilierul Simmons. 

— Nu fi neghiob, Charlie. Brant, să mergem. 

Care fuseseră cuvintele primului om pe Lună, cu aproape 
două milenii în urmă? „Un pas mic...” Făcuseră cam douăzeci 
de pași, când, într-o latură a vehiculului, se deschise o ușă și o 
rampă dublu-articulată se desfăşură rapid în jos, doi umano- 
izi ieşind în întâmpinarea lor. 

Aceasta fu prima reacție a lui Brant. Apoi îşi dădu seama 
că-l indusese în eroare culoarea pielii lor - sau ceea ce putea 
distinge prin pelicula transparentă, flexibilă, care-i acoperea 
din cap până-n picioare. 

Nu erau umanoizi - erau oameni. Dacă n-ar mai fi ieşit ni- 
ciodată la soare, putea deveni şi el atât de palid ca ei. 

Primărița ţinea mâinile întinse, în tradiționalul gest „Ia- 
tă - nici o armă!” vechi ca istoria. 

— Nu cred că mă veţi înțelege, spuse ea, dar fiți bineveniţi 
pe Thalassa. 

Vizitatorii zâmbiră, iar cel mai vârstnic din ei - un bărbat 
cărunt şi chipeș, spre șaptezeci de ani - întinse mâinile ca 
răspuns. 

— Dimpotrivă, îi replică el cu un glas dintre cele mai pro- 
funde şi mai frumos modulate pe care le auzise Brant vreo- 
dată, vă înțelegem perfect. Suntem bucuroși să vă întâlnim. 

Un moment, grupul de primire rămase într-o tăcere nău- 
cită. Dar era o prostie, își spuse Brant, să fie surprinşi. În fond, 
nu întâmpinau nici cea mai vagă dificultate în a înțelege vor- 
birea oamenilor care trăiseră cu două mii de ani în urmă. 
Când se inventase înregistrarea sunetului, aceasta îngheţase 
tiparele fonemelor de bază ale tuturor limbilor. Vocabularele 
aveau să se extindă, sintaxa şi gramatica se puteau modifica - 
dar pronunția era sortită să rămână stabilă timp de milenii. 

Primărița Waldron își reveni cea dintâi. 

— Ei bine, asta ne scuteşte desigur de multe complicaţii, 
spuse ea cu voce cam jalnică. Dar de unde veniți? Mă tem că 
am pierdut contactul cu... vecinii noștri... de când ni s-a dis- 
trus antena spațială. 

Bărbatul vârstnic își privi însoţitorul, care era mult mai 
înalt, iar între ei păru să fulgere un mesaj tăcut. Apoi se în- 
toarse din nou spre primărița care aștepta. 

Era inconfundabilă tristețea din glasul acela frumos, când 
îşi rosti ridicola declaraţie: 

— S-ar putea să vă vină greu a crede, dar nu suntem de pe 
nici o colonie. Venim direct de pe Pământ. 


II. MAGELLAN 


6. PLANETA DE DESTINAȚIE 


Încă înainte de-a deschide ochii, Loren ştiu exact unde se 
afla şi găsi acest lucru absolut surprinzător. După ce dormise 
două sute de ani, o oarecare stare de confuzie ar fi fost de în- 
țeles, dar părea că abia ieri își făcuse ultima consemnare în 


jurnalul de bord al navei. Și, din câte-și aducea aminte, nu avu- 
sese nici măcar un singur vis. Pentru asta, era recunoscător. 

Ținându-și în continuare ochii închiși, se concentră pe 
rând asupra celorlalte canale senzoriale. Putea auzi un mur- 
mur slab de voci, vag liniștitor. Răsuna foşnetul familiar al 
schimbătoarelor de aer şi se simţea un curent abia percepti- 
bil, adiindu-i peste chip, cu plăcute mirosuri antiseptice. 

Singura senzaţie care-i lipsea era aceea a greutății. Ridică 
fără efort brațul drept; acesta rămase plutind în aer, aștep- 
tându-i următoarea comandă. 

— Bună ziua, domnule Lorenson, rosti un glas vesel-agre- 
siv. Deci ai binevoit să ni te realături. Cum te simţi? 

Loren deschise în fine ochii, încercând să şi-i focalizeze 
spre silueta încețoșată care stătea lângă pat. 

— Bună ziua... doctore. Mi-e bine. Şi chiar mi-e foame. 

— Ăsta-i întotdeauna semn bun. Te poţi îmbrăca - să nu 
te mişti prea repede, o vreme. lar mai târziu, vei putea decide 
dacă vrei să-ți păstrezi barba. 

Loren îşi dirijă spre bărbie mâna încă plutitoare; fu sur- 
prins de cantitatea de ţepi pe care-i găsi acolo. Asemenea 
majorității bărbaților, nu optase niciodată pentru eradicarea 
permanentă a bărbii - se scriseseră volume întregi de psiho- 
logie asupra acestui subiect. Poate că era timpul să se gân- 
dească s-o facă; îl amuza felul cum asemenea mărunțţișuri îi 
năpădeau mintea, chiar şi într-un asemenea moment. 

— Am sosit în siguranță? 

— Desigur, altfel, ai mai dormi încă. Totul a decurs con- 
form planului. Nava a început să ne trezească în urmă cu o 
lună - acum ne găsim pe orbita planetei Thalassa. Echipele 
de întreținere au verificat toate sistemele; e rândul vostru să 
vă apucaţi de treabă. Şi avem pentru voi o mică surpriză. 

— Plăcută, sper. 

— Şi noi. Căpitanul Bey va ţine o informare în Adunarea 
Generală, peste două ore. Dacă încă nu vrei să te mişti, o poți 
urmări de-aici. 

— Voi veni la Adunare - aș vrea să-i întâlnesc pe toţi. Dar 
aș putea lua mai întâi micul dejun? A trecut atâta timp... 

Căpitanul Sirdar Bey arăta obosit, dar fericit, când le ură 
bun venit celor cincisprezece bărbați și femei recent readuși 
la viață și-i prezentă celor treizeci care alcătuiau echipele 

curente A și B. Conform regulamentului navei, echipa C ar fi 
trebuit să doarmă, dar prin fundul sălii de Adunare pândeau 
câteva siluete, prefăcându-se că n-ar fi fost acolo. 

— Mă bucur că vă avem alături, le spuse el nou-sosiților. 
E plăcut să vedem câteva chipuri noi pe-aici. Și, e şi mai bine 
să vedem o planetă și să ştim că nava noastră şi-a îndeplinit 
primii două sute de ani ai misiunii planificate, fără nici o ano- 
malie serioasă. lată-ne la Thalassa, exact conform progra- 
mului. 

Toţi se întoarseră spre display-ul vizual care acoperea 
aproape un întreg perete. O mare parte din el era afectată 
datelor şi informaţiilor privind starea navei, dar secțiunea 
cea mai întinsă părea a fi o fereastră deschisă spre spațiu. O 
ocupa complet imaginea uluitor de frumoasă a unui glob al- 
bastru cu alb, iluminat aproape în întregime. Probabil că toți 
cei din încăpere observaseră emoționanta asemănare cu Pă- 
mântul, văzut de la mare înălțime deasupra Pacificului - aproa- 
pe numai apă, cu doar câteva mase de uscat izolate. 

Exista uscat şi aici- o grupare compactă de trei insule, 
parțial ascunse sub un văl de nori. Loren se gândi la Insulele 
Hawaii, pe care nu le văzuse niciodată și care acum nu mai 
existau. Se remarca însă o deosebire fundamentală între cele 
două planete. Cealaltă emisferă a Pământului consta în majo- 
ritate din uscat; cealaltă emisferă a Thalassei consta în între- 
gime din ocean. 

— Iat-o, spuse mândru căpitanul. Întocmai cum au prezis 
planificatorii misiunii. Există însă un detaliu la care nu s-au 
așteptat, şi care ne va afecta cu siguranță operaţiunile. 

Vă veţi fi amintind că Thalassa a fost însămânţată de către 
un modul Marca 3A de cincizeci de mii de unităţi, care a pă- 
răsit Pământul în 2751 şi a sosit aici în 3109. Totul a decurs 
bine, iar primele transmisii au fost recepționate peste o sută 
şaizeci de ani. Au continuat intermitent, timp de aproape do- 
uă secole, după care au încetat brusc, în urma unui scurt me- 
saj care raporta o erupție vulcanică. Nu s-a mai auzit nimic și 
s-a presupus că mica noastră colonie de pe Thalassa fusese 
distrusă - sau, în orice caz, redusă la barbarie, după cum se 
pare că s-a întâmplat în alte câteva cazuri. 

Pentru cei nou-veniţi, dați-mi voie să repet ceea ce am 
descoperit. Fireşte, la intrarea în sistem am ascultat pe toate 


frecvențele. Nimic, nici măcar radiaţiile scurgerilor din sis- 
temul energetic. 

Apropiindu-ne, ne-am dat seama că acest lucru nu dove- 
dea nimic. Thalassa are o ionosferă foarte densă. Sub ea s-ar 
putea desfășura multe conversații pe unde medii și scurte, 
fără să afle nimeni din afară. Microundele ar răzbate, desigur, 
dar poate că nu au nevoie de ele, sau n-am avut noi destul 
noroc să interceptăm vreo transmisie. 

Oricum, acolo jos este o civilizație bine dezvoltată. Le-am 
văzut luminile orașelor - orășele, cel puţin - de cum am pu- 
tut privi atenți latura întunecată. Există multe industrii mă- 
runte, un mic trafic de coastă - nici o navă mare - şi am de- 
pistat câteva aeronave deplasându-se cu nu mai puţin de 
cinci sute de clicuri, viteză care le duce în cincisprezece mi- 
nute la orice destinație. 

Evident, nu prea au nevoie de transport aerian într-o co- 
munitate atât de restrânsă, şi au un sistem bun de drumuri. 
Dar tot n-am reușit să detectăm vreo comunicare. Şi nici 
vreun satelit - nici măcar meteorologic, de care s-ar zice că 
au nevoie... deşi poate că nu, întrucât navele lor probabil că 
nu pierd niciodată din vedere țărmul. Pur și simplu nu au alte 
pământuri unde să se ducă, desigur. 

Deci, astfel stau lucrurile. E o situaţie interesantă și o sur- 
priză foarte plăcută. Cel puţin, sper că va fi. Acum, aveţi în- 
trebări? Da, domnule Lorenson? 

— Am încercat să luăm legătura cu ei, domnule? 

— Încă nu; am considerat nerecomandabil înainte de a 
cunoaște nivelul exact al culturii lor. Orice facem, ar putea fi 
un şoc considerabil. 

— Ştiu că suntem aici? 

— Probabil că nu. 

— Dar cu siguranță... propulsia noastră... pe-asta trebuie 
s-o fi văzut! 

Era o întrebare logică, de vreme ce un statoreactor cuan- 
tic activat la maximum înfățișa unul dintre cele mai dramati- 
ce spectacole oferite vreodată de ființa omenească. La fel de 
luminos ca o explozie atomică, dura totuși mult mai mult - 
luni de zile, în locul câtorva milisecunde. 

— Posibil, dar mă îndoiesc. Ne aflam în zona diametral 
opusă față de Soare când am operat cea mai mare parte a 
frânării. Lumina i-a împiedicat să ne vadă. 

Apoi cineva formulă întrebarea la care se gândiseră cu toții: 

— Căpitane, în ce fel ne va afecta misiunea această situaţie? 

Sirdar Bey îl privi gânditor pe cel ce vorbise. 

— În acest stadiu, e absolut imposibil de spus. Câteva sute 
de mii de alți oameni - sau din ce-o fi constând populaţia - 
ne-ar putea ușura mult lucrul. Sau, cel puţin, l-ar face mult 
mai plăcut. Pe de altă parte, dacă nu ne agrează... 

Ridică din umeri, sugestiv. 

— Tocmai mi-am amintit un sfat pe care un bătrân ex- 
plorator i l-a dat unui coleg de-al său. Dacă presupui că băş- 
tinașii sunt prietenoși, de obicei așa vor fi. Şi viceversa. Deci, 
până la proba contrarie, vom presupune că sunt prietenoși. 
lar dacă nu sunt... 

Expresia căpitanului se înăspri, iar glasul său deveni cel al 
comandantului care tocmai a străbătut cu nava cincizeci de 
ani-lumină prin spațiu. 

— N-am susținut niciodată că forța e dreaptă, dar în tot- 
deauna e foarte încurajator s-o ai de partea ta. 


7. SENIORII ZILELOR DIN URMĂ 


Era greu de crezut că se trezise într-adevăr şi că viața pu- 
tea reîncepe. 

Locotenentul comandant Loren Lorenson știa că n-avea să 
poată scăpa niciodată complet de tragedia care umbrise mai 
mult de patruzeci de generaţii, pentru a atinge apogeul în 
timpul propriei lui vieți. În timpul primei sale noi zile, avu o 
temere continuă. Nici chiar făgăduiala și misterul frumoasei 
planete oceanice, care plutea sub „Magellan“, nu-i putea ține 
în frâu gândul: „Ce vise vor veni când am să-mi închid ochii în 
somn firesc pentru prima oară după două sute de ani?” 

Fusese martorul unor scene pe care nimeni nu le-ar fi pu- 
tut uita vreodată și care aveau să bântuie omenirea până la 
sfârşitul timpului. Prin telescoapele navei, urmărise moartea 
sistemului solar. Cu propriii lui ochi, văzuse vulcanii de pe 
Marte, erupând pentru prima oară într-un miliard de ani; vă- 
zuse planeta Venus, un moment dezgolită, pe când atmosfera 


îi era spulberată în spaţiu, înainte ca ea însăși să fie devorată; 
giganţii gazoşi, explodând în globuri de foc incandescente. Dar 
acestea erau spectacole goale de orice sens pe lângă tragedia 
planetei Pământ. 

Şi pe aceasta o privise prin obiectivele camerelor care su- 
praviețuiseră câteva minute mai mult decât oamenii devotați, 
care-şi sacrificaseră ultimele momente din viață pentru a le 
instala. Văzuse... 

.„Marea Piramidă lucind de-un roșu difuz, înainte de a se 
nărui într-o băltoacă de piatră topită... 

„fundul Atlanticului, stânci coapte întărite în câteva se- 
cunde, înainte de-a fi din nou scufundate sub lava ce șiroia 
din vulcanii Lanţului Mediu-Oceanic... 

„Luna răsărind deasupra pădurilor în flăcări ale Braziliei, 
acum ea însăși strălucitoare aproape la fel ca Soarele, la ul- 
timu-i apus, cu doar câteva minute înainte... 

„continentul Antarctica ivindu-se scurt după lunga sa în- 
gropare, în timp ce kilometri pătraţi de gheaţă străveche erau 
nimiciţi, arzând... 

„puternica arcadă centrală a Podului Gibraltar, topin- 
du-se în timp ce se surpa în jos prin aerul aprins... 

În acel ultim veac, Pământul fusese bântuit de stafii - nu 
ale morților, ci ale celor care de-acum n-aveau să se mai poa- 
tă naşte niciodată. Timp de cinci sute de ani, rata natalității 
fusese menţinută la un nivel care să reducă populaţia ome- 
nească la câteva milioane, în momentul sfârșitului. Orașe în- 
tregi - țări chiar - fuseseră părăsite, omenirea strângându-se 
la un loc pentru actul final al Istoriei. 

Fusese o perioadă de paradoxuri stranii, de oscilaţii ne- 
stăpânite, între disperare şi o însufleţire febrilă. Mulţi, desi- 
gur, căutau uitarea pe căile tradiționale ale drogurilor, sexu- 
lui şi sporturilor periculoase, inclusiv cele costând virtual- 
mente în războaie miniaturale, atent monitorizate şi purtate 
cu arme convenite. La fel de popular era întregul spectru al 
catharsisului electronic, de la nesfârşitele jocuri video, drame 
interactive și stimulări directe ale centrilor plăcerii din creier. 

Întrucât nu mai exista nici un motiv de a se avea în grijă 
viitorul acestei planete, resursele Pământului și averea acu- 
mulată de-a lungul secolelor puteau fi risipite cu conștiința 
curată. În privinţa bunurilor materiale, toţi oamenii erau 

milionari, bogaţi mai presus de cele mai îndrăzneţe vise ale 
strămoșilor lor, cărora le moşteniseră acum rodul trudei. Se 
numeau, cu răutate și totuși nu fără o anumită mândrie, Se- 
niorii Zilelor din Urmă. 

Totuși, deşi miriade de oameni căutau uitarea, mulţi gă- 
seau mulțumirea, așa cum făcuseră unii dintotdeauna, mun- 
cind în scopuri aflate dincolo de intervalul vieţii lor. O mare 
parte dintre cercetările științifice continuau, folosind imen- 
sele resurse care acum fuseseră eliberate. Dacă un fizician 
avea nevoie de o sută de tone de aur pentru un experiment, 
abia dacă existau probleme minore de logistică, nu de buget. 

Dominau trei teme. Prima era continua monitorizare a 
Soarelui - nu fiindcă ar fi rămas vreo îndoială, ci pentru a pre- 
zice momentul detonațţiei cu precizie de an, zi și oră... 

A doua era căutarea inteligenţei extraterestre, neglijată 
după secole de eşecuri și reluată acum cu un avînt disperat - 
şi, chiar până la sfârşit, fără nici un succes mai mare decât 
înainte. Tuturor întrebărilor Omului, Universul continua să le 
dea un răspuns prăfuit. 

lar a treia, desigur, era însămânțarea stelelor din apropi- 
ere, în speranța că specia umană nu va pieri odată cu moar- 
tea Soarelui său. 

În zorii secolului final, spre mai mult de cincizeci de ţinte 
fuseseră trimise nave de însămânţare tot mai sofisticate și 
mai rapide. Majoritatea, conform așteptărilor, eşuaseră, dar 
zece transmiseseră înapoi vestea succesului cel puţin parţial. 
Speranţe chiar mai mari se investeau în ultimele și cele mai 
avansate modele, deși n-aveau să-și atingă îndepărtatele ţe- 
luri decât mult după ce Pământul urma să fi încetat a mai 
exista. Ultimele dintre cele din urmă lansate se puteau de- 
plasa cu o douăsprezecime din viteza luminii și aveau să ajun- 
gă la planetele de destinaţie în nouă sute cincizeci de ani - 
dacă totul mergea bine. 

Loren mai ţinea minte lansarea lui „Excalibur” de pe rampa 
sa de construcţie, la punctul lagrangian dintre Pământ şi Lună. 
Deşi nu avea decât cinci ani, încă de pe-atunci știuse că acea 
navă de însămânțţare era cea de pe urmă din soiul ei. Dar de ce 
fusese contramandat programul, lung de secole, tocmai când 
îşi atinsese maturitatea tehnologică, era încă prea mic ca să 
înțeleagă. Nici n-ar fi putut ghici cum avea să fie schimbată 


propria lui viață de către stupefianta descoperire care trans- 
formase întreaga situaţie şi-i oferise omenirii o nouă speran- 
tă în chiar ultimele decenii ale istoriei terestre. 

Deși se efectuaseră nenumărate studii teoretice, nimeni 
nu fusese vreodată capabil să susțină cu argumente plauzibi- 
le zborul spaţial cu echipaj uman, nici măcar până la steaua 
cea mai apropiată. Faptul că un asemenea drum ar fi durat un 
secol nu era factorul decisiv; hibernarea putea rezolva pro- 
blema. O maimuţă rhesus dormise în satelitul-spital Louis 
Pasteur timp de aproape o mie de ani şi totuși prezenta o ac- 
tivitate cerebrală normală. Nu exista nici un motiv de a bănui 
că ființele omenești n-ar fi putut face același lucru - deşi re- 
cordul, deţinut de către un pacient suferind de o formă de 
cancer deosebit de derutantă, nu depăşise două secole. 

Problema biologică fusese rezolvată; cea inginerească pă- 
rea insolvabilă. O navă care să poată transporta mii de pasa- 
geri adormiţi şi tot ceea ce le trebuia pentru o viață nouă pe 
altă lume ar fi trebuit să fie mare cât un vas transoceanic din- 
tre cele care stăpâniseră cândva mările Pământului. 

Ar fi fost destul de ușor să se construiască o asemenea 
navă dincolo de orbita lui Marte, folosind resursele abunden- 
te din centura de asteroizi. Oricum, era imposibil să se con- 
ceapă motoare care s-o ducă la stele într-un interval de timp 
rezonabil. 

Chiar cu o zecime din viteza luminii, toate țintele mai pro- 
mițătoare se aflau la peste cinci sute de ani distanţă. O ase- 
menea velocitate fusese atinsă de către sondele robotizate - 
zburând ca fulgerul prin sistemele stelare apropiate şi trans- 
mițând înapoi observaţiile în timpul câtorva ore febrile de 
tranzit. Dar nu exista nici un mod în care să poată încetini 
pentru vreo întâlnire sau asolizare; lăsând la o parte acciden- 
tele, aveau să-şi continue pe veci goana prin galaxie. 

Aceasta era problema fundamentală a rachetelor - şi ni- 
meni nu descoperise vreodată o alternativă a propulsiei în 
spațiul interstelar. Pierderea vitezei era întru totul la fel de 
dificilă ca şi câștigarea ei, iar transportul carburantului nece- 
sar pentru încetinire nu făcea numai să dubleze dificultatea 
unei misiuni; o ridica la pătrat 

S-ar fi putut clădi efectiv o hibernavă la scară completă, 
urmând să atingă o zecime din viteza luminii. Necesita cam 

un milion de tone de elemente oarecum exotice, cu rol pro- 
pulsor; dificil, însă nu imposibil. 

Dar, în scopul de a anihila această velocitate la sfârşitul 
călătoriei, nava trebuia să pornească nu cu un milion - ci cu 
un ridicol milion de milioane de tone de combustibil. Acest 
lucru, desigur, era atât de exclus din orice discuţie, încât ni- 
meni nu se gândise serios la problemă timp de secole. 

Şi apoi, printr-una dintre cele mai mari ironii ale istoriei, 
omenirea primise cheile Universului - având la dispoziţie abia 
un secol în care să le folosească. 


8. AMINTIREA UNEI IUBIRI PIERDUTE 


„Cât de bine-mi pare”, își spuse Moses Kaldor, „că n-am 
cedat niciodată acelei ispite - momeala seducătoare pe care 
i-au oferit-o omenirii arta şi tehnologia, acum mai mult de-o 
mie de ani. De-aș fi vrut, puteam să aduc fantoma electronică 
a lui Evelyn cu mine în exil, capturată în câțiva gigabyte de 
programare. Mi-ar fi putut apărea înainte, pe oricare dintre 
fundalurile pe care le-am îndrăgit amândoi, şi am fi purtat 
conversații atât de perfect convingătoare, încât unui străin 
nici nu i-ar fi dat vreodată prin minte că acolo, de fapt, nu era 
nimeni - nimic. 

Dar eu aş fi ştiut, după cinci, zece minute, în afara cazului 
că m-aș fi amăgit printr-un act de voinţă deliberat. 

lar asta n-aş fi putut-o face niciodată. Deşi încă nu sunt 
sigur de ce mi se revoltă instinctele împotriva acestei idei, în- 
totdeauna am refuzat să accept falsa consolare a dialogului cu 
morții. Acum nu mai posed nici măcar o simplă înregistrare a 
vocii ei. 

E mult mai bine așa, s-o privesc umblând în tăcere prin 
grădinița ultimei noastre locuinţe, știind că nu e o iluzie a fă- 
uritorilor de imagini, ci chiar s-a întâmplat, acum două sute 
de ani, pe Pământ. 

Și singurul glas va fi al meu, din când în când, vorbind amin- 
tirii care încă mai există în propriu-mi creier omenesc, viu. 

Înregistrarea Privată Unu. Codificator Alfa. Program cu 
autoştergere. 


Tu ai avut dreptate, Evelyn, iar eu am greșit. Chiar dacă 
sunt cel mai bătrân om din navă, se pare că încă mai pot fi de 
folos. 

Când m-am trezit, căpitanul Bey stătea în picioare lângă 
mine. M-am simţit flatat - de îndată ce-am fost în stare să 
simt ceva. 

— Ei bine, căpitane, am spus, e o adevărată surpriză. Mai 
că mă aşteptasem să mă aruncați în spaţiu ca masă inutilă. 

El a râs şi mi-a răspuns: 

— Încă s-ar mai putea întâmpla, Moses; călătoria încă nu 
s-a terminat. Dar, cu siguranță, acum avem nevoie de dum- 
neata. Planificatorii misiunii au fost mai înţelepţi decât i-ai 
crezut. 

— M-au înscris în manifestul navei pe post de, citez, «am- 
basador-consilier», închei citatul. În ce calitate sunt solicitat? 

— Probabil că în amândouă. Şi, poate, chiar în rolul du- 
mitale mai cunoscut de... 

— Nu ezita dacă ai vrut să spui «cruciat», chiar dacă nu 
mi-a plăcut niciodată cuvântul și nu m-am considerat nici- 
când lider al vreunei mișcări. N-am încercat decât să-i fac pe 
oameni să gândească singuri - niciodată n-am vrut să mă ur- 
meze cineva orbește. Istoria a cunoscut prea mulţi conducători. 

— Da, dar nu toţi au fost răi. Gândeşte-te la tizul dumitale. 

— Foarte depășit, deşi te înţeleg dacă-l admiri. În fond, şi 
dumneata ai sarcina de a conduce triburile nomade pe un tă- 
râm al făgăduinţei. Presupun că s-a ivit o mică problemă. 

Căpitanul, zâmbind, mi-a răspuns: 

— Mă bucur să văd că eşti complet lucid. În stadiul ăsta, 
nu este nici măcar o problemă și nu există nici un motiv să fie. 
Dar s-a ivit o situaţie la care nu se aşteptase nimeni, iar dum- 
neata ești diplomatul nostru oficial. Ai unicul talent pe care 
nu-l crezuserăm niciodată necesar. 

Pot să-ți spun, Evelyn, că asta mi-a cauzat un şoc. Căpita- 
nul Bey mi-a citit foarte corect gândurile, pesemne văzân- 
du-mă că rămăsesem cu gura căscată. 

— A, a spus el grăbit, n-am dat peste extratereştri! Reiese 
însă că, pe Thalassa, colonia omenească n-a fost distrusă, așa 
cum crezuserăm. De fapt, o duce foarte bine. 

Asta, desigur, era o nouă surpriză, deşi una absolut plă- 
cută. Thalassa - Marea, Marea!(3) - era o lume pe care nu mă 
așteptasem s-o am niciodată înaintea ochilor. La deşteptarea 
mea, ar fi trebuit să se afle la ani-lumină și secole de drum în 
urmă. 

— Cum sunt oamenii? Ați luat legătura cu ei? 

— Încă nu; asta e sarcina dumitale. Cunoști mai bine de- 
cât oricine altcineva greșelile comise în trecut. Nu vrem să le 
repetăm aici. Acum, dacă ești gata să urci pe punte, îţi voi 
oferi o imagine din zbor a verilor noștri demult pierduţi. 

Asta s-a întâmplat acum o săptămână, Evelyn; cat de plă- 
cut e să nu te preseze timpul, după decenii de scadenţe ire- 
conciliabile - şi mult prea literale! Acum știm despre thalas- 
sieni cât de mult putem spera, fără a-i fi întâlnit efectiv faţă-n 
față. lar acest lucru îl vom face astă- seară. 

Am ales un teren comun, pentru a dovedi că ne recunoaş- 
tem semenii. Locul primei asolizări e vizibil clar și a fost în- 
treținut bine, ca un parc - posibil să fie un altar. E un semn de 
foarte bun augur: sper numai că asolizarea noastră acolo nu 
va fi luată ca un sacrilegiu. Poate va confirma faptul că sun- 
tem zei, ceea ce ne-ar uşura situația. Dacă thalassienii şi-au 
inventat zei - acesta e un lucru pe care doresc să-l aflu. 

Încep să trăiesc din nou, iubita mea. Da, da - ai fost mai 
înțeleaptă decât mine, așa-zisul filosof! Nici un om nu are 
dreptul să moară cât timp încă-și mai poate ajuta semenii. 
Am fost un egoist să-mi doresc contrariul... să fi sperat că voi 
zace pentru totdeauna lângă tine, în locul pe care-l alesese- 
răm atât de demult, atât de departe... Pot accepta chiar şi fap- 
tul că tu ești împrăștiată prin tot sistemul solar, împreună cu 
tot ce-am mai iubit pe Pământ. 

Acum, însă, am treburi de făcut; şi, cât timp vorbesc 
amintirii tale, eşti încă vie.” 


3 „Thalassa! Thalassa!”, exclamaţia de bucurie a celor zece mii 
de greci conduși de Xenofon („Anabaza” sau „Expediția în interior” 
de Xenofon - IV, 8) când, copleșiți de oboseală după o retragere de 
un an și patru luni, au zărit malul Pontului Euxin (n.tr.) 


9. ÎN CĂUTAREA SUPERSPAȚIULUI 


Dintre toate loviturile psihologice de ciocan pe care le-au 
avut de îndurat savanții secolului XX, cea mai nimicitoare - și 
mai neașteptată - a fost probabil descoperirea faptului că ni- 
mic nu e mai aglomerat decât spaţiul „gol”. 

Vechea doctrină aristotelică a Naturii care abhoră vidul 
era perfect adevărată. Chiar și când ultimul atom de materie, 
aparent solidă, era evacuat dintr-un volum dat, ceea ce rămâ- 
nea era un infern clocotitor de energii pe o scară și de-o in- 
tensitate inimaginabilă pentru mintea omenească. Compara- 
tiv, până şi cea mai condensată formă a materiei - steaua ne- 
utronică cu suta de milioane de tone pe centimetru cub - era 
un duh impalpabil, o perturbare abia perceptibilă în structu- 
ra densă, de neconceput și totuşi evanescentă ca spumă a „su- 
perspațiului”. 

Faptul că spaţiul conţine mai mult decât sugerează intui- 
ţia naivă a fost dezvăluit pentru prima oară de către activită- 
țile clasice ale lui Lamb și Rutherford, în 1947. Studiind cel 
mai simplu element - atomul de hidrogen - cei doi au desco- 
perit că se întâmplă ceva foarte straniu când electronul soli- 
tar orbitează în jurul nucleului. Departe de-a se deplasa după 
o curbă regulată, acesta se comportă ca și cum ar fi fost în- 
continuu bruscat de către valuri neîncetate, pe scară subsub- 
microscopică. Oricât de greu e de conceput ideea, există fluc- 
tuații în vidul însuși. 

De pe vremea grecilor, filosofii fuseseră împărțiți în două 
şcoli - aceia care consideră că operaţiunile Naturii decurg re- 
gulat şi cei ce argumentează că aceasta e o iluzie; totul se în- 
tâmplă, de fapt, în salturi discrete sau şocuri prea mărunte 
pentru a fi perceptibile în viața cotidiană. Stabilimentul teo- 
riei atomice a fost un triumf al celui de-al doilea curent de 
gândire; iar când Teoria Cuantică a lui Planck a demonstrat 
că pană şi lumina şi energia vin în mici pachete, nu în curenți 
continui, controversa s-a terminat în sfârşit. 

În ultimă instanță, lumea Naturii era granulară - disconti- 
nuă. Chiar dacă, pentru ochiul omenesc gol, o cascadă şi o ros- 
togolire de cărămizi par foarte diferite, în realitate ele se 
aseamănă foarte mult. Micuţele „cărămizi” de H20 sunt prea 

minuscule pentru a fi perceptibile simţurilor fără alt ajutor, dar 
pot fi distinse cu ușurință de către instrumentele fizicienilor. 

lar acum, analiza a fost împinsă cu un pas mai departe. Ce- 
ea ce făcea granularitatea spaţiului atât de greu de închipuit 
nu era numai scara ei subsubmicroscopică, ci pura ei violență. 

Nimeni nu-și putea imagina, cu adevărat, o milionime de 
centimetru, dar, cel puţin, numărul în sine - o mie de mii - 
era familiar în probleme omenești, ca bugetele şi statisticile 
demografice. A spune că sunt necesari un milion de virusuri 
ca să acopere distanța de un centimetru însemna ceva pentru 
mintea umană. 

Dar o milionime dintr-o milionime de centimetru? Aceasta 
era comparabilă cu mărimea electronului și depășea deja cu 
mult puterea de vizualizare. Putea fi, eventual, concepută in- 
telectual, dar nu și emoțional. 

Și totuși, scara evenimentelor din structura spaţiului e in- 
credibil de mică pe lângă acestea - atât de mult, încât, compa- 
rativ, o furnică şi un elefant au, virtualmente, aceeași mărime. 
Dacă ne-am imagina-o ca o masă bolborosindă, înspumată 
(aproape nesperat de derutantă, şi totuşi o primă aproximare 
a adevărului), atunci acești clăbuci au... 

„0 miime de milionime de milionime de milionime de mi- 
lionime de milionime... 

„„de centimetru, diametru. 

lar acum, să ni-i imaginăm explodând încontinuu cu ener- 
gii comparabile celor a bombelor nucleare - iar apoi absor- 
bind această energie şi scuipând-o din nou, și tot așa, la ne- 
sfârșit. 

Aceasta, într-o formă grosier simplificată, era imaginea pe 
care o dezvoltaseră, din structura fundamentală a spaţiului, 
fizicienii de la sfârșitul secolului XX. Faptul că energiile ei in- 
trinseci ar fi putut să fie captate vreodată probabil că părea, 
pe vremea aceea, complet ridicol. 

La fel păruse, cu o generație mai devreme, și ideea de a 
elibera forțele nou-descoperite ale nucleului atomic; şi totuşi, 
acest lucru se întâmplase în mai puţin de-o jumătate de secol. 
A înhăma „fluctuațiile cuantice”, care încorporau energiile 
spațiului însuși, era o sarcină mai dificilă cu ordine întregi de 
magnitudine - iar câștigul, în proporţie corespunzătoare, mai 
însemnat. 


Printre altele, avea să-i dăruiască omenirii libertatea Uni- 
versului. O navă spaţială putea accelera, literalmente, la ne- 
sfârşit, de vreme ce nu mai avea nevoie de nici un combusti- 
bil. Singura limită practică a vitezei avea să fie, în mod para- 
doxal, aceea cu care trebuia să se resemneze aeroplanul pri- 
mitiv - fricțiunea mediului înconjurător. Spaţiul dintre stele 
conținea cantități apreciabile de hidrogen şi alți atomi, care 
puteau pricinui necazuri cu mult timp înainte de-a ajunge la 
limita supremă impusă de către velocitatea luminii. 

Propulsia cuantică s-ar fi putut dezvolta oricând după 
anul 2500, iar istoria speciei umane ar fi fost, atunci, cu totul 
alta. Din păcate - după cum se întâmplase de multe ori îna- 
inte în sinuosul progres al ştiinţei - observaţiile greşite și 
teoriile eronate au amânat succesul final timp de aproape o 
mie de ani. 

Secolele febrile ale Zilelor din Urmă au produs o artă mult 
mai strălucitoare - deşi adesea decadentă - dar foarte puține 
cunoştinţe noi fundamentale. Mai mult, pe-atunci, îndelunga- 
tul şir de eşecuri îi convinsese aproape pe toţi că exploatarea 
energiilor spațiului semăna cu mișcarea perpetuă, imposibilă 
chiar în teorie, necum în practică. Oricum - spre deosebire de 
perpetuum mobile - încă nu se dovedise imposibilă şi, până la 
o asemenea demonstraţie mai presus de orice îndoială, încă 
mai rămânea o oarecare speranţă. 

Cu numai o sută cincizeci de ani înaintea sfârșitului, un 
grup de fizicieni din satelitul de cercetări a-gravitațional La- 
grange Unu au anunţat că găsiseră, în fine, o asemenea do- 
vadă; existau motive fundamentale pentru care imensele 
energii ale superspaţiului, deși erau destul de reale, nu pu- 
teau fi captate niciodată. Pe nimeni nu-l interesa câtuşi de 
puţin să facă ordine într-un cotlon obscur al științei. 

Un an mai târziu, de pe Lagrange Unu s-a auzit o tuse je- 
nată. Se găsise o mică greşeală în demonstraţie. Era un lucru 
de soiul celor întâmplate destul de des în trecut, deşi nicio- 
dată cu consecinţe atât de revoluţionare. 

Un minus fusese transformat, accidental, în plus. 

Instantaneu, întreaga lume s-a schimbat. Drumul spre stele 
se deschisese - cu cinci minute înainte de miezul nopții. 

III. INSULA DE SUD 


10. PRIMUL CONTACT 


„Poate că ar fi trebuit să le dau vestea mai delicat”, îşi spu- 
se Moses Kaldor; păreau cu toţii în stare de şoc. „Dar acest 
lucru, în sine, e foarte instructiv; chiar dacă oamenii ăștia 
sunt înapoiaţi tehnologic (uită-te, doar, la mașina lor!), trebu- 
ie să-şi dea seama că doar un miracol al ingineriei ne-a putut 
aduce de pe Pământ pe Thalassa. Mai întâi, se vor întreba cum 
am făcut-o, iar apoi vor începe să se întrebe de ce.” 

Aceasta, de fapt, a fost chiar prima întrebare care-i trecu- 
se prin minte primăriței Waldron. Acei doi oameni cu un ve- 
hicul mic erau, evident, doar avangarda. Sus pe orbită puteau 
fi mii și mii- milioane chiar. lar populaţia Thalassei, grație 
unor reglementări stricte, se înscria deja în nouăzeci la sută din 
optimul ecologic... 

— Numele meu este Moses Kaldor, se prezentă cel mai 
vârstnic dintre vizitatori. lar acesta este locotenentul coman- 
dant Loren Lorenson, inginer șef asistent, de pe astronava 
„Magellan”. Ne cerem scuze pentru aceste costume-balon - 
vă veţi fi dând seama că sunt pentru protecție reciprocă. Deşi 
noi venim cu gânduri prietenești, bacteriile noastre pot fi de 
altă părere. 

„Ce glas frumos,” îşi spuse primărița Waldron - pe cât pu- 
tea. Odinioară, fusese cel mai cunoscut din lume, consolând — 
şi, uneori, provocând - milioane de oameni, în deceniile dina- 
intea Sfârşitului. 

Ochiul, de-o notorie agerime al primăriţei, însă nu rămase 
multă vreme aţintit spre Moses Kaldor; omul trecuse vizibil 
de şaizeci de ani, fiind puţin cam prea bătrân pentru ea. Cel 
tânăr era mai pe gustul ei, deşi femeia se întreba dacă s-ar 
putea vreodată obişnui, realmente, cu paloarea aceea albă și 
urâtă. Loren Lorenson (ce nume fermecător!) avea aproape 
doi metri înălțime, iar părul său era blond până aproape de 
culoarea argintului. Nu era la fel de vânjos ca - mă rog, ca 
Brant - dar, cu siguranţă, era mai chipeș. 

Primărița Waldron era o bună judecătoare atât a bărbaților, 
cât și a femeilor, şi-l categorisi foarte repede pe Lorenson. Acolo 
se găsea inteligență, hotărâre, poate chiar neînduplecare - 


prefera să nu-l aibă ca duşman, dar o interesa cu certitudine 
să-l aibă prieten. Sau, mai bine... 

În acelaşi timp, nu se îndoia că Moses Kaldor era un om 
mult mai drăguţ. Pe chipul și în glasul său putea distinge deja 
înţelepciune, compasiune şi, de asemenea, o profundă triste- 
țe. Deloc de mirare, ținând seama de umbra sub care probabil 
își petrecuse întreaga viață. 

Toţi ceilalți membri ai comitetului de primire se apropia- 
seră şi fură prezentaţi pe rând. Brant, după cea mai scurtă 
formulă de politeţe posibilă, se îndreptă direct spre navă și în- 
cepu s-o examineze de la un capăt la altul. 

Loren îl urmă; recunoștea colegul inginer oriunde l-ar fi 
văzut şi ar fi putut învăța mult din reacțiile thalassienilor. 
Presupuse, cu corectitudine, la ce-avea să se refere prima în- 
trebare a lui Brant. Dar chiar și astfel, fu luat pe nepregătite. 

— Ce sistem de propulsie are? Orificiile astea ale reac- 
toarelor sunt ridicol de mici - dacă asta sunt. 

Era o observaţie foarte isteață; aceşti oameni nu erau săl- 
baticii tehnologici care păruseră la prima vedere. Dar nu se 
cuvenea să se arate impresionat. Mai bine să contraatace, ri- 
postând cu o lovitură drept între ochi. 

— E un statoreactor cuantic de duzină, adaptat pentru 
zborul atmosferic prin folosirea aerului ca fluid de lucru. Cap- 
tează fluctuațiile Planck - ştii, zece la minus trei'ș'trei cen- 
timetri. Așa că, fireşte, are o gamă infinită, în aer sau în spațiu. 

Loren se simţea foarte încântat de acest „firește”. 

Încă o dată trebui să-i acorde lui Brant creditul cuvenit; 
lassianul abia clipi din ochi și chiar reuși să spună, de parcă 
ar fi vorbit serios: 

— Foarte interesant. Pot să intru? 

Loren ezită. Putea părea nepoliticos să-l refuze și, la urma 
urmei, erau nerăbdători să-și facă prieteni cât mai repede po- 
sibil. Mai important poate, acest fapt ar fi denotat totodată 
cine era într-adevăr stăpânul. 

— Desigur, răspunse. Dar ai grijă să nu atingi nimic. 

Brant era prea captivat pentru a remarca absenţa lui „te rog”. 

Loren îl conduse în mica ecluză a spațioplanului. Era loc 
exact pentru amândoi și se ceru o gimnastică destul de com- 
plicată pentru a-l închide pe Brant în costumul-balon de re- 
zervă. 

— Sper că astea nu vor fi necesare multă vreme, explică 
Loren, dar trebuie să le purtăm până se termină verificările 
microbiologice. Închide ochii cât timp trecem prin ciclul de 
sterilizare. 

Brant fu conştient de o lucire violetă, slabă, după care ur- 
mă un scurt șuierat de gaz. Apoi ușa interioară se deschise și 
intrară în cabina de comandă. 

În timp ce se așezau unul lângă altul, rezistentele, deși 
abia vizibile, pelicule din jurul trupurilor lor, abia dacă le 
stânjeniră mișcările. Și totuşi, îi despărțeau la fel de eficace ca 
şi cum ar fi provenit din lumi diferite - ceea ce, în multe pri- 
vinţe, se şi întâmpla. 

Brant învăţa repede, fu Loren nevoit să recunoască. În câ- 
teva ore ar fi putut manevra mașina - chiar dacă n-ar fi fost 
în veci capabil să priceapă teoria de la baza ei. La drept vor- 
bind, circula legenda că doar o mână de oameni înţeleseseră 
vreodată cu adevărat geodinamica super-spaţiului - iar aceş- 
tia erau morți de secole. 

Se cufundară rapid în discuţii tehnice, încât aproape ui- 
tară de lumea exterioară. Deodată, un glas cam îngrijorat re- 
marcă din direcția panoului de bord: 

— Loren? Aici nava. Ce se întâmplă? N-am mai primit veşti 
de la tine de-o jumătate de oră. 

Loren întinse alene mâna spre un comutator. 

— De vreme ce ne urmăriți pe şase canale video şi cinci 
audio, asta-i o uşoară exagerare. 

Spera că Brant înţelesese aluzia: suntem complet stăpâni 
pe situaţie şi nu luăm nimic drept garantat. 

— Treci pe Moses - de vorbărie se ocupă el, ca de obicei. 

Prin ferestrele curbate, puteau vedea că primăriţa și Kaldor 
continuau să discute gravi, consilierul Simmons intervenind 
din când în când. Loren acționă un comutator, iar glasurile 
lor amplificate inundară dintr-o dată cabina, mai tare decât 
dacă ar fi vorbit chiar lângă ei. 

— „ospitalitatea noastră. Dar vă dați seama, firește, că 
aceasta e o lume extraordinar de mică, în ceea ce privește 
suprafața uscatului. Câţi oameni spuneaţi că aveţi la bordul 
navei? 

— Nu cred că am menționat o cifră, Doamnă Primar. 


În orice caz, doar foarte puţini dintre noi vor cobori vre- 
odată pe Thalassa, oricât este de frumoasă. Vă înțeleg pe de- 
plin... ăă... îngrijorarea, dar nu e nevoie să vă neliniștiți câtuşi 
de puţin. Într-un an, doi, dacă totul merge bine, ne vom relua 
drumul. 

În același timp, aceasta nu e o vizită de curtoazie - în 
fond, nici nu ne-am așteptat să găsim pe cineva aici! Dar o 
astronavă nu aplică delta-ve-ul la jumătate din viteza luminii 
decât din motive foarte serioase. Dumneavoastră aveţi ceva 
ce ne trebuie, iar noi avem să vă dăm ceva. 

— Ce anume, dacă pot să-ntreb? 

— Din partea noastră, dacă le veţi accepta, ultimele secole 
de artă și știință umană. Dar ar fi cazul să vă previn - gân- 
diți-vă bine ce efect ar putea avea un asemenea dar asupra 
propriei dumneavoastră culturi. S-ar putea să nu fie înțelept 
să primiţi tot ceea ce vă putem oferi. 

— Vă apreciez sinceritatea - și înțelegerea. Probabil că 
aveți comori nepreţuite. Ce am avea noi să vă oferim în 
schimb? 

Kaldor râse cu hohotele sale răsunătoare: 

— Din fericire, asta nu-i o problemă. Nici măcar n-aţi ob- 
serva, dacă v-am lua-o fără să v-o cerem. 

Tot ceea ce dorim de pe Thalassa sunt o sută de mii de tone 
de apă. Sau, ca să spun mai exact, gheață. 


11. DELELGAȚIA 


Preşedintele Thalassei era activ doar de două luni şi, spre 
ghinionul său, încă nu se împăcase cu situaţia. Dar nu putea 
face nimic decât să-şi dea toată silința pentru munca proastă 
care-l aștepta în următorii trei ani. Categoric, n-avea nici un 
rost să ceară o reconsiderare; programul de selecție, care im- 
plica generarea și interfolierea unor numere arbitare de câte 
o mie de cifre, era cea mai mare aproximare a hazardului pur 
pe care-o putea născoci ingeniozitatea omenească. 

Existau exact cinci moduri de a evita primejdia să fie târât în 
Palatul Prezidenţial (douăzeci de camere, dintre care una destul 
de mare pentru a reuni aproape o sută de oaspeţi). Puteai avea 
sub treizeci de ani sau peste şaptezeci; puteai fi bolnav incura- 
bil; puteai fi dezechilibrat mintal; sau puteai să fi comis un 

delict grav. Singura opțiune realmente deschisă Preşedintelui 
Edgar Farradine era ultima, şi se gândea serios la ea. 

Totuși, trebuia să admită că, în ciuda inconvenientelor per- 
sonale pe care i le pricinuia, aceasta era, probabil, cea mai bu- 
nă formă de guvernare concepută vreodată de către omenire. 
Planeta mamă avusese nevoie de vreo zece mii de ani pentru a 
şi-o perfecționa, prin încercări şi erori, adesea, hidoase. 

De îndată ce întreaga populaţie adultă fusese educată pâ- 
nă la limitele capacităţii ei intelectuale (şi, uneori, vai, până 
dincolo de ele), a devenit posibilă democraţia autentică. Pasul 
final necesita dezvoltarea comunicaţiilor personale instan- 
tanee, legate de computerele centrale. Conform istoricilor, 
prima adevărată democraţie de pe Pământ s-a instituit în anul 
(terestru) 2011, într-o țară numită Noua Zeelandă. 

Prin urmare, alegerea unui şef de stat era relativ neim- 
portantă. Odată ce se acceptase pe scară universală că oricine 
care ţintea deliberat funcţia trebuia descalificat de la sine, 
aproape orice sistem ar fi servit la fel de bine, iar procedura 
cea mai simplă era loteria. 

— Domnule Președinte, spuse secretara cabinetului, 

vizitatorii așteaptă în bibliotecă. 

— Mulţumesc, Lisa. Și sunt fără costumele-balon? 

— Da, tot personalul medical e de acord că prezintă per- 
fectă siguranță. Dar ar fi bine să vă previn, domnule. Dum- 
nealor... ăă... miros puţin cam ciudat. 

— Krakan! În ce fel? 

Secretara zâmbi: 

— A, nu neplăcut - cel puţin, mie nu mi se pare astfel. Pro- 
babil e ceva în legătură cu hrana lor; după o mie de ani, e po- 
sibil ca biochimiile noastre să se fi îndepărtat una de alta. 
„Aromatic” e, probabil, termenul cel mai potrivit. 

Preşedintele nu era tocmai sigur ce însemna asta şi se în- 
treba dacă să ceară lămuriri, când îi veni un gând tulburător. 

— Şi, întrebă el, cum crezi că le mirosim noi lor? 

Spre ușurarea sa, cei cinci oaspeţi nu arătară nici un semn 
evident de disconfort olfactiv când fură prezentaţi, câte unul. 
Dar secreţara Elisabeth Ishihara fusese fără-ndoială înţe- 
leaptă să-l fi prevenit; acum ştia exact ce însemna cuvântul „aro- 
matic”. Mai avusese dreptate şi spunând că nu era neplăcut; 


într-adevăr, îi amintea de mirodeniile folosite de soţia lui, 
atunci când îi venea ei rândul să gătească la palat. 

În timp ce se așeza în curbura mesei de conferinţe, în for- 
mă de potcoavă, Preşedintele Thalassei se pomeni meditând 
răutăcios cu privire la Șansă și Soartă - subiecte care nu-l 
preocupaseră prea mult în trecut. Dar Şansa, în forma ei cea 
mai pură, îl adusese în poziția actuală. lar acum, ea - sau sora 
ei, Soarta - acționase din nou. Cât de curios că el, un fabricant 
de echipamente sportive, fără ambiţii, fusese ales să prezi- 
deze această întâlnire istorică! Și totuşi, cineva trebuia s-o 
facă; şi trebuia să admită că începea să-i placă. În cel mai rău 
caz, nimeni nu-l putea opri să-și țină discursul de întâmpinare... 

„Era, în fond, un discurs perfect reuşit, deşi poate puţin 
mai lung decât ar fi fost necesar, chiar şi cu o asemenea oca- 
zie. Spre sfârşit, deveni conştient că expresiile de atenţie po- 
liticoasă ale ascultătorilor deveneau puţin cam sticloase, aşa 
că elimină o parte dintre statisticile de productivitate şi tot 
fragmentul despre noua rețea energetică a Insulei de Sud. 
Când se așeză, avea convingerea că zugrăvise imaginea unei 
societăți viguroase, progresiste, cu capacităţi tehnice de înalt 
nivel. Înfruntând orice impresii contrare superficiale, Thalassa 
nu era nici înapoiată, nici decadentă, și încă mai respecta cele 
mai în alte tradiţii ale marilor ei strămoși. Et caetera. 

— Vă mulţumesc foarte mult, domnule președinte, spuse 
căpitanul Bey, în pauza admirativă care urmă. A fost, într-ade- 
văr, o surpriză binevenită, să descoperim că Thalassa e nu 
numai locuită, ci și înfloritoare. Acest lucru va face șederea 
noastră aici cu atât mai plăcută şi sperăm să plecăm într-o 
atmosferă exclusiv de bunăvoință, de ambele părți. 

— Scuzaţi-mă că sunt atât de direct - ar putea părea chiar 
brutal să ridic problema de îndată ce-au sosit oaspeţii - dar 
cât timp credeți că veți sta aici? Am dori s-o aflăm cât de cu- 
rând posibil, astfel încât să putem face toate aranjamentele 
necesare. 

— Înţeleg perfect, domnule preşedinte. În etapa actuală, 
nu vă putem da informații concrete, întrucât totul depinde par- 
țial de măsura în care ne veţi ajuta. Estimaţia mea se ridică la 
cel puţin un an de-al dumneavoastră - cel mai probabil, doi. 

Edgar Farradine, asemenea majorităţii lassienilor, nu se 
pricepea să-și ascundă emoţiile, iar căpitanul Bey fu alarmat 

de neașteptata expresie încântată - s-ar fi putut spune chiar 
vicleană - ce se aşternu pe chipul șefului executivului. 

— Sper, Excelenţa Voastră, că acest lucru nu va crea pro- 
bleme? întrebă el neliniștit. 

— Dimpotrivă, spuse Preşedintele, practic, frecându-și pal- 
mele. Poate n-aţi auzit, dar ediția două sute a Jocurilor noastre 
Olimpice urmează să aibă loc peste doi ani. 

Tuşi, modest. 

— Am primit o medalie de bronz la două sute de metri, în 
tinereţe, așa că m-au însărcinat pe mine cu pregătirile. Ne-ar 
prinde bine puţină competiție externă. 

— Domnule Preşedinte, spuse secretara cabinetului, nu 
sunt sigură că regulile... 

— Pe care eu le fac, continuă ferm președintele. Căpitane, vă 
rog să o considerați o invitație. Sau o provocare, dacă preferați. 

Comandantul astronavei „Magellan” era un om deprins cu 
luarea deciziilor rapide, dar, pentru prima oară, fusese luat 
complet pe nepregătite. Înainte de-a se putea gândi la un răs- 
puns convenabil, ofițerul său medical-şef profită de golul creat. 

— E extrem de amabil din partea dumneavoastră, dom- 
nule președinte, spuse chirurgul comandant Mary Newton. 
Dar, în calitatea mea de cadru medical, aş dori să subliniez că 
suntem cu toții trecuţi de treizeci de ani, ne lipseşte complet 
antrenamentul... iar gravitația Thalassei e cu şase la sută mai 
mare decât a Pământului, ceea ce ne-ar crea un dezavantaj 
serios. Așa că, în afară de cazul că Olimpiada dumneavoastră 
include şahul sau jocurile de cărți... 

Preşedintele se arătă dezamăgit, dar își reveni repede. 

— O, mă rog - cel puţin, căpitane Bey, mi-ar face plăcere 
să vă prezint unele dintre premii. 

— Voi fi încântat, spuse comandantul, cam nedumerit. 
Simţea că întâlnirea scăpa de sub control și era hotărât să re- 
vină la agenda de lucru. 

— Pot să vă explic ce sperăm să facem aici, domnule pre- 
şedinte ? 

— Fireşte, sosi răspunsul, cam fără interes. 

Gândurile Excelenței Sale continuau să pară îndreptate 
altundeva. Poate încă mai retrăia victoriile din tinereţe. Apoi, 
cu un efort evident, îşi concentră atenţia asupra prezentului. 


— Suntem flataţi, dar și cam derutaţi, de vizita dumnea- 
voastră. Lumea noastră vă poate oferi foarte puţine lucruri. 
Mi s-a spus că e vorba de niște gheaţă; fireşte, a fost o glumă. 

— Nu, domnule președinte - vorbim absolut serios. De as- 
ta avem nevoie de pe Thalassa, deși acum, că am luat mostre 
din unele produse alimentare ale dumneavoastră - mă gân- 
desc mai ales la brânza și vinul pe care le-am consumat la 
prânz - s-ar putea să ne mărim considerabil cererea. Dar ghea- 
ţa e esenţială; dați-mi voie să vă explic. Imaginea întâi, vă rog. 

Astronava „Magellan”, lungă de doi metri, apăru plutind în 
fața președintelui. Părea atât de reală, încât acestuia îi veni să 
întindă mâna ca s-o atingă şi ar fi făcut-o cu siguranță, dacă n-ar 
fi avut spectatori care să observe o atitudine atât de naivă. 

— După cum vedeţi, nava e aproximativ cilindrică - patru 
kilometri lungime, un kilometru diametru. Întrucât sistemul 
nostru de propulsie captează energiile spațiului propriu-zis, 
nu există nici o limită teoretică a vitezei, până la velocitatea 
luminii. Dar, în practică, dăm de necaz la circa o cincime din 
acea viteză, datorită prafului și gazelor interstelare. Oricât de 
subţire ar fi, un obiect care le străbate cu șaizeci de kilometri 
pe secundă sau mai mult loveşte o surprinzătoare cantitate 
de material - și, la viteza aceea, chiar și un singur atom de 
hidrogen poate provoca pagube apreciabile. 

Aşadar, „Magellan”, întocmai ca primele nave spaţiale pri- 
mitive, poartă în față un scut de ablațiune. Aproape orice ma- 
terial poate fi util, câtă vreme îl folosim în cantitate suficientă. 
Şi, la temperatura interstelară apropiată de zero, e greu de 
găsit ceva mai bun decât gheaţa. leftină, uşor de prelucrat şi 
surprinzător de rezistentă! Acest trunchi de con reprezintă 
înfățișarea micului nostru aisberg, când am părăsit sistemul 
solar, acum două sute de ani. Și iată-l cum arată acum. 

Imaginea pâlpâi, apoi se stabiliză din nou. Nava era ne- 
schimbată, dar conul, care plutea în fața ei, se comprimase 
într-un disc subţire. 

— Acesta e rezultatul sfredelirii unei găuri lungi de cinci- 
zeci de ani-lumină prin acest sector cam prăfos al galaxiei. 
Îmi face plăcere să spun că rata ablațiunii aproximează cu 
cinci la sută estimațţia, așa că n-am fost nici un moment în 
pericol - deşi, desigur, a existat întotdeauna posibilitatea, pu- 
țin probabilă, să lovim ceva realmente mare. Nici un scut nu 

ne-ar putea proteja împotriva unui asemenea obstacol - in- 
diferent că ar fi făcut din gheaţă sau din cel mai bun oţel 
blindat. 

Putem face față încă zece ani-lumină, dar asta nu-i de ajuns. 
Destinația noastră finală este planeta Sagan Doi - la șaptezeci 
şi cinci de lumini de-aici. 

Înţelegeţi, deci, domnule preşedinte, de ce ne-am oprit la 
Thalassa. Am dori să împrumutăm - mă rog, să cerem, de 
vreme ce nu prea putem promite să le restituim - cam o sută 
de mii de tone de apă de la dumneavoastră. Trebuie să clă- 
dim un alt aisberg, sus pe orbită, pentru a mătura drumul în 
fața noastră când vom zbura din nou spre stele. 

— Şi noi cum v-am putea ajuta s-o faceţi? Tehnic vorbind, 
probabil că vă aflaţi cu secole întregi înaintea noastră. 

— Mă îndoiesc - cu excepția propulsiei cuantice. Poate 
căpitanul adjunct Malina ar putea schița planurile noastre - 
cu aprobarea dumneavoastră, desigur. 

— Continuaţi, vă rog. 

— Mai întâi, trebuie să fixăm un loc pentru uzina de în- 
gheţțare, începu Malina. Sunt multe posibilități - s-ar putea 
amplasa pe orice coastă izolată. Nu va provoca absolut nici o 
perturbare ecologică dar, dacă doriţi, o vom instala pe Insula 
de Est - cu speranţa că vulcanul Krakan nu va erupe înainte 
să terminăm! 

Proiectul uzinei e în genere terminat, necesitând doar câ- 
teva modificări minore pentru a se potrivi cu locul pe care-l 
vom alege în final. Majoritatea principalelor componente pot 
intra în producţie imediat. Toate sunt utilaje din Tehnologia 
Mileniului Doi, de modă veche, simple şi bune - pompe, sis- 
teme de congelare, schimbătoare de căldură, macarale. 

Dacă totul merge fără probleme, ar trebui să avem prima 
gheață în nouăzeci de zile. Plănuim să fabricăm blocuri de 
mărime standard, cântărind fiecare câte șase sute de tone - 
plăci plate, hexagonale; cineva le-a botezat flugi-de-nea, și se 
pare că numele a prins. 

După ce începem producţia, vom ridica zilnic câte un fulg-de- 
nea. Vor fi asamblaţi pe orbită și compactaţi pentru a constitui 
scutul. De la prima ascensiune, până la testul structural final, 
ar trebui să treacă două sute cincizeci de zile. Atunci vom fi 
gata de plecare. 


Când căpitanul adjunct încheie, preşedintele Farradine stă- 
tu tăcut un moment, cu o expresie îndepărtată în ochi. Apoi 
spuse, aproape reverențţios: 

— Gheaţă - niciodată n-am văzut, decât pe fundul paha- 
rului... 


În timp ce strângea mâinile vizitatorilor la plecare, preşe- 
dintele Farradine deveni conștient de un lucru ciudat. Miro- 
sul lor aromatic era acum abia perceptibil. 

Se deprinsese deja cu el - sau își pierdea simţul mirosului? 

Deși ambele răspunsuri erau corecte, pe la miezul nopţii 
l-ar fi acceptat numai pe al doilea. Se trezi cu ochii înlăcrimați 
şi nasul atât de înfundat, încât îi era greu să respire. 

— Ce-i cu tine, dragule? îl întrebă neliniștită Doamna pre- 
şedinte. 

— Cheamă - hapciuu! - doctorul, răspunse șeful executi- 
vului. Pe-al nostru - și pe cel al navei. Nu cred că pot face ni- 
mic, fir-ar să fie, dar vreau să le spun - hapciuu! - vreo câte- 
va. Şi sper că nu te-ai molipsit și tu ca mine. 

Doamna preşedinte începu să-l încurajeze, dar fu între- 
ruptă de un strănut. 

Rămaseră amândoi aşezaţi în capul oaselor, privindu-se 
nefericiți. 

— Cred că are nevoie de şapte zile ca să treacă, se plânse 
preşedintele. Dar poate că știința medicinii a progresat în 
ultimele câteva secole. 

Speranţa îi fu îndeplinită, deşi ca prin urechile acului. Cu 
prețul unor eforturi eroice şi fără pierderea nici unei vieţi, 
epidemia fu eradicată - în șase zile neplăcute. 

Nu era un început de bun augur pentru primul contact 
între verii de grad stelar, după aproape o mie de ani. 


12. MOȘTENIREA 


„Suntem aici de două săptămâni, Evelyn - deşi nu par, în- 
trucât au trecut doar unsprezece zile thalassiene. Mai devre- 
me sau mai târziu, va trebui să abandonăm vechiul calendar, 
dar inima mea va bate întotdeauna după vechile ritmuri ale 
Pământului. 

A fost o perioadă ocupată şi, în ansamblu, plăcută. Singura 
reală problemă a fost de natură medicală; în pofida tuturor 
măsurilor de prevedere, am ridicat carantina prea devreme 
şi cam douăzeci la sută din lassieni au contractat un soi de 
virus. Parcă pentru a ne face să ne simțim și mai vinovați, nici 
unul dintre noi n-a prezentat vreun simptom. Din fericire, n-a 
murit nimeni, deşi teamă mi-e că pentru asta nu le putem 
acorda prea mult credit doctorilor locali. Știința medicală 
de-aici e categoric înapoiată; s-au deprins să se bazeze pe sis- 
teme automate, atât de mult, încât nu mai pot rezolva nimic 
ieşit din comun. 

Dar am fost iertaţi; lassienii sunt niște oameni foarte bi- 
nevoitori şi nepăsători. Au avut un noroc incredibil de mare - 
poate prea mare! - cu planeta lor; astfel, contrastul cu Sagan 
Doi devine şi mai sumbru. 

Singurul lor real handicap e lipsa pământului și au fost 
destul de înţelepţi să-şi menţină populaţia mult sub cota ma- 
ximă de subzistență. Dacă vor fi vreodată tentaţi s-o depă- 
şească, dețin cumplitul avertisment al mahalalelor orașelor 
de pe Pământ. 

Întrucât sunt un popor atât de frumos și de fermecător, 
suntem foarte ispitiți să-i ajutăm, în loc de-a-i lăsa să-și dez- 
volte propria cultură, în propriul lor mod. Într-un sens, sunt 
copiii noştri - şi toți părinţii găsesc greu de acceptat faptul că, 
mai devreme sau mai târziu, trebuie să nu se mai amestece. 

Într-o oarecare măsură, desigur, nu putem să nu ne ames- 
tecăm; însăși prezența noastră reprezintă așa ceva. Suntem 
nişte oaspeți neașteptaţi - deşi, din fericire, nu nebineveniţi - 
pe planeta lor. lar ei nu pot uita nici un moment că „Magellan” 
orbitează imediat deasupra atmosferei, ca ultim emisar din 
lumea propriilor lor strămoși. 

Am vizitat din nou Prima Asolizare - locul nașterii lor - şi 
am parcurs traseul pe care fiecare lassian îl străbate cel puțin 
o dată în viaţă. E o combinaţie de muzeu și sfânt lăcaș, sin- 
gurul loc de pe toată planeta unde se poate aplica, pe depar- 
te, cuvântul «sacru». Nimic nu s-a schimbat în șapte sute de 
ani. Nava de însămânţare, deși acum nu mai e decât o carcasă 
goală, arată de parcă tocmai ar fi asolizat. Peste tot, în jur, se 
află maşinile oprite - excavatoarele, constructoarele și uzinele 


de procesare chimică, împreună cu ajutoarele lor robotice. Și, 
fireşte, creşele şi şcolile Generației Întâi. 

Aproape că nu există nici un document din acele prime 
decenii - poate intenţionat. În ciuda tuturor talentelor şi mă- 
surilor de prevedere ale planificatorilor, trebuie să se fi pro- 
dus accidente biologice, eliminate nemilos de către progra- 
mul dominator. lar perioada, când cei care n-au avut părinți 
organici le-au făcut loc celor ce au avut, trebuie să fi fost pli- 
nă de traume psihologice. 

Dar tragedia şi tristețea Deceniilor Genezei se află acum 
cu veacuri întregi în trecut. Asemenea mormintelor tuturor 
pionierilor, a fost uitată de către constructorii noii societăți. 

Aș fi fericit să-mi petrec aici restul vieţii; pe Thalassa se 
găseşte material pentru o armată de antropologi, psihologi și 
experți în ştiinţele sociale. Dar, mai presus de orice, cel mai 
mult aș dori să-i pot întâlni pe unii dintre colegii morţi de- 
mult şi să-i anunţ câte dintre nesfârşitele noastre discuţii con- 
tradictorii s-au rezolvat, în sfârşit! 

Este posibil să se construiască o cultură umană și raţio- 
nală, absolut eliberată de ameninţarea constrângerilor supra- 
naturale. Deşi, în principiu, nu aprob cenzura, se pare că ace- 
ia care au pregătit arhivele pentru colonia thalassiană au re- 
uşit o sarcină aproape imposibilă. Au epurat istoria și litera- 
tura a zece mii de ani, iar rezultatul le-a justificat eforturile. 
Trebuie să fim foarte prudențţi înainte de a înlocui orice din 
ceea ce s-a pierdut - oricât de frumoasă, de emoţionantă ope- 
ră de artă ar fi. 

Thalassienii n-au fost otrăviţi niciodată de către produ- 
sele descompuse ale religiilor moarte și, în șapte sute de ani, 
aici nu s-a ivit nici un profet care să predice o nouă credinţă. 
Însuşi cuvântul «Zeu» aproape a dispărut din limbajul lor şi 
sunt foarte surprinși - sau amuzaţi - când se întâmplă ca noi 
să-l folosim. 

Prietenii mei cercetători țin mult la zicala că dintr-o sin- 
gură mostră ies statistici foarte slabe, așa că mă întreb dacă 
lipsa totală a religiei din această societate dovedeşte într-ade- 
văr ceva. Ştim că thalassienii au fost, de asemenea, foarte atent 
selecționați genetic, spre a se elimina cât de multe trăsături 
sociale indezirabile posibil. Da, da - ştiu că doar circa cinci- 
sprezece la sută din comportamentul uman este determinat 

de către gene - dar această fracțiune e foarte importantă! 
Lassienii par, categoric, remarcabil de lipsiţi de caracteristici 
neplăcute ca invidia, intoleranţa, gelozia, furia. Să fie oare aces- 
ta, în întregime, rezultatul condiționării culturale? 

Cât aș mai dori să ştiu ce s-a întâmplat cu navele de însă- 
mânțţare care au fost trimise de către acele grupări religioase 
din secolul douăzeci și șase! «Arca Testamentului» a mormo- 
nilor, «Spada Profetului» - au fost o jumătate de duzină cu to- 
tul. Mă-ntreb dacă vreuna din ele a izbândit şi, dacă da, ce rol 
a jucat religia în succesul sau eşecul lor. Poate că, într-o bună 
zi, când grila locală de comunicaţii se va reface, vom desco- 
peri ce s-a întâmplat cu acei pionieri timpurii. 

Un rezultat al ateismului total de pe Thalassa constă într-o 
serioasă lipsă de înjurături. Când un lassian îşi scapă ceva pe 
bătătură, n-are cuvinte. Nici chiar obișnuitele referiri la func- 
țiile fiziologice nu sunt de prea mare ajutor, toate acestea fi- 
ind luate drept fapt garantat. Cam singura exclamațţie, cu scop 
general, este «Krakan!», de care s-a abuzat intens. Ea însă 
demonstrează ce impresie puternică a făcut Muntele Krakan, 
când a erupt, acum patru sute de ani; sper că voi avea prilejul 
să-l vizitez înainte de plecare. 

Până atunci mai sunt încă multe luni, și, totuși, deja mi-e 
teamă de ea. Nu pentru posibilele primejdii - dacă se întâm- 
plă ceva cu nava, eu nu voi şti niciodată. Ci, fiindcă aceasta va 
însemna că s-a rupt încă o verigă de legătură cu Pământul - 
şi, mult iubita mea, cu tine.” 


13. GRUPUL OPERATIV 


— Preşedintelui n-o să-i placă chestia asta, spuse încân- 
tată primărița Waldron. Şi-a pus ambiția să vă ducă pe Insula 
de Nord. 

— Ştiu, răspunse căpitanul adjunct Malina. Şi-mi va părea 
foarte rău că-l dezamăgesc - ne-a fost de mare ajutor. Dar 
Insula de Nord e mult prea stâncoasă; singurele zone litorale 
convenabile au suferit deja dezvoltări. Totuşi, există un golf 
complet pustiu, cu plaja în pantă lină, la numai nouă kilo- 
metri de Tarna - va fi perfect. 

— Sună prea frumos, ca să fie adevărat. De ce e pustiu, 
Brant? 


— Acolo a fost Proiectul Manglierilor. Toți copacii au mu- 
rit - încă nu știm de ce - și nimeni nu a avut inimă să facă 
ordine. Arată groaznic, şi miroase şi mai rău. 

— Deci este deja o zonă de dezastru ecologic - ești bine- 
venit, căpitane! Nu poţi decât să remediezi lucrurile. 

— Te pot asigura că uzina noastră va fi foarte arătoasă şi 
nu va vătăma câtuși de puțin mediul ambiant. Și, desigur, o 
vom demonta la plecare. Doar dacă nu cumva vreţi s-o păs- 
trați. 

— Vă mulțumim - dar mă-ndoiesc că ne-ar folosi la ceva 
câteva sute de tone de gheață pe zi. Între timp, vom fi fericiți 
să vă asistăm cu orice facilități poate oferi Tarna - locuințe, 
servicii, transporturi. Presupun că veți coborî în mare număr 
să lucraţi aici. 

— Probabil cam o sută, şi vă apreciem oferta de ospitali- 
tate. Dar mă tem că vom fi niște musafiri cumpliți; vom ține 
conferințe cu nava la toate orele din zi şi din noapte. Deci, 
trebuie să stăm strânși laolaltă și, de îndată ce ne vom fi 
asamblat satul din prefabricate, ne vom instala în el cu toate 
echipamentele. Regret dacă pare nepoliticos, dar orice alt 
aranjament, pur şi simplu, n-ar fi practic. 

— Cred că aveți dreptate. 

Primărița oftă. Se întrebase cum ar putea să ocolească 
protocolul şi să ofere ceea ce trecea drept ospitalitate spec- 
taculosului locotenent comandant Lorenson, în locul căpita- 
nului adjunct Malina. Problema păruse insolubilă; acum, vai, 
nici măcar nu se mai putea pune. 

Se simţea atât de descurajată, încât aproape fu ispitită să 
dea telefon pe Insula de Nord și să-şi invite ultimul consort 
oficial într-o mică vacanță. Dar nesimţitul probabil că iar 
avea s-o refuze, iar asta, pur şi simplu, n-o putea suporta. 


14. MIRISSA 


Chiar la adânci bătrâneţi, Mirissa Leonidas avea încă să 
mai țină minte momentul exact când îl avusese pentru prima 
oară pe Loren înaintea ochilor. Nu mai exista nimeni - nici 
chiar Brant - despre care să poate spune același lucru. 

Noutatea nu avea nimic de-a face cu asta; îi cunoscuse 
deja pe mai mulţi dintre pământeni înainte de a-l întâlni pe 

Loren şi nu-i făcuseră nici o impresie deosebită. Majoritatea 
ar fi putut trece drept lassieni, dacă ar fi stat câteva zile la 
soare. 

Dar nu Loren; pielea lui nu se bronza niciodată, iar ului- 
torul său păr devenea, dacă era posibil, chiar și mai argintiu. 
Acest lucru, cu siguranţă, îi atrăsese pentru prima oară aten- 
ţia, în momentul când Loren ieșea din biroul primăriței 
Waldron, împreună cu doi colegi de-ai săi, purtând cu toții 
acea expresie ușor frustrată, care reprezenta rezultatul obiş- 
nuit al unei şedinţe cu letargica și bine înrădăcinata birocra- 
ție tarniană. 

Ochii li se întâlniseră, dar numai pentru un moment. Mirissa 
mai făcuse câțiva pași; apoi, fără nici un act voluntar, se opri- 
se ca încremenită şi privise înapoi peste umăr - pentru a ve- 
dea că vizitatorul se uita la ea. Deja, ştiau amândoi că vieţile 
lor se schimbaseră irevocabil. 


Mai târziu în aceeași noapte, după ce făcuseră dragoste, îl 
întrebă pe Brant: 

— Au spus cât timp stau? 

— Alegi cele mai proaste momente, bombăni el somno- 
ros. Cel puţin un an. Poate doi. Noapte bună - din nou. 

Ştia ea că nu era cazul să-i mai pună şi alte întrebări, chiar 
dacă încă se mai simţea complet trează. Zăcu mult timp cu 
ochii deschişi, privind umbrele repezi ale lunii interioare, lu- 
necând peste podea, în timp ce trupul drag de-alături se cu- 
funda încetişor în apele somnului. 

Cunoscuse nu puțini bărbaţi înaintea lui Brant, dar, de 
când erau împreună, oricare altul o lăsase complet indiferen- 
tă. Atunci, de ce acest brusc interes - încă mai pretindea că 
n-ar fi atât de puternic - pentru un bărbat pe care nu-l între- 
zărise decât câteva secunde și căruia nici măcar nu-i știa nu- 
mele? (Deşi aceasta avea să fie, fără-ndoială, una dintre pri- 
mele priorități de-a doua zi.) 

Mirissa se mândrea cu cinstea şi clarviziunea ei; privea de 
sus femeile - sau bărbații - care se lăsau guvernaţi de emoţii. 
O parte din atracție, era absolut sigură, se datora elementului 
de noutate, aurei orizonturilor noi. A putea vorbi cu cineva 
care păşise cu adevărat prin orașele de pe Pământ - care fu- 
sese martorul ultimelor ceasuri ale sistemului solar - iar 


acum era în drum spre noi sori, era o minune mai presus de 
visurile ei cele mai nebunești. O făcea încă o dată conștientă 
de acea insatisfacție de fond pe care i-o provoca ritmul placid 
al vieţii thalassiene, în pofida fericirii cunoscute împreună cu 
Brant. 

Sau nu era decât simplă mulţumire și nu fericire adevă- 
rată? Ce voia ea de fapt? Dacă o putea afla alături de aceşti 
străini din stele, nu știa, dar, înainte ca ei să părăsească pen- 
tru totdeauna Thalassa, avea de gând să încerce. 

În aceeași dimineaţă, Brant o mai vizitase şi pe primărița 
Waldron, care-l salutase cu o căldură ceva mai mică decât de 
obicei când el îi trântise pe birou resturile capcanei pentru 
peşti. 

— Ştiu că aţi fost ocupată cu probleme mai importante, 
spuse el, dar cu asta ce facem? 

Primăria privi fără entuziasm încâlcitura de cabluri. Îi 
era greu să se concentreze asupra rutinei zilnice, după ame- 
țitoarele emoţii ale politicii interstelare. 

— Ce crezi tu că s-a întâmplat? întrebă ea. 

— Se vede clar c-au făcut-o anume - uitaţi cum a fost ră- 
sucit firul ăsta până s-a rupt. Nu numai că grila a fost avaria- 
tă, dar s-au și luat din ea părți întregi. Sunt sigur că nimeni de 
pe Insula de Sud n-ar face așa ceva. Ce motiv ar avea? Și sunt 
hotărât să descopăr, mai devreme sau mai târziu... 

Pauza încărcată de sensuri a lui Brant nu lăsa nici o îndo- 
ială asupra celor ce-aveau să se întâmple atunci. 

— Pe cine suspectezi? 

— În tot timpul de când am început să experimentez cu 
capcanele electrice, mă lupt nu numai cu conservatorii, ci și 
cu nebunii ăia care cred că toată hrana ar trebui să fie sinte- 
tică, fiindcă e o ticăloșie să mănânci fiinţe vii- sau chiar 
plante. 

— Conservatorii, cel puţin, ar putea avea oarecare drep- 
tate. Dacă această capcană e atât de eficientă pe cât susţii, s-ar 
putea să perturbe echilibrul ecologic despre care tot vorbesc ei. 

— Recensământul regulat la recife ne-ar înștiința dacă 
s-ar întâmpla asta, şi-atunci, pur şi simplu, ne-am opri pentru 
un timp. Oricum, după pelagici umblu de fapt; câmpul meu 
pare să-i atragă de la trei, patru kilometri distanță. Şi chiar 
dacă toată lumea de pe Cele Trei Insule n-ar mânca decât 

pește, tot n-am putea știrbi măcar cu o câtime populaţia 
oceanică. 

— Sunt sigură că ai dreptate - în ceea ce priveşte pseudo- 
peștii indigeni. Şi mult ar mai folosi, de vreme ce majoritatea 
sunt prea otrăvitori ca să merite procesarea. Eşti convins că 
stocul terestru și-a pus baze sigure? S-ar putea ca tu să fii pi- 
cătura care umple paharul, cum spune vechea zicală. 

Brant o privi pe primăriţă cu respect; încontinuu îl sur- 
prindea cu asemenea întrebări dibace. Nu-i trecuse niciodată 
prin minte că Helga Waldron nu și-ar fi păstrat atâta timp po- 
ziția dacă n-ar fi avut înlăuntrul ei mult mai mult decât se 
vedea cu ochiul liber. 

— Mă tem că tonii nu vor supraviețui; vor trece câteva 
milioane de ani până când oceanele vor fi suficient de sărate 
pentru ei. Dar păstrăvii şi somonii o duc foarte bine. 

— Şi sunt, fără-ndoială, delicioși; s-ar putea chiar să în- 
vingă scrupulele morale ale sinteziștilor. Ceea ce nu înseam- 
nă că-ți accept într-adevăr interesanta teorie. Poate că aceşti 
oameni vorbesc, dar nu fac nimic. 

— Au eliberat o turmă întreagă de vite din ferma aia ex- 
perimentală, acum câţiva ani. 

— Vrei să spui că au încercat - vacile s-au întors imediat 
acasă. Toată lumea a râs atât de mult, încât au contramandat 
restul demonstrațiilor. Pur şi simplu nu-mi pot imagina că 
şi-ar da atâta osteneală, încheie primărița, arătând spre grila 
stricată. 

— N-ar fi greu - o bărcuţă, noaptea, câțiva scufundători... 
Apa n-are decât douăzeci de metri adâncime. 

— Bine, voi întreprinde unele cercetări. Între timp, vreau 
să faci două lucruri. 

— Ce anume? întrebă Brant, încercând să nu pară bănui- 
tor, dar nereușind deloc. 

— Repară grila - Magazinele Tehnice îţi vor da tot ce-ţi 
trebuie. Și încetează cu acuzațiile, până nu eşti sută la sută si- 
gur. Dacă greşeşti, ai să te faci de râs și s-ar putea să trebu- 
iască să-ți ceri scuze. Dacă ai dreptate, poate-ai să-i alungi pe 
făptaşi înainte de a-i prinde. Înţeles? 

Brant rămase cu gura căscată; niciodată n-o mai văzuse 
pe primăriţă într-o stare atât de incisivă. Strânse Corpul De- 
lict A și plecă, oarecum spășit. 


Poate-ar fi fost chiar mai spășit - sau, eventual, amuzat 
doar - să ştie că primărița Waldron nu mai era chiar atât de 
amorezată de el. 

Inginerul Şef Asistent Loren Lorenson o impresionase în 
acea dimineață mai mult decât oricare cetăţean al Tarnei. 


15. TERRA NOVA 


O asemenea amintire despre Pământ reprezenta un nume 
nefericit ales pentru aşezare și nimeni nu-și recunoştea res- 
ponsabilitatea. Dar era puțin mai glorios decât „tabăra de ba- 
ză” şi fu acceptat repede. 

Complexul de barăci din prefabricate răsărise cu o viteză 
uluitoare - literalmente, peste noapte. Era prima demonstra- 
ție a pământenilor - mai exact spus, a roboților pământeni - 
în acțiune, față de Tarna, iar sătenii erau enorm de impresi- 
onați. Chiar și Brant, care întotdeauna considerase că roboții 
aduceau mai multe probleme decât câștiguri, cu excepţia 
muncii riscante sau monotone, începea să se gândească mai 
bine. Exista printre ei un constructor mobil, cu roluri multi- 
ple, elegant și care opera cu viteze atât de orbitoare, încât 
adesea era imposibil să-i urmăreşti mișcările. Oriunde mer- 
gea, era urmat de o hoardă de mici admiratori lassieni. Când 
îi stăteau în drum, se oprea politicos din activitate, până avea 
din nou cale liberă. Brant trase concluzia că era exact genul 
de asistent care-i trebuia; poate exista vreo cale de a-i putea 
convinge pe vizitatori... 

Spre sfârşitul săptămânii, Terra Nova devenise un micro- 
cosm, în deplină funcţionare, al uriaşei nave de pe orbită, din- 
colo de atmosferă. Era o așezare simplă, dar confortabilă, pen- 
tru o sută de membri ai echipajului, cu toate sistemele de în- 
treținere a vieţii de care aveau nevoie - ca biblioteca, sala de 
gimnastică, piscina şi cinematograful. Lassienii aprobau aces- 
te facilități şi se grăbeau să le folosească din plin. Ca rezultat, 
populaţia Terrei Nova era, de obicei, cel puțin dublă față de 
suta oficială. 

Majoritatea oaspeţilor - fără a fi invitați sau nu - erau ne- 
răbdători să ajute şi hotărâți ca vizita lor să fie pe cât de comodă 
posibil. O asemenea prietenie, deşi foarte binevenită şi mult 
apreciată, devenea adesea jenantă. Lassienii erau nesățios 

de iscoditori, iar conceptul intimităţii le era aproape necu- 
noscut. O inscripție Rog nu deranjați era, adesea, privită ca un 
afront personal, care ducea la complicaţii interesante... 

— Sunteţi cu toţii ofițeri superiori şi adulţi foarte inteli- 
genţi, spusese căpitanul Bey la ultima conferință a persona- 
lului de la bordul navei. Deci, n-ar trebui să fie necesar să vă 
spun următoarele: încercați să nu vă implicaţi în nici o.... în- 
curcătură, până nu știm exact ce părere au lassienii despre 
problemele acestea. Par foarte ușuratici, dar ar putea fi o im- 
presie înșelătoare. Nu ești de acord, Doctore Kaldor? 

— Nu pot pretinde, căpitane, că aș fi o autoritate în mate- 
rie de moravuri lassiene, după o perioadă de studiu atât de 
scurtă. Dar există unele paralele istorice interesante, cu situ- 
ații când vechile corăbii cu pânze de pe Pământ acostau după 
lungi călătorii pe mare - presupun că mulți dintre dumnea- 
voastră ați văzut acel film video clasic, „Revolta de pe Bounty”. 

— Sper, Doctore Kaldor, că nu mă compari cu căpitanul 
Cook - Bligh, vreau să zic. 

— N-ar fi o insultă; adevăratul Bligh a fost un marinar 
strălucit şi nedreptăţit în cel mai murdar mod. În acest sta- 
diu, tot ce ne trebuie este bun-simţ, bune maniere - și, cum ai 
indicat, prudenţă. 

Privise oare Kaldor în direcţia lui, când făcuse această 
remarcă? se întrebă Loren. Cu siguranţă, încă nu era atât de 
evident... 

La urma urmei, îndatoririle sale de ofițer îl puneau în con- 
tact cu Brant Falconer de zece ori pe zi. Nu exista nici o cale 
de-a o evita pe Mirissa - chiar dacă ar fi dorit. 

Niciodată nu fuseseră singuri împreună și încă nu schim- 
baseră decât câteva cuvinte de conversație politicoasă. Dar, 
deja, nu era nevoie să se spună nimic mai mult. 


16. JOCURI DE PETRECERE 


— Se numește bebeluș, spuse Mirissa, și, în pofida apa- 
rențelor, cu timpul va crește pentru a deveni o ființă ome- 
nească, perfect normală. 

Zâmbea și totuşi ochii-i erau umezi. Niciodată nu-i trecuse 
prin minte, până nu observase fascinația lui Loren, că în în- 
tregul sat Tarna erau, probabil, mai mulți copii decât fuseseră 


pe întreaga planetă Pământ în timpul ultimelor decenii de 
rată a natalității redusă, virtualmente, la zero. 

— Ăsta este... al tău? întrebă el calm. 

— Ei, înainte de toate, nu e un ăsta, e un „el”. Nepotul lui 
Brant, Lester - îl îngrijim, în timp ce părinţii lui sunt pe Insu- 
la de Nord. 

— E frumos. Pot să-l ţin în braţe? 

Ca la comandă, Lester începu să orăcăie. 

— N-ar fi o idee prea bună, râse Mirissa, ridicându-l gră- 
bită și pornind spre cea mai apropiată baie. Recunosc sem- 
nalele. Roagă-i pe Brant sau Kumar să-ţi arate împrejurimile, 
până-i aşteptăm pe ceilalți oaspeţi. 

Lassienilor le plăceau petrecerile și nu scăpau nici o oca- 
zie de a le organiza. Sosirea lui „Magellan” era, absolut lite- 
ralmente, șansa unei vieţi - într-adevăr, a mai multor vieți. 
Dacă ar fi avut atâta tupeu, încât să accepte toate invitaţiile 
care li se propuneau, vizitatorii şi-ar fi petrecut fiecare mo- 
ment de trezie, clătinându-se de la o recepţie oficială sau ne- 
oficială la alta. Neîntârziat, căpitanul îşi emisese una dintre 
rarele dar implacabilele directive - „Trăsnetele lui Bey” sau, 
mai simplu, „Beytrăsnete”, după cum erau numite răutăcios, 
reducând raţia ofiţerilor la maximum o petrecere în cinci zile. 
Erau unii care o considerau, având în vedere timpul necesar 
pentru a-și reveni după ospitalitatea lassiană, o măsură mult 
prea generoasă. 

Reşedinţa Leonidas, ocupată, în mod curent, de către 
Mirissa, Kumar și Brant, era o clădire mare, de formă inelară, 
care de şase generații fusese căminul familiei. Având numai 
parter - în Tarna existau puţine clădiri cu etaj - înconjura o 
curte interioară cu iarbă, de vreo treizeci de metri în diame- 
tru. În centrul acesteia se afla un mic iaz cu o insuliță accesi- 
bilă pe un pitoresc pod de lemn. lar pe insulă creștea un pal- 
mier solitar, care nu părea să stea prea bine cu sănătatea. 

— Trebuie să-l tot înlocuiască, spuse Brant pe ton de 
scuză. Unele plante terestre o duc foarte bine aici - altele se 
ofilesc, pur şi simplu, în ciuda tuturor îngrășămintelor chi- 
mice pe care le folosim. Fermele irigate cu apă dulce funcțio- 
nează de minune, desigur, dar n-avem destul spațiu pentru 
ele. E înnebunitor gândul că avem de-un milion de ori mai 
mult ocean; de-am putea numai să-l folosim cum trebuie. 

După părerea personală a lui Loren, Brant Falconer de- 
venea extrem de plicticos când începea să vorbească despre 
mare. Trebuia să recunoască însă că era un subiect de con- 
versație mai sigur decât Mirissa, care acum reuşise să scape 
de Lester şi-i întâmpina pe noii musafiri la sosire. 

Ar fi visat el vreodată, se întrebă Loren, să se găsească 
într-o asemenea situație? Mai fusese îndrăgostit şi-nainte, 
dar amintirile - chiar și numele - erau, din fericire, încețoşate 
de către programele de ștergere, cărora li se supuseseră cu 
toţii înainte de-a părăsi sistemul solar. Nu voia nici măcar să 
încerce reactualizarea lor; de ce s-ar fi torturat singur cu ima- 
gini dintr-un trecut care fusese distrus cu desăvârşire? 

Până şi chipul lui Kitani se împăienjenea, deși o văzuse în 
hibernacul cu doar o săptămână în urmă. Ea făcea parte 
dintr-un viitor pe care-l plănuiseră, dar se putea să nu-l îm- 
părtăşească niciodată; Mirissa era aici şi acum - plină de via- 
ță şi veselă, nu îngheţată pentru o jumătate de mileniu de 
somn. Îl făcuse să se simtă din nou întreg, optimist, să știe că 
tensiunea și extenuarea Zilelor din Urmă nu-i răpiseră, în 
fond, tinereţea. 

De fiecare dată când erau împreună, simţea apăsarea ca- 
re-l înştiința că era iarăși bărbat; până la a se ușura, avea să 
cunoască foarte puţin liniștea și nici măcar nu-şi putea face 
eficient treburile. Fuseseră perioade când văzuse fața Mirissei 
suprapusă peste planurile Golfului Manglierilor şi diagramele 
de scurgere şi fusese nevoit să-i dea computerului comanda 
PAUZĂ, înainte de a-și putea continua conversaţia mentală 
asociată. Era un supliciu straniu de delicios, să petreacă do- 
uă-trei ore la câțiva metri de ea, capabil să schimbe nu mai 
mult decât banalități politicoase. 

Spre uşurarea lui Loren, Brant îşi ceru deodată scuze și se 
îndepărtă grăbit. Loren descoperi repede motivul. 

— Comandant Lorenson! spuse primărița Waldron. Sper 
că Tarna te tratează bine. 

Loren gemu în sinea sa. Știa că ar fi trebuit să fie politicos 
cu primărița, dar grațiile sociale nu fuseseră niciodată punc- 
tul lui forte. 

— Foarte bine, vă mulțumesc. Nu cred că i-aţi cunoscut pe 
aceşti domni... 


Strigă peste lățimea curţii, mult mai tare decât ar fi fost 
realmente necesar, spre un grup de colegi care tocmai sosi- 
seră. Norocul făcea să fie cu toţii locotenenți; chiar în permi- 
sie, gradul avea privilegiile sale, şi nu ezită să şi le folosească. 

— Doamnă primar Waldron, acesta e locotenentul Fletcher - 
eşti pentru prima oară la sol, nu-i așa, Owen? Locotenentul 
Werner Ng, Locotenentul Ranjit Winson, Locotenentul Karl 
Bosley... 

Exact ca marțienii din clanuri, îşi spuse el, stau mereu la 
un loc. Ei bine, asta făcea din ei o ţintă splendidă și erau un 
grup de tineri prezentabili. Nu credea că primărița îl obser- 
vase când își efectuă retragerea strategică. 


Doreen Chang ar fi preferat foarte tare să stea de vorbă cu 
căpitanul, dar acesta se rezumase la o apariţie în mare viteză, 
simbolică, dăduse pe gât conținutul unui pahar, își ceruse 
scuze gazdelor și plecase. 

— De ce nu mă lasă să-i iau un interviu? îl întrebă ea pe 
Kaldor, care nu avea asemenea inhibiţii și trecuse deja pe 
răboj câteva zile de timp audio și video. 

— Căpitanul Sirdar Bey, răspunse el, are o poziţie privile- 
giată. Spre deosebire de noi, ceilalți, nu trebuie să dea expli- 
cații sau să-şi ceară scuze. 

— Remarc o notă de sarcasm moderat în glasul dumitale, 
spuse vedeta buletinelor de ştiri din Corporaţia de Transmi- 
sii Thalassa. 

— N-a fost cu intenţie. Îl admir enorm pe căpitan şi-i ac- 
cept până şi părerea despre mine - cu rezerve, fireşte. Ăă... se 
înregistrează? 

— Nu acum. Prea mult zgomot de fond. 

— Norocul dumitale că sunt o persoană atât de încreză- 
toare, de vreme ce n-am cum să știu dacă o faci. 

— E categoric off the record, Moses. Și ce părere are des- 
pre dumneata? 

— Îmi primeşte cu bucurie opiniile și experienţa, dar nu mă 
prea ia în serios. Știu exact de ce. Mi-a spus odată: „Moses - 
îți place puterea, dar nu şi răspunderea. Mie-mi plac amân- 
două.” A fost o declaraţie foarte isteață: rezumă toată deose- 
birea dintre noi. 

— Şi ce i-ai răspuns? 

— Ce-aș fi putut spune? Avea perfecta dreptate. Singura 
oară când m-am implicat în practica politică a fost... mă rog, 
nu un dezastru, dar nu mi-a plăcut deloc. 

— Cruciada Kaldor? 

— A, ştii despre asta. Ce nume prostesc - m-a nemulțu- 
mit. lar acesta a fost un alt motiv de neînțelegere între căpi- 
tan şi mine. El credea - și încă mai crede, sunt convins — că 
Directiva care ne ordonă să evităm toate planetele cu poten- 
țial de viaţă e în mare măsură un nonsens sentimental. Alt ci- 
tat din bunul căpitan: „Legea o înţeleg. Metalegea e o bal...” 
ăă, un talmeș-balmeș. 

— Ce fascinant - într-o zi va trebui să mă lași s-o înregistrez. 

— În nici un caz! Ce se-ntâmplă acolo? 

Doreen Chang era o doamnă insistentă, dar ştia când să 
capituleze. 

— A, e sculptura-de-gaz favorită a Mirissei. Cu siguranță 
aveați şi voi pe Pământ. 

— Fireşte. Şi de vreme ce tot nu înregistrezi, nu cred că e 
artă. Dar sunt amuzante. 

Luminile principale se stinseseră într-un sector al curții, 
cam o duzină de oaspeţi strângându-se în jurul a ceva ce pă- 
rea să fie un balon de săpun foarte mare, cu diametrul de 
aproape un metru. În timp ce Chang şi Kaldor mergeau într-aco- 
lo, putură vedea primele rotocoale de culoare formându-se 
înăuntru, ca naşterea unei nebuloase în spirală. 

— Se numește „Viață”, explică Doreen, şi este în familia 
Mirissei de două sute de ani. Dar gazul începe să scape afară; 
mi-amintesc că înainte era mult mai strălucitoare. 

Chiar și așa, era impresionantă. Bateria de lasere şi tunuri 
cu electroni de la bază fusese programată de către cine știe ce 
artist răbdător, mort demult, pentru a genera o serie de for- 
me geometrice care evoluau încet în structuri organice. Din 
centrul sferei apăreau forme şi mai complexe, se expandau 
dispărând şi erau înlocuite de altele. Într-o succesiune abilă, 
erau înfățișate fiinţe unicelulare escaladând o scară în spira- 
lă, recognoscibilă imediat ca o reprezentare a moleculei de 
A.D.N. Cu fiecare treaptă, se adăuga câte ceva nou; în câteva 
minute, spectacolul cuprinsese cele patru miliarde de ani ai 
odiseei de la amoebă la om. 


Apoi artistul încerca să depăşească etapa, iar Kaldor pier- 
du firul. Contorsiunile gazului fluorescent deveniseră prea 
complexe și prea abstracte. Poate că, dacă mai vedeai totul de 
câteva ori, avea să se releve un anume sistem... 

— Ce s-a-ntâmplat cu sunetul? întrebă Doreen când mael- 
strom-ul de culori clocotitoare al balonului se stinse brusc. 
Avea o muzică foarte bună, mai ales la sfârșit. 

— Mă temeam că va pune cineva întrebarea asta, spuse 
Mirissa cu un zâmbet de scuză. Nu suntem siguri dacă defec- 
țiunea e în mecanismul de playback sau în programul pro- 
priu-zis. 

— Fără-ndoială, aveţi o rezervă! 

— A, da, desigur. Dar modulul de schimb e pe undeva prin 
camera lui Kumar, probabil îngropat sub bucăţi din canoe. 
Până nu-i vedeţi bârlogul, nu veţi înţelege ce înseamnă cu 
adevărat entropia. 

— Nu e o canoe - e un caiac, protestă Kumar, care tocmai 
sosise, cu câte o fată localnică drăguță agăţată de fiecare braț. 
Şi ce-i aia entropie? 

Unul dintre tinerii marțieni fu îndeajuns de naiv să încer- 
ce o explicaţie, turnând două băuturi de culori diferite în ace- 
lași pahar. Înainte de-a putea ajunge foarte departe, glasul îi 
fu înecat sub o explozie de muzică din sculptura gazoasă. 

— Poftim! strigă Kumar peste tot vacarmul, cu mândrie 
vizibilă. Brant poate repara orice! 

„Orice?” se întrebă Loren. „Mă întreb... Mă întreb...” 


17. LANȚUL DE COMANDĂ 


De la: Căpitan 
Către: Toţi membrii echipajului 


CRONOLOGIE 

Întrucât s-a înregistrat deja multă derută inutilă în aceas- 
tă problemă, doresc să subliniez următoarele puncte: 

1. Toate înregistrările și programările Navei vor rămâne 
conforme cu Timpul Terestru (E.T.). 

2. De convenienţă, membrii echipajului vor folosi Timpul 
Thalassian (T.T.) la nevoie, dar vor păstra toate înregistrările 
în E.T, cu T.T. În paranteză. 

3. De reamintit: 

Durata Zilei Solare Medii Thalassiene este de 29.4325 ore E.T. 

313.1561 de zile thalassiene formează un An Sideral 
Thalassian, care este împărţit în 11 luni a câte 28 de zile. la- 
nuarie lipsește din calendar, dar cele cinci zile în plus pentru a 
forma totalul de 313 urmează imediat după ultima zi (a 28-a) 
din decembrie. Anii bisecți se intercalează din șase în șase, în- 
să nu vom avea nici unul în timpul șederii noastre aici. 

4. Întrucât ziua thalassiană e cu 22% mai lungă decât cea 
terestră, iar numărul zilelor din an este cu 14% mai mic, lun- 
gimea anului thalassian nu este decât cu circa 5% mai mare 
decât a celui terestru. După cum sunteţi cu toţii conștienți, 
acest lucru prezintă un avantaj practic, în materie de aniver- 
sări. Vârsta cronologică înseamnă aproape același lucru, pe 
Thalassa ca și pe Pământ. Un thalassian în vârstă de 20 de ani 
a trăit tot atât ca un pământean de 21 de ani. Calendarul la- 
ssian începe de la Prima Asolizare, care a avut loc în 3109 E.T. 
Anul curent este 718 T.T. sau cu 754 de ani tereștri mai târziu. 

5. În sfârșit — şi putem fi şi recunoscători pentru acest lu- 
cru - pe Thalassa nu există decât un singur fus orar de care să 
ne preocupăm. 


Sirdar Bey (Cpt.) 
3863.02.27.21.30 E.T. 
718.00.02.15.00 T.T. 


— Cine-ar fi crezut că un lucru atât de simplu ar putea fi 
atât de complicat? râse Mirissa după ce parcurse imprimatul 
prins pe avizierul Terrei Nova. Presupun că ăsta e unul din 
vestitele Beytrăsnete. Ce fel de om e căpitanul? Niciodată n-am 
avut cu adevărat ocazia să stau de vorbă cu el. 

— Nu e persoană ușor de descifrat, răspunse Moses Kaldor. 
Nu cred că am discutat cu el între patru ochi mai mult decât 
de-o duzină de ori. Şi e singurul om de pe navă căruia toți i se 
adresează cu „Domnule” - întotdeauna. Poate cu excepţia că- 
pitanului adjunct Malina, când sunt amândoi... Incidental, no- 
tița asta nu e, categoric, un Beytrăsnet veritabil - e prea teh- 
nică. Trebuie s-o fi schițat ofiţerul științific Varley și secreta- 
rul LeRoy. Căpitanul Bey are o percepție remarcabilă a prin- 
cipiilor inginereşti - mult mai bună decât a mea - dar e, în 
primul rând, un administrator. Și, ocazional, când e nevoit să 
fie, Comandant Suprem. 

— Aş detesta o asemenea responsabilitate. 


— E o muncă pe care trebuie s-o facă cineva. Problemele 
de rutină se pot rezolva, de obicei, prin consultarea ofițerilor 
superiori și a băncilor de computer. Dar, uneori, trebuie ca 
un singur individ să ia o decizie, având și autoritatea de a o 
impune. De-asta e nevoie de un căpitan . O navă nu poate fi 
condusă de un comitet - cel puţin, nu tot timpul. 

— Cred că la fel conducem și noi Thalassa. Ți-l poți ima- 
gina pe preşedintele Farradine, căpitan a ceva? 

— Piersicile astea sunt delicioase, răspunse cu tact Kaldor, 
servindu-se cu încă una, deși știa perfect că îi fuseseră desti- 
nate lui Loren. Dar aţi avut noroc; n-aţi trecut prin nici o criză 
adevărată, în şapte sute de ani! N-a spus odată un om de-al 
vostru: „Thalassa nu are istorie - numai statistici”? 

— O, nu-i adevărat! Cum rămâne cu Muntele Krakan? 

— Acela a fost un dezastru natural- și nici măcar unul 
major. Mă refer la... crizele politice: dezordini civile, lucruri 
de acest soi. 

— Pentru asta îi putem mulțumi Pământului. Ne-aţi dăru- 
it o Constituţie Jefferson Marca Trei - cineva a numit-o odată 
utopie în doi megabyte - și a funcționat uimitor de bine. Pro- 
gramul n-a fost modificat timp de trei sute de ani. Încă ne ba- 
zăm pe Amendamentul al Şaselea. 

— Şi s-ar putea să rămâneți aici încă multă vreme, spuse 
cu aprindere Kaldor. Aş urî gândul că am fi fost răspunzători 
pentru un al șaptelea. 

— Dacă se întâmplă aşa ceva, mai întâi va fi procesat în 
băncile de memorie ale Arhivei. Când mai vii să ne faci o vi- 
zită? Sunt atâtea lucruri pe care vreau să ţi le arăt. 

— Nu la fel de multe câte aș dori eu să văd. Trebuie că aveţi 
atâtea care ne vor fi de folos pe Sagan Dop chiar dacă e o lu- 
me de-un soi cu totul diferit. 

„Şi mult mai puţin atractivă,” adăugă el în sinea sa. În timp 
ce vorbeau, Loren intrase tăcut în zona de primire, fiind vizi- 
bil în drum dinspre sala de jocuri către duşuri. Purta cel mai 
scurt şort posibil și avea umerii goi înfășurați într-un prosop. 
Priveliștea o făcu pe Mirissa să i se înmoaie efectiv genunchii. 

— Cred că i-ai bătut pe toţi, ca de obicei, spuse Kaldor. Nu 
devine plicticos? 

Loren îi adresă un rânjet strâmb. 

— Unii dintre lassienii tineri sunt promițători. Unul toc- 
mai mi-a luat trei puncte. Desigur, jucam cu stânga. 

— În eventualitatea, foarte improbabilă, că nu ţi-a spus 
deja, remarcă Moses Kaldor față de Mirissa, Loren a fost oda- 
tă campion de tenis de masă pe Pământ. 

— Nu exagera, Moses. Am fost abia al cincilea - iar spre 
sfârşit standardele coborâseră la un nivel mizerabil. Orice ju- 
cător chinez din Mileniul Trei m-ar fi pulverizat. 

— Nu cred că te-ai gândit să-l înveţi pe Brant, spuse rău- 
tăcios Kaldor. Ar trebui să fie interesant. 

Urmă o scurtă tăcere. Apoi Loren răspunse, cu înfumura- 
re, dar şi cu exactitate: 

— N-ar fi cinstit. 

— Întâmplător, interveni Mirissa, Brant ar vrea să-ţi arate 
el ţie ceva. 

— Aşa? 

— Ai spus că n-ai mai fost niciodată cu barca. 

— Adevărat. 

— Atunci ești invitat să mergi cu Brant și Kumar la Digul 
Trei - mâine dimineaţă la ora opt treizeci. 

Loren se întoarse spre Kaldor. 

— Crezi că n-aş risca nimic? întrebă el cu seriozitate ipo- 
crită. Nu știu să înot, 

— Eu nu mi-aş face griji, răspunse Kaldor îndatoritor. Dacă 
ți-au plănuit o călătorie fără întoarcere, n-o să conteze deloc. 


18. KUMAR 


O singură tragedie întunecase cei optsprezece ani de viață 
ai lui Kumar Leonidas; avea să fie pentru totdeauna mai scund 
cu zece centimetri decât dorinţa inimii lui. Nu se mira nimeni 
că porecla sa era „Micul Leu” - deşi foarte puţini îndrăzneau 
să i-o spună în faţă. 

Pentru a compensa lipsa de înălțime, își lucrase asiduu lă- 
țimea şi grosimea. Mirissa îi spusese de multe ori, amu- 
zat-exasperată: „Kumar - dacă ai cheltui tot atâta timp să-ţi 
cultivi creierul cât foloseşti pentru trup, ai fi cel mai mare 
geniu de pe Thalassa.” Ceea; ce nu-i spusese niciodată - şi 
rareori o admitea chiar și în sinea ei - era că spectacolul re- 
gulatelor lui exerciții de dimineaţă îi ațâța adesea în sân cele 
mai puţin frățeşti simțăminte, precum şi o anumită gelozie 
față de toți ceilalți admiratori care se adunau să privească. 
Într-un moment sau altul, aceştia cuprinseseră aproape toată 


generaţia lui Kumar. Deși zvonul invidios că făcuse dragoste 
cu toate fetele şi jumătate dintre băieţii din Tarna era o hiper- 
bolă nebunească, conţinea un element considerabil de adevăr. 

Dar Kumar, în pofida prăpastiei intelectuale dintre el și 
sora sa, nu era un cretin clădit numai din mușchi. Dacă îl inte- 
resa ceva cu adevărat, nu se simţea satisfăcut până nu stăpâ- 
nea problema, indiferent cât timp dura. Era un marinar su- 
perb şi, de doi ani, cu ajutorul ocazional al lui Brant, constru- 
ia un excelent caiac de patru metri. Coca era terminată, dar 
încă nu începuse puntea. 

Într-o zi, jura el, avea să-l lanseze la apă și toată lumea se 
va opri din râs. Între timp, expresia „caiacul lui Kumar” ajun- 
sese să însemne prin Tarna orice treabă neterminată - din 
care, într-adevăr, se găseau destule. 

Cu excepţia acestei tendinţe lassiene de a tărăgăna, princi- 
palele defecte ale lui Kumar erau firea aventuroasă și slăbiciu- 
nea pentru glumele fizice, uneori riscante. Acestea, considerau 
mulţi, aveau să-i aducă într-o bună zi necazuri serioase. 

Dar era imposibil să te superi până chiar și pe cele mai 
scandaloase farse ale lui, căci le lipsea orice urmă de răutate. 
Era complet deschis, transparent chiar; nimeni nu şi-l putea 
imagina spunând vreodată o minciună. Pentru asta, i se pu- 
teau ierta multe, lucru care se şi întâmpla. 

Sosirea vizitatorilor fusese, desigur, cel mai emoționant 
eveniment din viaţa lui. ÎL fascinau echipamentele lor, înre- 
gistrările audio, video și senzoriale aduse de ei, poveștile pe 
care le spuneau - tot ce-i privea. Și pentru că îl vedea pe 
Loren mai mult decât pe oricare altul, nu era surprinzător că 
se ataşase de el. 

Aceasta nu era o situație pe care Loren s-o aprecieze întru 
totul. Dacă exista un lucru mai nebinevenit decât colegul in- 
comod, acesta era tradiționalul încurcă-lume, frățiorul lipicios. 


19. DRĂGĂLAȘA POLLY 


— Mie tot nu-mi vine să cred, Loren, spuse Brant Falconer. 
N-ai fost niciodată cu o barcă - sau pe un vapor? 

— Mi se pare că-mi amintesc că am lopătat cu o bărcuţă 
pneumatică peste un mic eleşteu. Trebuie să se fi întâmplat 
când aveam vreo cinci ani. 

— Atunci o să-ți placă. Nici măcar un val ca să te apuce 
stomacul. Poate te putem convinge să te scufunzi împreună 
cu noi. 

— Nu, mulțumesc - prefer să iau experiențele noi pe rând. 
Și am învăţat să nu stau în drum când alţii au treburi de făcut. 

Brant avea dreptate; începea să-i placă, în timp ce hidro- 
jeturile propulsau micul trimaran aproape fără zgomot spre 
recif. Totuşi, curând după ce urcase la bord şi văzuse sigu- 
ranța fermă a țărmului îndepărtându-se rapid, îl încercase un 
moment de semipanică. 

Numai simţul ridicolului îl salvase de-a se da în spectacol. 
Călătorise cale de cincizeci de ani-lumină - cel mai lung voiaj 
efectuat vreodată de ființele omenești - pentru a ajunge în 
acest loc. lar acum era îngrijorat de cele câteva sute de metri 
până la pământul cel mai apropiat. 

Totuși, nu avea nici o cale de-a putea respinge provocarea. 
În timp ce stătea tolănit lejer la pupa, privindu-l pe Falconer 
care ţinea timona (cum se alesese cu cicatricea aceea aibă 
de-a curmezișul umerilor? - a, da, pomenise el ceva despre o 
prăbușire cu microzburătorul, acum câţiva ani...), se întreba 
ce avea, exact, lassianul în minte. 

Era greu de crezut că o societate omenească, fie şi cea mai 
iluminată şi dezinvoltă, ar fi putut să fie scutită complet de 
gelozie sau de alte forme de posesivitate sexuală. Nu că Brant 
ar fi avut - nici pe departe, din păcate! - prea multe motive 
de gelozie. 

Loren se îndoia că-i adresase Mirissei o sută de cuvinte în 
total; majoritatea fuseseră rostite în compania soțului ei. Recti- 
ficare: pe Thalassa, termenii de soț și soție nu erau folosiți până 
la naşterea primului copil. Când venea pe lume un fiu, mama 
sa prelua de obicei- dar nu neapărat- numele tatălui. Dacă 
primul născut era fată, amândouă păstrau numele mamei - cel 
puţin până la nașterea celui de-al doilea și ultimului copil. 

Într-adevăr, existau foarte puţine lucruri care să-i şoche- 
ze pe lassieni. Cruzimea - mai ales față de copii- era unul 
dintre ele. lar faptul de-a avea o a treia sarcină, pe această lu- 
me cu doar douăzeci de mii de kilometri pătraţi de uscat, era 
un altul. 

Mortalitatea infantilă era atât de scăzută, încât nașterile 
multiple erau suficiente pentru a menține o demografie stabilă. 


Se înregistrase un caz celebru - singurul din întreaga istorie 
a Thalassei - când o familie fusese binecuvântată, sau osân- 
dită, cu două rânduri de cvintupli. Deși biata mamă nu prea 
putea fi învinuită, memoria ei era acum înconjurată de acea 
aură de delicioasă depravare care le învăluise odinioară pe 
Lucrezia Borgia, Messalina sau Faustina. 

„Va trebui să-mi joc foarte, foarte atent cărțile,” își spuse 
Loren. Ştia deja că Mirissa îl găsea atrăgător. l-o putea citi în 
expresie și în tonul vocii. Și deținea chiar probe mai conclu- 
dente, în contacte accidentale ale mâinilor și uşoare coliziuni 
corporale care durau mai mult decât ar fi fost strict necesar. 

Știau amândoi că era o simplă chestiune de timp. Şi ace- 
lași lucru, Loren era absolut sigur, îl ştia și Brant. Totuşi, în 
pofida tensiunii reciproce dintre ei, continuau să se poarte 
destul de prietenos unul cu altul. 

Pulsaţia jeturilor se stinse, iar barca mai pluti un timp în 
derivă, oprindu-se în apropierea unei geamanduri mari de 
sticlă care tresălta ușurel pe apă. 

— Asta-i sursa noastră de energie, spuse Brant, Nu ne 
trebuie decât câteva sute de wați, aşa că ne descurcăm cu ce- 
lulele solare. Un avantaj al mărilor cu apă dulce - pe Pământ 
n-ar merge. Oceanele voastre erau mult prea sărate ar fi în- 
ghiţit kilowaţii unii după alții. 

— Sigur nu vrei să te mai gândeşti, unchiule? rânji Kumar. 

Loren clătină din cap. Deși la început îl surprinsese, se 
obișnuise pe deplin cu formula universală de salut folosită de 
către lassienii tineri. Era într-adevăr destul de plăcut să do- 
bândească dintr-o dată zeci de nepoate şi nepoți. 

— Nu, mulțumesc. Am să stau să privesc prin fereastra 
subacvatică, doar pentru cazul c-au să vă mănânce rechinii. 

— Rechini! exclamă nostalgic Kumar. Minunate, minunate 
animale - aş vrea să avem şi noi câţiva aici. Ar face scufundă- 
rile mult mai palpitante. 

Loren privi cu interesul tehnicianului cum Brant şi Kumar 
își potriveau echipamentul. Comparativ cu costumul care tre- 
buia purtat în spaţiu, era remarcabil de simplu - iar tancul de 
presiune era un obiect mic care se putea potrivi uşor în pal- 
ma unei mâini. 

— Rezervorul ăsta de oxigen, spuse el, n-aş fi crezut că 
poate dura mai mult de câteva minute. 

Brant şi Kumar îl priviră cu reproș. 

— Oxigen! pufni Brant. Ăla-i o otravă mortală, la adânci- 
me mai mare de douăzeci de metri. Sticla asta conţine aer - 
şi nu e decât rezerva de urgență, bună pentru cincisprezece 
minute. 

Arătă spre alcătuirea gen branhie de pe ranița pe care 
Kumar și-o pusese deja. 

— Ai tot oxigenul care-ţi trebuie, dizolvat în apa mării, 
dacă-l poţi extrage. Dar asta cere energie, aşa că ai nevoie de 
o celulă care să propulseze pompele și filtrele. Aș putea sta 
jos o săptămână cu unitatea asta, dac-aş vrea. 

Bătu cu degetele în display-ul verzui-fluorescent al com- 
puterului de la încheietura mâinii stângi. 

— Primesc de-aici toate informaţiile necesare - adânci- 
mea, starea celulei energetice, timpul de ascensiune, opririle 
pentru decompresiune... 

Loren riscă încă o întrebare prostească: 

— De ce tu porți mască facială, iar Kumar nu? 

— Păi port și eu, rânji Kumar, Uită-te atent. 

— Aha... văd. Foarte discret. 

— Dar e o pacoste, interveni Brant, doar dacă nu trăiești 
practic în apă, cum face Kumar. Am încercat şi eu o dată len- 
tilele de contact şi am descoperit că-mi dădeau dureri de ochi. 
Aşa că mă ţin de vechea și buna mască - mult mai puţine pro- 
bleme. Gata? 

— Gata, căpitane. 

Se rostogoliră simultan peste babord și tribord, cu mișcă- 
rile atât de bine sincronizate, încât barca abia se clătină. Prin 
panoul de sticlă groasă, instalat în chilă, Loren îi privi lune- 
când fără efort. Ştia că erau la peste douăzeci de metri adân- 
cime, dar păreau a fi mult mai aproape. 

Uneltele și cablurile fuseseră aruncate deja, iar cei doi 
scufundători se apucară repede de lucru, reparând grilele 
stricate. Din când în când, schimbau monosilabe criptice, dar 
în cea mai mare parte a timpului lucrau în deplină tăcere. Fie- 
care îşi cunoștea sarcinile - şi partenerul - atât de bine, încât 
nu era nevoie de cuvinte. 

Timpul trecu foarte repede pentru Loren; simţea că pri- 
vea într-o lume nouă, lucru de altfel întru totul adevărat. Deşi 
văzuse nenumărate înregistrări video realizate în oceanele 


terestre, aproape toate formele de viaţă care forfoteau sub el 
erau complet nefamiliare. Se vedeau discuri rotitoare și gela- 
tine pulsatile, covoare ondulatorii şi spirale care se înșuru- 
bau, şi foarte puţine făpturi care, cu oricât de mari eforturi 
ale imaginaţiei, să se poată numi peşti veritabili. O singură 
dată, cu coada ochiului, întrezări o torpilă ce se mişca rapid, 
pe care fu aproape sigur că o recunoscuse. Dacă nu se înșela- 
se, era şi ea o exilată de pe Pământ. 

Credea că Brant şi Kumar îl uitaseră cu totul, când fu sur- 
prins de un mesaj transmis prin intercomul subacvatic. 

— Venim sus. Ajungem la tine în douăzeci de minute. 
Totu-i în regulă? 

— E perfect, răspunse Loren. Adineauri am zărit un peşte 
de pe Pământ? 

— N-am observat. 

— Unchiul are dreptate, Brant- un păstrăv mutant, de 
douăzeci de kile, a trecut pe lângă noi acum cinci minute. L-a 
speriat arcul tău de sudură. 

Părăsiseră fundul mării şi urcau încet de-a lungul grați- 
oasei catene a ancorei. Cam la cinci metri sub suprafață, se 
opriră. 

— Asta-i partea cea mai plicticoasă a oricărei scufundări, 
spuse Brant. Trebuie să așteptăm aici cin'ș'pe minute. Cana- 
lul doi, te rog - mulțumesc - dar nu chiar aşa de tare... 

Muzica-pentru-decompresiune fusese aleasă probabil de 
către Kumar; ritmul ei alert nu prea părea potrivit cu paşnica 
scenă submarină. Loren se bucura din toată inima că nu era 
scufundat acolo şi închise încântat aparatul de îndată ce am- 
bii scufundători porniră din nou în sus. 

— O dimineață de muncă reușită, spuse Brant, în timp ce 
se cățăra pe punte. Voltajul și curentul normale. Acum putem 
pleca acasă. 

Contribuţia nepricepută a lui Loren în a-i ajuta să-şi scoa- 
tă echipamentele fu primită cu recunoştinţă. Amândoi erau 
obosiţi și înfriguraţi, dar se înviorară repede după câteva 
ceşti de lichid fierbinte şi dulce pe care lassienii îl numeau 
„ceai”, deşi semăna foarte puţin cu orice băutură pământeană 
care să poarte acelaşi nume. 

Kumar porni motorul și demară, în timp ce Brant scor- 
monea prin harababura echipamentelor de pe fundul bărcii, 
pentru a localiza o cutie mică, viu colorată. 

— Nu, mulţumesc, spuse Loren când Brant îi oferi una 
dintre tabletele uşor narcotice. Nu vreau să capăt vreun obi- 
cei local de care se scapă greu. 

Regretă remarca imediat ce-o rostise; pesemne îl îndem- 
nase vreun impuls pervers al subconștientului - sau poate 
sentimentul de vinovăţie. Dar Brant nu găsise, se vedea bine, 
nici un înțeles mai profund; se culcă pe spate, cu mâinile îm- 
preunate sub cap şi cu privirea spre cerul fără nori. 

— În timpul zilei, îl puteţi vedea pe „Magellan”, spuse Lo- 
ren, dornic să schimbe subiectul, dacă știți exact unde să vă 
uitaţi. Eu unul, însă, n-am făcut-o niciodată. 

— Mirissa da - de multe ori, interveni Kumar. Şi mi-a 
arătat cum. Trebuie doar să dai telefon la Astronet pentru 
timpul de tranzit, după care ieși afară şi te-ntinzi pe spate. E 
ca o stea strălucitoare, exact deasupra, şi nu pare să se miște 
deloc. Dar dacă-ți muţi privirea o secundă doar, ai pierdut-o. 

Pe neașteptate, Kumar băgă motorul în ralanti, înaintă 
câteva minute cu viteză redusă, apoi opri complet barca. Lo- 
ren privi în jur ca să se orienteze și fu surprins să vadă că 
acum se aflau la cel puțin un kilometru de Tarna. Lângă ei se 
balansa pe apă o alta geamandură, purtând un P mare şi un 
steag roşu. 

— De ce ne-am oprit? îl întrebă el pe Kumar. 

Kumar chicoti şi începu să golească peste bord o găleată 
mică; conținutul semăna suspect cu sângele, dar mirosea 
mult mai rău. Loren se îndepărtă cât de mult putu în spaţiul 
restrâns al ambarcaţiunii. 

— Chemăm doar o veche prietenă, spuse foarte încet Brant. 
Stai nemișcat - nu scoate nici un zgomot. E foarte nervoasă. 

Nervoasă? se întrebă Loren. Ce se întâmpla? 

Nu se întâmplă absolut nimic, timp de cel puţin cinci mi- 
nute; Loren nu l-ar fi crezut pe Kumar capabil să stea locului 
atâta vreme. Apoi observă că apăruse o bandă curbă întune- 
cată, la câțiva metri de barcă, imediat sub suprafața apei. O 
urmări cu ochii, pentru a-și da seama că forma un inel, în- 
cercuindu-i complet. 


Mai remarcă, în același moment, că Brant şi Kumar n-o 
priveau; îl observau pe el. „Deci, încearcă să-mi facă o sur- 
priză,” îşi spuse; „ei bine, mai vedem noi...” 

Chiar și-aşa, avu nevoie de toată voinţa pentru a-și înă- 
buși un țipăt de groază când ceva ce părea a fi un perete de 
carne roz-strălucitor - ba nu, roz-putrescent - apăru din ma- 
re. Se înălță, șiroind de apă, cam la o jumătate de stat de om, 
formând în jurul lor o barieră neîntreruptă. Și, ca supremă 
oroare, suprafața ei superioară era acoperită aproape com- 
plet cu şerpi ce se zvârcoleau, în culori roşii şi albastre vii. 

O enormă gură mărginită cu tentacule se ridicase din 
adâncuri şi se pregătea să-i înghită... 

Și totuși, era clar că nu-i pândea nici un pericol; o putea 
distinge în expresiile amuzate ale camarazilor săi. 

— Pentru numele lui Dumnezeu - al lui Krakan - ce-i as- 
ta? șopti, încercând să-şi păstreze glasul ferm. 

— Ai reacționat perfect, spuse admirativ Brant. Unii se 
ascund pe fundul bărcii. E Polly - de la polip. Drăgălașa Polly. 
Nevertebrate coloniale - miliarde de celule specializate, toate 
cooperând. Aţi avut şi voi animale foarte asemănătoare pe 
Pământ, deşi cred că nu erau nici pe departe atât de mari. 

— Sunt sigur că nu erau, răspunse cu convingere Loren. Şi 
dacă nu te superi că-ntreb - cum plecăm de-aici? 

Brant îi făcu lui Kumar un semn cu capul, iar acesta porni 
motoarele la puterea maximă. Cu o iuțeală uluitoare pentru o 
vietate atât de enormă, zidul viu din jur se scufundă înapoi în 
mare, lăsând în urmă doar o unduire uleioasă pe suprafața 
apei. 

— Au speriat-o vibraţiile, explică Brant. Uită-te prin gea- 
mul de vizionare - acum poți vedea toată lighioana. 

Sub ei, ceva ca un trunchi de copac, gros de zece metri, se 
retracta spre fundul mării. Acum Loren observă că „șerpii” pe 
care-i văzuse forfotind la suprafață erau tentacule suple; re- 
veniți în elementul lor firesc, se unduiau din nou impondera- 
bili, căutând în apă ceva - sau pe cineva - de devorat. 

— Ce mai monstru! șopti el, relaxându-se pentru prima 
oară după nu puţine minute. Un sentiment cald de mândrie - 
entuziasm chiar - îl cuprinse. Ştia că trecuse încă o încerca- 
re; cucerise respectul lui Brant și Kumar și-l accepta recu- 
noscător. 

— Chestia aia nu-i... periculoasă? întrebă. 

— Sigur că e; de-asta avem geamandura de avertizare. 

— Sincer vorbind, m-ar tenta s-o omor. 

— De ce? întrebă Brant, realmente șocat. Ce rău face? 

— Păi, cu siguranţă, o asemenea creatură trebuie să prin- 
dă un număr enorm de peşti. 

— Da, dar numai lassieni - nu pești pe care să-i putem şi 
noi mânca. Şi iată ce e interesant la ea. Mult timp ne-am în- 
trebat cum poate convinge peștii - chiar și pe cei tâmpi, de-aici - 
să-i înoate-n bot. Până la urmă, am descoperit că secretă o 
momeală chimică şi asta ne-a dus cu gândul la capcanele elec- 
trice. Ceea ce-mi amintește de... 

Brant întinse mâna spre aparatul de comunicare. 

— Tarna Trei cheamă Tarna Autorecord - aici Brant. Am 
pus la punct grila. Totul funcționează normal. Nu e nevoie de 
confirmare. Încheiat mesajul. 

Dar, spre surprinderea tuturor, se auzi imediat răspunsul 
unei voci familiare: 

— Bună, Brant, Doctore Lorenson. Mă bucură ce-aud. Și 
am unele veşti interesante pentru voi. Vreţi să le-auziţi? 

— Desigur, doamnă primar, răspunse Brant, în timp ce cei 
doi bărbați schimbau priviri de amuzament reciproc. Spuneți. 

— Arhivele Centrale au scos la iveală un lucru surprinză- 
tor. Toate astea s-au mai întâmplat şi-nainte. Acum două sute 
cincizeci de ani, au încercat să construiască un recif lângă In- 
sula de Nord, prin electroprecipitare - tehnică aplicată cu 
succes pe Pământ. Dar, după câteva săptămâni, cablurile sub- 
acvatice s-au rupt - unele fiind furate. Nu s-a dat niciodată 
curs problemei, fiindcă experimentul fusese oricum un eșec 
total. În apă nu sunt suficiente minerale ca să merite. Așa că 
iată-ne tot acolo - nu poţi da vina pe conservatori. Pe vremea 
aceea, nu se învârteau prin zonă. 

Chipul lui Brant era un asemenea studiu al uimirii, încât 
Loren izbucni în râs. 

— Şi voi aţi încercat să-mi faceţi mie o surpriză! comentă 
el. Ei bine, ați dovedit cu siguranţă că în mare sunt lucruri pe 
care nu mi le-aș fi închipuit niciodată. Acum, însă, se pare că 
se găsesc unele pe dare nici voi nu vi le-aţi imaginat. 


20. IDILA 


Tarnienilor li se păru foarte amuzant şi se prefăcură că nu-l 
credeau. 

— Mai întâi, n-ai fost niciodată cu barca - acum, zici că nu 
ştii să mergi pe bicicletă! 

— Ar trebui să-ţi fie ruşine de tine, îl dojenise Mirissa, cu 
un licăr în ochi. Cea mai eficientă metodă de transport in- 
ventată vreodată - și nici măcar n-ai încercat-o! 

— Nu e de prea mare folos în navele spaţiale, iar în orașe 
e prea periculoasă, îi replicase Loren. Oricum, ce mare lucru 
ar fi de-nvăţat? 

Descoperi curând că era mare lucru; mersul pe bicicletă 
nu era atât de ușor pe cât părea. Deşi era nevoie de un ade- 
vărat talent pentru a cădea efectiv de pe aceste mașini cu roți 
mici și centru de greutate coborât (reuși de câteva ori), pri- 
mele sale încercări dădură greş. N-ar fi insistat, dacă nu pri- 
mea asigurările Mirissei că era cel mai potrivit mod de a des- 
coperi insula - şi datorită propriei sale speranţe că ar fi și cel 
mai bun mod de a o descoperi pe Mirissa. 

Toată şmecheria, își dădu el seama după încă vreo câteva 
bușituri, consta în a ignora complet problema, lăsând-o în 
seama propriilor reflexe ale trupului. Era destul de logic; da- 
că ar fi trebuit să te gândești la fiecare pas pe care-l făceai, 
mersul normal ar fi devenit imposibil. Deşi Loren accepta si- 
tuația în sens intelectual, trecu un timp până să se poată în- 
crede în instinct. Odată ce învinse această barieră, progresă 
rapid. Și, în sfârşit, aşa cum sperase, Mirissa se oferi să-i arate 
drumurile lăturalnice mai ascunse ale insulei. 


Ar fi fost ușor de crezut că erau singurii doi oameni din 
lume și totuşi nu se puteau afla la mai mult de cinci kilometri 
de sat. Parcurseseră, neîndoielnic, o distanță mult mai mare, 
dar cărarea îngustă pentru biciclete fusese concepută pentru 
a urma cel mai pitoresc traseu, care se vădi ca fiind şi cel mai 
lung. Deşi Loren se putea orienta într-o clipă, cu ajutorul fo- 
calizatorului de poziție din aparatul de comunicare, nu-și dă- 
du osteneala. Era amuzant să pretindă că se rătăcise. 

Mirissa ar fi fost mai fericită dacă lăsa aparatul acasă. 

— De ce trebuie să porți cu tine chestia aia? întrebase ea, 
arătând spre brăţara presărată cu comenzi, de pe antebraţul 
lui stâng. Uneori, e plăcut să scapi de oameni. 

— De acord, dar regulamentele navei sunt foarte stricte. 
Dacă are nevoie repede de mine căpitanul Bey și nu-i răspund... 

— Ei, ce-ar face? Te pune-n lanţuri? 

— Aş prefera asta, pe lângă predica pe care precis mi-ar 
tine-o. Oricum, am comutat pe starea de somn. Dacă şi peste 
asta trece Comanda Navei, înseamnă că e o urgenţă adevăra- 
tă - şi aș dori cu siguranţă să iau legătura cu ei. 

Asemenea aproape tuturor pământenilor din ultima mie 
de ani, Loren s-ar fi simţit mult mai bine fără haine decât fără 
setul de comunicare. Istoria Pământului abunda în povestiri 
de groază cu indivizi neglijenți care muriseră - adesea cu 
salvarea la câţiva metri - fiindcă nu putuseră ajunge la buto- 
nul roşu de URGENŢĂ. 

Aleea bicicletelor era destinată traficului economic, nu ce- 
lui greu. Avea mai puţin de un metru lățime şi, la început, 
Loren, cel lipsit de experienţă, avu senzaţia că mergea pe sâr- 
mă. Trebuia să se concentreze asupra spatelui Mirissei (sar- 
cină deloc neplăcută) pentru a nu cădea. Dar, după primii 
câțiva kilometri, îi reveni încrederea și se putu bucura și de 
alte privelişti. Dacă întâlneau pe cineva venind din direcție 
opusă, toți trebuiau să descalece; gândul unei coliziuni la vi- 
teza de cincizeci de clicuri sau chiar mai mult era prea groaz- 
nic pentru a şi-o imagina măcar. Ar fi urmat un drum lung 
spre casă, cu bicicletele zdrobite în cârcă... 

În cea mai mare parte a timpului pedalară într-o tăcere 
desăvârșită, întreruptă numai când Mirissa arăta vreun copac 
neobişnuit sau câte un loc deosebit de frumos. Liniştea însăşi 
era o situație pe care Loren n-o mai întâlnise în viaţa lui; pe 
Pământ, fusese întotdeauna înconjurat de sunete - iar viața la 
bordul navei era o întreagă simfonie de zgomote mecanice în- 
curajatoare, cu alarme ocazionale, care-ţi opreau inima-n loc. 

Aici, copacii îi înconjurau ca o pătură invizibilă, fără eco- 
uri, astfel că fiecare cuvânt părea absorbit de tăcere, în mo- 
mentul când era rostit. La început, simpla noutate a senzației 
o făcu agreabilă, dar de la un timp Loren începu să tânjească 
după ceva care să umple vidul acustic. Era chiar tentat să 


pună puțină muzică de fond la aparatul de comunicare, dar 
avea certitudinea că Mirissa n-ar fi fost de acord. 

Fu o mare surpriză, așadar, când auzi ritmul unei melodii 
de dans thalassiene, familiară deja, dinspre copacii din faţă. 
Întrucât drumul cel strâmt rareori mergea în linie dreaptă 
mai mult de peste două, trei sute de metri, nu putu vedea 
sursa, până când dădură o curbă strânsă şi se pomeniră în fa- 
ţa unui monstru mecanic melodios care ocupa întreaga su- 
prafață a drumului, apropiindu-se de ei încet, la pas. Părea 
mai curând un robot cu șenile. În timp ce descălecau şi-l lă- 
sau să se târască pe-alături, Loren își dădu seama că era un 
reparator de drumuri automat. Observase câteva porțiuni 
destul de accidentate, și chiar gropi, întrebându-se când avea 
Departamentul Lucrărilor Publice al Insulei de Sud să-și dea 
osteneala de a se ocupa de ele. 

— De ce cântă? întrebă. Nu prea pare genul de mașină 
care să aprecieze muzica. 

Abia îşi spusese mica glumă, când robotul i se adresă sever: 

— Vă rugăm să nu circulaţi pe suprafața drumului la mai 
puțin de o sută de metri în spatele meu, căci încă se mai în- 
tărește. Vă rugăm să nu circulați pe suprafața drumului la 
mai puţin de o sută de metri în spatele meu, căci încă se mai 
întărește. Vă mulțumesc. 

Mirissa râse de expresia lui surprinsă. 

— Ai dreptate, desigur, nu e foarte inteligent. Muzica e un 
semnal de avertizare pentru circulația din față. 

— Un soi de claxon n-ar fi mai eficace? 

— Ba da, dar cât de... neprietenos! 

Îşi scoaseră bicicletele de pe drum, aşteptând ca șirul de 
rezervoare, unități de control şi mecanisme de asfaltare, toa- 
te articulate, să treacă încet prin dreptul lor. Loren nu se pu- 
tu abține să nu atingă suprafața proaspăt așternută; era caldă 
şi opunea o uşoară rezistență, părând umedă, cu toate că se 
simțea perfect uscată. În câteva secunde, însă, se întări ca 
piatra; Loren observă impresiunea slabă a amprentei sale şi 
se gândi răutăcios: 

„Mi-am lăsat pecetea pe Thalassa - până mai trece robo- 
tul pe-aici.” 

Acum drumul urca spre coline, iar Loren descoperi că muş- 
chii nefamiliari din coapse şi pulpe începeau să-i revendice 

atenția. Puţină energie auxiliară ar fi fost binevenită, dar 
Mirissa refuzase cu dispreț modelele electrice ca fiind prea 
decadente. Nu-și redusese deloc viteza, aşa că Loren nu avu 
de ales decât să respire adânc și să ţină pasul în urma ei. 

Ce era vuietul acela slab din față? Cu siguranţă, nimeni nu 
putea testa motoare de rachetă în interiorul Insulei de Sud! 
Sunetul crescu constant, în timp ce pedalau spre el; Loren îl 
identifică doar cu câteva secunde înainte ca sursa să apară la 
vedere. 

După standardele pământene, cascada nu era foarte im- 
presionantă - înaltă de o sută de metri, poate, și lată de do- 
uăzeci. Un mic pod metalic, lucind de umezeală, trecea peste 
iazul cu apă clocotitoare în care se vărsa. 

Spre ușurarea lui Loren, Mirissa cobori de pe bicicletă şi-l 
privi destul de răutăcioasă. 

— Observi ceva... aparte? îl întrebă, făcând semn cu capul 
spre scena din fața lor. 

— În ce sens? răspunse Loren, căutând vreun indiciu. Tot 
ce vedea era o panoramă neîntreruptă de copaci și vegetație, 
dincolo de care drumul se îndepărta șerpuind de cealaltă par- 
te a cascadei. 

— Copacii - copacii! 

— Ce-i cu ei? Nu-s... botanist! 

— Nici eu, dar ar trebui să fie evident. Doar uită-te la ei. 

Privi, încă nedumerit. Și, în sfârşit, înțelese, căci un copac 
e o operă de inginerie naturală - iar Loren era inginer. 

În partea opusă a cascadei lucrase un alt designer. Deşi 
nu putea spune pe nume nici unuia dintre arborii printre ca- 
re stătea, aceştia păreau vag familiari și era convins că pro- 
veneau de pe Pământ... Da, acela era cu siguranţă un stejar, 
iar undeva, demult, văzuse florile galbene şi frumoase ale 
boschetului aceluia scund. 

Dincolo de pod începea o lume cu totul diferită. Copacii - 
dar erau oare cu adevărat copaci? - păreau grosolani și ne- 
terminaţi. Unii aveau trunchiuri scurte, în formă de butoi, din 
care se întindeau câteva crengi pricăjite; alții semănau cu 
nişte ferigi gigantice, iar alții păreau degete uriașe, scheletice, 
cu noduri ţepoase la încheieturi. Și nu creșteau flori... 

— Acum înţeleg. Propria vegetaţie a Thalassei. 


— Da - ieşită din mare doar de câteva milioane de ani. O 
numim Marea Diviziune. Dar seamănă mai mult cu un front 
de bătălie între două armate şi nimeni nu ştie care tabără va 
câştiga. Nici dacă le putem ajuta cu ceva! Vegetaţia de pe Pă- 
mânt e mai avansată; dar băștinașii sunt mai bine adaptați 
biochimic. Din timp în timp, câte o oştire o invadează pe cea- 
laltă - iar noi intervenim cu hârleţele, înainte de a-şi putea 
consolida poziția. 

„Cât de ciudat”, își spuse Loren în timp ce-şi împingeau 
bicicletele peste podul îngust. „Pentru prima oară de când am 
asolizat pe Thalassa, simt că mă aflu într-adevăr într-o lume 
extraterestră...” 

Acei copaci stângaci și ferigi primitive puteau să fi fost 
materia primă a zăcămintelor de cărbuni care propulsaseră 
Revoluţia Industrială - tocmai la timp pentru a salva specia 
umană. Putea crede cu ușurință că în orice moment, din de- 
siş, ar fi putut să năvălească un dinozaur; apoi îşi aminti că 
teribilele șopârle încă aveau să se fi aflat cu o sută de milioa- 
ne de ani în viitor, pe vremea când asemenea plante înflori- 
seră pe Pământ... 

Tocmai încălecau la loc, când Loren exclamă: 

— Krakan și blestem! 

— Ce este? 

Loren se prăbuşi pe ceva ce părea a fi, în mod providențţi- 
al, un strat dens de mușchi sârmos. 

— Un cârcel, murmură el printre dinţii încleștaţi, apucân- 
du-şi mușchii crispați ai gambei. 

— Lasă-mă pe mine, spuse Mirissa cu voce preocupată, 
dar plină de încredere. 

Sub masajul ei plăcut, deşi oarecum amatoricesc, spasme- 
le se risipiră încet. 

— Mulţumesc, spuse după un timp Loren. Mi-e mult mai 
bine... Dar, te rog, nu te opri. 

— Chiar credeai că mă voi opri? şopti ea. 

Și în sfârșit, între două lumi, deveniră unul. 

IV. KRAKAN 


21 ACADEMIA 


Apartenența de Academia de Ştiinţe Thalassiană se limita 
strict la numărul binar, rotund și frumos de 100000000 - sau, 
pentru aceia care preferau să numere pe degete, 256. Ofiţerul 
ştiinţific de pe „Magellan” aproba acest exclusivism; astfel se 
mențineau standardele ridicate. lar Academia își lua foarte în 
serios responsabilitățile; preşedintele îi mărturisise că, pe mo- 
ment, nu existau decât 241 de membri, dovedindu-se imposi- 
bil să se ocupe locurile libere cu personal calificat. 

Dintre aceşti 241, nu mai puţin de 105 erau prezenți fizic 
în aula academiei, iar 116 îşi conectaseră aparatele de comu- 
nicare. Era o prezenţă record, iar dr. Anne Varley se simțea 
extrem de flatată - deşi nu-şi putea reprima o curiozitate va- 
gă cu privire la cei 20 de absenți. 

Mai simţea şi o uşoară jenă de a fi fost recomandată ca unul 
dintre astronomii de frunte ai Pământului - chiar dacă, din 
păcate, la vremea plecării lui „Magellan”, acest lucru fusese 
cum nu se poate mai adevărat. Timpul şi Şansa îi oferiseră 
fostului director al fostului Observator Lunar Shklovskiy 
această unică ocazie de supravieţuire. Ştia perfect de bine că 
era nu mai mult decât competentă, judecând după standardul 
unor titani ca Ackerley, Chandrasekhar sau Herschel - şi cu 
atât mai puțin pe lângă Galileo, Copernic sau Ptolemeu. 

— lată despre ce e vorba, începu ea. Sunt convinsă că aţi 
văzut cu toţii această hartă a planetei Sagan Doi- cea mai 
bună reconstituire posibilă pe baza sondelor spaţiale în tre- 
cere şi a radiohologramelor. Stă foarte slab în materie de de- 
talii, desigur - zece kilometri în cel mai bun caz - dar este de 
ajuns pentru a ne furniza datele de bază. Diametrul - cinci- 
zeci de mii de kilometri, puţin mai mare decât al Pământului. 
Atmosferă densă - aproape în totalitate de azot. Și deloc oxi- 
gen - din fericire. 

Acest „din fericire” atrăgea întotdeauna atenţia; făcea pu- 
blicul să se îndrepte de spate, cu o tresărire. 

— Vă înţeleg surprinderea; majoritatea fiinţelor omeneşti 
au o prejudecată în favoarea respirației. Dar, în deceniile 


dinaintea Exodului, s-au întâmplat multe lucruri care ne-au 
schimbat perspectiva asupra universului. 

Absența altor fiinţe vii - trecute sau prezente - în siste- 
mul solar și eșecul programelor S.E.T.I. (Search for Extra Ter- 
restrial Intelligence = Căutarea Inteligenţei Extraterestre) în 
ciuda a şaisprezece secole de eforturi, au convins virtualmen- 
te pe toată lumea că viața trebuie să fie foarte rară prin alte 
părți ale Universului și, prin urmare, foarte prețioasă. 

De aici reiese că toate formele de viaţă sunt demne de 
respect şi ar trebui ocrotite. Unii au argumentat ca până și 
agenţii patogeni și purtătorii de boli să nu fie exterminați, ci 
conservați sub măsuri de pază stricte. „Respectul pentru Viaţă” 
a devenit o formulă foarte populară în timpul Zilelor din Ur- 
mă - şi puţini l-au aplicat exclusiv vieții omeneşti. 

Odată ce s-a acceptat principiul neintervențţiei biologice, 
au urmat anumite consecințe practice. Se convenise demult 
că n-ar trebui să încercăm nici o stabilire pe vreo planetă cu 
forme de viață inteligente; specia umană avea un cazier des- 
tul de încărcat pe planeta sa natală. Din fericire - sau din ne- 
fericire! - această situaţie nu s-a ivit niciodată. 

Dar discuţia a fost dusă și mai departe. Să presupunem că 
am găsi o planetă pe care tocmai a început viața animală. Să 
stăm deoparte şi să lăsăm evoluţia să-şi urmeze cursul, cu 
şansa ca peste mai mulți megaani să se nască, poate, inteli- 
gența? 

Mergând și mai înapoi - dacă se găseşte doar viață vege- 
tală? Doar microbi unicelulari? 

S-ar putea să vi se pară surprinzător că, în vreme ce însăși 
existența speciei umane era în joc, oamenii se mai deranjau 
să dezbată asemenea chestiuni morale şi filosofice abstracte. 
Dar Moartea face mintea să se concentreze asupra lucrurilor 
cu adevărat importante; de ce existăm şi ce ar trebui să fa- 
cem? 

Conceptul de „Metalege” - sunt convinsă că ați auzit cu 
toții termenul - a devenit foarte popular. Era oare posibil să 
se elaboreze coduri legale și morale aplicabile tuturor ființe- 
lor inteligente, şi nu numai mamiferelor bipede, aerobice, care 
dominaseră un scurt răstimp planeta Pământ? 

Doctorul Kaldor, incidental, a fost unul dintre liderii dez- 
baterii. Acest lucru l-a făcut să devină foarte antipatizat de 

către aceia care susțineau că, întrucât H. sapiens era singura 
specie inteligentă cunoscută, supraviețuirea sa deţinea prio- 
ritatea față de orice alte consideraţii. Cineva a născocit efica- 
cele slogan: „Dacă e de ales între Om și Ciuperca de Șlam, eu 
votez Omul!” 

Din fericire, n-a existat niciodată o confruntare directă - 
din câte ştim. S-ar putea să treacă secole până vom primi ra- 
poarte de la toate navele de însămânțare care şi-au luat zbo- 
rul. lar dacă unele rămân tăcute - ei bine, e posibil să fi câș- 
tigat ciupercile de șlam... 

În anul 3505, cu ocazia sesiunii finale a Parlamentului 
Lumii, au fost trasate anumite linii directoare - celebra Di- 
rectivă de la Geneva - pentru viitoarea colonizare planetară. 
Mulţi le considerau prea idealiste și, cu siguranţă, fără nici o 
posibilitate de-a fi aplicate vreodată. Acestea însă reprezen- 
tau expresia unei intenții- un gest final de bunăvoință față 
de un univers care era posibil să nu-l poată aprecia nicicând. 

Numai una dintre liniile călăuzitoare ale directivei ne pri- 
veşte în cazul de faţă - dar a fost cea mai cunoscută și a stâr- 
nit controverse intense, întrucât a eliminat unele dintre țin- 
tele cele mai promițătoare. 

Prezenţa a mai mult de câteva procente de oxigen în at- 
mosfera unei planete e o dovadă certă că acolo există viaţă. 
Elementul este mult prea reactiv pentru a subzista în stare 
liberă altfel decât fiind permanent produs de către plante - 
sau un echivalent al lor. Desigur, oxigenul nu înseamnă nea- 
părat viață animală, dar el îi pregăteşte decorul. Și chiar dacă 
viața animală nu duce decât rareori la inteligenţă, nici un alt 
drum plauzibil n-a fost teoretizat vreodată. 

Aşadar, conform cu principiile Metalegii, planetele purtă- 
toare de oxigen au fost excluse de pe listă. Sinceră să fiu, mă-ndo- 
iesc că s-ar fi luat o decizie atât de drastică, dacă propulsia 
cuantică nu ne-ar fi acordat o gamă - şi putere - în esenţă ne- 
limitate. 

lar acum, permiteți-mi să vă expun planul operaţiunii, 
pentru când vom fi ajuns pe Sagan Doi. După cum vedeţi pe 
hartă, peste cincizeci la sută din suprafaţa planetei e acope- 
rită cu gheaţă, până la o adâncime medie estimativă de trei 
kilometri. Tot oxigenul de care vom avea vreodată nevoie! 


Când i se va fi stabilit orbita definitivă, „Magellan” va fo- 
losi propulsia cuantică, la o mică fracțiune din puterea com- 
pletă, acționând ca o torță. Va arde gheaţa, cracând simultan 
vaporii în oxigen și hidrogen. Hidrogenul se va scurge rapid 
în spațiu; s-ar putea să-l ajutăm cu lasere atent acordate, da- 
că e necesar. 

În doar douăzeci de ani, Sagan Doi va avea o atmosferă cu 
zece la sută 02, deși va fi prea încărcată de oxizi de azot şi alte 
otrăvuri pentru a fi respirabilă. Cam prin aceeași perioadă, 
vom începe să aruncăm bacterii cu dezvoltare specială şi 
chiar plante, pentru a accelera procesul. Dar planeta încă va fi 
mult prea rece; chiar acceptând căldura pe care i-o vom pom- 
pa, temperatura va continua să se plaseze sub punctul de în- 
gheţ, pretutindeni, cu excepția zonei ecuatoriale, timp de câ- 
teva ore la amiază. 

Deci, atunci vom folosi propulsia cuantică, probabil pen- 
tru ultima oară. „Magellan“, care şi-a petrecut întreaga exis- 
tenţă în spaţiu, va cobori în sfârşit pe suprafața unei planete. 

Și astfel, timp de circa cincisprezece minute zilnic la mo- 
mentul potrivit, propulsia va fi pusă în funcțiune cu puterea 
maximă pe care o poate suporta structura navei - şi temelia 
pe care se va sprijini. Nu ştim cât va dura operaţiunea, până 
nu vom fi făcut primele încercări; s-ar putea să fie necesară 
mutarea navei, dacă locul iniţial e instabil din punct de vede- 
re geologic. 

La o primă aproximare, se pare că va trebui să acționăm 
propulsia timp de treizeci de ani, pentru a încetini mișcarea 
de rotație a planetei până va sta cu fiecare față spre soare 
destul cât să se formeze o climă temperată. Și vom mai avea 
de folosit propulsia încă douăzeci și cinci de ani, pentru a da 
orbitei o formă circulară. Dar, în cea mai mare parte a acelei 
perioade, Sagan Doi va fi perfect locuibilă - deși iernile vor fi 
aprige, până la realizarea orbitei finale. 

Deci, vom avea o planetă-virgină, mai mare decât Pămân- 
tul, cu circa patruzeci la sută ocean și temperaturi minime de 
douăzeci și cinci de grade. (Atmosfera va avea un conținut de 
oxigen egal cu şaptezeci şi cinci la sută din cel al Pământu- 
lui - dar care va continua să crească. Va sosi momentul să-i 
trezim pe cei nouă sute de mii de adormiţi aflaţi încă în hi- 
bernare și să le dăruim o lume nouă). 


83 


84 


Acesta este scenariul, în afara cazului că unele evoluții - 
sau descoperiri - neaşteptate ne vor sili să ne îndepărtăm de 
el. Şi, în cel mai rău caz... 

Doctorul Varley ezită, apoi avu un surâs amar: 

— Nu, orice s-ar întâmpla, n-o să ne mai vedeți! Dacă Sagan 
Doi e imposibilă, mai există şi o altă ţintă, la treizeci de ani-lu- 
mină mai departe. S-ar putea să fie chiar mai bună. 

Poate că, în cele din urmă, le vom coloniza pe amândouă. 
Dar asta o va decide viitorul, 


Fu nevoie de un oarecare timp pentru ca discuţia să de- 
mareze. Majoritatea academicienilor păreau năuciţi, deşi apla- 
uzele lor erau cu siguranţă sincere, Preşedintele, care în vir- 
tutea unei îndelungate experienţe avea întotdeauna câteva în- 
trebări pregătite dinainte, dădu drumul bulgărelui de zăpadă. 

— O problemă minoră, Doctore Varley - dar după cine, 
sau ce, e numită Sagan Doi? 

— După un scriitor de ştiinţă romanțată, de la începutul 
Mileniului Trei. 

Cu asta gheața se sparse, întocmai cum intenționase Pre- 
şedintele 

— Aţi amintit, Doamnă Doctor, că Sagan Doi are cel puţin 
un satelit. Ce se va întâmpla cu el, când veţi schimba traiecto- 
ria planetei? 

— Nimic, cu excepţia unor foarte uşoare perturbații. Se va 
deplasa împreună cu planeta primară, 

— Dacă directiva din... cât era, 3500.. 

— 3505. 

— „ar fi fost ratificată mai devreme, noi ne-am afla acum 
aici? Vreau să zic, Thalassa ar fi fost exclusă de pe listă? 

— Foarte bună întrebarea şi am dezbătut-o de multe ori. 
Misiunea de însămânţare din 2751 - Nava Mamă a voastră de 
pe Insula de Sud - ar fi contravenit categoric directivei. Din 
fericire, nu s-a pus problema. Întrucât aici nu aveţi animale 
de fermă, principiul neintervenției nu a fost violat. 

— E un punct de vedere foarte speculativ, spuse una din- 
tre cele mai tinere academiciene - spre vizibilul amuzament 
al multor vârstnici. Acceptând că oxigenul înseamnă viaţă, 
cum puteţi fi siguri că e adevărată și ipoteza contrarie? Ne 
putem imagina tot felul de fiinţe - inteligente chiar - pe planete 


fără oxigen, ba încă și fără atmosferă. Dacă succesorii noștri 
evolutivi sunt mașinile inteligente, după cum au sugerat mulți 
filosofi, acestea ar prefera o atmosferă în care să nu rugi- 
nească, Aveţi idee ce vârstă are Sagan Doi? Poate că a trecut 
prin epoca biologică a oxigenului; ar putea exista acolo o civi- 
lizaţie a mașinilor, așteptându-vă. 

Dinspre nemulțumiții din asistenţă se auziră câteva mor- 
măieli, iar cineva murmură: „Science fiction!” pe un ton dez- 
gustat. Doctorul Varley aşteptă ca rumoarea să se stingă, apoi 
răspunse scurt: 

— N-am avut multe nopţi albe pe chestiunea asta. lar da- 
că am da peste o civilizație de mașini, principiul neinterven- 
ției n-ar mai prea conta. Mult mai îngrijorată aş fi de ceea ce 
ni s-ar întâmpla nouă în cazul ăsta! 

Un bărbat foarte bătrân - cea mai vârstnică persoană pe 
care o văzuse dr. Varley pe Thalassa - se ridica încet în pi- 
cioare, în fundul sălii. Preşedintele scrise rapid o notă şi i-o 
trecu doctorului: „Prof. Derek Winslade - 115 ani - M.B. al 
ştiinţei T. - istoric”. Doctorul Varley se miră câteva secunde 
de inițialele M.B., până când o intuiție misterioasă o înștiință 
că însemnau „Mare Bătrân”. 

Și era de aşteptat, îşi spuse ea, ca decanul ştiinţei lassiene să 
fie istoric. În toți cei şapte sute de ani ai istoriei lor, Cele Trei 
Insule nu produseseră decât o mână de gânditori originali. 

Totuși, acest lucru nu merita neapărat opinii critice. Las- 
sienii fuseseră nevoiţi să-și construiască infrastructura civi- 
lizaţiei pornind de la zero; existaseră puţine prilejuri, sau sti- 
mulente, pentru orice cercetare fără aplicaţii practice directe. 
Şi mai era o problemă, mai serioasă şi mai subtilă - aceea a 
populaţiei. La orice moment dat, în orice disciplină ştiinţifică, 
pe Thalassa n-aveau să fie niciodată suficienți muncitori pen- 
tru a atinge „masa critică” - numărul minim de creiere nece- 
sare reacționând pentru a declanșa cercetări fundamentale 
într-un nou domeniu de cunoștințe. 

Numai în matematică - precum și în muzică - se semna- 
lau rare excepţii de la această regulă. Un geniu solitar - un 
Ramanujan sau un Mozart - se putea ivi de nicăieri, pentru a 
naviga de unul singur pe straniile oceane ale gândirii. Cele- 
brul exemplu al științei lassiene îl reprezenta Francis Zoltan 
(214-242); după cinci sute de ani, numele său încă mai era 

venerat, dar dr. Varley avea anumite rezerve chiar și față de 
neîndoielnicele lui capacități. Nimeni, din câte i se părea ei, 
nu-i înţelesese cu adevărat descoperirile în domeniul nume- 
relor hipertransfinite; cu atât mai puţin, să i le fi dus mai de- 
parte - adevăratul test al tuturor marilor descoperiri verita- 
bile. Chiar și acum, vestita sa „Ultimă lpoteză” sfida atât do- 
vezile, cât şi contradovezile. 

Bănuia - deşi avea mult prea mult tact pentru a le pomeni 
acest lucru prietenilor ei lassieni - că tragica moarte prema- 
tură a lui Zoltan îi exagerase reputaţia, investindu-i memoria 
cu speranţe nostalgice a ceea ce-ar fi putut să devină. Faptul 
că dispăruse în timp ce înota în largul Insulei de Nord inspi- 
rase legiuni de teorii şi mituri romantice - decepţie senti- 
mentală, rivali invidioşi, neputința de a descoperi probele 
critice, eroarea hiperinfinitului însuși - dintre care nici una 
nu avea cea mai mică bază concretă. Dar toate sporiseră po- 
pulara imagine a celui mai mare geniu de pe Thalass; doborât 
în floarea împlinirii. 

Ce spunea bătrânul profesor? O, Doamne - întotdeauna 
exista, în timpul perioadei de întrebări, cineva care să ridice 
o problemă total irelevantă sau să profite de ocazie pentru 
a-şi expune o teorie favorită. Îndelungata ei practică o învă- 
țase să facă față unor asemenea autori de interpolaţii și, de 
obicei, se alegea cu un hohot de râs pe socoteala lor. Dar tre- 
buia să fie politicoasă cu un M.B., înconjurat de colegi res- 
pectuoşi, pe terenul lui propriu. 

— Domnule Profesor, ăă, Winsdale... 

— Winslade, şopti agitat Preşedintele, dar Anne Varley își 
spuse că orice corijare n-ar fi făcut decât să înrăutățească 
situația. 

— „întrebarea pe care ați pus-o e foarte interesantă, dar 
ar trebui realmente să facă obiectul unei alte conferinţe. Sau 
al unei serii de conferinţe; chiar și atunci, abia dacă ar atinge 
suprafața problemei. 

Să mă ocup, însă, de primul punct. Am auzit de mai multe 
ori această părere critică - şi pur şi simplu nu este întemeia- 
tă. N-am făcut nici o încercare de a ține „secretă”, cum spu- 
neți, propulsia cuantică. Teoria completă se găseşte în Arhi- 
vele navei şi se numără printre materialele care se transferă 
în Arhivele dumneavoastră. 


Spunând aceasta, nu vreau să stârnesc nici o speranţă fal- 
să. Sinceră să fiu, nu există nimeni în echipajul activ al navei 
care să înțeleagă cu adevărat propulsia. Știm cum s-o folo- 
sim - atâta tot. 

Avem trei savanţi în hibernare care se presupune că ar fi 
experți în propulsie. Dacă va trebui să-i trezim înainte de a 
ajunge la Sagan Doi, înseamnă că vom fi dat de necazuri se- 
rioase. 

Au înnebunit oameni încercând să vizualizeze structura 
geometrodinamică a superspațiului, și întrebându-se de ce 
universul a avut inițial unsprezece dimensiuni în locul unui 
număr frumos ca Zece sau douăsprezece. Când am urmat 
cursul de Bazele Propulsiei, instructorul meu a spus: „Dacă 
ați putea înţelege propulsia cuantică, n-aţi fi aici - aţi fi pe 
Lagrange Unu, la Institutul de Studii Avansate.” Și mi-a pro- 
pus o comparaţie concludentă care m-a ajutat să adorm din 
nou când aveam coșmaruri încercând să-mi imaginez ce în- 
seamnă cu adevărat zece la puterea minus treizeci şi trei 
centimetri. 

„Echipajul lui «Magellan» nu trebuie să ştie decât ce face 
propulsia,” mi-a spus profesorul. „Sunt ca inginerii însărci- 
nați cu o reţea de distribuţie electrică. Cât timp știu să comu- 
te energia încoace şi-ncolo, nu au nevoie să știe cum este ge- 
nerată. Totul se poate reduce la ceva simplu, ca un dinam cu 
motorină sau un panou solar ori o turbină acționată de apă. 
Ar înţelege, desigur, principiile care stau la baza acestora - 
dar n-ar avea nevoie, pentru a-și face treburile la fel de bine. 

Sau, electricitatea ar putea proveni dintr-un agregat mai 
complex, ca un reactor cu fisiune sau cu fuziune termonucle- 
ară, ori un catalizator muon sau un Nod Penrose ori un miez 
Hawbking-Schwarzschild - înţelegeți ce vreau să spun? Unde- 
va pe fir vor trebui să renunţe la orice speranţă de a înțelege; 
dar tot ar fi nişte ingineri perfect competenți, capabili să co- 
mute curentul electric unde și când este necesar. 

În acelaşi fel, îl putem muta pe „Magellan” de pe Pământ 
pe Thalassa - şi, sper, pe Sagan Doi - fără a şti cu adevărat ce 
facem. Dar, într-o bună zi, poate că peste mai multe secole, 
vom fi din nou capabili să egalăm geniul care a produs pro- 
pulsia cuantică. 

Şi- cine știe? - s-ar putea s-o faceți dumneavoastră mai 
întâi. Pe Thalassa s-ar putea naște vreun Francis Zoltan al vii- 
torului. lar atunci, poate că dumneavoastră veţi veni să ne fa- 
ceți o vizită. 

„N-o credea cu adevărat. Dar era un final acceptabil și 
provocă un val cutremurător de aplauze. 


22. KRAKAN 


— O putem face fără probleme, desigur, spuse gânditor 
căpitanul Bey. Planificarea s-a terminat, în esenţă - problema 
aia cu vibraţiile la compresoare pare să se fi rezolvat, pregă- 
tirea locului e în avans față de program. Nu încape îndoială că 
ne putem lipsi de oameni și de utilaje - dar o fi oare într-ade- 
văr o idee bună? 

Îşi privi cei cinci ofiţeri superiori adunaţi în jurul mesei 
ovale a sălii de şedinţe din Terra Nova; ca la un semnal, cu to- 
ţii se întoarseră spre dr. Kaldor, care oftă și desfăcu mâinile, 
resemnat. 

— Deci nu e o problemă pur tehnică. Spuneţi-mi tot ce tre- 
buie să știu. 

— Situaţia e următoarea, începu căpitanul adjunct Malina. 

Luminile scăzură, iar Cele Trei Insule se întinseră pe ma- 
să, plutind la o fracțiune de centimetru deasupra ei, ca o ma- 
chetă minunat de amănunţită. Dar nu era machetă, căci, dacă 
s-ar fi putut mări îndeajuns scara de proporție, s-ar fi putut 
vedea lassienii urmându-și activităţile. 

— Cred că lassienii încă se mai tem de Muntele Krakan, 
deși este realmente un vulcan foarte bine crescut - în fond, 
niciodată n-a omorât efectiv pe nimeni! Și reprezintă cheia 
sistemelor de comunicare între insule, Vârful se află la şase 
kilometri altitudine deasupra nivelului mării - cel mai înalt 
punct de pe planetă, bineînţeles. Reprezintă, deci, poziţia ide- 
ală pentru parcul antenelor; toate comunicațiile interinsulare 
trec pe-aici, pentru a fi retransmise spre celelalte două insule. 

— Mie întotdeauna mi s-a părut puţin ciudat, interveni 
moale Kaldor, că după două mii de ani n-am găsit ceva mai 
bun decât undele radio. 

— Universul s-a născut echipat cu un singur spectru elec- 
tromagnetic, doctore Kaldor - trebuie să ne folosim de el cât 


putem de bine. lar lassienii sunt norocoși; întrucât până şi ca- 
petele extreme ale Insulelor de Nord și de Sud au între ele 
doar trei sute de kilometri, Muntele Krakan le poate cuprinde 
pe amândouă. Se pot descurca foarte frumos fără sateliți. Sin- 
gura problemă e accesibilitatea - şi condiţiile atmosferice. Un 
banc local spune că Muntele Krakan e singurul loc de pe pla- 
netă care are meteorologie. O dată la fiecare câţiva ani, cine- 
va va trebui să escaladeze piscul, să repare câteva antene, să 
înlocuiască unele celule solare - și să măture multă zăpadă. 
Nici o problemă reală, dar muncă grea cât cuprinde. 

— Pe care, preciză comandantul chirurg Newton, lassienii 
o evită ori de câte ori e posibil. Nu spun că i-aș acuza că-și 
păstrează energiile pentru lucruri mai importante - ca spor- 
tul și atletismul. 

Ar fi putut adăuga „şi făcut dragoste”, dar acesta era deja 
un subiect delicat în privința multora dintre colegii ei, iar 
remarca ar fi putut să nu fie apreciată. 

— De ce trebuie să escaladeze muntele? întrebă Kaldor. 
De ce nu zboară pur și simplu până-n vârf? Au aeronave cu 
decolare verticală. 

— Da, dar acolo aerul e rarefiat - şi tinde spre turbulenţe. 
După un număr de accidente grave, lassienii au hotărât s-o ia 
băbeşte. 

— Înţeleg, răspunse Kaldor îngândurat. Din nou vechea 
problemă cu neintervenţia. Le vom slăbi încrederea în ei în- 
şişi? Doar în proporție neînsemnată, aş zice. lar dacă nu răs- 
pundem unei cereri atât de modeste, am provoca resenti- 
mente. Justificate, totodată, dacă ne gândim la ajutorul pe ca- 
re ni-l dau cu uzina de gheaţă. 

— Sunt exact de aceeași părere. Vreo obiecție? Foarte bi- 
ne. Domnule Lorenson - te rog să faci aranjamentele. Folo- 
seşte orice spațioplan găsești de cuviință, câtă vreme nu e 
necesar pentru Operaţiunea Fulg-de-Nea. 


Moses Kaldor îndrăgise dintotdeauna munții; îl făceau să 
se simtă mai aproape de Dumnezeul a cărui inexistenţă o re- 
simţea câteodată. 

De pe buza uriașei căldări, putea privi în jos spre o mare 
de lavă, coagulată demult, dar continuând să emane fuioare 
de fum dintr-o duzină de crevase. Dincolo de ea, departe spre 

vest, ambele insule mari se vedeau clar, întinse ca nişte nori 
negri la orizont. 

Frigul înţepător şi nevoia de-a face toate respiraţiile să 
conteze sporeau savoarea fiecărui moment. Demult, găsise o 
expresie într-o veche carte de călătorii sau aventuri: „Aer ca 
vinul”. Pe vremea aceea, îşi dorise să-l fi putut întreba pe au- 
tor cam cât vin respirase în ultima vreme; acum însă formula 
nu i se mai părea atât de ridicolă. 

— Totul e descărcat, Moses. Suntem gata să zburăm înapoi. 

— Mulţumesc, Loren. Îmi vine să aștept aici până îi aduni 
pe toţi, diseară, dar s-ar putea să fie riscant să stau atât de 
mult la altitudinea asta. 

— Inginerii au adus butelii de oxigen, desigur. 

— Nu numai la asta mă gândeam. Tizul meu a dat odată 
de-un mare necaz pe munte. 

— Scuză-mă - nu înțeleg. 

— Nu contează; e mult, mult de atunci. 

În timp ce spațioplanul decola de pe marginea craterului, 
echipa de lucru le făcu veselă cu mâna. Acum, că fuseseră 
descărcate toate uneltele și echipamentele, se angajaseră în 
activitățile preliminarii esenţiale oricărui proiect lassian. Ci- 
neva făcea ceaiul. 

Loren avu grijă să evite masa complexă de antene, având 
practic toate formele cunoscute vreodată, în timp ce urca în- 
cet spre cer. Toate erau orientate spre cele două insule vag 
vizibile la apus; dacă le întrerupea multiplele emisii, nenu- 
mărați megabyte de informaţie urmau să se piardă irevoca- 
bil, iar lassienilor avea să le pară rău că-i ceruseră ajutorul. 

— Nu te îndrepți spre Tarna? 

— Într-un minut. Vreau să mă uit mai întâi la munte. Ah - 
iată-l! 

— Ce? Aha, văd. Krakan! 

Exclamaţia de împrumut era dublu-adecvată. Sub ei, pă- 
mântul se despicase într-o ravină adâncă, lată cam de-o sută 
de metri. lar pe fundul acelei prăpăstii se întindea Infernul. 

Aici, focurile din inima acestei lumi tinere continuau să 
ardă imediat sub suprafață. Un râu incandescent de culoare 
galbenă, spuzit cu purpuriu, curgea leneș spre mare. Cum 
puteau fi siguri, se întrebă Kaldor, că vulcanul se liniștise 
într-adevăr şi nu se mulțumea doar să tragă de timp? 


Dar nu râul de lavă era obiectivul lor. Dincolo de ei se în- 
tindea un mic crater cu diametrul cam de-un kilometru, pe 
buza căruia se înălța ciotul unui singur turn ruinat. Apropi- 
indu-se, văzură că odinioară existaseră trei asemenea tur- 
nuri, dispuse la distanță egală pe circumferința căldării, dar 
din celelalte două nu mai rămăseseră decât fundațiile. 

Fundul craterului era acoperit cu o masă de cabluri încâl- 
cite şi folii metalice, rămășițe evidente ale marelui reflector 
de unde radio care fusese suspendat cândva în acel loc. În 
centru zăcea epava echipamentului de emisie şi recepţie, par- 
țial scufundată într-un lăculeţ format de către frecventele 
ploi pe munte. 

Încercuiră ruinele ultimei verigi de legătură cu Pământul, 
fără ca vreunul să se amestece în gândurile celuilalt. Într-un 
târziu, Loren sparse tăcerea. 

— E o mizerie - dar n-ar fi greu de reparat. Sagan Doi se 
află doar cu douăsprezece grade la nord - mai aproape de 
Ecuator decât fusese Pământul. E chiar mai ușor să îndrep- 
tăm unda într-acolo, cu o antenă în derivație. 

— Excelentă idee. După ce terminăm de construit scutul, 
i-am putea ajuta să înceapă. Nu că ar avea nevoie de prea 
mult ajutor, căci, desigur, nu e nici o grabă. La urma urmei, 
vor trece aproape patru secole până să mai poată primi vreo 
veste de la noi - chiar dacă am începe să transmitem imediat 
cum sosim. 

Loren termină de înregistrat scena şi se pregăti să coboa- 
re pe deasupra pantei muntelui, înainte de a coti spre Insula 
de Sud. Abia dacă parcursese o sută de metri, cînd Kaldor 
spuse cu glas nedumerit: 

— Ce-i cu fumul ăla la nord-est? Arată ca un semnal. 

La jumătatea distanţei spre orizont, o coloană albă, sub- 
tire se înălța pe albastrul fără nori al cerului thalassian. Ca- 
tegoric, nu fusese acolo cu câteva minute în urmă. 

— Hai să aruncăm o privire, O fi o barcă la necaz. 

— Ştii de ce-mi amintește? întrebă Kaldor. 

Loren răspunse, ridicând din umeri, tăcut. 

— De sifonul unor balene. Când ieșeau să respire, marile 
cetacee obișnuiau să sufle o coloană de apă vaporizată. Arăta 
foarte asemănător. 

— Interesanta ta teorie are cel puțin două puncte în nere- 
gulă, ripostă Loren. Coloana aia are acum cel puţin un kilo- 
metru înălțime. Ce mai balenă! 

— De acord. lar jetul balenei nu dura decât câteva secun- 
de - ăsta-i continuu. Care ţi-e a doua obiecție? 

— Conform hărții, aia nu-i apă descoperită. Deci, cade și 
teoria cu barca. 

— Dar e ridicol - Thalassa e toată numai ocean - a, înţe- 
leg. Marea Prerie de Est. Da - acolo e marginea ei. Aproape 
ţi-ai închipui că e uscat. 

Se apropiau rapid de continentul plutitor de vegetaţie 
marină care acoperea o mare parte din oceanele thalassiene, 
generând virtualmente tot oxigenul din atmosfera planetei. 
Era o singură pânză continuă, de un verde viu - aproape ne- 
verosimil - care părea destul de solidă ca să pășeşti pe ea. 
Numai absenţa totală a colinelor sau a oricăror altor forme 
de relief îi dezvăluia adevărata natură. 

Într-o regiune lată cam de-un kilometru, însă, preria plu- 
titoare nu era nici plată, nici neîntreruptă. Ceva fierbea sub 
suprafaţă, aruncând în sus nori uriași de vapori şi, din când 
în când, mase de alge încurcate. 

— Trebuia să-mi fi amintit, spuse Kaldor. Copilul lui Krakan. 

— Desigur, răspunse Loren. E activ pentru prima oară de 
când am venit. Deci, așa s-au născut celelalte insule. 

— Da - panașul vulcanic se deplasează constant spre est. 
Poate că, peste câteva mii de ani, lassienii vor avea un întreg 
arhipelag. 

Mai ocoliră locul încă vreo câteva minute, după care re- 
veniră spre Insula de Est. Pentru majoritatea spectatorilor, 
acest vulcan submarin, încă luptându-se să se nască, ar fi fost 
o privelişte cutremurătoare. 

Dar nu și pentru nişte oameni care văzuseră distrugerea 
unui sistem solar. 


23. ZIUA GHEȚII 


lahtul prezidenţial, alias Ferry-ul InterlInsule numărul unu, 
nu arătase fără-ndoială niciodată mai dichisit, în vreun stadiu 
anterior al carierei sale lungi de trei secole. Nu numai că era 
împodobit cu steaguri, dar i se dăduse şi un nou strat de 


vopsea albă. Din nefericire, fie vopseaua, fie mâna de lucru se 
epuizase înainte ca treaba să se fi terminat complet, căpita- 
nul având deci grijă să ancoreze numai cu tribordul vizibil 
dinspre uscat. 

Preşedintele Farradine era gătit și el pentru ceremonial, 
într-un costum frapant (conceput de către doamna preșe- 
dinte), care-l făcea să arate ca o încrucișare între un împărat 
roman și un pionier al spațiului cosmic. Nu părea să se simtă 
complet la largul său; căpitanul Sirdar Bey era bucuros că 
uniforma sa consta doar într-un şort alb, simplu, cămașă des- 
cheiată la gât, embleme pe umeri și o caschetă cu fireturi de 
aur, în care se simţea absolut lejer - deşi îi era greu să-și amin- 
tească ultimul prilej când o purtase. 

În pofida tendinței preşedintelui de a se împiedica în togă, 
turul oficial reuşise de minune, iar frumoasa machetă de la 
bord a uzinei de înghețare funcționase perfect. Produsese un 
tiraj nelimitat de foițe hexagonale de gheaţă, având exact mă- 
rimea potrivită pentru a se potrivi într-un ţap de băutură re- 
ce. Dar vizitatorii nu prea puteau fi învinuiți pentru a nu fi re- 
uşit să înțeleagă adecvarea denumirii Fulg-de-Nea; la urma ur- 
mei, puţini oameni de pe Thalassa văzuseră vreodată zăpadă. 

lar acum, lăsaseră macheta în urmă pentru a inspecta mo- 
delul real, care acoperea mai multe hectare din litoralul tar- 
nian. Trecuse câtva timp până când președintele și anturajul 
său, căpitanul Bey și ofiţerii lui şi toți ceilalți oaspeţi de pe 
iaht fuseseră transbordați pe mal. Acum, în ultima geană de 
lumină a zilei, stăteau cu respect în jurul unui bloc de gheață 
hexagonal, de douăzeci de metri lățime şi doi metri grosime. 
Nu numai că era cea mai mare masă de apă îngheţată pe care 
o văzuse cineva vreodată - probabil că era cea mai mare de 
pe planetă. Chiar şi la poli, gheaţa avea rareori ocazia să se 
formeze. Fără nici un continent major care să blocheze cir- 
culația, curenţii repezi din regiunile ecuatoriale topeau ime- 
diat orice sloiuri incipiente. 

— Dar de ce are forma asta? întrebă preşedintele. 

Căpitanul adjunct Malina oftă; avea deplina convingere că 
acest lucru fusese deja explicat de mai multe ori. 

— E vechea problemă de a acoperi orice suprafață cu dale 
identice, spuse el răbdător. N-avem decât trei variante - pă- 
trate, triunghiuri sau hexagoane. În cazul nostru, hexul e o 

idee mai eficientă şi mai uşor de manevrat. Blocurile - peste 
două sute, cântărind fiecare câte şase sute de tone - vor fi 
asamblate pentru a alcătui scutul. Va fi un fel de sandviș de 
gheaţă, în trei straturi. Când accelerăm, toate blocurile se vor 
contopi, alcătuind un singur disc enorm. Sau un trunchi de 
con, ca să spunem mai precis. 

— Mi-aţi dat o idee. 

Președintele se vădea mai animat decât oricând în toată 
după-amiaza. 

— N-am practicat niciodată patinajul pe Thalassa, Era un 
sport frumos - şi mai exista și un joc numit hochei pe gheaţă, 
deşi nu sunt sigur că mi-ar plăcea să-l reînviem și pe acela, 
după video-urile pe care le-am văzut. Dar ar fi minunat dacă 
ne-ați putea face un patinoar, la timp pentru Olimpiadă. Ar fi 
posibil? 

— Va trebui să mă gândesc, îi replică destul de fără vlagă 
căpitanul adjunct Malina. E o idee foarte interesantă. Poate 
mă anunţaţi de câtă gheaţă veţi avea nevoie. 

— Voi fi încântat. Şi va fi un mod excelent de-a folosi toată 
această uzină de înghețare după ce şi-a terminat treaba. 

O bruscă explozie îl scuti pe Malina de necesitatea unui 
răspuns. Începuseră artificiile și, în următoarele douăzeci de 
minute, cerul de deasupra insulei erupse într-o incandescen- 
tă policromatică. 

Lassienilor le plăceau mult artificiile și se delectau cu ele 
oricând aveau prilejul. Reprezentaţia era combinată cu ima- 
gerie laser- şi mai spectaculoasă, considerabil mai sigură, 
dar lipsită de mirosul prafului de pușcă din care se desprin- 
dea acea ultimă nuanţă de vrajă. 

Când toate festivitățile luară sfârşit şi VIP-urile plecară 
spre navă, căpitanul Malina spuse gânditor: 

— Preşedintele e plin de surprize, chiar dacă are o minte 
unilaterală. M-am plictisit să tot aud de Olimpiadele lui bles- 
temate, dar patinoarul ăla e o idee excelentă și ar trebui să 
genereze multă bunăvoință față de noi. 

— Eu, oricum, am câștigat pariul, spuse locotenentul co- 
mandant Lorenson. 

— Ce pariu era? întrebă căpitanul Bey. 

Malina râse: 


— Nu mi-ar fi venit s-o cred niciodată. Uneori, lassienii 
par să nu aibă nici o curiozitate - iau totul de gata. Deși cred 
că ar trebui să fim flataţi că au o asemenea încredere în 
know-how-ul nostru tehnologic. Poate-și închipuie că avem şi 
antigravitaţie! 

Loren a venit cu ideea s-o amân pentru informare - şi a 
avut dreptate. Preşedintele Farradine nici nu s-a gândit să 
pună întrebarea pe care-aş fi formulat-o eu mai întâi de toa- 
te - pur şi simplu, cum vom ridica pe „Magellan” o sută cinci- 
zeci de mii de tone de gheaţă. 


24. ARHIVA 


Moses Kaldor se bucura să fie lăsat singur, pentru oricât 
de multe ore sau zile îşi putea acorda, în calmul ca de cate- 
drală al Primei Asolizări. Se simţea din nou ca un tânăr stu- 
dent, confruntat cu toată arta și cunoştinţele omenirii. Expe- 
riența era atât înviorătoare, cât și deprimantă; un întreg uni- 
vers îi stătea în vârful degetelor, dar fracțiunea din acesta, pe 
care-o putea explora în intervalul unei întregi vieţi, era atât 
de neglijabilă încât, uneori, aproape că-l copleşea deznădejdea. 
Era ca un om flămând căruia i se înfățișează un banchet în- 
tins cât vezi cu ochii - un ospăț atât de năucitor, încât îi tăia 
complet pofta de mâncare. 

Şi totuși, toată această bogăţie de înțelepciune și cultură 
nu reprezenta decât o infimă parte din moştenirea omenirii. 
Multe dintre cele pe care le cunoștea și iubea Moses Kaldor 
lipseau - nu accidental, după cum știa prea bine, ci prin omi- 
siune deliberată. 

Cu o mie de ani în urmă, oameni de geniu și bună credință 
rescriseseră istoria şi străbătuseră bibliotecile Pământului, 
hotărând ce merita păstrat şi ce trebuia aruncat pradă flăcă- 
rilor. Criteriul alegerii era simplu, deşi adesea foarte greu de 
aplicat. Orice operă literară, orice document din trecut, avea 
să fie încărcat în memoria navelor de însămânţare numai da- 
că avea să contribuie la supraviețuirea şi stabilitatea socială a 
noilor lumi. 

Sarcina era imposibilă, firește, şi menită să frângă inima. 
Cu lacrimi în ochi, comisiile de selecție lepădaseră Vedele, 

Biblia, Tripitaka{4}, Coranul şi întregul imens corp de litera- 
tură - de ficțiune şi non-ficțiune - care se baza pe ele. În po- 
fida tuturor bogățiilor de frumusețe şi înțelepciune conținute 
în aceste opere, nu li se putea îngădui să reinfecteze planete- 
le virgine cu străvechile otrăvuri ale urii religioase, credinței 
în supranatural şi baliverne preacuvioase cu care se consola- 
seră cândva miliarde de oameni, cu prețul aiuririi minților. 

În marea epurare se pierduseră și virtualmente toate ope- 
rele supremilor romancieri, poeţi și dramaturgi, care în orice 
caz ar fi rămas golite de orice sens în absenţa fundalului lor 
cultural și filosofic. Homer, Shakespeare, Milton, Tolstoi, Mel- 
ville, Proust - ultimul mare autor de ficțiune dinainte ca re- 
voluţia electronică să fi ostracizat pagina scrisă - nu mai ră- 
măseseră decât în câteva sute de mii de pasaje selecționate 
cu mare grijă. Era exclus tot ceea ce privea războiul, crima, 
violenţa și pasiunile distructive. Dacă succesorii nou conce- 
puţi - şi, după cum se spera, îmbunătăţiți - ai lui H. sapiens le 
redescopereau, aveau să-și creeze fără-ndoială propria litera- 
tură ca răspuns. Nu era nevoie să li se ofere încurajări pre- 
mature. 

Muzica - excepţie făcând opera - avusese o soartă mai 
bună, precum și artele vizuale. Cu toate acestea, simplul vo- 
lum de material era atât de covârșitor, încât selecţia fusese 
imperativă, deși uneori arbitrară. Generaţiile viitoare ale mul- 
tor lumi aveau să se minuneze de primele treizeci şi opt de 
simfonii ale lui Mozart, a Doua și a Patra de Beethoven și de 
la a Treia până la a Șasea de Sibelius. 

Moses Kaldor era profund conştient de responsabilitatea 
sa, precum şi de propria-i inadecvare - de inadecvarea ori- 
cărui om, oricât de talentat ar fi fost - în a se ocupa de sarci- 
na pe care-o avea în față. Acolo sus, la bordul lui „Magellan“ 
înmagazinate la loc sigur în giganticele sale bănci de memo- 
rie, se găseau multe lucruri pe care oamenii de pe Thalassa nu 
le ştiuseră niciodată şi, cu siguranţă, le-ar fi acceptat cu bu- 
curie şi lăcomie, chiar dacă nu le înțelegeau pe de-a-ntregul. 
Superba re-creare din secolul douăzeci şi cinci a Odiseei, 


4 Textele canonice budiste sunt împărţite în trei culegeri volu- 
minoase cunoscute sub numele sanscrit Tripitaka sau pali Tipitaka 
(„coșul întreit” sau „cele trei coşuri”, în traducere). (n.red.) 


operele clasice de război, care priveau înapoi cu angoasă 
peste o jumătate de mileniu de pace, marile tragedii shakes- 
peareiene în miraculoasa traducere Lingua a lui Feinberg, 
traducerea de către Cehov a romanului Război și pace - ar fi 
fost necesare ore și zile-ntregi numai pentru a enumera toate 
posibilitățile. 

Uneori, stând în biblioteca Complexului Primei Asolizări, 
Kaldor era ispitit să se joace de-a Dumnezeu cu acești oameni 
rezonabil de fericiți și departe de-a fi inocenți. Avea să com- 
pare listingurile din băncile de memorie locale cu cele de la 
bordul navei, observând ce anume fusese extirpat sau con- 
densat. Deşi nu era de acord, în principiu, cu nici o formă de 
cenzură, trebuia adesea să recunoască înțelepciunea elimină- 
rilor - cel puţin în zilele fondării coloniei. Dar acum, după ce 
se consolidase cu succes, poate că o mică tulburare, sau in- 
jecție de creativitate ar fi prins bine... 

Ocazional, el însuşi era deranjat fie de către apelurile de 
pe navă, fie de grupurile de tineri lassieni care făceau excur- 
sii cu ghid înapoi la începuturile istoriei lor. Nu-l supărau în- 
treruperile, şi tocmai se produsese una pe care o primea cu 
reală bucurie. 

În majoritatea după-amiezelor, cu excepţia celor când ce- 
ea ce în Tarna trecea drept afaceri urgente o împiedicau, 
Mirissa venea pe colină, călărindu-şi frumosul jugan palomi- 
no, Bobby. Vizitatorii fuseseră foarte surprinși să găsească pe 
Thalassa cai, de vreme ce nu văzuseră nici unul viu pe Pă- 
mânt. Dar lassienii iubeau animalele și le re-creaseră pe mul- 
te, din vastele rezerve de material genetic pe care le moşteni- 
seră. Uneori, acestea erau absolut inutile - sau chiar supără- 
toare, ca simpaticele maimuţe-veverițe mici care furau me- 
reu obiecte mărunte din gospodăriile tarniene. 

Mirissa aducea invariabil câte-o delicatesă - de obicei, 
fructe sau unul din numeroasele sortimente locale de brân- 
ză - pe care Kaldor le primea cu recunoștință. Dar şi mai re- 
cunoscător îi era pentru compania ei; cine-ar fi crezut că ade- 
sea se adresase unor auditorii de cinci milioane de oameni - 
peste jumătate din ultima generaţie! - iar acum se mulțumea 
cu asistența unei singure persoane... 

— Pentru că descinzi dintr-o lungă genealogie de biblio- 
tecari, spuse Moses Kaldor, nu gândeşti decât în megabyte. 


97 


98 


Dar fie-mi îngăduit să-ți amintesc că termenul „bibliotecă” 
provine de la un cuvânt care înseamnă carte. Aveţi cărți pe 
Thalassa? 

— Sigur că avem, îi replică indignată Mirissa; încă nu în- 
vățase să-și dea seama când glumea Kaldor. Milioane... mă rog, 
mii. Este un om pe Insula de Nord care tipăreşte cam zece pe 
an, în ediţii de câte o sută. Sunt frumoase - și foarte scumpe. 
Se dau în dar cu ocazii deosebite. Am primit una când am 
împlinit douăzeci şi unu de ani - Alice în Țara Minunilor. 

— Mi-ar plăcea s-o văd într-o zi. Întotdeauna mi-au fost 
dragi cărțile și am pe navă aproape o sută. Poate de-asta, ori 
de câte ori aud pe cineva vorbind despre biţi, împart în minte 
la un milion și mă gândesc la o singură carte... un gigabyte 
echivalează cu o mie de cărți, şi aşa mai departe. E singurul 
mod în care pot să apreciez despre ce e vorba cu adevărat, 
atunci când oamenii pomenesc bănci de date şi transferuri de 
informaţii. la să vedem, cât de mare e biblioteca ta? 

Fără a-şi lua ochii de la Kaldor, Mirissa își lăsă degetele să 
hoinărească pe claviatura consolei. 

— lată încă un lucru pe care nu voi fi niciodată în stare 
să-l fac, spuse el admirativ. Cineva a spus odată că, după se- 
colul douăzeci și unu, neamul omenesc s-a divizat în două 
specii - Verbală și Digitală. Știu să folosesc un keyboard când 
e nevoie, fireşte - dar prefer să vorbesc cu colegii mei elec- 
tronici. 

— După ultimul control orar, spuse Mirissa, şase sute pa- 
truzeci și cinci de terabyte. 

— Hmm - aproape un miliard de cărți. Și care a fost mă- 
rimea iniţială a bibliotecii? 

— Asta ţi-o pot spune fără să caut. Şase sute patruzeci. 

— Deci, în șapte sute de ani... 

— Da, da - am reușit să producem doar câteva milioane 
de cărți. 

— Nu vă critic; în fond, calitatea e mult mai importantă 
decât cantitatea. Aș dori să-mi arăţi operele literaturii lassie- 
ne pe care le consideri cele mai bune - și opere muzicale. 
Problema pe care o avem noi de decis constă în ce să vă dăm. 
„Magellan” are peste o mie de megacărțţi la bord, în banca de 
Acces General. Îți dai seama ce implică asta? 


— Dacă spun că da, te-aş împiedica să-mi spui tu. Nu-s 
atât de crudă. 

— Îți mulțumesc, draga mea. Serios, e o problemă înfrico- 
şătoare, care mă bântuie de ani de zile. Uneori, cred că Pă- 
mântul a fost zdrobit tocmai la timp; specia umană era stri- 
vită de informațiile pe care le genera. 

La sfârşitul Mileniului Doi, producea numai - numai! - 
echivalentul a un milion de cărți pe an. Și mă refer exclusiv la 
informaţiile care se presupuneau a fi de o anume valoare per- 
manentă, astfel încât să fie înmagazinate pe timp nedefinit. 

Prin Mileniul Trei, cifra se înmulțise de cel puţin o sută de 
ori. De când s-a inventat scrisul şi până la Sfârşitul Pământu- 
lui, s-a estimat că s-au produs zece mii de milioane de cărți. 
Şi, cum ţi-am spus, cam zece la sută dintre acestea le avem la 
bord. 

Dacă vi le-am arunca pe toate în cap, chiar presupunând 
că aveţi capacitatea de înmagazinare, ați fi copleșiți. N-ar în- 
semna deloc un act generos - v-ar inhiba total dezvoltarea 
culturală și științifică. lar majoritatea materialului n-ar în- 
semna pentru voi absolut nimic; v-ar trebui secole întregi 
pentru a alege grâul de neghină... 

„Curios,” îşi spuse Kaldor, „că nu m-am mai gândit înainte 
la analogia asta. Este exact pericolul asupra căruia tot aver- 
tizau opozanții S.E.T.I. Ei bine, n-am comunicat niciodată cu 
inteligența extraterestră, sau s-o fi depistat măcar. Dar lassi- 
enii exact asta au făcut - iar «extratereștrii» suntem noi..." 

Totuși, în ciuda trecuturilor lor complet diferite, el şi 
Mirissa aveau atât de multe în comun. Curiozitatea și inteli- 
gența ei erau trăsături care meritau încurajare; nici măcar 
printre camarazii lui din echipaj nu se găsea vreunul cu care 
să poată purta asemenea conversații stimulatoare. Uneori, lui 
Kaldor îi venea atât de greu să răspundă întrebărilor ei, încât 
singura apărare era contraatacul. 

— Mă surprinde, îi spuse el după un examen deosebit de 
scrupulos şi complet al politicii solare, că n-ai luat niciodată 
exemplu de la tatăl tău, lucrând aici cu normă întreagă. Ar fi 
slujba perfectă pentru tine. 

— M-a tentat asta. Dar el şi-a petrecut întreaga viață răs- 
punzând la întrebările altora şi alcătuind dosare pentru 

birocrațţii de pe Insula de Nord. Niciodată n-a avut timp să 
facă el însuși ceva. 

— lar tu? 

— Mie-mi place să adun fapte, dar îmi place şi să le văd 
folosite. De-asta m-au făcut director adjunct al Proiectului de 
dezvoltare a Tarnei. 

— Pe care mă tem că l-au cam sabotat operaţiunile noas- 
tre. Sau cel puţin așa mi-a spus directorul când ne-am întâlnit 
la ieşirea din biroul primarului. 

— Ştii că Brant nu vorbea serios. E un plan cu bătaie lun- 
gă și date de finalizare aproximative doar. Dacă Stadionul 
Olimpic pe Gheaţă este construit aici, atunci s-ar putea ca 
proiectul să trebuiască modificat - în bine, credem cei mai 
mulți dintre noi. Sigur că nordicii vor să-l aibă la ei - consi- 
deră că Prima Asolizare ne e prea destul. 

Kaldor chicoti; știa totul despre rivalitatea veche de gene- 
raţii dintre cele două insule. 

— Păi... şi nu-i aşa? Mai ales acum, că ne aveți și pe noi ca 
atracţie în plus. Nu trebuie să fiți prea hrăpăreți. 

Ajunseseră să se cunoască - și să se placă - unul pe altul 
atât de mult, încât puteau glumi despre Thalassa sau „Magellan” 
cu egală imparțialitate. lar între ei nu mai existau secrete; 
puteau vorbi deschis despre Loren și Brant și, în sfârșit, 
Moses Kaldor descoperi că putea vorbi despre Pământ. 


— „A, am pierdut socoteala feluritelor mele munci, Mirissa, 
oricum, majoritatea nu erau prea importante. Cea pe care am 
deținut-o cel mai mult a fost funcția de profesor de ştiinţe 
politice la Cambridge, Marte. Și nici nu poți să-ţi închipui ce 
confuzii genera asta, căci exista încă o universitate, mai ve- 
che, într-o localitate numită Cambridge, Mass. (Massachu- 
setts) - şi una și mai veche, la Cambridge, în Anglia. 

Dar, spre sfârşit, Evelyn şi cu mine ne-am implicat tot mai 
mult în problemele sociale imediate şi planificarea Exodului 
Final. Se pare că aveam puțin... în fine, talent oratoric... şi-i 
puteam ajuta pe oameni să privească în față ceea ce le rezer- 
va viitorul. 

Totuși, niciodată n-am crezut cu adevărat că Sfârşitul 
va avea loc în vremurile noastre - cine-ar fi putut! lar dacă 


cineva mi-ar fi spus vreodată că voi părăsi Pământul şi tot 
ce-am iubit... 

Un spasm de emoție îi străbătu chipul, iar Mirissa aşteptă 
în tăcere, înțelegătoare, până-și recăpătă controlul. Erau atâ- 
tea întrebări pe care voia să i le pună, încât putea fi nevoie 
de-o viață de om pentru a-i răspunde la toate; şi nu mai 
aveau decât un an înainte ca „Magellan” să pornească din nou 
spre stele. 

— Când mi-au spus că era nevoie de mine, mi-am folosit 
toate talentele oratorice şi filosofice pentru a le dovedi con- 
trariul. Eram prea bătrân; toate cunoștințele pe care le-aveam 
erau înmagazinate în băncile de memorie; alții ar fi putut face 
o treabă mai bună... totul, în afara adevăratului motiv. 

Până la urmă, Evelyn a luat hotărârea în locul meu; e ade- 
vărat, Mirissa, că în unele privinţe femeile sunt mult mai pu- 
ternice decât bărbaţii - dar de ce-ţi spun eu ție asta? 

„Au nevoie de tine”, spunea ultimul ei mesaj. „Am petre- 
cut patruzeci de ani împreună - acum doar o lună a mai ră- 
mas. Du-te, cu iubirea mea. Nu încerca să mă găseşti.” 

Nu voi ști niciodată dacă a văzut sfârșitul Pământului la 
fel ca mine - când părăseam sistemul solar. 


25. SCORPIONUL 


Îl mai văzuse pe Brant dezbrăcat, când făcuseră acea me- 
morabilă călătorie cu barca, dar niciodată nu-și dăduse sea- 
ma cu adevărat ce musculatură formidabilă avea tânărul. Deși 
Loren își îngrijea întotdeauna trupul, de când părăsiseră Pă- 
mântul avusese prea puține ocazii de a face sport sau gim- 
nastică. Brant însă era, probabil, implicat în eforturi fizice 
grele zi de zi - şi se cunoştea. Loren n-ar fi avut absolut nici o 
şansă împotriva lui, decât dacă recurgea la vreuna dintre re- 
putatele arte marţiale de pe bătrânul Pământ - pe care nu le 
cunoscuse niciodată. 

Toată situaţia era absolut ridicolă. lată-i pe camarazii săi 
ofițeri, rânjind ca proştii. lată-l pe căpitanul Bey, cu un cro- 
nometru în mână. Și iat-o pe Mirissa, cu o expresie care nu 
putea fi descrisă decât ca înfumurată. 

— „doi ...unu ...zero ...START! spuse căpitanul. Brant ţâşni 
ca o cobră în atac. Loren încercă să evite masacrul, descoperind 

însă, spre groaza sa, că nu-şi mai controla trupul. Timpul pă- 
rea să fi încetinit... Picioarele-i erau ca de plumb și refuzau 
să-l asculte... Era pe cale s-o piardă nu numai pe Mirissa, dar 
chiar şi propria-i bărbăţie... 

În acest punct, din fericire, se deşteptase, dar visul conti- 
nua să-l sâcâie. Sursele sale erau evidente, însă asta nu-l fă- 
cea cu nimic mai puţin supărător. Se întreba dacă ar fi fost 
bine să i-l spună Mirissei. 

Categoric, nu i l-ar fi putut povesti niciodată lui Brant, ca- 
re continua să fie întru totul prietenos, dar căruia îi găsea 
acum compania stingheritoare. Astăzi însă o primea de-a drep- 
tul cu bucurie; dacă nu se înșela, aveau în față un lucru mult 
mai important decât problemele lor personale. 

Abia aștepta să vadă reacţia lui Brant la întâlnirea cu ne- 
așteptatul vizitator care sosise în timpul nopții. 


Canalul cu margini de beton, care aducea apa în uzina de 
înghețare, avea o sută de metri lungime și se sfârșea într-un 
bazin circular conținând exact cantitatea de apă necesară 
pentru un fulg-de-nea. De vreme ce gheaţa pură era un mate- 
rial de construcție mediocru, trebuia fortificată, iar fuioarele 
lungi de vareh(5) cules din Marea Prerie de Est constituiau 
un întăritor ieftin şi convenabil. Compoziţia înghețată fusese 
botezată gheton şi prezenta garanţia de-a nu curge, în mani- 
era ghețarilor, de-a lungul săptămânilor şi lunilor accelerării 
lui „Magellan. 

— lată-l! 

Loren stătea împreună cu Brant Falconer pe marginea ba- 
zinului, privind în jos printr-o spărtură a plutei împletite din 
vegetație marină. Ființa care mânca varehul era clădită con- 
form aceluiași plan de ansamblu cu al homarului terestru - 
dar era de două ori cât un om. 

— Ai mai văzut vreodată așa ceva? 

— Nu, răspunse Brant cu convingere, şi nu-mi pare deloc 
rău. Ce monstru! Cum l-ai prins? 

— Nu l-am prins. Înota - sau se târa - dinspre mare, prin 
canal. Apoi a găsit varehul și s-a hotărât să ia un prânz gratis. 


5 Varec, o specie de algă brună marină, foarte bogată în iod. 
(n.red.) 


— Nu-i de mirare că are asemenea clești; tulpinile astea 
sunt foarte rezistente. 

— Ei, bine măcar că e vegetarian. 

— Nuss sigur c-aș vrea să-l pun la încercare. 

— Speram să ne poți spune ceva despre el. 

— Nu cunoaștem nici o sutime din vietăţile mării lassiene. 
Într-o zi, vom construi nişte submarine de cercetare şi vom 
cobori în adânc. Dar sunt atâtea alte priorităţi și nu-i intere- 
sează pe destul de mulți oameni. 

„O să-i intereseze curând,” medită posomorât Lorenson. 
„la să vedem cât timp îi trebuie lui Brant până observă singur...” 

— Ofițerul ştiinţific Varley a căutat în documente. Mi-a 
spus că a existat ceva foarte asemănător, pe Pământ, cu mili- 
oane de ani în urmă. Paleontologii i-au dat un nume potrivit - 
scorpion de mare. Oceanele alea preistorice trebuie să fi fost 
foarte interesante. 

— Exact genul de făptură pe care i-ar plăcea lui Kumar 
s-o vâneze, spuse Brant. Ce-o să faceţi cu el? 

— ÎI studiem și pe urmă-i dăm drumul. 

— Văd că i-aţi și pus o etichetă. 

„Deci Brant a observat”, îşi spuse Loren. „Bravo lui.” 

— Nu - nu i-am pus nimic. Uită-te mai atent. 

Pe chipul lui Brant apăru o expresie nedumerită, în timp 
ce îngenunchea la marginea rezervorului. Scorpionul gigantic 
îl ignoră complet, continuând să smulgă algele cu cleștii săi 
formidabili. 

Unul dintre aceştia nu mai arăta exact cum îl proiectase 
natura. La încheietura ghearei din dreapta se vedea un colac 
de sârmă înfășurat de mai multe ori, ca o brățară grosolană. 

Brant recunoscu firul. Rămase cu gura căscată și, un mo- 
ment, nu-și găsi cuvintele. 

— Deci, am presupus bine, spuse Lorenson. Acum știi ce 
s-a întâmplat cu capcana ta de peşti. Cred c-ar fi bine să mai 
vorbim o dată cu Doctorul Varley - ca să nu mai pomenim de 
propriii voştri oameni de ştiinţă. 


— Eu sunt astronom, protestase Anne Varley, din cabi- 
netul ei de la bordul lui „Magellan”. Ceea ce vă trebuie vouă e 
o combinaţie de zoolog, paleontolog, etolog - plus alte câteva 
discipline. Dar mi-am dat toată silința să organizez un program 

de cercetare şi veți găsi rezultatul transferat în banca voas- 
tră, sub file-ul intitulat SCORP. Acum tot ce trebuie să faceți e 
să căutați asta - şi vă urez noroc. 

În pofida negaţiei ei, dr. Varley îşi făcuse cu eficienţă obiş- 
nuita datorie de a parcurge depozitul de cunoştinţe, aproape 
infinite, din principalele bănci de memorie ale navei. Începea 
să se formeze un contur; între timp, subiectul atenţiei tuturor 
continua să rumege paşnic în bazinul său, nedând nici o aten- 
ție fluxului continuu de vizitatori care veneau să-l studieze 
sau doar să caşte gura. 

Cu toată înfăţişarea sa feroce - cleştii aceia erau lungi, de 
aproape o jumătate de metru şi păreau capabili să decapiteze 
un om dintr-o singură lovitură bine ţintită - făptura părea 
complet neagresivă. Nu făcea nici un efort să scape, poate fi- 
indcă găsise o atât de îmbelșugată sursă de hrană. Într-ade- 
văr, majoritatea considerau că vreo urmă chimică a varehului 
îl ademenise acolo. 

Dacă putea să înoate, nu dovedea nici o înclinaţie s-o facă, 
mulțumindu-se să se târască pe cele șase picioare butucă- 
noase. Trupul, lung de patru metri, era împlătoşat într-un 
exoschelet viu colorat, articulat, care-i permitea o flexibilitate 
surprinzătoare. 

O altă trăsătură ușor de remarcat era tivul de papile, sau 
mici tentacule, care-i înconjurau gura ca un cioc. Semănau 
izbitor - şi chiar neliniștitor - cu niște degete omeneşti bon- 
doace şi păreau la fel de abile. Deşi principala lor funcţie re- 
ieşea ca fiind manevrarea hranei, erau vizibil capabile de mult 
mai mult şi era fascinant să urmărești cum scorpionul și le 
folosea în conjuncţie cu cleștii. 

Cele două perechi de ochi - dintre care doi mari și părând 
destinați luminii scăzute, odată ce pe timp de zi stăteau în- 
chişi - probabil că-l înzestrau cu o vedere excelentă. În an- 
samblu, era echipat admirabil pentru a supravieţui și a-şi ma- 
nipula mediul ambiant - principalele cerinţe ale inteligenţei. 

Totuși, nimeni n-ar fi bănuit prezenţa inteligenţei la o fi- 
ință atât de bizară, dacă nu era sârma înfășurată intenţionat 
împrejurul ghearei drepte. Acest lucru, oricum, nu dovedea 
nimic. După cum indicau documentele, și pe Pământ exista- 
seră animale care colecționau obiecte necunoscute - adesea 


lucrate de mâna omului - și le foloseau în moduri ieșite din 
comun. 

Dacă n-ar fi existat o documentaţie completă, nimeni n-ar 
fi crezut în mania coţofenei australiene sau a șobolanului de 
haită american de-a aduna obiecte strălucitoare sau colorate 
şi chiar a le aranja în configurații artistice. Pământul fusese 
plin de asemenea mistere, care acum n-aveau să mai poată fi 
niciodată rezolvate. Poate că scorpionul thalassian nu făcea 
decât să urmeze aceeaşi tradiție lipsită de gândire și din mo- 
tive la fel de insondabile. 

Circulau mai multe teorii. Cea mai populară - dat fiind că 
ridica minimum de pretenţii asupra cerebralității scorpionu- 
lui - susținea că brățara de sârmă nu era decât un simplu or- 
nament. Fixarea ei în acel loc ceruse, desigur, o anume dexte- 
ritate, și se discuta mult dacă vietatea ar fi putut-o face fără 
ajutorul cuiva. 

Acest ajutor, desigur, putea să fi fost omenesc. Poate că 
scorpionul era animalul de casă, evadat, al vreunui savant 
excentric, dar acest lucru părea foarte improbabil. Întrucât, 
pe Thalassa, toată lumea cunoştea pe toată lumea, un aseme- 
nea secret n-ar fi putut să fie ținut multă vreme. 

Mai era și o altă teorie, cea mai îndrăzneață din toate - și 
totuşi, cea mai provocatoare. 

Poate că brățara era un însemn de rang. 


26. ASCENSIUNEA FULGULUI DE NEA 


Era o muncă de înaltă abilitate, cu perioade lungi de plic- 
tiseală, care-i lăsa locotenentului Owen Fletcher destul timp 
de gândire. Mult prea mult timp, de fapt. 

Owen era pescar cu undiţa, trăgând o pradă de şase sute 
de tone, cu un fir de-o putere aproape inimaginabilă. O dată 
pe zi, sonda captivă, cu autodirecţie, cobora spre Thalassa, 
desfăşurând în urma ei cablul pe o curbă complexă, de trei- 
zeci de mii de kilometri. Se depunea automat pe încărcătura 
care o aștepta și, după ce se terminau toate verificările, înce- 
pea înălțarea. 

Momentele critice interveneau la desprindere, când ful- 
gul-de-nea era smuls din uzina de înghețare, și apropierea 
finală de „Magellan” când enormul hexagon de gheaţă trebuia 

să fie oprit la doar un kilometru distanță de navă. Ridicarea 
începea la miezul nopţii și, de la Tarna până pe orbita staţio- 
nară unde plutea „Magellan” dura şase ore fără ceva. 

Întrucât, pe perioada cuplării şi asamblării, „Magellan” se 
afla în lumina zilei, principala prioritate era aceea de a men- 
ține fulgul-de-nea la umbră, pentru ca razele fierbinţi ale soa- 
relui Thalassei să nu risipească în spaţiu prețioasa încărcă- 
tură. Odată ce ajungea la loc sigur în spatele marelui scut 
antiradiaţii, ghearele roboților telecomandați puteau sfâşia 
folia izolatoare care protejase gheaţa în timpul ascensiunii pe 
orbită. 

Imediat după aceea, trebuia îndepărtat leagănul de ridi- 
care, spre a fi trimis înapoi pentru un nou transport. Uneori, 
uriaşa placă metalică, în formă de capac hexagonal făurit de 
vreun bucătar excentric, se lipea de gheață și era necesară 
puţină căldură, atent reglată, pentru a o desprinde. 

În sfârşit, sloiul de formă geometrică perfectă era oprit în 
poziţie fixă la o sută de metri depărtare de „Magellan” şi în- 
cepea partea cu adevărat delicată. Combinația dintre masa de 
şase sute de tone și greutatea zero se plasa complet în afara 
gamei reacţiilor instinctive omeneşti; numai computerele pu- 
teau spune ce impulsuri erau necesare, în ce direcţie, în ce 
momente, pentru a potrivi aisbergul artificial în locul optim. 
Exista însă întotdeauna posibilitatea unei probleme neaștep- 
tate, depăşind chiar și capacităţile celui mai inteligent robot; 
deşi Fletcher încă nu trebuise să intervină, avea să fie gata 
dacă se ivea prilejul. 

„Ajut să se clădească” își spunea el, „un gigantic fagure de 
gheață.” Primul strat al fagurelui era acum aproape încheiat, 
urmând încă două. Lăsând la o parte accidentele, scutul avea 
să se termine peste o sută cincizeci de zile. Urma a fi testat 
sub o acceleraţie redusă, pentru a se asigura că toate blocu- 
rile se contopiseră corect; iar apoi, „Magellan” avea să por- 
nească în ultima etapă a călătoriei sale spre stele. 

Fletcher continua să-și facă datoria, conştiincios - dar cu 
mintea, nu cu inima. Aceasta i se pierduse deja pe Thalassa. 

Se născuse pe Marte, iar lumea de-aici avea tot ceea ce-i 
lipsea aridei lui planete natale. Văzuse munca a generaţii în- 
tregi de strămoși de-ai săi dizolvându-se în flăcări; de ce s-o 


ia de la capăt, peste câteva secole, pe o altă lume - când Pa- 
radisul se afla aici? 

Şi, desigur, îl aștepta o fată, jos pe Insula de Sud... 

Aproape se hotărâse ca, la sosirea sorocului, să dezerteze 
de pe navă. Pământenii puteau continua și în absenţa lui să-și 
desfăşoare forța și capacitățile - şi, poate, să-şi frângă inimile 
şi trupurile - pe stâncile îndărătnice ale lui Sagan Doi. Le do- 
rea succes; după ce-avea să-și fi încheiat datoria, căminul lui 
urma să fie aici. 


La treizeci de mii de kilometri mai jos, Brant Falconer lu- 
ase și el o hotărâre crucială. 

— Plec pe Insula de Nord. 

Mirissa stătea culcată, tăcută; apoi, după un răstimp, care 
lui Brant i se păru foarte lung, întrebă: 

— De ce? 

Nu se simțea nici urmă de surprindere, nici regret, în vo- 
cea ei. „Cel puţin atât s-a schimbat”, își spuse. Dar, înainte ca 
el să poată răspunde, Mirissa adăugă: 

— Nu-ţi place aici. 

— Poate e mai bine - așa cum stau acum lucrurile. Aici nu 
mai sunt la mine acasă. 

— Vei fi întotdeauna. 

— Nu atâta timp cât „Magellan” încă e pe orbită. 

Mirissa întinse mâna prin întuneric, spre străinul de lângă 
ea. El, cel puţin, nu se îndepărtă. 

— Brant. N-am dorit niciodată asta. Şi, sunt sigură, nici Loren. 

— Asta nu-mi ajută prea mult, nu-i așa? Sincer să-ți spun, 
nu pot să înțeleg ce găsești la el. 

Mirissa aproape că zâmbi. Câţi bărbaţi puseseră femeilor 
această întrebare, în decursul istoriei omeneşti? Şi câte femei 
întrebaseră: „Ce poţi să găseşti la ea?” 

Nu exista nici un răspuns, desigur; fie și o simplă încer- 
care n-ar fi făcut decât să înrăutățească situaţia. Uneori însă 
încercase, pentru propria ei mulțumire, să identifice ce anu- 
me îi atrăsese pe ea şi pe Loren unul spre altul din chiar clipa 
când se văzuseră pentru prima oară. 

Rolul principal îl juca misterioasa chimie a dragostei, din- 
colo de orice analiză rațională, inexplicabilă pentru oricine 
nu împărtăşea aceeași iluzie. Dar existau și alte elemente care 

puteau fi identificate clar și explicate în termeni logici. Ar fi 
fost util să ştie care anume erau; într-o bună zi (şi cât de cu- 
rând!) această înțelepciune avea s-o ajute, poate, să înfrunte 
momentul despărțirii. 

Mai întâi, era tragica aură care-i înconjura pe toți pămân- 
tenii; nu-i excludea importanţa, dar Loren o avea în comun cu 
toți camarazii săi. Ce lucru atât de deosebit exista la el, lucru 
pe care nu-l putea găsi la Brant? 

Ca amanți, nu se prea deosebeau; poate că Loren avea mai 
multă imaginaţie, Brant era mai pătimaș - deşi, nu cumva 
devenise cam superficial în ultimele câteva săptămâni? Ar fi 
fost perfect fericită cu oricare. Nu, nu asta era... 

Poate căuta un ingredient care nici măcar nu exista. Nu 
era vorba de un element singular, ci de-o întreagă constelație 
de calităţi. Instinctele ei, sub nivelul gândirii conştiente, tota- 
lizaseră scorul; iar Loren ieşise cu câteva puncte în plus față 
de Brant. Nimic mai simplu. 

Exista, categoric, un aspect în care Loren îl eclipsa pe Brant 
pe departe. Avea energie, ambiţie - exact trăsăturile care erau 
atât de rare pe Thalassa. Fără-ndoială că pentru aceste cali- 
tăți fusese ales; urma să aibă nevoie de ele în secolele viitoare. 

Brant nu avea nici un fel de ambiţie, deşi nu-i lipsea spi- 
ritul întreprinzător; o dovedea proiectul său de prindere a 
peștilor, încă neterminat. Tot ce-i cerea el universului era să-i 
ofere mașini interesante cu care să se joace; Mirissa se gân- 
dea uneori că o includea şi pe ea în această categorie. 

Loren, dimpotrivă, urma tradiția marilor exploratori şi 
aventurieri. Avea să ajute la făurirea istoriei, nu numai să se 
supună imperativelor ei. Și totuşi, putea - nu îndeajuns de 
des, dar din ce în ce mai frecvent - să fie cald și uman. Chiar 
în timp ce îngheţa mările Thalassei, propria-i inimă începea 
să se dezgheţe. 

— Ce-ai să faci pe Insula de Nord? șopti Mirissa. 

Considerau deja decizia lui Brant definitivă. 

— Au nevoie de mine acolo ca să-i ajut la definitivarea lui 
„Calypso“ Nordicii nu înţeleg cu adevărat marea. 

Mirissa se simţi ușurată; Brant nu fugea pur și simplu - 
avea de lucru. 

Lucru care avea să-l ajute să uite - până când, poate, ur- 
ma să vină timpul de a-și aminti din nou. 


27. OGLINDA TRECUTULUI 


Moses Kaldor ridică modulul în lumină, privind în el ca și 
cum i-ar fi putut citi conținutul, spunând: 

— Mie mi se va părea întotdeauna un miracol, că pot ţine 
un milion de cărți între degetul mare şi arătător. Mă întreb ce 
părere ar fi avut Caxton şi Gutenberg. 

— Cine? întrebă Mirissa. 

— Oamenii care au pus specia umană pe citit. Dar acum 
avem un preţ de plătit pentru naivitatea noastră. Uneori, am 
un mic coșmar şi-mi imaginez că unul dintre aceste module 
conţine nişte informaţii absolut vitale - să zicem, tratamentul 
unei epidemii care face ravagii - dar s-a pierdut adresa. Se 
găseşte într-una din cele un milion de pagini, și nu ştim în 
care. Ce frustrare, să ţii răspunsul în palmă și să nu-l poţi găsi! 

— Eu nu văd nici o problemă, spuse secretara căpitanu- 
lui; ca expertă în înmagazinarea și recuperarea informațiilor, 
Joan LeRoy ajutase la transferurile dintre Arhivele Thalassei 
şi navă. Veţi cunoaște cuvintele-cheie; tot ce-aveţi de făcut e 
să instalați un program de căutare. Chiar și un miliard de pa- 
gini pot fi răsfoite în câteva secunde. 

— Mi-ai stricat coșmarul, oftă Kaldor; apoi se lumină la 
față. Dar, adesea, nu ştim nici măcar cuvintele-cheie. De câte 
ori n-ai dat peste ceva ce nu știai că-ţi trebuia - până nu-l 
găseai? 

— Atunci, ești prost organizat, replică locotenentul LeRoy. 

Le plăceau aceste mici schimburi ironice, iar Mirissa nu 
era niciodată sigură dacă să le ia în serios sau nu. Joan şi Mo- 
ses nu încercau s-o excludă deliberat din conversații, dar lu- 
mile experiențelor lor erau atât de radical diferite de a ei, în- 
cât uneori avea senzaţia că asculta un dialog într-o limbă ne- 
cunoscută. 

— Oricum, cu asta încheiem Master Indexul. Știm fiecare 
ce are celălalt; acum nu mai trebuie decât - decât! - să deci- 
dem ce alegem pentru transfer. Ar putea fi incomod, ca să nu 
spunem costisitor, când vom fi la șaptezeci şi cinci de lumini 
depărtare. 

— Ca să nu uit, interveni Mirissa. Nu cred c-ar trebui să vă 
spun - dar săptămâna trecută a fost aici o delegație de pe 

Insula de Nord. Președintele Academiei de Științe și câțiva 
fizicieni. 

— Lasă-mă să ghicesc. Propulsia cuantică. 

— Exact. 

— Cum au reacționat? 

— Au părut încântați - şi surprinşi- că este într-adevăr 
aici. Au făcut o copie, bineînțeles. 

— Le dorim succes; vor avea nevoie. Și poți să le-o spui. 
Cineva a zis odată că adevăratul scop al P.C.-ului nu e nici pe 
departe atât de meschin ca explorarea universului. Vom avea 
nevoie într-o bună zi de energiile ei pentru a opri colapsul 
cosmosului înapoi în gaura neagră primordială - şi a începe 
următorul ciclu de existenţă. 

Se lăsă o liniște plină de respect; apoi Joan LeRoy sparse 
vraja. 

— Nu în intervalul de viaţă al acestei administrații. Hai să 
revenim la treabă. Încă mai avem de parcurs megabyte în- 
tregi înainte să mergem la culcare. 


Nu era numai muncă, și aveau momente când Kaldor, pur 
şi simplu, trebuia să iasă din sectorul bibliotecii de la Prima 
Asolizare, pentru a se relaxa. Apoi se plimba prin galeria de 
artă, făcea turul Navei Mamă ghidat prin computer (niciodată 
pe același traseu de două ori - încerca să acopere cât de mult 
teren posibil) sau lăsa muzeul să-l poarte înapoi în timp. 

Întotdeauna era o coadă lungă de vizitatori - în majorita- 
te studenți sau copii cu părinţii - aşteptând la proiecţiile Ter- 
rama. Câteodată, Moses Kaldor se simțea puțin cam vinovat 
de a-şi folosi statutul privilegiat pentru a intra peste rând. Se 
consola cu gândul că lassienii aveau o viață întreagă în care 
să se poată bucura de acele panorame ale lumii pe care n-o 
cunoscuseră niciodată; el nu dispunea decât de câteva luni 
pentru a-și revizita căminul pierdut. 

Era foarte dificil să-şi convingă noii prieteni că Moses 
Kaldor nu participase niciodată la scenele pe care le priveau 
uneori împreună. Tot ceea ce vedeau data din urmă cu cel 
puţin opt sute de ani față de propriul lui timp prezent, căci 
Nava Mamă părăsise Pământul în 2751 - iar el se născuse în 
3541. Totuși, ocazional, simţea câte un șoc de recunoaștere și 


unele amintiri reveneau năpădindu-l cu o forță aproape in- 
suportabilă. 

Reprezentaţia cu „Cafeneaua pe Trotuar” era cea mai tul- 
burătoare şi mai evocatoare. Stătea la o măsuţă, sub o coper- 
tină de pânză, bând vin sau cafea, în vreme ce viața unui oraş 
curgea pe-alături. Cât timp nu se ridica de la masă, nu avea 
absolut nici o cale ca simțurile lui să poată discerne iluzia de 
realitate. 

În acest microcosm, marile citadele ale Pământului erau 
readuse la viață. Roma, Paris, Londra, New York - vara și iar- 
na, ziua și noaptea, privea turiștii și oamenii de afaceri, stu- 
dențţii și îndrăgostiţii, văzându-şi de treburi. Adesea, dându-și 
seama că erau filmațţi, îi zâmbeau peste veacuri și-i era impo- 
sibil să nu le răspundă. 

Alte panorame nu înfățișau absolut nici o ființă omeneas- 
că, sau măcar vreo realizare a Omului. Moses Kaldor privea 
din nou, așa cum făcuse şi în cealaltă viaţă, la fumul în cădere 
al Cascadei Victoria, la răsăritul Lunii peste Marele Canion, 
zăpezile din Himalaia, falezele de gheaţă din Antarctica. Spre 
deosebire de crâmpeiele din orașe, aceste privelişti nu se 
schimbaseră în mia de ani trecuţi de la înregistrarea lor. Şi, 
deși începuseră să existe cu mult timp înaintea Omului, nu-i 
supraviețuiseră. 


28. PĂDUREA SCUFUNDATĂ 


Scorpionul nu părea să fie grăbit; dură zece zile leneşe ca 
să parcurgă cincizeci de kilometri. Sonarul de semnalizare ce 
fusese ataşat, nu fără dificultate, pe carapacea furiosului su- 
biect, revelase rapid un fapt curios. Drumul pe care-l urma pe 
fundul mării era perfect rectiliniu, ca și cum ar fi ştiut cu pre- 
cizie încotro se îndrepta. 

Oricare i-ar fi fost destinaţia, părea că o găsise, la o adân- 
cime de două sute cincizeci de metri. Apoi, continuase să se 
miște, dar într-o zonă strict limitată. Acest fenomen se des- 
făşură încă două zile; apoi semnalele sonarului cu ultrasune- 
te încetară brusc, în plin impuls. 

Faptul că scorpionul ar fi fost mâncat de o făptură mai ma- 
re şi mai rapace decât el era o explicație prea naivă. Sonarul 
era închis într-un cilindru de metal rezistent; orice dispoziţie 

imaginabilă de dinţi, gheare, sau tentacule, ar fi avut nevoie 
de câteva minute - cel puțin - pentru a demola instalaţia, ca- 
re oricum ar fi continuat să funcționeze perfect veselă înlă- 
untrul creaturii care-o înghiţise întreagă. 

Astfel, rămâneau doar două posibilităţi, iar prima fu con- 
testată cu indignare de către personalul Laboratorului sub- 
acvatic al Insulei de Nord. 

— Fiecare component aparte are o rezervă, declară di- 
rectorul. Mai mult, cu numai două secunde mai devreme se 
primise un puls de diagnosticare; totul era normal. Așa că nu 
a putut fi o defecțiune a echipamentului. 

Rămânea numai explicaţia cea imposibilă. Sonarul fusese 
scos din funcțiune. lar în acest scop, trebuia înlăturat un ză- 
vor de blocare. 

Nu se putea întâmpla accidental; numai printr-o interven- 
ție curioasă - sau un atentat deliberat. 


Bi-flotorul de douăzeci de metri „Calypso” nu era numai 
cel mai mare, ci și singurul vas de cercetări oceanografice de 
pe Thalassa. Avea în mod normal baza pe Insula de Nord, iar 
pe Loren îl amuza să observe lăudăroşeniile binevoitoare 
dintre echipajul științific şi pasagerii tarnieni, pe care cel din- 
tâi se prefăceau a-i trata drept pescari neștiutori. Din partea 
lor, sud-insularii nu pierdeau nici un prilej de a se făli în fața 
nordicilor că ei erau aceia care descoperiseră scorpionii. Lo- 
ren nu le reaminti că aceste afirmaţii nu erau în deplin acord 
cu faptele. 

Reîntâlnirea cu Brant constitui un mic șoc, deşi Loren ar fi 
trebuit să se aștepte, odată ce celălalt era parţial răspunzător 
de noile echipamente ale lui „Calypso”. Se salutară cu politețe 
rece, ignorând privirile curioase sau amuzate ale celorlalți 
pasageri. Pe Thalassa existau puţine secrete; până acum, toa- 
tă lumea va fi aflat cine ocupa principala cameră de oaspeţi 
din casa Leonidas. 

Mica sanie submarină amplasată pe dunetă i-ar fi fost fa- 
miliară oricărui oceanograf din ultimii două mii de ani. Struc- 
tura sa metalică purta trei camere de televiziune, un coș de 
sârmă pentru depunerea mostrelor colectate cu ajutorul bra- 
tului telecomandat și un ansamblu de reactoare acvatice per- 
mițând mișcarea în orice direcție. Odată ce era coborât peste 


bord, robotul explorator putea transmite înapoi imaginile şi 
informațiile printr-un cablu cu fibră optică nu mult mai gros 
decât o mină de creion. Tehnologia era veche de secole - şi 
totuşi, perfect adecvată. 

Acum, că linia țărmului dispăruse în sfârșit, Loren se po- 
menea pentru prima oară înconjurat complet de apă. Îşi rea- 
minti neliniştea acelei prime călătorii cu Brant și cu Kumar, 
când se îndepărtaseră de plajă la abia un kilometru. De astă 
dată, îi făcu plăcere să descopere că se simțea puțin mai la 
largul său, în ciuda prezenţei rivalului. Poate fiindcă se afla 
într-o ambarcaţiune mult mai mare... 

— Ce ciudat, spuse Brant, niciodată n-am mai văzut vareh 
atât de departe spre vest. 

În primul moment, Loren nu putu vedea nimic; apoi ob- 
servă pata întunecată de pe apa din față. Peste câteva minute, 
vasul îşi croia drum printr-o masă moale de vegetaţie pluti- 
toare, iar căpitanul încetini până la un pas de melc. 

— Oricum, aproape am ajuns, spuse el. N-are rost să ne 
înfundăm admisiile cu chestia asta. De acord, Brant? 

Brant îşi potrivi cursorul display-ului și citi un afişaj. 

— Da - suntem la doar cincizeci de metri de locul unde 
am pierdut sonarul. Adâncimea, două sute zece. Hai să dăm 
peștele peste bord. 

— Un moment, interveni unul dintre oamenii de știință 
nordici. Am cheltuit mult timp și bani cu mașina asta și e 
singura din lume. Dacă se încurcă în afurisitul ăsta de vareh? 

Se lăsă o liniște îngândurată; apoi Kumar, care fusese ne- 
obișnuit de tăcut pentru el - poate copleşit de intempestivul 
talent al nord-insularilor - veni cu o opinie contrară: 

— De-aici se vede mult mai rău decât e. La zece metri 
adâncime, aproape că nu mai sunt frunze - doar tulpinile 
mari, cu loc din belşug între ele. E ca o pădure. 

Da, îşi spuse Loren, o pădure submarină, cu peşti înotând 
printre trunchiurile suple, sinuoase. În timp ce ceilalți cerce- 
tători priveau principalul ecran video și display-urile multi- 
ple ale instrumentarului, el îşi pusese o pereche de ochelari 
cu vedere completă, excluzând din câmpul vizual totul cu 
excepția scenei din fața robotului ce cobora încet. În sens 
psihologic, nu se mai afla pe puntea lui „Calypso“; glasurile 

însoțitorilor săi păreau să provină din altă lume, care nu mai 
avea nimic de-a face cu el. 

Era un explorator intrând într-un univers străin, fără a ști 
ce putea întâlni în cale. Un univers restrâns, aproape mono- 
crom; singurele culori erau tonurile moi de albastru și de 
verde, iar limita vederii se afla la mai puţin de treizeci de me- 
tri distanţă. În orice moment putea să vadă o duzină de tul- 
pini zvelte, susținute la intervale regulate de către baloanele 
umplute cu gaz care le asigurau flotabilitatea, întinzându-se 
în sus din adâncurile întunecoase pentru a dispărea în „cerul” 
luminos de deasupra. Uneori, avea senzația că umbla prin- 
tr-un crâng, într-o zi cețoasă, cu lumină difuză; apoi, câte un 
banc de peşti săgetau prin faţă, distrugând iluzia. 

— Două sute cincizeci de metri, auzi el pe cineva anun- 
țând. Curând ar trebui să vedem fundul. Folosim luminile? Ca- 
litatea imaginii scade. 

Loren abia dacă observase vreo schimbare, întrucât co- 
menzile automate menţținuseră luminozitatea imaginii. Dar 
își dădu seama că la acea adâncime trebuia să fie aproape 
complet întuneric; ochiul uman ar fi fost ca și inutil. 

— Nu - nu trebuie să perturbăm nimic dacă nu e neapă- 
rat nevoie. Cât timp funcționează camera, să ne mulțumim cu 
lumina existentă. 

— lată fundul! În cea mai mare parte, stâncă - nu prea 
mult nisip. 

— Normal. Macrocystis thalassi are nevoie de stânci ca să 
se agaţe - nu-i ca Sargassum-ul care pluteşte liber. 

Loren putea să vadă la ce se referea vorbitorul. Trunchiu- 
rile suple se sfârşeau într-o rețea de rădăcini, încleștate atât 
de ferm de protuberanţele stâncoase, încât nici o furtună sau 
curent de suprafață nu le-ar fi putut disloca. Analogia cu o 
pădure de pe uscat era mai mare decât crezuse. 

Cu multă prudenţă, robotul supraveghetor își croia drum 
prin pădurea scufundată, desfăşurându-și cablul în urmă. Nu 
părea să fie nici un risc de-a se încâlci în tulpinile șerpuitoare 
ce se înălțau spre suprafața nevăzută, existând destul spațiu 
între plantele gigantice. Într-adevăr, era posibil să fi fost in- 
tenţionat... 


Oamenii de ştiinţă, care priveau ecranul monitorului, își 
dădură seama de incredibilul adevăr cu doar câteva secunde 
după Loren. 

— Krakan! şopti unul dintre ei. Asta nu-i o pădure natu- 
rală - e o... plantație! 


29. SABRA 


Îşi spuneau Sabras, după pionierii care, cu un mileniu şi 
jumătate în urmă, îmblânziseră o sălbăticie aproape la fel de 
ostilă pe Pământ. 

Sabrasii marţieni avuseseră noroc într-o privință; nu avu- 
seseră nici un inamic uman care să li se opună - doar clima- 
tul atroce, atmosfera aproape imperceptibilă, furtunile de ni- 
sip pe scară planetară. Învinseseră toate aceste handicapuri; 
le plăcea mult să spună că nu supravieţuiseră doar, ci cuceri- 
seră supremaţia. Citatul era unul dintre nenumăratele împru- 
muturi de pe Pământ, lucru pe care apriga lor independență 
rareori le permitea să-l recunoască. 

Preţ de mai bine de-o mie de ani, trăiseră în umbra unei 
iluzii - aproape o religie. Și, asemenea oricărei religii, jucase 
un rol esenţial în societatea lor: le oferise țeluri mai presus 
de ei înşişi şi un scop în viaţă. 

Până când calculele dovediseră contrariul, crezuseră - 
sau, cel puţin, speraseră - că Marte putea scăpa de osânda 
Pământului. Ca prin urechile acului, firește; distanța supli- 
mentară avea să reducă radiația doar cu cincizeci la sută - 
dar acest lucru putea fi suficient. Apăraţi de kilometri de 
gheață străveche de la poli, poate că marțienii urmau să su- 
praviețuiască, atunci când omul n-avea nici o șansă. Se născu- 
se chiar și fantezia - deși crezută numai de câţiva romantici — 
că topirea calotelor polare avea să restituie planetei oceanele 
pierdute. lar atunci, poate, atmosfera ar fi devenit destul de 
densă pentru ca oamenii să circule liberi în spațiul deschis, 
cu un simplu echipament respirator și de izolare termalică... 

Aceste speranţe muriseră greu, ucise în sfârșit de către 
implacabilele ecuaţii. Nici o măsură de talent sau efort n-avea 
să le permită Sabrasilor să se salveze. Și ei urmau să piară 
împreună cu lumea mamă, căreia se prefăceau adesea a-i dis- 
prețui blândeţea. 

Totuși, acum, sub „Magellan“ se întindea o planetă care 
întruchipa toate nădejdile şi visurile ultimelor generații de 
colonişti marţieni. În timp ce privea în jos spre oceanele ne- 
sfârşite ale Thalassei, în creierul lui Owen Fletcher bubuia în- 
continuu același gând. 

Conform sondelor stelare, Sagan Doi semăna mult cu Mar- 
te - însuși motivul pentru care fuseseră selecționați el şi to- 
varășii săi. Dar de ce să reia o luptă, peste trei sute de ani și 
şaptezeci şi cinci de ani-lumină, când Victoria se afla acum și 
aici? 

Fletcher nu se mai gândea doar la dezertare; asta ar fi în- 
semnat să lase prea multe în urmă. l-ar fi fost destul de uşor 
să se ascundă pe Thalassa; dar ce-avea să simtă când pleca 
„Magellan cu ultimii colegi şi prieteni ai săi din tinereţe? 

Doisprezece Sabrasi se aflau încă în hibernare. Dintre cei 
cinci treji, pe doi îi iscodise deja cu precauție și primise un 
răspuns favorabil. lar dacă şi ceilalți doi erau de acord cu el, 
ştia că puteau vorbi în numele duzinei adormite. 

„Magellan trebuia să-şi încheie călătoria aici, pe Thalassa. 


30. COPILUL LUI KRAKAN 


S-au purtat foarte puţine conversații la bord, în timp ce 
„Calypso” se îndrepta înapoi către Tarna cu modesta viteză de 
douăzeci de clicuri; pasagerii erau cufundațţi în gânduri, ru- 
megând implicaţiile acelor imagini de pe fundul mării. lar 
Loren era în continuare despărțit de lumea exterioară; îşi 
păstrase ochelarii și relua mereu explorarea saniei subacva- 
tice prin pădurea scufundată. 

Desfăşurându-şi cablul ca un păianjen mecanic, robotul 
înaintase încet printre trunchiurile uriaşe, care păreau zvelte 
datorită enormei lor lungimi, fiind de fapt mai groase decât 
un trup omenesc. Acum era evident că fuseseră dispuse în 
şiruri şi coloane regulate, astfel că nimeni nu se miră când 
luară sfârşit brusc. lar acolo, urmându-și activităţile în tabăra 
lor de junglă, se aflau scorpionii. 

Procedaseră cu înțelepciune neaprinzând farurile; vietă- 
tile erau complet neștiutoare de prezenţa tăcutului observa- 
tor care plutea în bezna aproape completă, la doar câţiva me- 
tri deasupra lor. Loren văzuse benzi video cu furnici, albine şi 


termite, iar modul de comportare al scorpionilor îi amintea 
de acestea. La prima vedere, era imposibil de crezut că o ase- 
menea organizare complexă putea să existe fără o inteligență 
coordonatoare - şi totuşi, comportamentul lor putea fi în în- 
tregime automat, ca în cazul insectelor sociale de pe Pământ. 

Unii scorpioni îngrijeau marile trunchiuri ce se înălțau 
spre suprafață pentru a recolta razele soarelui nevăzut; alţii 
mişunau pe fundul apei, cărând pietre, frunze - şi, da, groso- 
lane dar inconfundabile plase și coșuri. Așadar, scorpionii 
erau făuritori de unelte; dar nici chiar asta nu dovedea inte- 
ligență. Cuiburile unor păsări erau construite cu mult mai 
multă grijă decât aceste artifacte rudimentare, aparent alcă- 
tuite din lujeri şi mlădiţe ale omniprezentului vareh. 

„Mă simt ca un vizitator din spaţiu,” îşi spuse Loren, „po- 
ziționat deasupra unui sat din Epoca de Piatră a Pământului, 
exact în momentul când omul descoperea agricultura. Ar fi 
putut această persoană - această ființă - să aprecieze inteli- 
gența umană pe baza unei asemenea contemplări? Sau ver- 
dictul ar fi fost: comportament pur instinctiv...?” 

Sonarul înaintase acum atât de mult în spaţiul liber, încât 
pădurea înconjurătoare nu mai era vizibilă, deși trunchiurile 
cele mai apropiate nu s-ar fi putut afla la mai mult de cinci- 
zeci de metri distanță. Cu acel prilej, unul dintre nordicii mai 
isteți rostise denumirea care avea să devină apoi inevitabilă, 
chiar și în rapoartele științifice: „Centrul Scorpville-ului”. 

Părea a fi, în lipsa unor termeni mai potriviţi, o zonă atât 
rezidențială, cât şi administrativă. O construcție din pietre, 
înaltă de aproape cinci metri, şerpuia prin „poiană”, fațada ei 
fiind străpunsă de numeroase găuri negre, largi exact cât să 
permită accesul unui scorpion. Deși aceste mici grote erau 
dispuse neregulat, aveau o asemenea uniformitate de mări- 
me încât era greu de presupus că ar fi fost naturale, iar efec- 
tul de ansamblu era acela al unui bloc de apartamente pro- 
jectat de către un arhitect excentric. 

Scorpionii ieşeau și intrau prin caverne - ca niște funcți- 
onari într-unul din vechile orașe dinaintea epocii telecomu- 
nicaţiilor, își spuse Loren. Activităţile lor îi păreau la fel de 
neînțelese precum li s-ar fi părut lor, probabil, comerțul oa- 
menilor. 

— Alo, strigă unul dintre ceilalți spectatori de pe „Calypso”, 
ce-i asta? Extrema dreaptă - poți merge mai aproape? 

Întreruperea din afara sferei sale de conştiinţă produse un 
mic şoc; îl smulse momentan pe Loren din fundul mării, spre 
lumea de la suprafață. 

Perspectiva sa panoramică se înclină brusc, odată cu 
schimbarea de atitudine a robotului. Apoi redeveni orizonta- 
lă, plutind încet către o piramidă de pietre izolată, înaltă cam 
de zece metri - judecând după cei doi scorpioni de la baza 
ei — şi străpunsă de o singură intrare. Loren nu observă nimic 
neobișnuit; apoi, încet, deveni conștient de anumite anoma- 
lii - elemente disparate care nu se potriveau tocmai bine în 
scena familiară deja a „localităţii” Scorpville. 

Toți ceilalți scorpioni forfotiseră preocupaţi prin jur. 
Aceştia doi stăteau nemișcaţi, cu excepția unduirii continue a 
capetelor, înainte și-napoi. Şi mai era ceva... 

Acești scorpioni erau mari. Scara de proporție fiind greu 
de judecat în condiţiile date, abia după ce alte câteva animale 
trecură pe-alături, deveni Loren absolut sigur că perechea de 
față era aproape cu cincizeci la sută mai mare decât media 
celorlalți. 

— Ce fac? întrebă cineva. 

— Îţi spun eu, răspunse un alt glas. Sunt gărzi - santinele. 

Odată declarată, concluzia deveni atât de evidentă, încât 
nimeni n-o mai puse la îndoială. 

— Dar ce anume păzesc? 

— Regina, dacă au una? Prima Bancă din Scorpville? 

— Cum am putea să aflăm? Săniuța e mult prea mare ca 
să intre - chiar dacă ne-ar lăsa să încercăm. 

În acest punct, discuţia deveni academică. Sonda se apro- 
piase la mai puțin de zece metri față de vârful piramidei, iar 
operatorul acționă o scurtă aprindere a unui reactor de pro- 
pulsie pentru a-i opri coborârea. 

Sunetul, sau vibrația, alarmă pesemne santinelele. Amân- 
două se ridicară simultan pe cozi, iar Loren avu brusca vizi- 
une de coşmar a unor ochi multipli, papile unduitoare și ghea- 
re gigantice. „Mă bucur că nu-s cu-adevărat acolo, deși aşa mi 
se pare”, îşi spuse. „Și am noroc că nu ştiu să-noate.” 


Dar dacă nu puteau înota, se puteau în schimb cățăra. Cu 
iuțeală uluitoare, scorpionii escaladară latura piramidei şi, în 
câteva secunde, ajunseră în vârf, la doar câțiva metri sub sanie. 

— Tre' s-o ştergem de-aici până nu sar, spuse operatorul. 
Cleștii ăia ne-ar putea reteza cablul ca pe-un fir de bumbac. 

Era prea târziu. Un scorpion se aruncă de pe stâncă și, 
peste câteva secunde, cleștele său gigantic agăță una dintre 
tălpicile saniei. 

Reflexele umane ale operatorului erau la fel de rapide și 
stăpâneau o tehnologie superioară. În aceeași clipă, intră în 
marşarier cu toată forța, abătând braţul robotului în jos, spre 
a contraataca. Și, lucru mai decisiv poate, aprinse farurile. 

Se vede că scorpionul fu complet orbit. Cleştii i se deschi- 
seră într-un gest aproape omenesc de uimire şi căzu înapoi 
pe fundul mării, înainte ca mâna mecanică să se fi putut an- 
gaja în luptă cu el. 

O fracțiune de secundă, Loren fu orb și el, ochelarii înne- 
grindu-i-se. Apoi, circuitele automate ale camerei se adaptară 
la nivelul de lumină crescut şi văzu un prim-plan surprinză- 
tor de clar al scorpionului derutat, exact înainte de-a cădea în 
afara câmpului vizual. 

Într-un fel, nu-l surprinse câtuși de puţin să vadă că purta 
două benzi de metal sub gheara dreaptă. 


Retrăia această scenă finală, în timp ce „Calypso“ revenea 
spre Tarna, iar simțurile-i erau atât de concentrate asupra lu- 
mii subacvatice, încât nici nu simţi slaba undă de şoc legă- 
nând ambarcaţiunea. Apoi, însă deveni conștient de strigătele 
şi confuzia din jur şi simţi puntea canarisind, când „Calypso“ 
schimbă brusc direcția. Își smulse ochelarii şi rămase, clipind 
din ochi, în lumina puternică a soarelui. 

Un moment, fu complet orbit; apoi, în timp ce ochii i se 
adaptau, văzu că ajunseseră la doar câteva sute de metri de 
coasta mărginită cu palmieri a Insulei de Sud. „Ne-am lovit 
de-un recif,” îşi spuse. „Brant nu va trăi să afle sfârşitul...” 

Și atunci văzu, înălțându-se la orizontul răsăritean, un lu- 
cru căruia nici nu visase vreodată să-i fie martor pe paşnica 
Thalassa. Era norul în formă de ciupercă, coşmarul oamenilor 
din ultimii două mii de ani. 

Ce făcea Brant? Cu siguranţă, ar fi trebuit să se îndrepte 
spre mal; când colo, îl rotea pe „Calypso” în cel mai strâns 
cerc posibil, ieșind la larg. Părea, însă, să fi preluat inițiativa, 
în timp ce toţi ceilalți de pe punte se holbau spre est, cu guri- 
le căscate. 

— Krakan! șopti unul dintre cercetătorii nord-insulari şi, 
un moment, Loren crezu că nu făcea decât să folosească uzata 
exclamaţie lassiană. Apoi înțelese și un uriaş sentiment de 
uşurare îl cuprinse. Nu dură decât foarte puțin. 

— Nu, spuse Kumar, părând mai alarmat decât ar fi crezut 
Loren că era cu putință. Nu e Krakan - e mult mai aproape. 
Copilul lui Krakan. 

Radioul vasului emitea acum semnale continue de alarmă, 
întrepătrunse cu mesaje solemne de avertisment. Loren nu 
avu timp să-l asimileze pe nici unul, văzând că la orizont se 
întâmpla ceva foarte ciudat. Nu se afla acolo unde ar fi trebuit 
să fie. 

Totul era foarte derutant; jumătate din minte îi rămăsese 
încă jos, cu scorpionii, și chiar şi acum trebuia să clipească 
din ochi încontinuu, împotriva văpăii cerului și-a mării. Poate 
că păţise ceva vederea lui. Deşi era absolut sigur că nava stă- 
tea în poziție orizontală, ochii îi spuneau că se afunda în ma- 
re, abrupt. 

Ba nu; marea era aceea care se înălța, cu un vuiet care 
acoperea toate celelalte sunete. Nu îndrăzni să judece înălți- 
mea valului ce se năpustea spre ei; acum înțelegea de ce 
Brant se orientase spre apa adâncă, departe de platforma uci- 
gătoare peste care avea să-și descarce furia valul seismic. 

O mână-gigantică o apucă pe „Calypso” şi o săltă cu prova 
în sus, spre zenit. Loren începu să alunece neputincios pe 
punte; încercă să se agațe de un montant, îl scăpă, apoi se po- 
meni în apă. 

„Amintește-ţi antrenamentul pentru cazuri de urgenţă,” 
îşi spuse, îndârjit. „În mare sau în spaţiu, principiul e întot- 
deauna același. Cea mai mare primejdie e panica, aşa că nu-ţi 
pierde capul...” 

Nu era nici un risc de înec; se îngrijea de asta vesta de sal- 
vare. Dar unde era pârghia pentru umflare? Degetele-i co- 
trobăiră înnebunite împrejurul rețelei de pe talie şi, cu toată 
hotărârea sa, simţi un scurt fior de gheață înainte de-a găsi 


bara metalică. Aceasta se mișcă uşor şi, spre marea sa uşura- 
re, simţi vesta umflându-se în jurul său, cuprinzându-l într-o 
îmbrăţișare binevenită. 

Acum, singurul pericol real îl prezenta „Calypso” însăși, 
dacă i se răsturna în cap. Unde era? 

Mult prea aproape ca să se simtă liniștit, în apa furtunoa- 
să, cu o parte din construcţiile punţii înclinate în mare. In- 
credibil, majoritatea echipajului părea să se afle încă la bord. 
Acum arătau spre el şi cineva se pregătea să arunce o centură 
de salvare. 

Apa era plină de resturi plutitoare — cutii, piese de ma- 
şini - printre care se vedea şi sania, scufundându-se încet, cu 
bule de aer bolborosind dintr-un flotor spart. „Sper s-o poată 
salva,” îşi spuse Loren. „Dacă nu, călătoria asta va fi foarte 
costisitoare şi s-ar putea să treacă mult timp înainte de-a mai 
putea studia din nou scorpionii.” Se simțea destul de mândru 
de sine pentru o atât de calmă evaluare a situaţiei, în împre- 
jurările date. 

Ceva i se frecă de piciorul drept; cu un gest reflex, încercă 
să-l împingă la o parte. Deși îi mușca neplăcut carnea, Loren 
se simţea mai mult enervat decât alarmat. Plutea în siguran- 
tă, valul gigant trecuse şi acum nimic nu-i mai putea face rău. 

Lovi din nou, mai prudent. Chiar în timp ce-o făcea, simți 
aceeași încolăcire şi împrejurul celuilalt picior. lar acum, nu 
mai era o mângâiere neutră; în pofida flotabilității vestei de 
salvare, ceva îl trăgea sub apă. 

Acesta fu primul moment de adevărată panică a lui Loren 
Lorenson, căci îşi aminti deodată de tentaculele iscoditoare 
ale marelui polip. Totuși, acelea ar fi trebuit să fie moi şi căr- 
noase - iar ceea ce-l prinsese era, în mod clar, o sârmă sau un 
cablu. Fireşte - era cordonul ombilical al saniei ce se scufunda. 

Încă s-ar mai fi putut descâlci, dacă nu înghiţea o gură de 
apă dintr-un val neașteptat. Înecându-se, tuşind, încercă să-și 
elibereze plămânii, în același timp dând cu picioarele în cablu. 

lar apoi, hotarul vital dintre aer şi apă - dintre viață și 
moarte - ajunse deasupra capului său, la mai puţin de-un me- 
tru; dar n-avea nici un mod de a-l ajunge. 

Într-un asemenea moment, omul nu se mai gândește de- 
cât la propria sa supravieţuire. Nu urmă nici o imagine din 

trecut, nici un regret pentru viața trăită- nici măcar vreo 
apariţie fugară de-a Mirissei. 

Când își dădu seama că totul se sfârşise, nu simţi nici un 
strop de frică. Ultimul lui gând conștient fu mânia pură că 
străbătuse cincizeci de ani-lumină, numai pentru a întâlni un 
sfârşit atât de banal și puţin eroic. 

Astfel muri Loren Lorenson pentru a doua oară, în apa 
mică şi caldă a mării thalassiene. Nu învățase nimic din expe- 
riența anterioară; prima sa moarte fusese mult mai uşoară, 
cu două sute de ani în urmă. 


V. SINDROMUL BOUNTY 


31. PETIȚIA 


Deşi căpitanul Sirdar Bey ar fi negat că avea fie și doar un 
miligram de superstiție în organism, întotdeauna începea să 
se îngrijoreze când lucrurile mergeau bine. Până acum, Thalassa 
fusese aproape prea frumoasă pentru a fi adevărată; totul de- 
cursese conform celor mai optimiste planuri. Scutul se con- 
struia exact la timp, și nu intervenise absolut nici o problemă 
care să merite discuţie. 

Acum, însă, în interval de numai douăzeci şi patru de ore... 

Desigur, ar fi putut să fie mult mai rău. Locotenentul co- 
mandant Lorenson avusese un mare, mare noroc - graţie 
puştiului aceluia. (Trebuia să facă ceva pentru el...) Conform 
medicilor, scăpase ca prin urechile acului. Încă cinci minute, 
şi vătămarea creierului ar fi fost ireversibilă. 

Nemulțumit de a-și fi lăsat atenţia să se abată de la pro- 
blema de imediată importanță, căpitanul citi mesajul pe care-l 
ştia pe de rost: 


REȚEA-NAVĂ: FĂRĂ DATĂ, FĂRĂ ORĂ 
CĂTRE: CĂPITAN 
DE LA: ANONIM 


Domnule: Un număr dintre noi am dori să facem următoa- 
rea propunere, pe care o înaintăm din cele mai serioase motive. 


Sugerăm ca misiunea noastră să se încheie aici, pe Thalassa. 
Toate obiectivele sale se vor realiza fără riscurile suplimentare 
implicate de deplasarea până pe Sagan Doi. 

Recunoaștem întru totul că acest lucru va implica proble- 
me cu populaţia existentă, dar credem că pot fi rezolvate cu 
ajutorul tehnologiei pe care o posedăm - concret, aplicarea in- 
gineriei tectonice pentru a extinde zona de uscat disponibilă. 
Conform Regulamentului, Secţiunea 14, Paragraful 24 (a), ce- 
rem cu respect întrunirea Consiliului Navei pentru a discuta 
problema cât de curând posibil. 


— Ei, căpitan Malina? Ambasador Kaldor? Vreun comen- 
tariu? 

Cei doi invitaţi din habitatul spaţios, dar mobilat simplu, 
al căpitanului, se priviră simultan. Apoi, Kaldor dădu din cap 
aproape imperceptibil spre căpitanul adjunct, și-și confirmă 
renunțarea la prioritate, luând încă o sorbitură lentă, calcu- 
lată, din excelentul vin thalassian pe care-l oferiseră gazdele. 

Căpitanul adjunct Malina, care se simțea mult mai la lar- 
gul său cu mașinile decât cu oamenii, privi nefericit impri- 
matul. 

— Cel puţin, e foarte politicos exprimat. 

— Nici nu mă așteptam la altceva, replică nerăbdător că- 
pitanul Bey. Aveţi idee cine l-o fi trimis? 

— Absolut deloc. Cu excepţia noastră, mă tem că avem 158 
de suspecți. 

— 157, interveni Kaldor. Locotenentul comandant Lorenson 
are un alibi excelent. În momentul respectiv, era mort. 

— Asta nu restrânge prea mult zona, spuse căpitanul, re- 
ușind să afişeze un zâmbet sumbru. Dumneata ai vreo teorie, 
doctore? 

„Am, într-adevăr,” răspunse în sinea sa Kaldor. „Am trăit 
pe Marte timp de doi dintre anii săi îndelungaţi; eu mi-aş 
miza banii pe Sabrasi. Dar asta nu-i decât o intuiţie şi s-ar pu- 
tea să mă înșel...” 

— Încă nu, domnule căpitan. Dar voi ţine ochii deschişi. 
Dacă aflu ceva, te informez - pe cât posibil. 

Cei doi ofiţeri îl înțelegeau perfect. În rolul său de consilier, 
Moses Kaldor nici măcar nu răspundea în fața căpitanului. 

Avea, la bordul lui „Magellan” funcția cea mai apropiată de 
aceea a unui duhovnic. 

— Presupun, doctore Kaldor, că mă vei anunţa, cu sigu- 
ranţă, dacă descoperi informaţii care ar puțea periclita aceas- 
tă misiune. 

Kaldor ezită, după care dădu scurt din cap. Spera să nu 
ajungă în tradiționala dilemă a preotului care primește con- 
fesiunea unui ucigaş - ucigaș încă plănuindu-și crima. 

„Nu mă ajută cine ştie ce,” îşi spuse acru căpitanul. „Dar 
am absolută încredere în acești doi oameni și am nevoie de 
cineva în care să mă încred. Chiar dacă decizia finală mie tre- 
buie să-mi aparţină...” 

— Prima întrebare este: trebuie să răspund acestui mesaj, 
sau să-l ignor? Oricare atitudine ar putea fi riscantă. Dacă nu 
e decât o sugestie oarecare - poate din partea unui singur 
individ într-un moment de tulburare psihică - s-ar putea să 
nu fie înțeleaptă luarea ei în serios. Dar dacă provine de la un 
grup hotărât, atunci poate că ar fi util un dialog. Ar putea dez- 
amorsa situaţia. Şi i-ar mai putea identifica și pe cei implicați. 

„Şi atunci, ce-ai face?” se întrebă el. „i pui în lanțuri?” 

— Eu cred că ar trebui să stai de vorbă cu ei, spuse Kaldor. 
Problemele se rezolvă rareori de la sine dacă nu sunt luate-n 
seamă. 

— Sunt de acord, răspunse și căpitanul adjunct Malina. Dar 
am convingerea că nu e nimeni din echipele de la Propulsie 
sau Energie. Îi cunosc pe toţi de când au absolvit - sau chiar 
dinainte. 

„S-ar putea să ai surprize,” spuse în sinea lui Kaldor. „Cine 
cunoaște cu adevărat pe altcineva?" 

— Foarte bine, răspunse căpitanul, ridicându-se în picioa- 
re. Aşa am şi hotărât. Şi, pentru orice eventualitate, cred c-aş 
face bine să recitesc puţină istorie. Îmi aduc aminte că Magellan 
a avut câteva necazuri cu echipajul său. 

— Zău c-a avut, răspunse Kaldor. Dar am încredere că 
dumneata nu va trebui să debarci pe nimeni. 

„Sau să-ți spânzuri vreun comandant,” adăugă, în sinea lui; 
ar fi fost o mare lipsă de tact să menţioneze acest episod isto- 
ric anume. 


Și ar fi fost chiar mai rău să-i amintească lui Bey - deşi, cu 
siguranță, nu putea să fi uitat! - că marele navigator fusese 
ucis înainte de a-şi fi putut îndeplini misiunea. 


32. CLINICA 


De astă dată, reîntoarcerea la viață nu fusese pregătită atât 
de bine dinainte. A doua deșteptare a lui Loren Lorenson nu 
mai fu la fel de confortabilă ca prima; într-adevăr, era atât de 
neplăcut, încât uneori își dorea să fi fost lăsat pradă scufun- 
dării în neființă. 

Când îşi recăpătă cunoștința, o regretă rapid. Avea niște 
tuburi băgate pe gât și fire ataşate de braţe și picioare. Fire! 
Simţi un brusc impuls de panică la amintirea acelei ucigătoa- 
re tracțiuni în jos, după care îşi readuse emoțiile sub control. 

Acum mai avea și alt motiv de îngrijorare. Nu părea să re- 
spire; nu putea detecta nici o mișcare a diafragmei. „Cât de 
ciudat - aha, cred că mi-au ocolit plămânii...” 

Pesemne că monitoarele alertaseră o soră, căci deodată îi 
răsună în ureche o voce blândă și simţi o umbră așternân- 
du-i-se peste pleoapele pe care era încă prea obosit să le ridice: 

— Vă prezentaţi foarte bine, domnule Lorenson. Nu aveţi 
nici un motiv de îngrijorare. Veţi fi pe picioare în câteva zile... 
Nu, nu încercaţi să vorbiţi. 

„Nici n-aveam intenţia,” îşi spuse Lorenson. „Știu exact ce 
s-a întâmplat...” 

Apoi se auzi fâsâitul slab al unui jet hipodermic, o scurtă 
senzație de îngheț în braţ și, încă o dată, binecuvântata uitare. 

Cu următorul prilej, spre marea sa ușurare, lucrurile stă- 
teau absolut altfel. Tuburile şi firele dispăruseră. Deși se sim- 
țea foarte slăbit, nu-l jena nimic. Şi respira din nou, în ritm 
constant, normal. 

— Bună, spuse un glas bărbătesc profund, de la câțiva 
metri distanță. Bine-aţi venit înapoi. 

Loren îşi întoarse capul în direcția sunetului și zări ca 
prin ceață o figură bandajată, într-un pat vecin. 

— Bănuiesc că nu mă recunoașteţi, domnule Lorenson. 
Locotenent Bill Horton, inginer de telecomunicaţii - și fost 
practicant de surfing. 

— A, salut, Bill - da’ dumneata ce cauţi... şopti Loren. Sora 
însă îl întrerupse, sosind și punând capăt conversațţiei cu încă 
o injecție bine plasată. 


Acum era în perfectă formă și nu voia decât să i se dea 
voie să se ridice. Chirurgul comandant Newton considera că, 
în ansamblu, era mai bine ca pacienții să știe ce li se întâmpla 
şi de ce. Chiar dacă nu înțelegeau, asta ajuta să păstreze tă- 
cerea, astfel ca prezența lor enervantă să nu intervină prea 
mult în funcționarea corectă a instituției medicale. 

— S-ar putea să te simți bine, Loren, spuse ea, dar plămâ- 
nii tăi încă sunt în curs de vindecare și trebuie să eviţi efortu- 
rile până vor reveni la capacitatea deplină. Dacă oceanul 
Thalassei ar fi fost asemenea celor de pe Pământ, acum nu 
era nici o problemă. Dar e mult mai puţin sărat - conţine apă 
potabilă, adu-ţi aminte, și ai băut cam un litru. lar întrucât 
fluidele tale corporale sunt mai sărate decât marea, balanța 
izotonică s-a dereglat complet. S-au produs deci multe vătă- 
mări ale membranelor prin presiune osmotică. A trebuit să 
facem o mulțime de cercetări în mare viteză, prin Arhivele 
Navei, înainte de-a te putea îngriji. La urma urmei, înecul nu 
e un accident normal în spaţiu. 

— Voi fi un pacient cuminte, răspunse Loren. Și, cu sigu- 
ranţă, apreciez ce aţi făcut. Dar când pot primi vizite? 

— Cineva aşteaptă afară chiar acum. Poate sta cincispre- 
zece minute. Apoi sora o va ruga să plece. 

— Şi nu te jena de mine, spuse Bill Horton. Adorm repede. 


33. MAREELE 


Mirissa se simţea categoric prost şi, fireşte, totul era din 
vina Pilulei. Dar, cel puţin, avea mângâierea că nu i se mai pu- 
tea întâmpla decât o dată - când (şi dacă!) urma să-l poarte 
pe cel de-ai doilea copil care-i era permis. 

Era incredibil, când se gândea că aproape toate generații- 
le de femei ce existaseră vreodată fuseseră silite să îndure 
aceste inconveniente lunare timp de jumătate din viaţă. O fi 
fost o simplă coincidenţă, se întreba, faptul că ciclul fertilităţii 
corespundea aproximativ cu cel al singurei Luni uriaşe a Pă- 
mântului? Să ne închipuim, doar, că la fel ar di stat lucrurile şi 


pe Thalassa, cu cei doi sateliți apropiaţi ai săi! Poate că din 
acelaşi motiv mareele lor erau abia perceptibile; gândul la 
nişte cicluri de câte cinci și șapte zile ciocnindu-se dezordo- 
nat era de-o oroare atât de comică, încât nu se putea abține 
să nu zâmbească - și, imediat, se simţi mult mai bine. 

Îi trebuiseră câteva săptămâni pentru a lua hotărârea şi 
încă nu-i spusese lui Loren - cu atât mai puţin lui Brant, care 
era ocupat s-o repare pe „Calypso“, lângă Insula de Nord. Oa- 
re ar fi făcut la fel dacă el n-o părăsea - fugind, cu toată lău- 
dăroșenia și bravada lui, fără a se certa cu ea? 

Nu - era o reacție nedreaptă, primitivă, pre-umană chiar. 
Şi totuși, asemenea instincte mureau greu; Loren îi spusese, 
pe ton de scuză, că uneori el şi Brant se urmăreau prin cori- 
doarele viselor. 

Nu-l putea învinui pe Brant; dimpotrivă, ar fi trebuit să fie 
mândră de el. Nu lașitatea, ci consideraţia îl îndemnase spre 
nord, până aveau să-și poată hotărî amândoi destinele. 

Decizia ei nu fusese luată în grabă; acum îşi dădea seama 
că, pasămite, pândise săptămâni întregi sub pragul conştiin- 
ței. Moartea temporară a lui Loren îi reamintise - de parc-ar 
fi avut nevoie să i-o amintească cineva! — că, în curând, erau 
nevoiţi să se despartă pentru totdeauna. Știa ce trebuia făcut 
înainte de plecarea lui spre stele. Toate instinctele îi spuneau 
că avea dreptate. 

Şi ce-avea să spună Brant? Cum va reacționa? Aceasta era 
alta dintre numeroasele probleme pe care încă le mai avea de 
înfruntat. 

— Te iubesc, Brant, şopti ea. Vreau să te-ntorci; al doilea 
copil al meu va fi al tău. 

Primul însă nu. 


34. RȚEAUA 


„Cât de curios,” îşi spunea Owen Fletcher, „că port același 
nume cu unul dintre cei mai vestiți rebeli ai tuturor timpuri- 
lor. (Referire la Revolta de pe Bounty). Aş putea oare să fiu un 
descendent de-ai lui? la să vedem - au trecut peste două mii 
de ani de când au acostat pe Insula Pitcairn... să zicem, o sută 
de generații, ca să ne fie mai uşor...” 

Fletcher se mândrea naiv cu capacitatea sa de a face cal- 
cule mintale care, deşi elementare, surprindeau şi impresio- 
nau marea majoritate a celorlalți; de veacuri, Omul apăsase 
pe butoane ori de câte ori avea în față problema de-a aduna 
doi și cu doi. Faptul de a-ți aminti câţiva logaritmi şi con- 
stante matematice era de un enorm ajutor şi făcea ca perfor- 
manța lui să li se pară și mai misterioasă acelora care nu 
ştiau cum se procedează. Desigur, nu alegea decât exemple 
cu care ştia cum să se descurce şi foarte rar se ostenea cineva 
să-i verifice rezultatele... 

„Cu o sută de generații în urmă - deci, doi la sută dintre 
strămoși. Logaritmul lui doi este zero virgulă trei zero unu 
zero - asta-nseamnă treizeci virgulă unu... Olympus! - un mi- 
lion de milioane de milioane de milioane de milioane de oa- 
meni! Ceva era greşit- niciodată nu trăiseră un asemenea 
număr de persoane pe Pământ, de la începuturile timpului - 
fireşte, asta presupune că nu s-a produs nici o suprapunere - 
arborele genealogic al omenirii trebuie că-i încâlcit fără spe- 
ranţă - oricum, după o sută de generaţii, toată lumea trebuie 
să fie înrudită cu altcineva - niciodată n-am s-o pot dovedi, 
dar Fletcher Christian trebuie să fie strămoșul meu - de mai 
multe ori. 

Totul e foarte interesant”, îşi spuse, în timp ce închidea 
displayul, vechile documente dispărând de pe ecran. „Dar eu 
nu sunt un rebel. Sunt un... un... petiționar, cu o cerere perfect 
rezonabilă. Karl, Ranjit, Bob, toţi sunt de acord... Werner e 
nehotărât, dar nu ne va trăda. Cât de mult doresc să putem 
vorbi cu restul Sabrasilor şi să-i înștiințăm despre fermecă- 
toarea lume pe care am găsit-o în timp ce dormeau. 

Între timp, trebuie să-i răspund căpitanului. 


Căpitanul Bey găsea absolut neliniștitoare necesitatea de 
a continua cu treburile navei, fără să știe cine - sau cât de 
mulți - dintre ofiţerii sau membrii echipajului său i se adre- 
sau prin anonimatul REȚELEI-NAVĂ. Nu exista nici o cale ca 
impulsurile acelea neomologate să poată fi urmărite - confi- 
dențţialitatea era însuși scopul lor, încorporată ca mecanism 
de stabilitate socială de către geniile răposate demult care 
proiectaseră nava „Magellan”. Ridicase, nesigur, subiectul 
unui dispozitiv de urmărire, într-o discuţie cu inginerul-şef al 


telecomunicațiilor, dar comandantul Rocklynn fusese atât de 
şocat, încât Bey abandonase prompt chestiunea. 

Deci, acum cerceta încontinuu chipuri, observa expresii, 
asculta inflexiuni vocale - şi încerca să se comporte ca şi cum 
nimic nu s-ar fi întâmplat. Poate că reacționa excesiv şi, de 
fapt, nu se întâmplase nimic important. Dar se temea că fu- 
sese sădită o sămânță, având să crească iar şi iar, zi cu zi, tot 
timpul cât nava avea să rămână pe orbita circumthalassiană. 

Primul său răspuns, formulat după consultarea cu Malina 
şi Kaldor, fusese destul de opac: 


De la: CĂPITAN 
Către: ANONIM 


În replică la comunicarea dumneavoastră nedatată, nu am 
nici o obiecţie față de o discuţie în sensul pe care l-ați propus, 
fie prin REȚEA-NAVAĂ, fie oficial, în Consiliul Navei. 


De fapt, avea obiecţii foarte puternice; îşi petrecuse aproa- 
pe jumătate din viața adultă antrenându-se pentru copleşi- 
toarea responsabilitate de a transplanta un milion de fiinţe 
omenești cale de o sută douăzeci și cinci de ani- lumină prin 
spațiu. Aceasta era misiunea lui; dacă termenul „sacru” ar fi 
însemnat ceva pentru el, l-ar fi aplicat. Nimic, cu excepţia vre- 
unei avarii catastrofale a navei sau, poate, a constatării im- 
probabile că soarele lui Sagan Doi era pe cale să devină novă, 
n-ar fi avut cea mai mică șansă de a-l abate de la acest ţel. 

Între timp, exista un singur curs de acţiune evident. Poate — 
asemenea oamenilor lui Bligh! - echipajul devenise demora- 
lizat, sau cel puţin se moleşise. Reparaţiile uzinei de înghețare, 
după avariile minore provocate de către tsunami, duraseră 
de două ori mai mult decât se prevăzuse, iar acesta era un 
simptom tipic. Întregul tempo al navei încetinea; da, era vre- 
mea să înceapă din nou să pocnească din bici. 

— Joan, îi spuse el secretarei aflate cu treizeci de mii de 
kilometri mai jos. Transmite-mi cel mai recent raport de asam- 
blare a scutului. Şi spune-i căpitanului Malina că vreau să dis- 
cut cu el programul de ridicare. 

Nu știa dacă puteau ridica mai mult de un singur fulg-de- 
nea pe zi. Dar puteau să încerce. 

35. CONVALESCENȚA 


Locotenentul Horton era un companion amuzant, dar 
Loren se bucură să scape de el imediat ce curenții de elec- 
trofuziune îi sudaseră oasele fracturate. După cum descope- 
rise, cu amănunte oarecum obositoare, tânărul inginer se în- 
hăitase cu o bandă de haidamaci lățoşi de pe Insula de Nord, 
al căror al doilea scop în viață părea a fi călărirea surfboards-uri- 
lor cu microjeturi pe valuri verticale. Horton constatase, pe 
pielea lui, că era chiar mai primejdios decât părea. 

— Sunt absolut surprins, intervenise Loren la un moment 
dat, în timpul unei relatări destul de dezlânate. Aș fi jurat că 
ești nouăzeci la sută hetero. 

— Nouăzeci și doi, conform profilului meu, răspunse vo- 
ios Horton. Dar prefer să-mi verific calibrarea din când în când. 

Locotenentul nu glumea decât pe jumătate. Auzise unde- 
va că procentualii integrali erau atât de rari, încât erau cata- 
logaţi ca patologici. Nu c-ar fi crezut-o într-adevăr, dar îl cam 
îngrijora, cu rarele ocazii când dădea cât de cât atenţie pro- 
blemei. 

Acum Loren era singurul pacient și o convinsese pe sora 
lassiană că prezenţa ei continuă era absolut inutilă - cel puţin 
când Mirissa își făcea vizita zilnică. Chirurgul comandant New- 
ton, care, asemenea majorității medicilor, putea fi de-o fran- 
chețe jenantă, i-o spusese de-a dreptul: 

— Mai ai nevoie de o săptămână pentru refacere. Dacă 
trebuie să faci dragoste, las-o pe ea să preia tot efortul. 


Avea, desigur, mulţi alţi vizitatori. Cu două excepții, majo- 
ritatea erau bineveniți. 

Primărița Waldron o putea constrânge pe micuța soră s-o 
lase înăuntru oricând; din fericire, vizitele ei nu coincideau 
niciodată cu ale Mirissei. Prima oară când sosise primăriţa, 
Loren simulase că s-ar fi aflat într-o stare aproape muribun- 
dă, dar tactica sa se dovedise dezastruoasă, punându-l în im- 
posibilitatea de a evita câteva mângâieri umede. La a doua vi- 
zită - noroc că fusese prevenit cu zece minute în avans - stă- 
tea rezemat de perne, pe deplin conștient. Oricum, printr-o 
stranie coincidenţă, era în curs de desfășurare un complicat 
test al funcţiilor respiratorii, iar tubul inserat în gura lui 


Loren făcea conversaţia imposibilă. Testul se sfârşi la circa 
treizeci de secunde după plecarea primăriţei. 

Singura vizită de curtoazie a lui Brant Falconer fu încor- 
dată pentru amândoi. Vorbiră politicos despre scorpioni, des- 
pre progresele uzinei de înghețare din Golful Mangrove, des- 
pre politica Insulei de Nord - despre orice, de fapt, cu excep- 
ţia Mirissei. Loren putea să observe că Brant era îngrijorat, 
stânjenit chiar, dar ultimul lucru la care s-ar fi aşteptat era o 
scuză. Vizitatorul reuși să și-o scoată din piept chiar înainte 
de-a pleca. 

— Ştii, Loren, spuse el fără tragere de inimă, altceva n-am 
putut face, cu valul ăla. Dacă menţineam direcţia, ne-am fi 
ciocnit de recif. Cu atât mai rău că vasul n-a putut ajunge în 
timp util la adânc. 

— Sunt absolut sigur, replică Loren cu deplină sinceritate, 
că nimeni nu s-ar fi putut descurca mai bine. 

— Ăă... mă bucur că înţelegi. 

Brant era vizibil uşurat, iar Loren simţi un impuls de sim- 
patie - de milă, chiar - pentru el. Poate că se pronunțaseră 
unele critici la adresa abilității lui marinărești; pentru orice 
om atât de mândru de dibăcia sa ca Brant, așa ceva ar fi fost 
intolerabil. 

— Înţeleg că au salvat sania. 

— Da - curând o vom repara şi va fi ca nouă. 

— Şi eu la fel. 

În scurta camaraderie a râsului lor reunit, pe Loren îl fra- 
pă un neașteptat gând ironic. 

Oare-şi dorise Brant vreodată, se întrebă el, să fi fost Kumar 
o idee mai puțin curajos? 


36. KILIMANJARO 


De ce visase cu Kilimanjaro? 

Era un cuvânt ciudat; un nume, avea convingerea - dar al cui? 

Moses Kaldor zăcea în lumina cenușie a zorilor thalas- 
sieni, trezindu-se încet în ambianța sonoră a Tarnei. Nu s-ar 
fi putut spune că se auzeau prea multe zgomote, la acea oră; 
o sanie-de-nisip scârțâia undeva în drum spre plajă, probabil 
în întâmpinarea unui pescar care se înapoia. 

Kilimanjaro. 

Kaldor nu era un lăudăros, dar se-ndoia că vreo altă ființă 
omenească citise tot atâtea cărți vechi, pe-o gamă de subiecte 
așa de largă. Mai primise şi câțiva terabyte de implant de me- 
morie și, deşi informaţiile înmagazinate astfel nu erau cu 
adevărat cunoștințe, îți stăteau la dispoziție dacă-ţi puteai 
aminti codurile de acces. 

Era puțin cam devreme ca să facă efortul, şi se-ndoia că 
problema era deosebit de importantă. Totuși, învățase să nu 
neglijeze visele; bătrânul Sigmund Freud emisese câteva ar- 
gumente valide, cu două mii de ani în urmă. Și, oricum, n-avea 
să mai poată adormi din nou... 

Închise ochii, declanşă comanda CAUTĂ şi aşteptă. Deși 
totul era pură imaginaţie - procesul avea loc la un nivel abso- 
lut subconștient - își putea închipui miriade de Ks, (Kiloocteţi 
sau kilobytes, unităţi informatice) fulgerând pe lângă el, prin 
adâncurile creierului. 

Acum se întâmpla ceva cu fosfenele care dansează etern 
în configurații arbitrare pe retina ochiului închis. O fereastră 
întunecată apăruse ca prin farmec în haosul vag luminiscent; 
se formau litere - şi, iată: 


KILIMANJARO: Munte vulcanic, Africa. Alt. 5,9 km. 
Locul primului Lift Spaţial, Terminus Pământ. 


Poftim! Ce însemna asta? Îşi lăsă mintea să se joace cu su- 
mara informaţie. 

Ceva în legătură cu celălalt vulcan, Krakan - care, fără-ndo- 
ială, îi ocupase mult gândurile în ultima vreme? Ideea părea 
cam trasă de păr. Și nu avea nevoie de nici un avertisment că 
vulcanul Krakan - sau nărăvașa sa progenitură - putea erupe 
din nou. 

Primul lift spațial? Asta era într-adevăr o istorie veche; 
marca înseşi începuturile colonizării planetare, oferind ome- 
nirii acces virtualmente nelimitat în sistemul solar . lar aici se 
aplica aceeași tehnologie, folosind cabluri din material su- 
perrezistent pentru a ridica marile blocuri de gheață spre 
„Magellan”, în timp ce nava plutea pe orbita staționară dea- 
supra Ecuatorului. 

Și totuși, şi acesta era un strigăt foarte îndepărtat al acelui 
munte african. Legătura era prea vagă; răspunsul, avea Kaldor 
convingerea, trebuia să se găsească în altă parte. 


Abordarea directă eşuase. Singura cale de a găsi veriga de 
legătură - dacă putea vreodată - era s-o lase în seama tim- 
pului şi a misterioaselor activităţi ale subconştientului. 

Avea să se străduiască să uite de Kilimanjaro, până când 
acesta găsea momentul propice să-i erupă în minte. 


37. ÎN VINO VERITAS 


Pe lângă Mirissa, Kumar era cel mai binevenit - și cel mai 
frecvent - vizitator al lui Loren. În pofida poreclei, lui Loren 
i se părea că tânărul semăna mai mult cu un câine credin- 
cios - sau, mai curând, un căţelandru prietenos - decât cu un 
leu. În Tarna existau vreo duzină de câini foarte răsfăţaţi şi, 
într-o zi, era posibil să trăiască din nou și pe Sagan Doi, relu- 
ându-și lunga relație cu omul. 

Loren aflase de-acum ce risc îşi asumase Kumar în marea 
aceea tumultuoasă. Norocul amândurora fusese că băiatul nu 
pleca niciodată de pe mal fără un cuțit de scufundător, legat 
la picior; chiar şi-așa, stătuse sub apă mai mult de trei minu- 
te, tăind cablul încurcat împrejurul lui Loren. Echipajul lui 
„Calypso” fusese convins că se înecaseră amândoi. 

În pofida legăturii care-i unea acum, lui Loren îi venea greu 
să converseze prea mult cu Kumar. În fond, nu exista decât 
un număr limitat de moduri în care se putea spune „Îţi mul- 
țumesc că mi-ai salvat viaţa”, iar vieţile lor trecute se deose- 
beau atât de mult, încât aveau foarte puţine terenuri de refe- 
rință comune. Dacă-i vorbea lui Kumar despre Pământ sau 
despre navă, totul trebuia explicat chinuitor de amănunțit; şi, 
după un timp, lui Loren îi devenea clar că pierdea timpul. 
Spre deosebire de sora sa, Kumar trăia în lumea experienţei 
imediate; pentru el nu erau importante decât acum-ul şi aici-ul 
de pe Thalassa. „Cât îl invidiez!” remarcase odată Kaldor. „E o 
ființă a zilei de azi - fără să-l bântuie trecutul sau să-l sperie 
viitorul!” 

Loren se pregătea să adoarmă, în noaptea pe care și-o 
spera ca fiind ultima în clinică, când sosi Kumar, aducând o 
sticlă foarte mare, pe care o ridică triumfal. 

— Ghici! 

— Habar n-am, răspunse Loren, minţind cu neruşinare. 

— Primul vin al sezonului, din Krakan. Se zice că va fi un 
an foarte bun. 

— De unde ştii tu despre asta? 

— Familia noastră a avut o podgorie aici, timp de peste o 
sută de ani. Mărcile Lion sunt cele mai vestite din lume. 

Kumar scotoci prin jur, până scoase la iveală două pahare 
şi turnă porții generoase în fiecare. Loren luă o sorbitură, 
precaut; era puțin cam dulce pentru gustul lui, dar foarte, 
foarte uşor. 

— Cum i se spune? întrebă. 

— Krakan Special. 

— Întrucât Krakan aproape m-a omorât o dată, crezi c-ar 
fi bine să risc? 

— N-o să-ţi dea nici măcar o mahmureală. 

Loren luă încă o înghițitură, mai lungă și, în surprinzător de 
scurt timp, paharul fu gol. În și mai scurt timp, era plin din nou. 

Părea un mod excelent de a-și petrece ultima seară la 
spital, iar Loren își simţi fireasca recunoștință față de Kumar 
cuprinzând întreaga lume. Nici chiar o vizită de-a primăriței 
Waldron n-ar mai fi fost nebinevenită. 

— Apropo, ce mai face Brant? Nu l-am mai văzut de o săp- 
tămână. 

— Tot pe Insula de Nord, aranjează cu reparaţiile bărcii și 
vorbeşte cu biologii marini. Toată lumea e foarte agitată în le- 
gătură cu scorpionii. Dar nimeni nu se poate hotărî ce să fa- 
cem cu ei. Dacă e să facem ceva. 

— Ştii, și eu simt cam la fel în privinţa lui Brant. 

Kumar râse: 

— Nu-ţi face griji. Are o amică pe Insula de Nord. 

— Aha. Mirissa știe? 

— Sigur. 

— Și n-o deranjează? 

— De ce-ar deranja-o? Brant o iubește - şi întotdeauna 
se-ntoarce la ea. 

Loren prelucră această informaţie, deși cam încet. Îi trecu 
prin minte că el, unul, era doar o nouă variabilă într-o ecuaţie 
deja complexă. Avea Mirissa şi alți amanți? Chiar voia să ştie? 
Ar fi trebuit să-ntrebe? 

— Oricum, continuă Kumar în timp ce umplea din nou 
ambele pahare, tot ce contează cu adevărat e că hărțile lor 
genetice au fost aprobate și că s-au înscris pentru un fiu. 
Când se va naște, altfel au să stea lucrurile. Atunci, nu vor mai 
avea nevoie decât unul de altul. Pe Pământ nu era la fel? 


— Uneori, răspunse Loren. 

Deci, Kumar nu știa; secretul rămăsese între ei doi încă. 

„Cel puţin, am să-mi văd fiul,” îşi spuse, „fie și doar pentru 
câteva luni. lar apoi...” 

Spre groaza sa, simţi lacrimi şiroindu-i pe obraji. Când 
plânsese ultima oară? Acum două sute de ani, privind în ur- 
mă spre Pământul care ardea... 

— Ce-i cu tine? întrebă Kumar. Te gândeşti la soția ta? 

Preocuparea sa era atât de sinceră, încât lui Loren îi fu 
imposibil să se simtă jignit de caracterul direct al întrebării - 
sau de referirea la un subiect care, prin consimțământ reci- 
proc, rareori era menționat, întrucât nu avea nici o legătură 
cu ceea ce se întâmpla acum şi aici. Momentele din urmă cu 
două sute de ani, pe Pământ, şi peste trei sute de ani pe Sagan 
Doi, erau prea îndepărtate de Thalassa pentru ca emoţiile lui 
să le perceapă, mai ales în actuala sa stare, oarecum buimacă. 

— Nu, Kumar. Nu mă gândeam la... soția mea... 

— Ai să-i... spui... vreodată... despre Mirissa? 

— Poate. Poate că nu. Chiar nu știu. Mi-e foarte somn. Am 
băut toată sticla? Kumar? Kumar! 


Sora intră în timpul nopții și, înăbușindu-și chicotelile, în- 
desă înăuntru cearceafurile ca să nu cadă. 

Loren se trezi cel dintâi. După șocul inițial de recunoaș- 
tere, izbucni în râs. 

— Ce-i aşa de comic? întrebă Kumar, săltându-se cam po- 
somorât din pat. 

— Dacă vrei într-adevăr să ştii - mă-ntrebam dacă Mirissa 
ar fi geloasă. 

Tânărul rânji răutăcios. 

— Poate că m-am îmbătat niţel, spuse el, da-s sigur că nu 
s-a-ntâmplat nimic. 

— Şi eu. 

Și totuşi, îşi dădu seama că ţinea la Kumar - nu fiindcă îi 
salvase viața, nici măcar pentru că era fratele Mirissei - ci, 
pur și simplu, fiindcă era Kumar. Sexul n-avea absolut nici un 
rol; însuși gândul i-ar fi umplut nu de jenă, ci de ilaritate. Cu 
atât mai bine. Viaţa era deja suficient de complicată în Tarna. 

— Şi ai avut dreptate, adăugă Loren, în legătură cu Krakan 
Specialul. Nu-s mahmur. De fapt, mă simt minunat. Poţi tri- 
mite câteva sticle pe navă? Ba mai bine - câteva sute de litri. 

38. DEZBATEREA 


Era o întrebare simplă, dar nu avea un răspuns simplu. 
Ce-avea să se întâmple cu disciplina de la bordul lui „Magellan, 
dacă însuși scopul misiunii navei era supus la vot? 

Desigur, nici un rezultat n-ar fi fost obligatoriu, iar căpi- 
tanul putea trece peste el cu ușurință. Ba chiar trebuia s-o 
facă, dacă majoritatea hotăra să rămână (nu că și-ar fi imagi- 
nat-o, un moment măcar...). Dar un asemenea deznodământ 
ar fi avut un impact psihic devastator. Echipajul avea să se 
dividă în două facţiuni, lucru care putea duce la situații pe 
care prefera să nu şi le închipuie. 

Și totuși - un comandant trebuia să fie ferm, dar nu încă- 
pățânat. Exista mult bun-simţ în propunere și prezenta atrac- 
ţii majore. La urma urmei, el însuși se bucurase de beneficiile 
ospitalităţii prezidenţiale și avea toate intențiile s-o mai în- 
tâlnească pe acea campioană de decatlon feminin. Era o lume 
minunată; poate că ar fi reușit să accelereze lentul proces al 
construirii continentelor, astfel încât să se facă loc pentru cele 
câteva milioane în plus. Ar fi fost infinit mai ușor decât să co- 
lonizeze planeta Sagan Doi. 

Că tot venise vorba, era posibil ca nici măcar să nu mai 
ajungă vreodată pe Sagan Doi. Deşi capacitatea operaţională 
a navei încă se mai estima a fi nouăzeci și opt la sută, existau 
elemente de hazard extern pe care nimeni nu le putea prezi- 
ce. Doar câţiva dintre ofițerii săi de maximă încredere ştiau 
despre porțiunea din scutul de gheaţă care se pierduse un- 
deva în jurul anului-lumină patruzeci şi opt. Dacă acel mete- 
orit interstelar, sau ce-o fi fost, trecea doar cu câţiva metri 
mai aproape... 

Cineva sugerase că obiectul putea să fi fost o veche sondă 
spaţială de pe Pământ. Şansele împotriva acestei ipoteze erau 
literalmente astronomice și, desigur, o asemenea situaţie iro- 
nică nu se putea dovedi niciodată. 

lar acum, petiționarii necunoscuţi se autointitulau Noii 
Thalassieni. Oare însemna asta, se întreba căpitanul Bey, că 
erau mai mulți şi se organizau într-o mişcare politică? Dacă 
da, atunci poate cel mai bine ar fi fost să-i scoată la lumină cât 
mai repede posibil. 

Da, era timpul să convoace Consiliul Navei. 


Refuzul lui Moses Kaldor fusese rapid şi politicos. 

— Nu, căpitane; nu mă pot implica în dezbatere - pro sau 
contra. Dacă o fac, echipajul n-ar mai avea încredere în im- 
parțialitatea mea. Dar sunt dispus să acționez ca președinte, 
sau moderator - cum vrei să-i spui. 

— De acord, răspunse prompt căpitanul Bey; nici nu spe- 
rase mai mult. Și cine va prezenta moțiunile? Nu ne putem 
aștepta ca Noii Thalassieni să iasă la vedere şi să-şi pledeze 
cauza. 

— Aş vrea să putem supune la vot deschis, fără nici o con- 
troversă sau discuţie, se lamentase căpitanul adjunct Malina. 

În sinea sa, căpitanul Bey era de acord. Dar aceasta era o 
societate democratică, compusă din oameni de înaltă cultură, 
iar Ordinele Navei recunoşteau acest fapt. Noii Thalassieni 
ceruseră un Consiliu pentru a-şi expune părerile; dacă refuza, 
şi-ar fi nesocotit propriile scrisori de numire și ar fi violat 
încrederea care i se acordase pe Pământ, cu două sute de ani 
în urmă. 

Nu fusese ușor să organizeze Consiliul. De vreme ce tutu- 
ror, fără excepție, trebuia să li se dea șansa de a vota, era ne- 
voie ca programele şi listele de îndatoriri să fie reformulate, 
iar perioadele de somn întrerupte. Faptul că jumătate din 
echipaj se afla jos pe Thalassa prezenta o altă problemă care 
nu se mai ivise niciodată - aceea a securităţii. Oricare ar fi 
fost rezultatul, era extrem de indezirabil ca lassienii să audă 
dezbaterile... 

Şi astfel, la începerea Consiliului, Loren Lorenson era sin- 
gur, cu ușa biroului său din Tarna încuiată pentru prima oară 
de când știa. Din nou purta ochelarii de vedere completă; de 
astă dată, însă, nu plutea în derivă spre o pădure submarină. 
Se afla la bordul lui „Magellan”, în familiara sală a Adunării, 
privind fețele colegilor şi, ori de câte ori putea își muta punc- 
tul de vedere la ecranul pe care aveau să se afișeze comenta- 
riile şi verdictul lor. Pe moment, nu conținea decât un singur 
scurt mesaj: 


DECIZIE: Ca Astronava „Magellan” să-și încheie misiunea 
pe Thalassa, întrucât toate obiectivele sale principale se pot 
realiza aici. 

„Deci, Moses e la bordul navei,” îşi spuse Loren în timp ce 
scruta asistența; „mă-ntrebam de ce nu l-am mai văzut în 
ultima vreme. Pare obosit- la fel şi căpitanul. Poate e ceva 
mai grav decât îmi imaginasem...” 

Kaldor bătu rapid în masă pentru a face liniște. 

— Căpitane, ofițeri, colegi din echipaj - deşi acesta e pri- 
mul nostru Consiliu, cunoaşteţi cu toţii regulile de procedură. 
Dacă doriţi să vorbiţi, ridicați mâna pentru a se lua la cunoş- 
tință. Dacă doriţi să faceţi o declaraţie scrisă, folosiţi clavia- 
tura; adresele vor fi codificate pentru a asigura anonimatul. 
În ambele cazuri, vă rugăm să fiți cât mai scurți posibil. 

Dacă nu sunt întrebări, vom deschide cu Articolul zero 
zero unu. 

Noii Thalassieni adăugaseră câteva argumente, dar, în 
esență, 001 continua să fie memoriul care-l tulburase pe că- 
pitanul Bey în urmă cu două săptămâni - perioadă în care nu 
înregistrase absolut nici un progres în a-i descoperi autorii. 

Poate că punctul suplimentar cel mai grăitor consta în su- 
gestia că era de datoria lor să rămână aici; Lassa avea nevoie 
de ei, din motive tehnice, culturale, genetice. „Mă întreb... - îşi 
spuse Loren, oricât de tentat era să aprobe - „În orice caz, ar 
trebui să le cerem mai întâi părerea. Nu suntem imperaliști 
de stil vechi - oare?” 

Cu toții avuseseră timp să recitească memorandumul; Kaldor 
ceru din nou să se facă liniște. 

— Nimeni n-a... solicitat permisiunea de a vorbi în favoa- 
rea rezoluţiei; firește, vor exista ocazii şi mai târziu. Deci, îl 
rugăm pe locotenentul Elgar să se pronunţe împotriva cauzei. 

Raymond Elgar era un tânăr inginer ce răspundea de Ener- 
gie şi de Telecomunicaţii, gânditor, pe care Loren îl cunoştea 
vag; avea talente muzicale și declara că scria un poem epic 
despre călătoria lor. Când i se cerea să recite măcar un singur 
vers, replica invariabil: „Aşteptaţi până pe Sagan Doi, plus un an.” 

Era evident de ce locotenentul Elgar se oferise voluntar 
(dacă era într-adevăr voluntar) pentru acest rol. Pretențţiile 
sale poetice, greu i-ar fi îngăduit să procedeze altfel; şi poate 
că lucra într-adevăr la poemul acela. 

— Domnule căpitan - camarazi- împrumutaţi-mi ure- 
chile dumneavoastră... 

„Ce frază frapantă”, îşi spuse Loren. „Mă-ntreb dacă e ori- 
ginală.” 


— Cred că suntem cu toţii de acord, în inimi precum şi-n 
gânduri, că ideea de a rămâne pe Thalassa conține un mare nu- 
măr de atracţii. Dar să ținem seamă de următoarele puncte: 

Suntem numai o sută şaizeci și unu. Avem oare dreptul să 
luăm o hotărâre irevocabilă în numele celor un milion care 
încă mai dorm? 

Și cum rămâne cu lassienii? S-a sugerat că, rămânând, i-am 
ajuta. Așa să fie? Au un mod de viață care pare să li se po- 
trivească perfect. Gândiţi-vă la trecutul nostru, la instruirea 
noastră - scopul căruia ne-am dedicat cu ani în urmă. Chiar 
vă imaginaţi că un milion de oameni ca noi ar putea deveni 
parte din societatea thalassiană fără a o perturba complet? 

Şi mai este şi problema datoriei. Generaţii întregi de băr- 
baţi şi de femei s-au sacrificat pentru a face posibilă această 
misiune - pentru a oferi speciei umane o șansă mai bună de 
supraviețuire. Cu cât ajungem la mai mulţi sori, cu atât vom fi 
mai bine asiguraţi împotriva dezastrului. Am văzut ce efecte 
pot avea vulcanii thalassieni; cine ştie ce s-ar putea întâmpla 
aici în secolele viitoare? 

S-a mai vorbit, cu mult entuziasm, și despre ingineria tec- 
tonică în scopul de a crea pământuri noi, de a furniza spaţiu 
pentru populaţia înmulțită. Fie-mi îngăduit să vă amintesc că 
nici chiar pe Pământ, după mii de ani de cercetări și dezvol- 
tări, aceasta încă nu devenise o ştiinţă exactă. Aduceţi-vă amin- 
te de Catastrofa de pe Câmpia Nazca, din 3175! Nu-mi pot 
imagina nimic mai necugetat decât să ne amestecăm în for- 
tele care clocotesc înlăuntrul Thalassei. 

Nu e nevoie să spun mai mult. În această privinţă, nu poa- 
te exista decât o singură decizie. Trebuie să-i lăsăm pe lassieni 
cu propriul lor destin; noi trebuie să mergem pe Sagan Doi. 

„Loren nu se miră de aplauzele în creştere lentă, între- 
barea interesantă era: Cine nu aplaudase? Din câte putea ju- 
deca el, unii aplaudaseră eventual din admiraţie pentru pre- 
zentarea foarte reuşită, nu neapărat fiindcă ar fi fost de acord 
cu vorbitorul. 

— Mulţumesc, locotenent Elgar, spuse Președintele Kaldor. 
Vă apreciem în mod deosebit conciziunea. Acum, ar dori cine- 
va să exprime opinia contrară? 

Se stârni o foială neliniștită, urmară de o tăcere adâncă. 
Timp de cel puţin un minut nu se întâmplă nimic. Apoi, pe 
ecran începură să apară litere. 

002. ÎL RUGĂM PE CĂPITAN SĂ OFERE CEA MAI RECENTĂ 
ESTIMAȚIE ASUPRA SUCCESULUI PROBABIL AL MISIUNII. 


003. DE CE SĂ NU REÎNVIEM UN ESANTION REPREZEN- 
TATIV DINTRE CEI ADORMIŢI PENTRU A LE SONDA OPINIA? 


004. DE CE NU I-AM ÎNTREBA PE LASSIENI CE PĂRERE AU? 
E LUMEA LOR. 


Cu deplină discreție şi neutralitate, computerul stoca și 
numerota recepțţiile de la membrii Consiliului. În două mii de 
ani, nimeni nu fusese capabil să inventeze o cale mai bună de 
a sonda opinia de grup și a obţine un consens. În toată nava - 
şi jos pe Thalassa - bărbaţi și femei tastau mesaje pe cele 
şapte butoane ale micilor lor claviaturi de-o singură mână. 
Poate că prima abilitate dobândită de orice copil era aceea de 
a dactilografia toate combinaţiile necesare, fără a se gândi 
măcar la ele. 

Loren scrută audiența, observând amuzat că aproape toți 
aveau ambele mâini la vedere. Nu putea zări pe nimeni cu 
acea tipică expresie pierdută, indicând că se transmitea un me- 
saj privat, prin intermediul unei claviaturi camuflate. Dar, 
cumva, foarte mulţi oameni vorbeau. 


015. CUM AR FI UN COMPROMIS? UNII DINTRE NOI POT 
PREFERA SA RAMINA. NAVA ȘI-AR PUTEA CONTINUA DRUMUL. 


Kaldor bătu în masă. 

— Nu aceasta e rezoluţia pe care o discutăm, spuse el, dar 
punctul de vedere a fost consemnat. 

— Ca să răspund la Zero Zero Doi, spuse căpitanul Bey, 
amintindu-și la timp să obțină încuviințarea preşedintelui, ci- 
fra este de nouăzeci şi opt la sută. Nu m-ar surprinde ca șan- 
sa noastră de a ajunge la Sagan Doi să fie mai mare decât ace- 
ea a Insulelor de Nord și de Sud de-a rămâne deasupra apei. 


021. CU EXCEPȚIA LUI KRAKAN, CU CARE NU PREA AU CE 
FACE, LASSIENII NU AU DE ÎNFRUNTAT NICI O PROVOCARE 
SERIOASĂ. POATE AR TREBUI SĂ LE LĂSĂM CÎTEVA. KNR. 


Asta ar însemna, ia să vedem... Sigur - Kingsley Rasmussen. 
Era evident că nu voia să rămână incognito. 


Exprima un gând care, într-un moment sau altul, îi venise 
aproape oricui. 


022. AU PROPUS DEJA SĂ RECONSTRUIASCĂ ANTENA 
PENTRU SPAȚIU INTERSTELAR PE KRAKAN PENTRU A ŢINE 
LEGĂTURA CU NOL. RMM. 


023. CEL MULT ZECE ANI DE MUNCĂ. KNR. 


— Domnilor, spuse cam impacientat Kaldor, ne îndepăr- 
tăm de subiect. 

„Eu am de contribuit cu ceva?” se întrebă Loren. „Nu, voi 
rămâne în afara acestei dezbateri; pot vedea prea multe la- 
turi. Mai devreme sau mai târziu, va trebui să aleg între dato- 
rie şi fericire. Dar nu încă. Nu încă... 

— Sunt absolut surprins, spuse Kaldor după ce pe ecran 
nu mai apăru nimic timp de aproape două minute încheiate, 
că nimeni nu mai are ceva de spus într-o chestiune atât de 
importantă. 

Așteptă plin de speranţă timp de aproape încă un minut. 

— Foarte bine. Poate că ați prefera să continuaţi discuția 
neoficial. Nu vom supune acum la vot, dar în următoarele pa- 
truzeci și opt de ore vă puteți înregistra opinia în modul obiș- 
nuit. Vă mulțumesc. 

Privi spre căpitanul Bey, care se ridică în picioare cu o re- 
peziciune ce-i denota evidenta ușurare. 

— Mulţumesc, Doctore Kaldor. Consiliul Navei s-a încheiat. 

Apoi îl privi neliniștit pe Kaldor, care stătea cu ochii spre 
ecranul display-ului, ca şi cum abia atunci l-ar fi observat 
pentru prima oară. 

— Te simţi bine, doctore? 

— Scuză-mă, căpitane - mi-e bine. Tocmai mi-am amintit 
ceva important, atâta tot. 

Îşi amintise, într-adevăr. Pentru a mia oară, în sfârșit, se 
minuna de activităţile labirintice ale subconștientului. 

Articolul 021 o făcuse. „Lassienii nu au de înfruntat nici o 
provocare serioasă." 

Acum ştia de ce visase cu Kilimanjaro. 

39. LEOPARDUL DIN ZĂPADĂ 


„lartă-mă, Evelyn - au trecut multe zile de când nu ţi-am 
mai vorbit. Înseamnă oare asta că imaginea ta mi se șterge 
din minte, pe măsură ce viitorul îmi absoarbe tot mai mult 
energiile şi atenţia? 

Presupun că da şi, în mod logic, ar trebui să mă bucur. 
Agăţarea prea îndelungată de trecut e o boală - după cum 
mi-am amintit adesea. Dar, în adâncul inimii, încă nu pot ac- 
cepta acest adevăr amar. 

S-au întâmplat multe în ultimele câteva săptămâni. Nava a 
fost infectată cu ceea ce eu numesc Sindromul Bounty. Ar fi tre- 
buit să ne aşteptăm - într-adevăr, am făcut-o, dar numai în glu- 
mă. Acum e ceva serios, deși nici pe departe prea serios. Sper. 

Unii oameni din echipaj ar dori să rămână pe Thalassa - 
cine i-ar putea învinui? - și au recunoscut-o deschis. Alții vor 
să încheie întreaga misiune aici și să uite de Sagan Doi. Nu cu- 
noaştem puterea acestei facțiuni, fiindcă încă nu s-a dezvăluit. 

Cu patruzeci și opt de ore după Consiliu, am supus la vot. 
Deşi, fireşte, scrutinul a fost secret, nu ştiu câtă încredere pu- 
tem avea în rezultate. O sută cincizeci și unu se exprimau în 
sensul de a continua; numai şase voiau să terminăm misiu- 
nea aici; iar patru erau nehotărâți. 

Căpitanul Bey a fost încântat. Consideră că situaţia e sub 
control, dar va lua unele măsuri de prevedere. Îşi dă seama 
că, cu cât stăm mai mult aici, cu atât mai mari vor fi presiuni- 
le de a nu mai pleca deloc. Nu l-ar deranja câţiva dezertori - 
«Dacă vor să plece, sigur că eu nu vreau să-i țin cu mine», a 
fost modul lui de-a se exprima. Dar îl îngrijorează răspândi- 
rea lipsei de entuziasm în rândurile celorlalți. 

Aşa că accelerează construcţia scutului. Acum, că sistemul 
e complet automat și funcționează fără probleme, plănuim să 
facem două ascensiuni pe zi în loc de una. Dacă reușim, pu- 
tem pleca în patru luni. Acest lucru încă n-a fost anunţat. Sper 
să nu apară proteste când o vom face, din partea Noilor 
Lassieni sau a oricui altcuiva. 

lar acum, o altă problemă care ar putea fi complet neim- 
portantă, deși eu găsesc că mă fascinează. Mai ţii minte cum 
obișnuiam să ne citim povestiri unul altuia imediat după ce 
ne-am cunoscut? Era un mod minunat de a ajunge să aflăm 
cum trăiau şi gândeau cu-adevărat oamenii cu mii de ani în 


urmă - mult înainte să fi existat înregistrările senzoriale sau 
măcar cele video... 

Mi-ai citit odată - nu păstrasem nici cea mai mică aminti- 
re conștientă despre asta - o poveste despre un munte înalt 
din Africa, cu un nume ciudat, Kilimanjaro. Am căutat în Ar- 
hivele Navei, iar acum înţeleg de ce m-a urmărit. 

Se pare că exista o peşteră la mare înălțime pe munte, mai 
sus de limita zăpezilor, iar în peştera aceea se afla trupul în- 
gheţat al unei mari pisici de pradă - un leopard. Acesta e mi- 
sterul; nimeni nu știa ce căuta leopardul la o asemenea alti- 
tudine, atât de departe de teritoriul său firesc. 

Ştii, Evelyn, că eram întotdeauna mândru - vanitos, spu- 
neau mulți oameni! - de puterea intuiției mele. Ei bine, mi se 
pare că așa ceva se întâmplă şi aici. 

Nu o dată, ci chiar de mai multe ori, un animal marin ma- 
re și puternic a fost detectat foarte departe de habitatul său 
natural. Recent, a fost capturat cel dintâi; e un soi de crusta- 
ceu uriaş, ca scorpionii de mare care-au trăit odinioară pe 
Pământ. 

Nu suntem siguri dacă sunt inteligenţi, iar aceasta ar pu- 
tea fi chiar o întrebare fără sens. Dar, cu siguranță, sunt ani- 
male de-o înaltă organizare socială, cu tehnologii primitive - 
deși acesta, poate, e un cuvânt prea tare. Din câte am desco- 
perit, nu denotă nici o abilitate mai mare decât a albinelor, 
furnicilor sau termitelor, dar scara lor de operaţiuni e diferită 
şi absolut impresionantă. 

Cel mai important din toate, au descoperit metalul, deși 
încă par a-l folosi numai ca podoabă, iar singura lor sursă de 
aprovizionare constă în ceea ce pot fura de la lassieni. Au fă- 
cut-o de mai multe ori. 

Și, recent, un scorpion s-a târât pe canal, drept în inima 
uzinei noastre de înghețare. O ipoteză naivă susține că umbla 
după mâncare. Dar se găsea destulă acolo de unde venea - la 
cel puţin cincizeci de kilometri distanţă. 

Vreau să ştiu ce căuta acel scorpion atât de departe de ca- 
să; simt că răspunsul poate fi foarte important pentru lassieni. 

Mă întreb dacă-l vom afla înainte de-a începe lungul somn 
spre Sagan Doi." 


143 


144 


40. CONFRUNTAREA 


În clipa când intră în cabinetul preşedintelui Farradine, 
căpitanul Bey știu că era ceva în neregulă. 

În mod normal, Edgar Farradine i se adresa pe numele 
mic și scotea imediat carafa cu vin. De astă dată nu se sem- 
nală nici un „Sirdar” şi nici un strop de vin - dar, cel puțin, 
i se oferi un scaun. 

— Tocmai am primit o veste tulburătoare, căpitane Bey. 
Dacă nu te superi, aş dori să ni se alăture prim-ministrul. 

Era pentru prima dată când căpitanul îl auzea pe preșe- 
dinte intrând direct în subiect - oricare ar fi fost acesta - și, 
de asemenea, prima oară că-l întâlnea pe premier în cabine- 
tul lui Farradine. 

— În acest caz, domnule preşedinte, îl pot ruga pe Amba- 
sadorul Kaldor să mă însoţească? 

Preşedintele nu ezită decât un moment, apoi replică: 

— Fireşte. 

Căpitanul fu ușurat să vadă umbra unui surâs, ca o recu- 
noaștere a acestei amabilități diplomatice. Vizitatorii puteau 
fi depăşiţi ca rang - dar nu și numeric. 

Prim-ministrul Bergman, după cum ştia foarte bine căpi- 
tanul Bey, reprezenta adevărata putere din spatele tronului. 
Înapoia premierului se afla guvernul, iar dincolo de guvern 
era Constituţia Jefferson Marca 3. Aranjamentul funcționase 
bine în ultimele câteva secole; căpitanul Bey avea presimţi- 
rea că acum urma să sufere o perturbare majoră. 

Kaldor fu salvat rapid de doamna Farradine, care-l folo- 
sea drept cobai pentru a-şi încerca ideile de redecorare a 
Casei Prezidenţiale. Prim-ministrul sosi după câteva momen- 
te, cu obișnuita sa expresie de nepătruns. 

Când luară cu toţii loc, președintele își încrucișă braţele, 
se rezemă de spătarul ornamentat al scaunului său rotativ 
şi-şi privi acuzator vizitatorii. 

— Căpitane Bey... Doctor Kaldor... am primit o informaţie 
cum nu se poate mai tulburătoare. Am dori să ştim dacă exis- 
tă un sâmbure de adevăr în raportul cum că acum intențio- 
nați să vă încheiați misiunea aici - şi nu pe Sagan Doi. 

Căpitanul Bey avu a senzaţie de profundă uşurare - ur- 
mată imediat de nemulţumire. Trebuia să fi avut loc o încăl- 
care gravă a normelor de securitate; sperase ca lassienii să 


nu afle niciodată despre petiție și Consiliul Navei - deşi poate 
că asta însemna să spere prea mult. 

— Domnule președinte... Domnule Prim-ministru... dacă 
ați auzit un asemenea zvon, vă pot asigura că nu conține ab- 
solut nici un sâmbure de adevăr. De ce credeţi că ridicăm şa- 
se sute de tone de gheaţă zilnic pentru a ne reclădi scutul? 
Ne-am deranja s-o facem în cazul că am plănui să stăm aici? 

— Poate. Dacă, dintr-un oarecare motiv, v-aţi răzgândit, e 
improbabil să ne puneţi în alertă suspendând operaţiunile. 

Această replică rapidă îi provocă un scurt şoc căpitanului; 
îi subestimase pe oamenii aceia amiabili. Apoi își dădu seama 
că - împreună cu computerele lor - analizaseră deja, se vede, 
toate posibilitățile evidente. 

— Destul de adevărat. Dar aș dori să vă spun - fapt con- 
fidenţial încă, nedat publicităţii - că plănuim să dublăm rit- 
mul ascensiunilor pentru a termina scutul mai repede. De- 
parte de-a rămâne, dorim să plecăm mai curând. Sperasem să 
vă informez despre acest lucru în împrejurări mai plăcute. 

Nici chiar prim-ministrul nu-şi putu ascunde complet sur- 
priza; Preşedintele nici măcar nu încercă. Înainte să-şi poată 
reveni, căpitanul Bey reluă atacul: 

— Şi nu e decât cinstit, domnule președinte, să ne oferiţi 
dovezi privind... acuzația dumneavoastră. Altminteri, cum am 
putea-o respinge? 

Preşedintele îl privi pe prim-ministru. Prim-ministrul îi 
privi pe vizitatori. 

— Mă tem că acest lucru e imposibil. Ar însemna să dez- 
vălui sursele noastre de informaţie. 

— Atunci e meci nul. Nu vă vom putea convinge până nu 
plecăm cu adevărat - peste o sută treizeci de zile, conform 
programului revăzut. 

Se lăsă o tăcere îngândurată și cam posacă; apoi Kaldor 
spuse calm: 

— Aş putea avea o scurtă discuţie între patru ochi cu că- 
pitanul? 

— Fireşte. 

În lipsa lor, preşedintele îl întrebă pe prim-ministru: 

— Oare spun adevărul? 

— Kaldor n-ar minţi; de-asta sunt sigur. Dar poate că nu 
cunoaște toate faptele. 

Nu avură timp să continue discuţia înainte ca reprezen- 
tanţii celeilalte părți să revină pentru a se confrunta cu acu- 
zatorii. 

— Domnule președinte, spuse căpitanul, dr. Kaldor şi cu 
mine suntem amândoi de acord că există un lucru pe care ar 
fi bine să vi-l spunem. Speraserăm să păstrăm tăcerea - era 
jenant și credeam că problema s-a lămurit. Posibil să ne fi 
înșelat; în acest caz, s-ar putea să avem nevoie de ajutorul 
dumneavoastră. 

Le prezentă un scurt sumar al sesiunii Consiliului și al eve- 
nimentelor care duseseră acolo, cu concluzia: 

— Dacă doriţi, sunt pregătit să vă arăt înregistrările. Nu 
avem nimic de ascuns. 

— Nu va fi necesar, Sirdar, spuse președintele, vizibil uşu- 
rat. Prim-ministrul, însă, continua să pară îngrijorat. 

— Ăă... doar un minut, domnule preşedinte. Acest lucru 
nu elimină rapoartele pe care le-am primit. Erau convingă- 
toare, dacă vă amintiţi. 

— Sunt convins că domnul căpitan le va putea explica. 

— Numai dacă-mi spuneţi ce conțin. 

Urmă o nouă pauză. Apoi preşedintele se îndreptă spre 
carafa de vin. 

— Hai să bem ceva mai întâi, spuse el vesel. Apoi am să vă 
spun cum am aflat. 


41. CONVERSAȚIE DE ALCOV 


Totul mersese cât se poate de lin, își spuse Owen Fletcher. 
Fireşte, era oarecum dezamăgit de vot, deşi se întreba cât de 
corect reflecta opinia de la bordul navei. În fond, își instruise 
doi dintre tovarăşi să voteze negativ, pentru ca puterea Noi- 
lor Thalassieni - încă jalnică - să nu fie dezvăluită. 

Ca întotdeauna, problema era ce aveau de făcut în conti- 
nuare. El era inginer, nu politician - deşi se deplasa rapid în 
direcția aceea - şi nu vedea nici un mod de-a recruta noi sus- 
ținători, fără a ieşi la lumină. 

Astfel, rămâneau doar două variante. Prima și cea mai 
uşoară era de a abandona nava, cât mai aproape posibil de 
momentul lansării, pur şi simplu ne mai prezentându-se. Că- 
pitanul Bey avea să fie prea ocupat pentru a-i vâna - chiar 


dacă simțea o asemenea înclinaţie - iar prietenii lor lassieni 
urmau să-i ascundă până la plecarea lui „Magellan”. 

Dar aceasta ar fi fost o dublă dezertare - lucru nemaiauzit 
în strâns urzita comunitate Sabra. Ar fi însemnat să-și aban- 
doneze colegii adormiţi - inclusiv propriii săi frați. Ce-ar fi 
crezut despre el, peste trei secole, pe ostila Sagan Doi, când 
aveau să afle că le-ar fi putut deschide porţile Paradisului, 
dar n-o făcuse? 

lar acum, timpul îl gonea din urmă; acele simulări pe 
computer ale programelor de înălțare accelerate nu puteau 
însemna decât un singur lucru. Deşi nici măcar nu discutase 
cu prietenii săi, nu vedea nici o altă variantă de acțiune. 

Dar mintea sa încă se mai temea de cuvântul sabotaj. 


Rose Killian nu auzise niciodată despre Dalila şi ar fi fost 
oripilată s-o compare cineva cu ea. Era o nordică simplă și 
cam naivă care - asemenea atâtora lassiene tinere - fusese 
copleşită de strălucitorii vizitatori de pe Pământ. Legătura cu 
Kari Bosley nu era numai prima ei experiență emoțională 
realmente profundă; era şi a lui. 

Amândurora li se frângea inima la gândul despărțirii. Rose 
plângea pe umărul lui Karl, târziu într-o noapte, ne mai pu- 
tându-și suporta nefericirea. 

— Promite-mi că nu spui nimănui, spuse el, mângâindu-i 
şuvițele de păr așternute pe pieptul lui. Am pentru tine o 
veste bună. E un mare secret - încă nu-l știe nimeni. Nava n-o 
să mai plece. Rămânem cu toţii aici pe Thalassa. 

Rose aproape căzu din pat de surpriză. 

— N-o zici numai ca să mă faci fericită? 

— Nu - e adevărat. Dar să nu spui o vorbă nimănui. Tre- 
buie să se țină complet secret. 

— Desigur, dragule. 

Dar şi Marion, cea mai bună prietenă a Rosei, plângea du- 
pă iubitul ei de pe Pământ, așa că trebuia să-i spună... 

„iar Marion îi dădu vestea cea bună Paulinei... care nu se 
putu abţine să nu-i spună Svetlanei... care i-o pomeni confi- 
denţial lui Crystal. 

Care Crystal era fiica preşedintelui. 

42. SUPRAVIEŢUITORUL 

„Nenorocită situație mai e şi asta,” îşi spunea căpitanul Bey. 
„Owen Fletcher e un om de ispravă; eu însumi i-am aprobat 
selecția. Cum a putut face așa ceva?” 

Probabil că nu exista decât o singură explicaţie. Dacă n-ar 
fi fost un Sabra și îndrăgostit de fata aceea, poate că nu s-ar fi 
întâmplat niciodată. Care era cuvântul pentru cazul când unu 
plus unu fac mai mult decât doi? Sin-nu-ştiu-cum... a, da, si- 
nergie. Totuşi, nu se putea abține să nu simtă că mai era și 
altceva, ceva ce n-avea să afle probabil niciodată. 

Îşi aminti o remarcă pe care i-o spusese Kaldor, care în- 
totdeauna avea câte o frază potrivită pentru orice ocazie, oda- 
tă când vorbeau despre psihologia echipajului. 

— Cu toţii suntem mutilaţi, căpitane, indiferent c-o recu- 
noaștem sau nu. Nimeni care-a trecut prin experienţe ca ale 
noastre în acei ultimi ani pe Pământ n-ar avea cum să fi ră- 
mas neafectat. Și cu toții împărtășim același sentiment de 
vinovăţie. 

— Vinovăţie? întrebase el, surprins şi indignat. 

— Da, chiar dacă nu e din vina noastră. Suntem supravie- 
țuitori - singurii supraviețuitori. lar supraviețuitorii se simt 
întotdeauna vinovaţi de-a fi vii. 

Era o observaţie răscolitoare şi ar fi putut ajuta să se ex- 
plice cazul lui Fletcher - şi multe altele. 

Cu toţii suntem niște oameni mutilaţi. 

„Mă întreb în ce constă rana ta, Moses Kaldor - și cum te 
descurci cu ea. Eu pe-a mea mi-o știu şi mi-am putut-o folosi 
în sprijinul semenilor mei. M-a adus aici unde mă aflu astăzi 
şi pot fi mândru de asta. 

Poate că, mai demult, aș fi putut ajunge un dictator, sau 
un senior al războiului. În schimb, am fost angajat cu mult fo- 
los ca șef al Poliţiei Continentale, ca general însărcinat cu 
Agregatele de Construcţii Spațiale - și, în sfârşit, comandant 
de astronavă. Fanteziile mele de putere s-au sublimat cu 
succes.” 

Se apropie de seiful căpitanului, a cărui cheie o avea nu- 
mai el, și introduse în fantă bara de metal codificată. Uşa glisă 
lin, pentru a dezvălui felurite teancuri de hârtii, câteva meda- 
lii şi trofee şi o cutie mică de lemn, purtând literele S.B. în- 
crustate argintiu. 


În timp ce căpitanul o punea pe masă, fu fericit să simtă 
familiara frământare în abdomen. Deschise capacul și privi 
instrumentul lucitor al puterii, depus comod în patul său de 
catifea. 

Cândva, milioane de oameni împărtășiseră această per- 
versiune. De obicei era absolut inofensivă - valoroasă chiar, 
în societățile primitive. Și, de multe ori, schimbase cursul is- 
toriei, spre mai bine sau spre mai rău. 

— Ştiu că eşti un simbol falic, șopti căpitanul. Dar mai ești 
şi un pistol. Te-am mai folosit; te pot folosi din nou... 

Amintirea nu putea să fi durat mai mult de-o fracțiune de 
secundă, şi totuşi păru să acopere ani de-a rândul. Încă mai 
stătea în picioare lângă birou, când se sfârși; toată munca mi- 
găloasă a psihoterapeuțţilor era compromisă, iar porțile me- 
moriei deschise larg. 

Privi înapoi cu oroare - dar şi cu fascinaţie, totuşi- la 
acele ultime decenii turbulente, care scoseseră la iveală tot ce 
avea omenirea mai bun şi mai rău. Îşi amintea cum, ca ins- 
pector de poliţie la Cairo, dăduse primul său ordin de-a se 
trage într-o mulțime dezlănțuită. Gloanţele ar fi trebuit doar 
să-şi scoată victimele din luptă. Muriseră însă doi oameni. 

Pentru ce se revoltaseră? Nu ştiuse niciodată - erau atât 
de multe mișcări politice și religioase, în acele zile finale. Și 
mai era şi marea eră a supercriminalilor; nu aveau nimic de 
pierdut, nici un viitor spre care să privească, aşa că erau 
pregătiți să-şi asume orice riscuri. Majoritatea fuseseră psi- 
hopaţi, dar unii se apropiaseră de geniu. Se gândi la Joseph 
Kidder, care aproape furase o astronavă. Nimeni nu știa ce 
i se întâmplase şi, uneori, căpitanul Bey era izbit de o fantezie 
de coşmar: „Presupunând, doar, că unul dintre adormiţii mei 
este într-adevăr...” 

Reducerea numerică forțată a populaţiei, prohibiţia totală 
a oricăror noi naşteri după anul 3600, prioritatea absolută 
acordată dezvoltării propulsiei cuantice şi construirii navelor 
de clasă „Magellan” - toate aceste presiuni, dimpreună cu cu- 
noştința iminentei osânde, impuseseră asemenea tensiuni 
societăţii terestre încât încă mai părea un miracol că putuse 
scăpa cineva din sistemul solar . Căpitanul Bey şi-i amintea, 
cu admiraţie şi recunoştinţă, pe aceia care-şi arseseră ultimii 
ani pentru o cauză al cărei succes sau eșec n-aveau să-l cu- 
noască niciodată. 

Îl putea vedea din nou pe ultimul preşedinte al lumii, 
Elizabeth Windsor, extenuată dar mândră, părăsind nava 
după inspecţie, revenind pe o planetă care nu mai avea decât 
câteva zile de trăit. Ea avea chiar mai puțin timp; bomba din 
spațioplan explodase imediat, înainte de-a fi trebuit să ateri- 
zeze la Port Canaveral. 

Căpitanului încă-i mai îngheţa sângele-n vene amintin- 
du-și de acest lucru; bomba aceea îi fusese destinată lui 
„Magellan”, şi doar o greșeală de sincronizare salvase nava. 
Printr-o ironie a sorții, toate cultele rivale își revendicaseră 
responsabilitatea... 

Jonathan Cauldvell şi banda sa de discipoli, în scădere dar 
încă puternici vocal, proclamau cu și mai multă disperare că 
totul va fi bine, că Dumnezeu nu făcea decât să pună la în- 
cercare omenirea, aşa cum îl încercase odată pe Iov. În pofida 
a tot ceea ce se întâmpla cu Soarele, acesta avea să revină 
curând la normal, omenirea urmând a fi salvată - doar dacă 
aceia care nu credeau în mila Lui nu-l stârneau mânia. lar 
atunci, El s-ar putea răzgândi... 

Cultul Voiei Domnului credea exact opusul. Ziua de Apoi 
sosise în sfârşit, şi n-ar fi trebuit să se facă nici o încercare 
de-a o evita. Într-adevăr, trebuia primită cu bucurie, de vre- 
me ce după Judecată cei vrednici de mântuire aveau să tră- 
iască în veşnică binecuvântare. 

Și astfel, pornind de la premise complet opuse, cauldwel- 
liții şi V.D.-iştii ajunseseră la aceeași concluzie: neamul ome- 
nesc nu trebuia să încerce să scape de destinul său. Toate as- 
tronavele trebuiau distruse. 

Poate fusese un noroc că opoziţia dintre cele două culte 
rivale era atât de amarnică, încât nu puteau coopera nici mă- 
car spre un ţel pe care-l împărtășeau amândouă. De fapt, du- 
pă moartea preşedintelui Windsor, ostilitatea lor se trans- 
formase în violenţă intestină. Pornise zvonul - lansat aproa- 
pe sigur de către Biroul de Securitate Mondială, deşi colegii 
lui Bey n-o recunoscuseră niciodată față de el - că bomba fu- 
sese plantată de către V.D.-işti, iar cronometrul sabotat de 
către cauldwelliți. Mai era populară şi versiunea exact opusă; 
una dintre ele ar fi putut chiar să fie adevărată. 

Toate acestea erau istorie, cunoscută acum doar de o mâ- 
nă de oameni, în afara lui, şi urmând a fi nu peste mult timp 


uitată. Totuşi, cât de ciudat era că „Magellan"” suferea din nou 
ameninţarea cu sabotajul. 

Spre deosebire de V.D.-işti şi cauldwelliți, Sabrasii erau 
de-o înaltă competenţă și nu-i stânjenea fanatismul. Puteau, 
prin urmare, să reprezinte o problemă mai gravă, dar căpi- 
tanul Bey credea că descoperise cum s-o rezolve. 

„Eşti un om de ispravă, Owen Fletcher,” își spuse el în si- 
nea lui, sumbru. „Dar am omorât oameni și mai buni, la vre- 
mea mea. Și, când n-am avut de ales, am folosit tortura.” 

Era mai mult decât puțin mândru de faptul că nu-i plăcu- 
se niciodată; iar de data asta, exista o cale mult mai potrivită. 


43. INTEROGATORIUL 


lar acum, „Magellan” avea un nou membru în echipaj, tre- 
zit recent din somn și încă adaptându-se la realitățile situați- 
ei — la fel cum făcuse Kaldor cu un an în urmă. Nimic decât o 
urgenţă nu justifica o asemenea acțiune. Dar, conform date- 
lor din computer, numai dr. Marcus Steiner, cândva cercetă- 
tor principal în Biroul terestru de investigații, poseda cunoș- 
tințele și deprinderile de care, din păcate, era acum nevoie. 

Pe Pământ, prietenii săi îl întrebaseră adesea de ce 
preferase să se facă profesor de criminologie. lar el dădea 
întotdeauna acelaşi răspuns: „Singura alternativă era să de- 
vin criminal.” 

Lui Steiner îi trebuise aproape o săptămână pentru a mo- 
difica echipamentele encefalografice standard ale infirmeriei 
şi a verifica programele de computer. Între timp, cei patru 
Sabras rămâneau consemnați în habitaturile lor şi refuzau cu 
îndărătnicie să-şi recunoască în vreun fel vina. 

Owen Fletcher nu păru foarte fericit când văzu pregătirile 
făcute special pentru el; existau prea multe similitudini cu 
scaunele electrice și instalaţiile de tortură din istoria mânjită 
de sânge a Pământului. Doctorul Steiner îl linişti rapid, cu fa- 
miliarismul sintetic al anchetatorului priceput. 

— N-ai nici un motiv de îngrijorare, Owen - îți promit că 
nu vei simţi nimic. Nici măcar n-ai să fii conştient de răspun- 
surile pe care mi le dai - dar nu există nici o cale de a-mi as- 
cunde adevărul. Întrucât eşti un om inteligent, îţi spun exact 
ce voi face. În mod destul de surprinzător, mă ajută la treabă; 

indiferent că ție-ți convine sau nu, subconștientul tău va avea 
încredere în mine - şi va coopera. 

„Ce prostii,” îşi spuse locotenentul Fletcher; „cu siguranță, 
nu crede că mă poate păcăli așa ușor!” Dar nu răspunse ni- 
mic, în timp ce era aşezat în scaun şi infirmierii îi legau larg 
curele de piele peste antebraţe și mijloc. 

Nu încercă să se opună; doi dintre cei mai robuști foşti co- 
legi stăteau stânjeniți în spate, evitându-i cu grijă privirea. 

— Dacă ai nevoie să bei ceva sau să mergi la toaletă, ajun- 
ge să spui. Această primă sesiune va dura exact o oră; s-ar 
putea să avem nevoie de altele, mai scurte, ulterior. Vrem să 
te simţi relaxat şi comod. 

În împrejurările date, aceasta era o remarcă foarte opti- 
mistă, dar nimeni nu părea s-o găsească deloc comică. 

— Regret că a trebuit să te radem în cap, dar electrozilor 
pentru scalp nu le place părul. Și va trebui să fii legat la ochi, 
pentru a nu recepționa impulsuri vizuale derutante... Acum 
vei începe să te simți ameţit, dar ai să rămâi pe deplin con- 
ştient... Îți vom pune o serie de întrebări care au fix trei răs- 
punsuri posibile - da, nu, sau nu știu. Dar nu va trebui să 
răspunzi; o va face creierul în locul tău, iar sistemul logic tri- 
nar al computerului va ști ce-i spune. 

Și nu ai absolut nici un mod de-a ne minți; ești binevenit 
să încerci! Crede-mă, câteva dintre cele mai istețe minţi de pe 
Pământ au inventat mașina asta - şi n-au fost niciodată în 
stare s-o păcălească. Dacă primește răspunsuri ambigue, com- 
puterul va reformula pur și simplu întrebarea. Ești gata? Foar- 
te bine... Recorderul pornit, tare, vă rog... Control pe Canalul 
5... Rulați programul. 


NUMELE DUMITALE ESTE OWEN FLETCHER... RĂSPUNDE 
CU DA... SAU NU... 

NUMELE DUMITALE ESTE JOHN SMITH... RĂSPUNDE CU 
DA... SAU NU... 

TE-AI NĂSCUT ÎN LOWELL CITY, MARTE... RĂSPUNDE CU 
DA... SAU NU... 

NUMELE DUMITALE ESTE JOHN SMITH... RĂSPUNDE CU 
DA... SAU NU... 

TE-AI NĂSCUT ÎN AUCKLAN D, NOUA ZEELANDĂ... 
RĂSPUNDE CU DA... SAU NU... 

NUMELE DUMITALE ESTE OWEN FLETCHER.., 

TE-AI NĂSCUT LA DATA DE 3 MARTIE 3585... 


TE-AI NĂSCUT LA DATA DE 31 DECEMBRIE 3584... 


Întrebările se succedau la intervale atât de scurte, încât 
chiar dacă nu s-ar fi aflat sub efectul moderat al sedativelor, 
Fletcher ar fi fost incapabil să falsifice răspunsurile. Nici n-ar 
fi contat dacă o făcea; în câteva minute, computerul stabilise 
configurația răspunsurilor lui automate la toate întrebările 
ale căror răspunsuri erau deja cunoscute. 

Din când în când, calibrarea era reverificată (NUMELE 
DUMITALE ESTE OWEN FLETCHER... TE-AI NĂSCUT ÎN 
CAPETOWN, ZULULAND...), iar întrebările erau repetate oca- 
zional pentru a confirma răspunsurile deja date. Întregul 
proces era complet automat, odată ce se identificase conste- 
laţia psihică a răspunsurilor DA-NU. 

Primitivele „detectoare de minciuni” încercaseră să facă 
acelaşi lucru cu destul succes - dar rareori cu deplină certi- 
tudine. Nu fuseseră necesari decât două sute de ani pentru a 
perfecționa tehnologia și, în consecinţă, a revoluţiona practi- 
ca legii, atât penală, cât şi civilă, până la măsura în care puţi- 
ne procese durau vreodată mai mult de câteva ore. 

Nu era atât un interogatoriu, cât o versiune computeriza- 
tă- şi asigurată împotriva trişărilor - a vechiului joc Două- 
zeci de întrebări. În principiu, orice informaţie putea fi clari- 
ficată rapid printr-o serie de replici DA-NU, și era surprinză- 
tor cât de rar erau necesare douăzeci, dacă o ființă omeneas- 
că expertă colabora cu o maşină expertă. 

Când Owen Fletcher, cam ameţit, se ridică din scaun îm- 
pleticindu-se, după exact o oră, habar n-avea ce fusese între- 
bat sau cum răspunsese. Avea, însă, toată încrederea că nu tră- 
dase nimic. 

Fu așadar destul de surprins când Doctorul Steiner îi 
spuse vesel: 

— Asta-i tot, Owen. Nu vom mai avea nevoie de tine. 

Profesorul era mândru de faptul că nu făcuse niciodată 
vreun rău cuiva, dar un bun anchetator trebuia să fie oare- 
cum sadic - fie şi doar în sens psihologic. Pe de altă parte, 
astfel îi sporea reputaţia de infailibilitate, ceea ce însemna ju- 
mătate din luptă câștigată. 

Așteptă până ce Fletcher își regăsi echilibrul şi fu escortat 
înapoi în celula de detenție. 

— Apropo, Owen - trucul ăla cu gheaţa n-ar fi mers nici- 
odată. 

De fapt, ar fi putut să reuşească; dar asta nu mai conta 
acum. Expresia de pe chipul locotenentului Fletcher îi oferi 
Doctorului Steiner toată răsplata de care avea nevoie pentru 
exercitarea considerabilelor sale calități. 

Acum putea merge înapoi la culcare, până când ajungeau 
pe Sagan Doi. Dar, mai întâi, avea să se relaxeze și să se dis- 
treze, profitând la maximum de neașteptatul interludiu. 

Mâine, avea să arunce o privire Thalassei şi, poate, să 
înoate lângă una dintre plajele acelea minunate. Dar, pentru 
moment, urma să se bucure de compania unui prieten vechi 
şi drag. 

Cartea pe care o scoase cu respect din pachetul sigilat în 
vid nu era doar o primă ediţie; era, de-acum, singura ediţie. O 
deschise la întâmplare; în fond, știa practic fiecare pagină pe 
dinafară. 

Începu să citească și, la cincizeci de ani-lumină de ruinele 
Pământului, ceața se rostogoli încă o dată pe Baker Street. 


— Controlul încrucișat a confirmat că nu erau implicaţi de- 
cât cei patru Sabras, spuse căpitanul Bey. Putem fi recunos- 
cători că nu mai e nevoie să interogăm pe nimeni altcineva. 

— Eu tot nu înţeleg cum au sperat să reuşească, spuse ne- 
fericit căpitanul adjunct Malina. 

— Nu cred c-ar fi reușit, dar e un mare noroc că nu s-a fă- 
cut niciodată încercarea. Oricum, erau încă nehotărâţi. 

— Planul A implica avarierea scutului. După cum ştii, 
Fletcher era în echipa de asamblare și pregătea o schemă de 
reprogramare a ultimului stadiu din procedura ascensională. 
Dacă unui bloc de gheaţă i se permitea impactul cu doar câ- 
ţiva metri pe secundă... Înţelegi ce vreau să zic? 

Putea fi aranjat să pară un accident, dar exista riscul ca 
ancheta ulterioară să dovedească nu peste mult timp că nu 
fusese nimic de soiul ăsta. Și chiar dacă scutul era deteriorat, 
se putea repara. Fletcher spera că amânarea îi va oferi timp 
pentru a aduna mai mulți recruți. Poate chiar să fi avut drep- 
tate; încă un an pe Thalassa... 

Planul B implica sabotarea sistemului de susținere a vie- 
ţii, astfel ca nava să trebuiască să fie evacuată. Din nou, ace- 
leași obiecţii. 


Planul C era cel mai tulburător, întrucât ar fi pus capăt 
misiunii. Din fericire, nici unul dintre Sabrasi nu lucra la Pro- 
pulsie; le-ar fi fost foarte greu să ajungă la reactor... 

Toţi cei de față părură șocați - deși nici unul mai mult de- 
cât comandantul Rocklynn. 

— Nu le-ar fi fost greu deloc, domnule, dacă erau suficient 
de hotărâți. Marea problemă ar fi fost aceea de a aranja ceva 
care să scoată propulsia din funcțiune - permanent - fără a 
vătăma nava. Mă-ndoiesc foarte tare că aveau cunoștințele 
tehnice necesare. 

— Lucrau în sensul ăsta, spuse posomorât căpitanul. Tre- 
buie să ne revizuim procedurile de securitate, teamă mi-e. 
Mâine va avea loc o conferință pe tema asta, cu toți ofițerii 
superiori - aici, la amiază. 

Și atunci, chirurgul Comandant Newton puse întrebarea 
pe care toți ezitau s-o formuleze: 

— Se va întruni o Curte Marţială, căpitane? 

— Nu e necesar; vinovăția a fost stabilită. Conform Ordi- 
nelor Navei, singura problemă este sentinţa. 

Toţi așteptau. Şi așteptau. 

— Vă mulţumesc, doamnelor și domnilor, spuse căpitanul, 
iar ofițerii ieşiră în tăcere. 

Singur în locuinţa sa, se simţea furios şi trădat. Dar cel pu- 
țin se terminase; „Magellan” învinsese furtuna stârnită de om. 

Ceilalți trei Sabrasi erau - poate - inofensivi; dar cum ră- 
mânea cu Owen Fletcher? 

Gândul i se abătea spre jucăria ucigătoare din seif. Era că- 
pitan, i-ar fi fost uşor să ticluiască un accident... 

Înlătură fantezia; n-ar fi putut-o face niciodată, desigur. În 
orice caz, se hotărâse deja și era sigur că avea să obțină acor- 
dul tuturor. 

Cineva spusese odată că pentru fiecare problemă există o 
soluție simplă, atractivă - şi greşită. Dar această soluţie, era 
convins, era simplă, atractivă - și absolut corectă. 

Sabrasii voiau să rămână pe Thalassa; o puteau face. Nu 
se-ndoia că aveau să devină cetățeni de valoare - poate toc- 
mai tipul agresiv și plin de forță necesar acelei societăți. 

Cât de ciudat că Istoria se repeta; asemenea lui Magellan, 
avea să-şi debarce câțiva oameni. 

Dar, dacă-i pedepsea sau îi răsplătea, n-avea să afle decât 
peste trei sute de ani. 

VI. PĂDURILE MĂRII 


44. MINGEA-SPION 


Laboratorul Marin din Insula de Nord nu fusese tocmai 
entuziasmat. 

— Mai avem nevoie de-o săptămână pentru reparația lui 
„Calypso“, spuse directorul, şi suntem norocoşi că am găsit 
sania. E singura de pe Thalassa, aşa că n-am vrea să riscăm iar 
s-o pierdem. 

„Ştiu simptomele,” îşi spuse ofițerul ştiinţific Varley; „Chiar 
şi-n ultimele zile ale Pământului, încă mai erau unii directori 
de laboratoare care voiau să-şi păstreze minunatele echipa- 
mente neîntinate prin folosință propriu-zisă.” 

— Dacă Krakan Junior - sau Senior - nu face iar vreo poz- 
nă, nu văd să fie nici un risc. Și n-au promis geologii că vulca- 
nii vor tăcea din nou timp de cel puţin cincizeci de ani? 

— Am pus un mic pariu cu ei în privinţa asta. Dar, sincer - 
de ce credeţi că problema e atât de importantă? 

„Ce viziune îngustă!” constată Varley. „Chiar dacă omul este 
oceanograf fizic, m-aş fi aşteptat să manifeste un oarecare in- 
teres față de viața marină. Dar poate că l-am judecat greșit; 
poate mă încearcă..." 

— Subiectul prezintă pentru noi un anume interes emoți- 
onal, de când a murit- din fericire, nu definitiv - Doctorul 
Lorenson. Dar, absolut separat de asta, îi găsim pe scorpioni 
fascinanţi. Orice putem descoperi despre inteligenţa extrate- 
restră poate fi de o importanţă vitală cândva. lar pentru dum- 
neavoastră chiar mai mult, de vreme ce vă stau în pragul ușii. 

— De-asta îmi dau seama. Poate e un noroc că ocupăm 
două nișe ecologice atât de diferite. 

„Da, dar pentru cât timp?” se întrebă ofițerul ştiinţific. 
„Dacă Moses Kaldor are dreptate...” 

— Spuneţi-mi doar ce face o minge-spion. Denumirea mă 
intrigă, categoric. 

— Au fost elaborate acum vreo două mii de ani, pentru 
securitate și spionaj, dar au multe alte întrebuinţări. Unele nu 
erau cu mult mai mari decât gămăliile de ac - cea pe care o 
vom folosi noi are mărimea unei mingi de fotbal. 

Varley întinse schițele pe masa directorului. 


— Aceasta a fost proiectată anume pentru aplicații sub- 
acvatice - mă surprinde că nu sunteţi familiarizat cu ea, da- 
tează tocmai din 2045. Am găsit precizări complete în Me- 
moria Tehnică și le-am introdus în duplicator. Prima copie 
n-a funcționat - încă nu ştim de ce - dar numărul doi răspun- 
de de minune la teste. 

lată generatoarele acustice - doi megahertzi - care ne 
oferă o rezoluție milimetrică. Calitate video slabă, desigur, dar 
destul de bună. 

Procesorul de semnale e de-a dreptul inteligent. Când min- 
gea-spion e pusă în funcțiune, emite o singură pulsaţie care 
construiește o hologramă acustică a tot ceea ce se află pe-o 
rază de douăzeci, treizeci de metri. Transmite această informaţie 
pe o bandă îngustă de două sute de kilohertzi la geamandura 
care plutește deasupra, de unde e comunicată prin radio îna- 
poi la bază. Prima imagine are nevoie de zece secunde ca să 
se constituie; apoi, mingea-spion pulsează din nou. 

Dacă în imagine nu s-a produs nici o schimbare, trimite 
un semnal nul. Dar dacă se întâmplă ceva, transmite noua in- 
formaţie astfel ca să se genereze o imagine actualizată. 

Ceea ce obținem, deci, sunt instantanee din zece în zece 
secunde, lucru absolut convenabil scopurilor noastre. Desi- 
gur, dacă lucrurile se întâmplă rapid, atunci vor apărea ne- 
clarități grave ale imaginii. Dar nu le poţi avea pe toate; sis- 
temul va funcționa oriunde, chiar în întuneric total- nu e 
uşor de depistat şi e economic. 

Directorul era vizibil interesat și-și dădea toată silința să 
nu-și arate entuziasmul. 

— E o jucărie deşteaptă - poate fi folositoare în activitatea 
noastră. Ne puteţi da datele concrete - și alte câteva modele? 

— Datele, desigur, şi vom verifica să corespundă cu du- 
plicatorul dumneavoastră pentru a putea face cât de multe 
copii doriţi. Primul model în stare de funcționare - și poate 
următoarele două, trei - vrem să le aruncăm peste Scorpville. 

După care, vom aştepta să vedem ce se întâmplă. 


45. MOMEALA 


Imaginea era granulară și, uneori, greu de interpretat, în 
pofida codificării în culori false ce dezvăluia detalii pe care 
altminteri ochiul nu le-ar fi putut detecta. Era o panoramă de 

360 de grade, aplatizată, a fundului mării, cu vederea varehu- 
lui departe spre stânga, câteva protuberanţe stâncoase în 
centru și din nou vareh la dreapta. Deşi arăta ca o fotografie, 
numerele în schimbare din colțul din stânga-jos indicau tre- 
cerea timpului; și, ocazional, scena se schimba cu câte o 
zvâcnire neașteptată, când vreo mişcare transforma configu- 
raţia informațiilor transmise. 

— După cum vedeţi, le spuse comandantul Varley specta- 
torilor adunaţi în auditoriul din Terra Nova, la sosirea noas- 
tră nu se aflau prin preajmă scorpioni, dar e posibil să fi auzit - 
sau simțit - șocul aterizării... coletului nostru. lată-l pe primul 
cercetător, după un minut şi douăzeci de secunde. 

Acum imaginea se schimba brusc la fiecare zece secunde, 
în fiecare fotogramă apărând tot mai mulți scorpioni. 

— Pe-asta am s-o opresc, spuse ofițerul științific, ca să 
puteţi studia detaliile. Vedeţi scorpionul din dreapta? Priviţi-i 
gheara stângă - nu mai puţin de cinci benzi de-acelea meta- 
lice! Și pare să dețină o poziție de autoritate - în următoarele 
fotograme, ceilalți scorpioni s-au dat la o parte din calea lui - 
acum examinează misterioasa grămadă de gunoi care tocmai 
i-a picat din cer - iată o imagine deosebit de reușită - vedeți 
cum își folosește ghearele împreună cu papilele bucale - o 
pereche pentru putere, restul pentru precizie - acum trage 
de fir, dar micul nostru cadou e prea greu ca să se miște - 
observați-i atitudinea - pot să jur că dă ordine, deşi n-am de- 
tectat nici un semnal - poate sunt subsonice - uite că vine 
altul dintre colegii lui cei mari... 

Scena se comută brusc, înclinându-se într-un unghi aiurit. 

— Am pornit; ne trag după ei - şi ai avut dreptate, Docto- 
re Kaldor - se îndreaptă spre grota aceea din piramida de 
pietre - pachetul e prea mare ca să încapă înăuntru - exact 
cum am plănuit, desigur - aici e partea cu adevărat intere- 
santă... 

În darul pentru scorpioni se investise multă gândire. Deşi 
consta în principal din reziduuri, acele reziduuri fuseseră ale- 
se cu grijă. Constau din bare de oţel, cupru, aluminiu şi plumb; 
scânduri; tuburi şi folii de plastic; bucăţi dintr-un lanţ de fier; 
o oglindă metalică - şi câțiva colaci din sârmă de cupru, de 
grosimi felurite. Întreaga masă cântărea peste o sută de kilo- 
grame şi fusese atent legată laolaltă, astfel încât să nu poată fi 
deplasată decât ca un obiect de sine stătător. Mingea-spion 


stătea cuibărită discret într-un colţ, prinsă cu patru scurte 
cabluri separate. 

Cei doi scorpioni mari atacau acum mormanul de resturi 
cu hotărâre şi, se părea, cu un plan clar. Cleştii lor puternici 
eliminară rapid sârmele care ţineau totul unit și înlăturară 
imediat bucăţile de lemn şi plastic; era evident că nu-i inte- 
resa decât metalul. 

Oglinda îi făcu să se oprească. O ridicară și-și priviră chi- 
purile reflectate - invizibile, bineînțeles, în imaginea acustică 
a mingii-spion. 

— Ne aşteptaserăm mai degrabă să atace - poţi declanşa 
o încăierare grozavă introducând o oglindă într-un acvariu cu 
pești. Poate că se recunosc. Asta pare să indice un nivel apre- 
ciabil de inteligență. 

Scorpionii abandonară oglinda și începură să târască res- 
tul gunoaielor pe fundul mării. În următoarele câteva foto- 
grame, imaginile erau confuze, fără speranţă. Când imaginea 
se stabiliză din nou, înfățișa o scenă complet diferită. 

— Am avut noroc - lucrurile au mers exact cum sperase- 
răm. Au târât mingea-spion în peştera aceea păzită. Dar nu 
este o sală a tronului Reginei-Scorpion - dacă există o Regină 
a Scorpionilor, lucru de care mă-ndoiesc foarte mult... Teorii, 
cineva? 

Domni o lungă tăcere, timp în care publicul studia straniul 
spectacol. Apoi cineva remarcă: 

— E o ghenă de gunoi! 

— Dar trebuie să aibă un scop... 

— Priviţi - ăla-i un motor extern de zece kilowați... pro- 
babil că l-a scăpat cineva! 

— Acum ştim cine ne fura lanţurile de ancoră! 

— Dar de ce? Nu are nici un sens... 

— E evident că are - pentru ei. 

Moses Kaldor emise tusea sa prin care solicita atenţia, cu 
rezultate rareori eşuate. 

— Asta-i încă doar o teorie, începu el, dar tot mai multe 
fapte par s-o susțină. Veţi fi observând că toate cele ce se află 
acolo sunt din metal, adunate cu grijă dintr-o largă varietate 
de surse... 

Ei bine, pentru o ființă marină inteligentă, metalul ar pu- 
tea fi foarte misterios, un lucru absolut diferit de toate cele- 
lalte produse naturale ale oceanului. Scorpionii par să se afle 

încă în Epoca de Piatră - şi n-au nici o cale de-a o depăși, aşa 
cum am făcut pe Pământ noi, animalele de uscat. Fără foc, 
sunt blocaţi într-o fundătură tehnologică. 

Cred că e posibil să asistăm la reluarea unui eveniment 
care s-a petrecut foarte demult pe propria noastră lume. Știți 
de unde și-a obținut omul preistoric primele mostre de fier? 
Din spaţiu! 

Nu vă învinuiesc că sunteți surprinși. Dar fierul pur nu 
apare niciodată în natură - rugineşte prea ușor. Singura sursă 
de aprovizionare a omului primitiv erau meteoriţii. Nu-i de 
mirare că erau adulaţi; nu-i de mirare că strămoșii noștri 
credeau în ființe supranaturale de dincolo de cer... 

Se întâmplă oare aceeași poveste şi aici? Vă îndemn să vă 
gândiţi cu seriozitate. Încă nu cunoaștem nivelul de inteli- 
genţă al scorpionilor. Poate colectează metale din simplă cu- 
riozitate și fascinaţie față de proprietăţile lor - să le numesc 
magice? Vor descoperi, însă, cum să le folosească altfel decât 
ca podoabe? Cât de mult pot progresa - atâta timp cât rămân 
sub apă? Vor rămâne acolo? 

Prieteni, cred că ar trebui să învățați maximum posibil 
despre scorpioni. S-ar putea să împărțiți planeta cu o altă 
specie inteligentă. Veţi coopera sau vă veți lupta? Chiar dacă 
nu sunt cu adevărat inteligenţi, scorpionii pot reprezenta o 
ameninţare de moarte - sau o unealtă folositoare. Poate veţi 
putea să-i cultivați. Apropo, căutaţi în Băncile de Istorie sub- 
iectul Cultul încărcăturii... pe litere, C-U-L-T Î-N-C-Ă-R-C-Ă- 
T-U-R-Ă. 

Aş dori mult să cunosc următorul capitol din această po- 
veste. Există oare scorpioni filosofi, încă de pe-acum, strân- 
gându-se în pădurile de vareh... pentru a se gândi ce au de fă- 
cut cu noi? 

Aşa că vă rog, reparaţi antena pentru spațiul interstelar 
ca să putem ţine legătura! Computerul lui „Magellan” vă va 
aștepta raportul - în timp ce ne veghează pe drumul spre 
Sagan Doi. 


46. ORICE-OR FI ZEII 


— Ce este Dumnezeu? întrebă Mirissa. 
Kaldor oftă, ridicând privirea de pe display-ul vechi de 
secole pe care-l studia. 


— O, Doamne! De ce întrebi? 

— Fiindcă Loren a spus ieri: „Moses crede că poate scor- 
pionii îl caută pe Dumnezeu.” 

— Chiar aşa a spus? Vorbesc eu cu el mai târziu. lar dum- 
neata, tânără domnişoară, îmi ceri să-ți explic un lucru care a 
obsedat milioane de oameni timp de mii de ani și a generat 
mai multe cuvinte decât oricare alt subiect singular din isto- 
rie. Cât timp ai la dispoziție în dimineaţa asta? 

Mirissa râse: 

— A, cel puţin o oră. Nu mi-ai spus odată că tot ceea ce e 
cu adevărat important se poate exprima într-o singură pro- 
poziţie? 

— Hmm. Ei, eu am întâlnit, la viața mea, unele propoziţii 
peste măsură de stufoase. la să vedem, de unde să-ncep... 

Îşi lăsă ochii să se abată spre luminişul din faţa ferestrei 
bibliotecii şi carcasa tăcută - dar atât de elocventă! - a Na- 
vei-Mamă înălțându-se asupra lui. „Aici a început viața ome- 
nească, pe planeta asta; nu era de mirare că-mi aminteşte 
adesea de Eden. lar eu oi fi Şarpele, pe cale să-i distrugă ino- 
cența? Dar nu-i voi spune unei fete deştepte, ca Mirissa, nimic 
din ceea ce nu ştie - sau bănuiește - deja.” 

— Necazul cu cuvântul Dumnezeu, începu el rar, e acela 
că niciodată nu înseamnă același lucru pentru doi oameni, 
oricare - mai ales dacă sunt filosofi. De-asta a ieşit treptat din 
uz pe parcursul Mileniului Trei, cu excepţia înjurăturilor - în 
unele culturi, prea obscene pentru a fi folosite în sens politicos. 

În schimb, l-a înlocuit o întreagă constelație de cuvinte 
specializate. Aceasta cel puţin i-a oprit pe oameni să se mai 
contrazică privind scopurile opuse, care în trecut pricinuise- 
ră nouăzeci la sută din necazuri. 

Dumnezeul Personal, numit uneori Dumnezeu Unu, a de- 
venit Alfa. Era entitatea ipotetică presupusă a veghea asupra 
problemelor din viața cotidiană - a fiecărui individ, a fiecărui 
animal! - şi a răsplăti binele și a pedepsi răul, de obicei într-o 
existență post-mortem descrisă vag. Îl adorai pe Alfa, te rugai 
Lui, îndeplineai complexe ceremonii religioase și clădeai bi- 
serici enorme în cinstea Sa... 

Apoi exista Dumnezeul care crease Universul și putea să 
fi avut sau să nu mai fi avut nimic de-a face cu el de-atunci 
încoace. Acesta era Omega. La vremea când au terminat să-l 
disece pe Dumnezeu, filosofii folosiseră toate celelalte vreo 

douăzeci de litere ale vechiului alfabet grecesc, dar Alfa şi 
Omega ne-ar fi foarte comode pentru dimineaţa asta. Cred că 
niciodată nu s-au folosit pentru a le discuta mai mult de zece 
miliarde de ani omeneşti. 

Alfa era înlănţuit inextricabil cu religia - iar de-aici i s-a 
tras prăbușirea. Poate că încă ar mai fi stat pe poziţie, până la 
distragerea Pământului, dacă miriadele de religii concurente 
s-ar fi lăsate unele pe altele în pace. Dar n-au putut s-o facă, 
fiindcă fiecare proclama posesiunea Unicului și Absolutului 
Adevăr. Aşa că trebuiau să-și nimicească rivalii - ceea ce în- 
semna, efectiv, nu numai toate celelalte religii, ci și disidenţii 
din sânul propriului lor crez. 

Fireşte, simplific grosolan; oamenii buni îşi transcendeau 
adesea credinţa şi e foarte posibil ca religia să fi fost esențială 
pentru societățile omenești timpurii. Fără sancțiuni supra- 
naturale, care să-i restrângă, poate că oamenii n-ar fi coope- 
rat niciodată în unități mai mari decât cele tribale. Abia când 
a corupt-o puterea și privilegiile, a devenit religia o forţă esen- 
țialmente antisocială, marele bine pe care-l făcuse fiind eclip- 
sat de şi mai marile rele. 

N-ai auzit niciodată, sper, de Inchiziţie, de Vânătorile de 
Vrăjitoare, de Jihaduri. Ai crede că până și mult după începu- 
turile Epocii Spațiale au existat naţiuni în care copiii puteau fi 
executaţi oficial fiindcă părinții lor aderau la o subsectă ere- 
tică a mărcii de Alfa aparte a statului? Pari şocată, dar s-au 
întâmplat asemenea lucruri - și altele, mai rele - în timp ce 
strămoșii noştri începeau explorarea Sistemului Solar. 

Din fericire pentru omenire, Afla s-a şters din tablou, mai 
mult sau mai puţin elegant, la începutul anilor 2000. L-a ucis 
o realizare fascinantă, numită teologie statistică. Cât timp mi-a 
mai rămas? N-o să-şi piardă Bobby răbdarea? 

Mirissa privi prin fereastra mare cât peretele. Palomino-ul 
păștea încântat iarba din jurul bazei Navei Mamă și se vedea 
clar că era absolut mulțumit. 

— N-o s-o ia razna - cât timp are aici ce mânca. Ce era te- 
ologia statistică? 

— Era asaltul final asupra problemei Răului. Ceea ce l-a 
impulsionat a fost ascensiunea unui cult foarte excentric își 
spuneau Neo-Manihei, nu-mi cere să-ți explic de ce - prin ju- 
rul anului 2050. Incidental, a fost prima „religie orbitală”; de- 
şi toate celelalte credințe folosiseră sateliții de comunicații 


pentru a-și răspândi doctrinele, N.M.-iştii se bazau exclusiv 
pe aceştia. Nu aveau alt loc de întâlnire în afară de ecranul 
televizorului. 

În ciuda acestei dependențe de tehnologie, tradiţia lor era 
de fapt foarte veche. Credeau că Alfa exista, fiind însă complet 
rău şi că destinul final al omenirii consta în a-l înfrunta și a-l 
distruge. 

În sprijinul acestui crez, au rânduit o imensă gamă de fap- 
te oribile din istorie şi zoologie. Cred că erau niște oameni 
mai curând bolnavi, căci păreau să găsească o plăcere mor- 
bidă în colecționarea unor asemenea materiale. 

De exemplu - o probă favorită a existenţei lui Alfa era ce- 
ea ce se numeşte Argumentul din Proiect. Acum știm că e 
absolut neconcludent, dar N.M.-ișştii îl făcuseră să sune total 
convingător şi irefutabil. 

Dacă găsești un sistem minunat conceput - exemplul lor 
favorit era ceasul digital - atunci trebuie ca în spatele lui să 
existe un planificator, un creator. Deci, ajunge doar să pri- 
veşti lumea Naturii... 

Şi au făcut-o, cu înverșunare. Domeniul lor special era pa- 
razitologia - habar n-aveţi cât de norocoşi sunteţi, pe Thalassa, 
că tot veni vorba! N-am să te revolt descriindu-ți metodele 
incredibil de ingenioase pe care le foloseau diversele creaturi 
pentru a invada alte organisme - umane îndeosebi - și a pro- 
fita de ele, adesea până la a le distruge. Nu voi menţiona de- 
cât un favorit aparte al N.M.-iștilor, ihneumonidele. 

Aceste ființe încântătoare își depuneau ouăle înăuntrul 
altor insecte, după ce le paralizau mai întâi, astfel că atunci 
când larvele eclozau, aveau o provizie îmbelşugată de carne 
proaspătă - vie. 

N.M.-iștii puteau discuta ore-n şir pe marginea acestui 
subiect, exploatând minunile Naturii ca dovadă că Alfa era, 
dacă nu de o răutate supremă, atunci măcar absolut indife- 
rent față de noţiunile umane ale moralei și bunătăţii. Nu-ţi fa- 
ce griji - nu-i pot imita şi n-am s-o fac. 

Dar trebuie să amintesc alta dintre probele lor favorite - 
Argumentul din Catastrofă. Un exemplu tipic, care-ar putea fi 
multiplicat de nenumărate ori: adoratorii lui Alfa se adună să 
ceară ajutorul în fața dezastrelor - şi sunt uciși prin prăbuşi- 
rea refugiului lor, câtă vreme majoritatea ar fi scăpat dacă 
rămâneau acasă. 

Din nou, N.M.-iştii au strâns volume de asemenea orori - 
spitale şi case de bătrâni cuprinse de flăcări, școli cu copii 
înghițite de cutremure, vulcani sau valuri seismice distru- 
gând orașe - lista e nesfârșită. 

Fireşte, rivalii, adoratori ai lui Alfa, nu le-au înghiţit cul- 
cându-se pe-o ureche. Au adunat și ei numere egale de con- 
traexemple - faptele minunate care se întâmplau, iar şi iar, 
pentru a-i salva de catastrofă pe credincioşii devotați. 

În diverse forme, această dezbatere continua de mii de 
ani. Dar, în secolul douăzeci și unu, noile tehnologii informa- 
tive şi metode de analiză statistică, precum şi o înțelegere 
mai largă a teoriei probabilităților, au permis lămurirea ei. 

Au fost necesare câteva decenii pentru a se obține răs- 
punsurile, şi încă vreo câteva până să le accepte aproape toți 
oamenii inteligenţi. Lucrurile rele se întâmplau exact la fel de 
des ca şi cele bune; după cum se bănuise de mult, Universul 
nu făcea decât să se supună legilor probabilității matematice. 
Categoric, nu exista nici un semn al vreunei intervenții supra- 
naturale, fie în sens bun, fie rău. 

Astfel, problema Răului nu existase niciodată cu adevărat. 
A te aştepta ca Universul să fie binevoitor era ca și cum te-ai 
fi aşteptat să câştigi întotdeauna un joc al hazardului pur. 

Unii cultiști au încercat să salveze situaţia, proclamând 
religia lui Alfa cel Absolut Indiferent şi folosind graficul curb 
în formă de clopot al distribuirii normale ca simbol al cre- 
dinţei lor. Inutil de spus, o zeitate atât de abstractă n-a inspi- 
rat prea multă devoțiune. 

lar câtă vreme ne aflăm pe tărâmul matematicii, aceasta 
i-a aplicat lui Alfa încă o lovitură zdrobitoare, în secolul XXI 
(sau poate XXII?). Un pământean inteligent, numit Kurt Godel, 
a dovedit că existau anumite limite absolut fundamentale ale 
cunoașterii și, de aici, ideea unei Ființe Complet Omniscien- 
te - una dintre definițiile lui Alfa - a devenit în mod logic ab- 
surdă. Această descoperire ne-a parvenit prin intermediul 
unuia dintre acele bancuri proaste de neuitat: „Gödel l-a tăiat 
pe Dumnezeu” („Gödel Deleted God”). Studenţii obișnuiau să 
scrie graffiti-uri pe pereţi, cu literele G, O, și delta grecesc; şi, 
fireşte, au apărut și versiuni care spuneau: „Dumnezeu l-a 
tăiat pe Gödel”. 

Dar să revenim la Alfa. Pe la jumătatea mileniului, dispă- 
ruse, mai mult sau mai puțin, din sfera preocupărilor ome- 


neşti. În principiu toţi oamenii care gândeau căzuseră în 
sfârşit de acord cu asprul verdict al marelui filosof Lucretius: 
toate religiile erau în sens fundamental imorale, fiindcă 
superstițiile pe care le colportau făceau mai mult rău decât 
bine. 

Totuși, câteva dintre vechile credințe au reuşit să supra- 
vieţuiască, deși sub forme drastic modificate, până la sfârșitul 
Pământului. Mormonii Zilelor din Urmă și Fiicele Profetului 
au reușit chiar să-şi construiască nave de însămânţare pro- 
prii. Mă întreb adesea ce s-a întâmplat cu ele. 

Alfa fiind discreditat, rămânea Omega, Creatorul a toate. 
Nu e atât de ușor să-l elimini pe Omega; universul presupune 
o anumită cantitate de explicaţii. Aşa să fie? Există o veche 
glumă filosofică, mult mai subtilă decât ar părea. Întrebare: 
de ce e aici Universul? Răspuns: unde în altă parte să fie? Și 
cred că atâta e absolut suficient pentru dimineața asta. 

— Îţi mulțumesc, Moses, răspunse Mirissa, părând cam 
ameţită. Ai mai spus toate astea și-nainte, nu-i așa? 

— Sigur că da - de multe ori. Şi promite-mi un lucru... 

— Ce anume? 

— Să nu crezi nimic din ce ţi-am spus - numai fiindcă ţi 
le-am spus eu. Nici o problemă filosofică serioasă nu se rezol- 
vă vreodată. Omega încă mai e prin preajmă - şi, uneori, 
mă-ntreb şi cu privire la Alfa... 


VII. CUM ZBOARĂ SCÂNTEILE ÎN SUS 


47. ASCENSIUNEA 


Se numea Carina; avea optsprezece ani şi, deși era pentru 
prima oară când se plimba noaptea cu barca lui Kumar, în 
nici un caz nu se întâmpla întâia oară să stea strânsă în bra- 
țele lui. Deținea, într-adevăr, poate cele mai mari șanse în 
mult disputata competiție de-a fi prietena lui favorită. 

Deși soarele apusese de două ore, luna interioară - mult 
mai strălucitoare și mai apropiată decât Luna pierdută a Pă- 
mântului - era aproape plină, scăldând plaja, la jumătate de 
kilometru distanţă, în lumina ei rece, albăstruie. Un foc mic 
ardea imediat lângă liziera de palmieri, unde petrecerea con- 

tinua încă. lar sunetul slab al muzicii se putea auzi din când 
în când peste murmurul blând al jetului care funcționa cu 
putere minimă. Kumar își atinsese deja întâiul țel şi nu se 
grăbea deloc să plece în altă parte. Cu toate acestea, ca un 
marinar bun ce era, se desprindea în răstimpuri pentru a-i 
adresa câteva cuvinte pilotului automat și a scruta rapid ori- 
zontul. 

„Kumar n-a minţit”, își spuse Carina, cuprinsă de beatitu- 
dine. Se simţea ceva foarte erotic în ritmul blând, regulat, al 
unei bărci, mai ales când îl amplifica perna de aer pe care stă- 
teau. După asta, avea s-o mai satisfacă vreodată dragostea fă- 
cută pe pământ ferm? 

lar Kumar, spre deosebire de alți câțiva tineri tarnieni pe 
care i-ar fi putut pomeni, era surprinzător de tandru și de 
atent. Nu se număra printre aceia pe care nu-i interesa decât 
propria lor mulțumire; plăcerea lui nu era desăvârșită decât 
dacă o împărtășea. „Cât timp e în mine”, îşi spuse Carina, „mă 
simt de parcă aș fi singura fată din universul lui - chiar dacă 
ştiu perfect că nu-i adevărat.” 

Carina era vag conştientă că încă se mai îndepărtau de 
sat, dar n-o deranja. Își dorea ca acel moment să poată dura o 
veșnicie și puţin i-ar fi păsat dacă barca gonea cu toată viteza 
peste oceanul pustiu, fără nici un liman în față, doar cu pers- 
pectiva de a înconjura tot globul. Kumar ştia ce făcea - şi nu 
doar într-un singur sens. O parte din plăcerea ei deriva din 
încrederea absolută pe care i-o inspira el; în brațele lui, n-avea 
nici o grijă, nici o problemă. Viitorul nu exista; nu exista decât 
prezentul atemporal. 

Totuşi, timpul trecea, iar acum luna interioară se afla mult 
mai sus pe cer. În clipele următoare pasiunii, buzele celor doi 
continuau să exploreze languros teritoriile dragostei, când 
pulsația hidrojetului încetă și barca mai pluti un timp în de- 
rivă, oprindu-se. 

— Am ajuns, spuse Kumar, cu o undă de emoție în glas. 

„Şi unde putem să fi ajuns?” se întrebă alene Carina, în 
timp ce se desprindeau unul de altul. Păruseră a fi trecut 
ore-ntregi de când se învrednicise să privească ultima oară li- 
toralul... chiar presupunând că încă ar mai fi fost la vedere. 

Se ridică încet în picioare, ţinându-și echilibrul în legăna- 
tul uşor al bărcii - și privi cu ochi mari Tărâmul de Basm ca- 


re, nu de mult, fusese dezgustătoarea mlaștină botezată cu 
speranţă dar fără inspiraţie Golful Manglierilor. 

Nu era, firește, prima oară că se întâlnea cu tehnologia 
superioară; uzina de fuziune şi Duplicatorul Principal de pe 
Insula de Nord erau mult mai mari și mai impresionante. Dar 
a vedea acel labirint viu luminat, de ţevi și rezervoare, maca- 
rale și mecanisme de mânuire - acea agitată combinaţie de 
şantier naval şi uzină chimică, funcționând silențios și efici- 
ent sub stele, fără o singură ființă omenească la vedere - era 
un veritabil şoc vizual şi psihologic. 

Se auzi un plescăit neașteptat, surprinzător în absoluta li- 
nişte a nopţii, când Kumar aruncă ancora. 

— Haide, o chemă el maliţios. Vreau să-ți arăt ceva. 

— Nu-i nici un pericol? 

— Desigur - am fost aici de multe ori. 

„Şi nu de unul singur, sunt convinsă,” spuse în sinea ei 
Carina. Dar tânărul trecuse deja peste bord, înainte ca ea să fi 
putut rosti vreun comentariu. 

Apa abia dacă ajungea până la talie, păstrând încă atât de 
mult din temperatura zilei, încât era aproape neplăcut de cal- 
dă. Când ieșiră pe plajă, ţinându-se de mână, Carina și Kumar 
se simţiră răcoriți de briza nocturnă ce le scălda trupurile. le- 
şiră din unduirea dezordonată a micuţelor valuri, ca doi noi 
Adam şi Eva cărora li se oferiseră cheile unui Eden mecanizat. 

— Nu-ţi face griji! spuse Kumar. Ştiu drumul pe-aici. Doc- 
torul Lorenson mi-a explicat totul. Dar am găsit un lucru pe 
care sunt sigur că nici el nu-l știe. 

Mergeau de-a lungul unui șir de ţevi izolate masiv, susți- 
nute la un metru deasupra solului, iar acum, pentru prima 
oară, Carina putu auzi un sunet distinct - pulsaţia pompelor 
care împingeau fluidul de răcire prin labirintul de ţevărie și 
schimbătoarele de temperatură care le înconjurau. 

După un timp, ajunseră la celebrul rezervor unde fusese 
găsit scorpionul. Acum, înăuntru se vedea foarte puţină apă; 
suprafața era acoperită aproape complet cu o masă încâlcită 
de vareh. Pe Thalassa nu existau reptile, dar lujerii groși, fle- 
xibili, îi aminteau Carinei de nişte șerpi încolăciți. 

Trecură pe lângă o serie de galerii tubulare şi niște mici 
porţi de ecluză, toate închise deocamdată, până ajunseră în- 
tr-o zonă largă, deschisă, destul de departe de uzina principa- 
lă. În timp ce părăseau complexul central, Kumar făcu vesel 

cu mâna spre obiectivul unei camere de monitorizare. Nimeni 
n-avea să descopere, ulterior, de ce fusese oprită în momen- 
tul crucial. 

— Tancurile de înghețare, spuse Kumar. Câte șase sute de 
tone în fiecare. Nouăzeci şi cinci la sută apă, cinci la sută 
vareh. Ce-ai găsit de râs? 

— Nu e de râs - ci foarte ciudat, răspunse Carina, încă 
zâmbind. Gândeşte-te doar - să care o parte din pădurea 
oceanului nostru până la stele. Cine şi-ar fi închipuit vreodată 
aşa ceva! Dar nu de-asta m-ai adus aici. 

— Nu, spuse Kumar încet. Priveşte... 

În primul moment, nu putu vedea ce îi arăta. Apoi mintea 
ei interpretă imaginea ce pâlpâia la marginea câmpului vizual 
şi înţelese. 

Era un vechi miracol, desigur. Oamenii făcuseră aseme- 
nea lucruri pe multe planete, timp de peste o mie de ani. Dar 
faptul de a-l vedea cu propriii ei ochi nu numai că-i tăia re- 
spiraţia - era cutremurător. 

Acum, că se apropiaseră de ultimul dintre rezervoare, îl 
putea distinge mai clar. Firul subţire de lumină - nu putea să 
fi avut mai mult de câţiva centimetri grosime! - urca spre 
stele, drept și neabătut ca o rază laser. Ochii fetei îl urmăriră 
până se subție, spre a deveni invizibil, ispitind-o să-i identifi- 
ce locul exact al dispariţiei. Și totuși, privirea continua să i se 
abată în sus, ameţitor, până ajunse să se uite la singura stea 
nemişcată, în vreme ce toate tovarășele ei naturale, mai pali- 
de, se deplasau constant pe lângă ea spre vest. Asemenea 
unui păianjen cosmic, „Magellan” urzise un fir de borangic şi 
curând avea să-și ridice prada dorită din lumea de dedesubt. 

Acum, ajunşi să stea chiar pe marginea blocului de gheaţă, 
în aşteptare, Carina avu o nouă surpriză. Suprafața gheții era 
complet acoperită cu o peliculă sclipitoare de folie aurie, amin- 
tindu-i de cadourile ce li se dăruiau copiilor de ziua naşterii 
sau la Festivalul Asolizării, o dată pe an. 

— Izolaţia, explică tânărul. Şi chiar e din aur - cam doi 
atomi grosime. Fără ea, jumătate din gheață s-ar topi înainte 
de-a putea ajunge sus la scut. 

Izolată sau nu, Carina putea simți mușcătura frigului pe 
tălpile goale, în timp ce Kumar o conducea peste lespedea 
îngheţată. Ajunseră în centru din doisprezece pași - iar acolo, 
sclipind cu un curios luciu nemetalic, se afla panglica încordată 


ce se întindea, dacă nu până la stele, cel puţin cale de treizeci 
de mii de kilometri spre orbita staționară unde era parcat 
acum „Magellan. 

Se termina într-o tobă cilindrică, presărată cu instrumen- 
te şi turboreactoare de control, care slujea vizibil drept cârlig 
de macara, mobil și inteligent, fixat pe sarcină după lunga-i 
coborâre prin atmosferă. Întregul dispozitiv arăta surprinză- 
tor de simplu şi chiar nesofisticat — în chip înșelător, asemenea 
majorităţii produselor unor tehnologii avansate, mature. 

Carina se înfioră dintr-odată, și nu datorită frigului de sub 
picioare, pe care acum abia dacă-l mai remarca. 

— Eşti sigur că aici suntem în siguranţă? întrebă ea neli- 
niștită. 

— Bineînţeles. Întotdeauna o ridică la miezul nopţii, cu 
precizie de secundă - şi mai sunt ore-ntregi până atunci. E un 
spectacol minunat, dar nu cred că vom sta atât de mult. 

Acum Kumar îngenunchea, lipindu-și urechea de incredi- 
bila panglică prin care erau legate între ele nava și planeta. 
Dacă plesnea, se întrebă el cu neliniște, aveau să zboare în 
direcții opuse? 

— Ascultă, şopti... 


Nu știuse la ce să se aștepte. Uneori, în anii ce urmară, când 
putea suporta, avea să încerce a regăsi vraja acelui moment. 
Niciodată n-avea să fie sigură că reușise. 

La început, i se păru că auzea cea mai profundă notă a unei 
harpe gigantice, ale cărei corzi erau întinse între lumi. Îi tri- 
mise fiori prin șira spinării şi-şi simți firişoarele de păr de la 
ceafă agitându-se în acea reacţie de frică imemorială, uitată 
în junglele primordiale ale Pământului. 

Apoi, pe măsură ce se obișnuia, deveni conștientă de un în- 
treg spectru de tonuri schimbătoare acoperind întreaga ga- 
mă auditivă, până la ultimele limite ale perceptibilităţii - și, 
fără-ndoială, mult dincolo de ele. Se amestecau și se conto- 
peau unele-ntr-altele, la fel de inconstante și totuși repetân- 
du-se statornic ca sunetele mării. 

Cu cât asculta, cu atât îşi amintea mai mult de nesfârșita 
bătaie a valurilor pe o plajă pustie. Simţea că asculta marea 
spațiului scăldând țărmurile tuturor lumilor sale - un sunet 
terifiant în zădărnicia sa fără sens, pe când reverbera prin 
dureroasa goliciune a Universului. 

lar apoi, deveni conştientă de alte elemente din acea imens 
de complexă simfonie. Se auzeau bruște zvâcnete tânguitoa- 
re, ca şi cum nişte degete gigantice ar fi ciupit coarda undeva 
pe lungimea zecilor ei de kilometri încordați. Meteoriţi? Cu 
siguranță, nu. Poate vreo descărcare electrică în ionosfera 
clocotitoare a Thalassei? Şi- era oare pură imaginație, plăs- 
muire a propriilor ei temeri inconștiente? - din când în când 
i se părea că aude vaietul slab al unor glasuri demonice sau 
tipetele fantomatice ale tuturor copiilor bolnavi și înfometați, 
care muriseră pe Pământ în timpul Secolelor de Coşmar. 

Deodată, nu mai putu suporta. 

— Kumar, mi-e frică, şopti ea, trăgându-l de umăr. Să plecăm. 

Dar Kumar continua să fie pierdut printre stele, cu gura 
întredeschisă și capul apăsat pe banda aceea în rezonanţă, 
hipnotizat de cântecul ei de sirenă. Nici măcar nu observă 
când, pe cât de furioasă, pe-atât de înfricoșată, Carina tropăi 
peste gheaţa învelită în folie şi se opri, aşteptându-l pe căl- 
dura familiară a pământului uscat. 

Căci acum constatase ceva nou - o serie de note crescân- 
de care păreau să-i solicite atenţia. Era ca o Fanfară pentru 
Coarde, dacă s-ar fi putut închipui așa ceva, inefabil de tristă 
şi de îndepărtată. 

Dar se apropia, tot mai puternică. Era cel mai dătător de 
fiori sunet pe care-l auzise Kumar vreodată și-l ținea parali- 
zat de uimire şi de fascinaţie. Aproape-și putea imagina că un 
ceva gonea în josul panglicii spre el... 

Cu câteva secunde prea târziu, înţelese adevărul, când 
primul șoc al undei percursoare îl trânti pe burtă peste folia 
aurită, iar blocul de gheaţă tresări sub el. Apoi, pentru ultima 
oară, Kumar Leonidas privi spre fragila frumuseţe a lumii 
sale adormite și chipul îngrozit, întors în sus, al fetei care 
avea să-și amintească acel moment până în ziua propriei sale 
morți. 

Era deja prea târziu ca să sară. Şi astfel urcă Micul Leu 
spre tăcutele stele - gol și singur. 


48. HOTĂRÂREA 


Căpitanul Bey avea pe cap probleme mai grave şi fu foarte 
bucuros să delege sarcina. În orice caz, nici un emisar n-ar fi 
fost mai potrivit decât Loren Lorenson. 


Nu-i mai cunoscuse niciodată pe membrii vârstnici ai fa- 
miliei Leonidas și se îngrozea la gândul întâlnirii. Deşi Mirissa 
se oferise să-l însoțească, prefera să meargă singur. 

Lassienii își venerau bătrânii și făceau tot ce era posibil 
pentru confortul şi fericirea lor. Lai și Nikri Leonidas locuiau 
într-una dintre micile colonii de pensionari autonome aflate 
în lungul litoralului de sud ai insulei. Aveau o cabană cu șase 
camere și toate dispozitivele imaginabile care să-i scutească 
de muncă, inclusiv singurul robot casnic cu întrebuințare uni- 
versală pe care-l văzuse Loren vreodată pe Insula de Sud. 
Conform cronologiei terestre, le-ar fi estimat vârsta la aproa- 
pe şaptezeci de ani. 

După saluturile inițiale, mohorâte, se așezară pe verandă, 
privind spre mare, în timp ce robotul se foia prin jur, adu- 
când băuturi și platouri cu fructe asortate. Loren se sili să 
mănânce câteva îmbucături, apoi își adună curajul și între- 
prinse cea mai grea sarcină din viaţa lui. 

— Kumar... 

Numele i se opri în gât, și trebui s-o ia de la început. 

— Kumar e încă pe navă. Îi datorez viaţa; şi-a riscat-o 
pentru a mi-o salva pe-a mea. Puteţi înțelege ce simt în legă- 
tură cu această... aș face orice... 

Încă o dată, trebui un efort de autocontrol. Apoi, încer- 
când să fie cât putea de succint și ştiinţific - asemenea chi- 
rurgului comandant Newton în timpul informării- luă un 
nou start: 

— Trupul lui e aproape nevătămat, întrucât decompresi- 
unea a fost lentă şi îngheţul s-a produs imediat. Dar, desigur, 
e mort din punct de vedere clinic - exact cum am fost și eu, 
acum câteva săptămâni... 

Oricum, cele două cazuri sunt foarte diferite. Ăă... trupul... 
meu, a fost recuperat înainte de-a fi avut timp să se producă 
vătămarea creierului, astfel că reînvierea a fost un proces 
foarte simplu. 

Până l-au preluat pe Kumar, au trecut câteva ore. Fizic, 
creierul lui e nevătămat - dar nu se depistează nici o urmă de 
activitate. 

Chiar şi așa, învierea poate fi posibilă, cu o tehnologie ex- 
trem de avansată. Conform documentelor noastre - care aco- 
peră întreaga istorie a științei medicale pământene - acest 

lucru s-a mai făcut, în cazuri similare, cu o rată a succesului 
de şaizeci la sută. 

Și astfel, intrăm într-o dilemă, pe care căpitanul Bey mi-a 
cerut să v-o explic deschis. Nu deținem aptitudinile și echipa- 
mentele necesare unei asemenea operaţii. Dar s-ar putea - 
peste trei sute de ani... 

Există o duzină de experți ai creierului printre sutele de 
medici specialiști adormiţi la bordul navei. Există tehnicieni 
care pot asambla și acționa toate tipurile posibile de echipa- 
mente chirurgicale, și de întreținere a vieţii. Tot ceea ce a po- 
sedat Pământul vreodată ne va aparține din nou - la scurt 
timp după ce ajungem pe Sagan Doi... 

Tăcu, pentru a lăsa implicaţiile să-şi facă efectul. Robotul 
profită de acest moment inoportun pentru a-şi oferi servicii- 
le; Loren îl alungă cu un gest. 

— Am fi dispuşi - ba nu, bucuroşi, căci e tot ce putem fa- 
ce - să-l luăm pe Kumar cu noi. Deși n-o putem garanta, în- 
tr-o bună zi s-ar putea să trăiască din nou. Am dori să vă gân- 
diți bine; aveţi destul timp să luaţi hotărârea. 

Cei doi bătrâni se priviră un lung răstimp, în tăcere, pe 
când Loren se uita spre mare. Cât de calmă și de liniștită era! 
Ar fi fost bucuros să-și petreacă propriii săi ani de declin aici, 
vizitat din timp în timp de copii şi de nepoți... 

Asemenea atâtor alte părți din Tarna, ar fi putut aproape 
să fie pe Pământ. Poate că, printr-o planificare deliberată, ni- 
căieri nu se zărea vegetaţie lassiană; toți copacii erau obse- 
dant de familiari. 

Și totuşi, lipsea ceva esenţial; îşi dădu seama că această 
absenţă îl nedumerise mult timp - într-adevăr, ca şi cum mo- 
mentul de suferinţă ar fi declanșat amintirea, ştia ce-i lipsea. 

Nu se vedeau pescăruși dând târcoale pe cer, umplând 
văzduhul cu cel mai trist şi mai evocator dintre toate sunete- 
le de pe Pământ. 

Lai Leonidas și soţia sa încă nu schimbaseră o vorbă, şi 
totuşi Loren știu cumva că luaseră hotărârea. 

— Vă apreciem oferta, comandant Lorenson; vă rugăm să-i 
transmiteți căpitanului Bey mulțumirile noastre. 

Dar nu avem nevoie de timp de gândire. Orice s-ar întâm- 
pla, pentru noi Kumar e pierdut definitiv. 

Chiar dacă reuşiţi - şi, precum spuneți, nu există nici o 
garanţie - se va deştepta într-o lume străină, știind că nu-şi 


va mai revedea niciodată casa și că toţi cei pe care i-a iubit 
sunt morți de secole. E insuportabil să te gândeşti măcar. 
Aveţi intenţii nobile, dar pentru el n-ar fi deloc o faptă gene- 
roasă. 

Știm ce-ar fi dorit și ce e de făcut. Daţi-ni-l înapoi. Îl vom 
înapoia mării pe care a iubit-o. 

„Nu mai era nimic de spus. Loren simțea atât o covârşi- 
toare tristețe, cât şi o adâncă ușurare. 

Îşi făcuse datoria. Era hotărârea la care se așteptase. 


49, FOC PE RECIF 


Acum, micul caiac n-avea să mai fie terminat niciodată; 
dar urma să-și facă prima şi ultima călătorie. 

Până la apusul soarelui, zăcuse la marginea apei, mângâ- 
iat de valurile blânde ale mării liniștite. Loren era mişcat, dar 
nu surprins, să vadă cât de mulţi oameni veniseră să-și pre- 
zinte condoleanţele. Toată Tarna era acolo, dar veniseră mulți 
şi din toată Insula de Sud - şi chiar din Nord. Deşi pe unii, 
poate, îi atrăsese curiozitatea morbidă - căci întreaga lume 
fusese şocată de accidentul unic de spectaculos - Loren nu 
mai văzuse niciodată o asemenea revărsare de durere since- 
ră. Nu-şi dăduse seama că lassienii erau capabili de emoţii 
atât de profunde şi, în sinea sa, savură încă o dată o expresie 
pe care-o găsise Mirissa, căutând consolarea în Arhive: „Mi- 
cul prieten al lumii întregi”. Originea i se pierduse, şi nimeni 
nu putea ghici ce un învățat mort demult, în care secol, o 
păstrase pentru epocile ce-aveau să vină. 

După ce-i îmbrățişase pe amândoi cu compasiune, fără 
cuvinte, îi lăsase pe Mirissa şi pe Brant cu familia Leonidas, 
reunită cu numeroasele rude de pe ambele insule. Nu voia să 
cunoască nici un străin, căci știa că mulţi dintre ei trebuiau să 
spună în sinea lor: „El te-a salvat - dar tu nu l-ai putut salva 
pe el.” Aceasta era o povară pe care avea s-o poarte tot restul 
vieţii. 

Îşi muşcă buza pentru a-şi stăpâni lacrimile nepotrivite 
pentru un ofițer superior al celei mai mari astronave con- 
struite vreodată și simţi unul dintre mecanismele de apărare 
ale minţii venindu-i în ajutor. Câteodată, în momentele de 
adâncă durere, singurul mod de-a împiedica pierderea con- 

trolului constă în a evoca o imagine complet discordantă - 
chiar comică - din cotloanele memoriei. 

Da - Universul avea un simț ciudat al umorului. Loren 
aproape că făcu un efort să-și rețină zâmbetul; cât i-ar mai fi 
plăcut lui Kumar ultima farsă pe care i-o jucase! 

„Să nu te miri,” îl prevenise comandantul Newton când 
deschisese ușa de la morga navei, un val de aer îngheţat, cu iz 
de formol, rostogolindu-li-se în întâmpinare. „Se întâmplă mai 
des decât ai crede. Uneori e un spasm final - aproape ca o 
încercare inconștientă de a sfida Moartea. De astă dată, pro- 
babil că a provocat-o scăderea presiunii externe şi înghețul 
care-a urmat.” 

Dacă n-ar fi fost cristalele de gheaţă care defineau muş- 
chii splendidului trup tânăr, Loren ar fi putut crede că Kumar 
nu dormea numai, ci era chiar pierdut în vise de extaz. 

Căci, în moarte, Micul Leu era chiar mai mascul de cât fu- 
sese în viață. 


lar acum, soarele dispăruse îndărătul colinelor joase de la 
apus şi o briză rece de seară se ridica dinspre mare. Abia stâr- 
nind câteva valuri mici, caiacul lunecă în apă, tras de Brant și 
de alți trei prieteni dintre cei mai apropiaţi lui Kumar. Pentru 
ultima oară, Loren întrezări chipul calm și împăcat al băiatu- 
lui căruia-i datora viaţa. 

Oamenii plânseseră puţin până atunci dar, pe când cei 
patru înotători împingeau încet barca tot mai departe de mal, 
din rândurile mulțimii adunate se înălță un mare vaier de 
jale. Acum Loren nu-și mai putea stăpâni lacrimile şi nu-i pă- 
sa cine-l vedea. 

Înaintând cu forţă şi statornicie sub tracţiunea puternică 
a celor patru ce-l escortau, micul caiac se îndreptă spre recif. 
Rapida noapte thalassiană cobora deja pe când barca trecu 
printre cele două balize luminoase, care marcau canalul spre 
larg. Dispăru dincolo de ele şi, preț de-un moment, fu ascuns 
de linia albă a brizanţilor ce spumegau leneși peste reciful 
exterior. 

Lamentaţia încetă; toți aşteptau. Apoi, pe cerul tot mai 
întunecat se profilă o neașteptată văpaie de lumină, din mare 
ridicându-se un stâlp de foc. Arse curat şi aprig, aproape fără 
fum; cât timp dură, Loren n-avea s-o ştie niciodată, căci tim- 
pul se oprise în loc la Tarna. 


Apoi, brusc, flăcările se năruiră; coroana de for scăzu îna- 
poi în mare. Totul era întunecat; dar numai un moment. 

La întâlnirea dintre foc şi apă, o fântână arteziană de 
scântei erupse spre cer. Majoritatea tăciunilor căzură înapoi 
în mare, însă alții continuară să se înalțe până se pierdură 
vederii. 

Și astfel, pentru a doua oară, Kumar Leonidas urcă spre stele. 


VIII. CÎNTECELE ÎNDEPĂRTATULUI 
PĂMÂNT 
50. SCUTUL DE GHEAȚĂ 


Ascensiunea ultimului fulg-de-nea ar fi trebuit să fie o 
ocazie veselă; acum nu inspira decât satisfacție sumbră. La 
treizeci de mii de kilometri deasupra Thalassei, hexagonul de 
gheaţă final era potrivit la locul său, scutul fiind încheiat. 

Pentru prima oară, după aproape doi ani, propulsia cuan- 
tică fu activată, deşi la putere minimă. „Magellan” se des- 
prinse de pe orbita sa staționară, accelerând, pentru a testa 
echilibrul și integritatea aisbergului artificial pe care avea 
să-l poarte spre stele. Nu se semnala nici o problemă; treaba 
fusese bine făcută. Era o mare ușurare pentru căpitanul Bey, 
care nu putuse uita niciodată că Owen Fletcher (aflat acum, 
sub supraveghere rezonabil de strictă, pe Insula de Nord), 
fusese unul dintre principalii arhitecţi ai scutului. Şi se între- 
ba ce gândiseră Fletcher și ceilalți Sabras exilați când urmă- 
riseră ceremonia consacrării. 

Începuse cu o retrospectivă video prezentând construirea 
uzinei de înghețare și înălțarea primului fulg-de-nea. Urmase 
un fascinant balet spaţial accelerat, înfățişând marile blocuri 
de gheață manevrate până la locul lor și asamblate în scutul 
ce creștea constant. Începuse în timp real, după care se acce- 
lerase rapid, până când ultimele secțiuni ajunseseră să fie 
adăugate în ritmul de câte una la fiecare câteva secunde. Cel 
mai bun compozitor de pe Thalassa elaborase o inspirată par- 
titură muzicală, începând cu o pavană lentă şi culminând în- 

tr-o polcă sufocantă - pentru a încetini din nou la viteza nor- 
mală chiar la sfârşit, odată cu integrarea ultimului bloc de gheaţă. 

Apoi, imaginea trecuse la o cameră în direct care plutea 
prin spațiu cu un kilometru în fața lui „Magellan” pe când 
acesta orbita în umbra planetei. Marele paravan solar, care 
proteja gheaţa în timpul zilei, fusese înlăturat, astfel că pen- 
tru întâia oară era vizibil întregul scut. 

Uriașul disc alb-verzui lucea rece sub faruri; curând, avea 
să fie mult mai rece, îndepărtându-se prin temperatura de 
câteva grade peste zero absolut a nopții galactice. Acolo n-avea 
să-l mai încălzească decât lumina de fundal a stelelor, scurge- 
rile de radiaţii dinspre navă - şi rarele explozii de energie, 
ocazionale, ale impactului, cu praful. 

Camera pluti încet peste aisbergul artificial, în acompani- 
amentul inconfundabilului glas al lui Moses Kaldor. 

— Popor al Thalassei, vă mulțumim pentru darul vostru. 
Înapoia acestui scut de gheaţă, sperăm să călătorim în sigu- 
ranță spre lumea care ne aşteaptă, la șaptezeci și cinci de 
ani-lumină distanţă, de-acum în trei secole. 

Dacă totul merge bine, încă vom mai purta cel puțin do- 
uăzeci de mii de tone de gheaţă, la sosirea pe Sagan Doi. 
Aceasta va fi lăsată să cadă pe planetă, iar căldura intrării în 
atmosferă o va preface în prima ploaie pe care-a cunoscut-o 
vreodată lumea aceea frigidă. Pentru un scurt răstimp, înain- 
te de a îngheţa din nou, va fi precursoarea oceanelor încă ne- 
născute. 

Și, într-o zi, urmașii noștri vor cunoaşte mări ca ale voas- 
tre, deși nu tot atât de întinse sau de adânci. Apa din cele do- 
uă lumi ale noastre se va amesteca, aducând viaţă în noul 
nostru cămin. Și ne vom aminti de voi, cu dragoste şi recu- 
noștinţă. 


51. RELICVA 


— E minunat, spuse cu respect Mirissa. Acum înțeleg de 
ce era aurul atât de prețuit pe Pământ. 

— Aurul e partea cea mai puțin importantă, răspunse 
Kaldor, în timp ce scotea uşor clopotul lucitor din cutia sa 
căptuşită cu catifea. Ghicești ce-i asta? 


— E, evident, o operă de artă. Dar pentru tine trebuie să 
însemne mai mult, de vreme ce ai purtat-o cale de cincizeci 
de ani-lumină. 

— Ai dreptate, fireşte. E macheta exactă a unui mare tem- 
plu, înalt de peste o sută de metri. Iniţial, au fost şapte ase- 
menea casete, toate identice ca formă, introduse una în alta — 
aceasta era cea mai mică, care conținea Relicva însăși. Mi-au 
dat-o nişte prieteni vechi și dragi, în ultima mea seară pe 
Pământ. „Toate lucrurile sunt trecătoare”, mi-au reamintit ei. 
„Dar pe acesta l-am păstrat mai mult de patru mii de ani. la-l 
cu tine spre stele, împreună cu binecuvântările noastre.” 

Deși nu le împărtăşeam credinţa, cum aș fi putut oferi o 
ofrandă atât de prețioasă? lar acum o voi lăsa aici, unde oa- 
menii au pus pentru prima oară piciorul pe această planetă - 
un alt dar de pe Pământ, poate ultimul. 

— Nu spune asta, zise Mirissa. Aţi lăsat atât de multe da- 
ruri - niciodată nu le vom putea număra pe toate. 

Kaldor zâmbi nostalgic și, un moment, nu răspunse, lă- 
sându-și ochii să zăbovească pe priveliștea familiară din fața 
ferestrei bibliotecii. Fusese fericit aici, urmărind istoria Tha- 
lassei şi învățând multe lucruri ce puteau fi de-o valoare in- 
estimabilă la începuturile noii colonii de pe Sagan Doi. 

„Adio, bătrână Navă Mamă,” spuse în sinea sa. „Ţi-ai făcut 
bine datoria. Noi încă mai avem mult până acolo; fie ca 
«Magellan» să ne servească la fel de credincios cum i-ai servit 
tu pe oamenii pe care am învățat să-i iubim.” 

— Sunt sigur că prietenii mei ar fi fost de acord - mi-am 
făcut datoria. Relicva se va afla mai în siguranţă aici, în Mu- 
zeul Pământului, decât la bordul navei. În fond, s-ar putea să 
nu ajungem niciodată pe Sagan Doi. 

— Ba sigur că veţi ajunge. Dar nu mi-ai spus ce o înăun- 
trul acestei a şaptea casete. 

— E tot ce-a mai rămas din unul dintre cei mai mari oa- 
meni care-au trăit vreodată; fondase singura credinţă care 
niciodată nu s-a mânjit de sânge. Am convingerea că s-ar fi 
amuzat cum nu se poate, să ştie că, la patruzeci de secole du- 
pă moartea lui, un dinte de-ai său avea să fie purtat spre stele. 

52. CÂNTECELE ÎNDEPĂRTATULUI PĂMÂNT 


Sosise vremea tranziţiei, a formulelor de rămas-bun - a 
unei despărțiri adânci ca moartea. Totuși, cât de multe la- 
crimi se vărsau - pe Thalassa ca și pe navă - domnea și un 
sentiment de eliberare. Deşi lucrurile n-aveau să mai fie ni- 
ciodată absolut la fel, viața putea acum reveni la normal. Vi- 
zitatorii erau asemeni unor oaspeţi care stătuseră puțin mai 
mult decât se cădea; era timpul să plece. 

Până şi președintele Farradine accepta această idee și-şi 
abandonase visul Olimpiadei interstelare. Avea consolări în- 
semnate; unitățile de înghețare din Golful Manglierilor se 
transferau pe Insula de Nord, iar primul patinoar de pe Tha- 
lassa avea să fie gata la timp pentru Jocurile Olimpice. Dacă 
aveau să fie pregătiți şi oarece concurenți, asta era altă pro- 
blemă, dar mulţi lassieni tineri petreceau ore întregi privi- 
ndu-i neîncrezători pe unii dintre marii campioni din trecut. 

Între timp, toți erau de acord că trebuia organizată o ce- 
remonie de rămas-bun, pentru a sărbători plecarea lui 
„Magellan”. Din păcate, puţini conveneau ce formă ar fi tre- 
buit să ia. Aveau loc nenumărate petreceri private - care-i 
supuneau pe toţi cei implicați unor considerabile tensiuni 
emoționale și fizice - dar nici una oficială, publică. 

Primărița Waldron, revendicând prioritatea în numele 
Tarnei, considera că ultima ceremonie ar fi trebuit să se des- 
făşoare la Prima Asolizare. Edgar Farradine argumenta că 
Palatul Prezidenţial, în pofida modestelor sale proporții, era 
mai adecvat. Cineva isteţ propuse drept compromis Krakanul, 
subliniind că faimoasele sale podgorii ar fi fost un loc cores- 
punzător pentru toasturile de despărțire. Chestiunea era încă 
nerezolvată, când Corporaţia de Transmisiuni Thalassiană - 
una dintre cele mai întreprinzătoare birocraţii ale planetei - 
acapară discret întregul proiect. 

Concertul de rămas-bun avea să fie ţinut minte și reluat 
de generaţiile viitoare. Nu se derulă nici un material video 
care să distragă simţurile - doar muzică și o scurtissimă na- 
rațiune. Moștenirea a două mii de ani a fost rememorată pen- 
tru a reaminti trecutul și a da speranțe de viitor. Nu era nu- 
mai un Recviem, ci și un Cântec de Leagăn. 

Încă mai părea un miracol faptul că după ce arta lor atin- 
sese perfecțiunea tehnologică, compozitorii puteau găsi ceva 


nou de spus. Timp de două mii de ani, electronica le oferise 
stăpânirea completă asupra tuturor sunetelor audibile pen- 
tru urechea omenească şi s-ar fi putut crede că toate posibi- 
litățile domeniului se epuizaseră demult. 

Existase, într-adevăr, cam un secol de piuituri, ciripituri și 
electroeructaţii, înainte ca muzicienii să fi stăpânit actualele 
puteri infinite şi să fi reîmbinat din nou cu succes tehnologia 
cu arta. Nimeni nu-i depășşise vreodată pe Beethoven sau pe 
Bach; dar unii se apropiaseră de ei. 

Pentru legiunile de ascultători, concertul fu un memento 
al lucrurilor pe care nu le cunoscuseră niciodată - lucruri ca- 
re-i aparțineau doar Pământului. Dangătul lent al puternice- 
lor clopote, urcând ca un fum invizibil din turlele vechilor ca- 
tedrale; cântul răbdătorilor barcagii, în limbi acum uitate pe 
vecie, vâslind împotriva refluxului în ultima geană de lumină 
a zilei; imnurile oştirilor mărşăluind în bătălii cărora Timpul 
le răpise toată suferinţa și răutatea; murmurul contopit a ze- 
ce milioane de voci pe când cele mai mari orașe ale omului se 
deșteptau în întâmpinarea zorilor; dansul rece al aurorei pes- 
te nesfârşitele mări de gheaţă; vuietul puternicelor motoare 
urcând pe drumul către stele. Pe toate acestea le auziră as- 
cultătorii în muzica desprinsă din noapte - cântecele înde- 
părtatului Pământ, purtate peste anii-lumină... 

Pentru momentul de încheiere, producătorii aleseseră ul- 
tima mare operă în tradiția simfonică. Scrisă în anii când Tha- 
lassa pierduse contactul cu Pământul, era complet nouă pen- 
tru public. Totuşi, tema ei oceanică o făcea deosebit de adec- 
vată ocaziei — iar impactul său asupra ascultătorilor era tot ce 
şi-ar fi putut dori compozitorul demult dispărut. 


„„„Când am scris «Lamentaţia pentru Atlantis», cu aproa- 
pe treizeci de ani în urmă, nu aveam în minte nici o imagine 
concretă; mă preocupau doar reacţiile emoționale, nu scenele 
explicite; doream ca muzica să transmită o senzaţie de mis- 
ter, de tristețe - de copleşitoare pierdere. Nu încerc să zu- 
grăvesc un portret sonor al oraşelor ruinate pline de peşti. 
Acum însă ceva straniu se petrece ori de câte ori aud Lento 
lugubre-ul - aşa cum fac, mental, chiar în acest moment... 

Începe la Bara 136, când seria de coarde, coborând spre 
cel mai de jos registru al orgii, întâlneşte pentru prima oară 
aria fără cuvinte a sopranei, urcând tot mai sus şi mai sus din 

adâncuri... Știți, desigur, că mi-am bazat această temă pe cân- 
tecele uriaşelor balene, acei viteji menestreli ai mării, cu care 
am încheiat pace prea târziu, prea târziu... Am compus-o pen- 
tru Olga Kondrashin, și nimeni alta n-ar putea cânta vreodată 
acele pasaje, fără susținere electronică... 

Când începe linia vocală, e ca și cum aș căuta ceva ce exis- 
tă cu adevărat. Stau în piața uriașă a unui oraș, aproape la fel 
de mare ca San Marco sau San Pietro. De jur împrejur sunt 
clădiri pe jumătate ruinate, asemenea unor temple grecești, 
şi statui răsturnate, învelite în alge, frunze verzi unduindu-se 
încet înainte şi-napoi. Totul e parţial acoperit de un strat gros 
de mâzgă. 

Piaţa pare la început goală; apoi observ ceva... răscolitor. 
Nu mă întrebaţi de ce e întotdeauna o surpriză, de ce o caut 
mereu pentru prima oară... 

În centrul pieţei se află o movilă cu un model de linii ra- 
diind dinspre ea. Mă întreb dacă sunt ziduri ruinate, parțial 
îngropate în clisă. Dar aranjamentul nu are nici un sens; iar 
apoi văd că movila... pulsează. 

Şi peste o clipă observ doi ochi mari, fără a clipi, privin- 
du-mă. 

Asta-i tot; nu se întâmplă nimic. Nu s-a întâmplat nimic 
aici timp de șase sute de ani, din noaptea aceea când bariera 
de pământ a cedat și marea s-a revărsat printre Coloanele lui 
Hercule. 

Lenfo-ul e mișcarea mea favorită, dar n-aş putea în cheia 
simfonia într-o asemenea stare de tragedie şi disperare. De 
aici, finalul, «Reînvierea». 

Știu, desigur, că Atlantida lui Platon n-a existat niciodată 
în realitate. Și tocmai din acest motiv, nu poate muri nicioda- 
tă. Întotdeauna va fi un ideal - un vis al perfecțiunii - un ţel 
care să inspire oamenii din toate epocile ce vor veni. Așadar, 
simfonia se sfârşeşte cu un marş triumfal spre viitor. 

Știu că interpretarea populară a marșului se referă la o 
Nouă Atlantidă ieșind din valuri. Aceasta e o versiune cam 
prea literală; pentru mine, finalul reprezintă cucerirea spa- 
țiului. Odată ce l-am găsit și l-am așternut pe partitură, mi-au 
trebuit luni întregi ca să scap de aceasta temă de închidere. 
Acele blestemate cincizeci de note îmi bubuiau în creier ca un 
ciocan, zi şi noapte... 


Acum, «Lamentaţia» există absolut separat de mine; a 
dobândit o viață a ei proprie. Chiar când Pământul nu va mai 
fi, ea va goni spre Galaxia Andromeda, împinsă de cincizeci 
de mii de megawați din transmiţătorul Interplanetar instalat 
în Craterul Țiolkovski. 

Cândva, peste secole sau milenii, va fi capturată - şi înțe- 
leasă.” 

Memorii vorbite - Serghei Di Pietro (3411-3509) 


53. MASCA DE AUR 


— Întotdeauna ne-am prefăcut că nu există, spuse Mirissa. 
Dar acum aș dori s-o văd - doar o dată. 

Loren tăcu un timp. Apoi răspunse: 

— După cum știi, căpitanul Bey n-a îngăduit niciodată 
vreun vizitator. 

Sigur că ştia; înțelegea şi motivele. Deși iniţial se iscaseră 
unele resentimente, toți oamenii de pe Thalassa își dădeau 
acum seama că micul echipaj al lui „Magellan” era mult prea 
ocupat ca să joace rolul de ghizi turistici - sau infirmiere - pe 
lângă imprevizibilii cincizeci la sută pe care i-ar fi apucat 
greaţa în sectoarele cu gravitație zero ale navei. Până și pre- 
şedintele Farradine fusese refuzat cu mult tact. 

— Am vorbit cu Moses - iar el a vorbit cu căpitanul. S-a 
aranjat totul. Dar trebuie să păstrăm secretul până pleacă nava. 

Loren o privi cu uimire; apoi surâse. Mirissa îl lua întot- 
deauna prin surprindere; făcea parte din farmecul ei. lar apoi 
își dădu seama, cu un junghi de tristețe, că nimeni de pe 
Thalassa nu avea mai mult dreptul la acest privilegiu; fratele 
ei era singurul alt lassian care făcuse călătoria. Căpitanul Bey 
era un om drept, dispus să modifice regulile la nevoie. Şi oda- 
tă ce nava plecase, peste doar trei zile, n-avea să mai conteze. 

— Şi dacă ai rău de spaţiu? 

— Nici măcar rău de mare n-am avut vreodată... 

— „„asta nu dovedește nimic... 

— „şi m-am consultat cu comandantul Newton. Mi-a dat 
o şansă de nouăzeci și cinci la sută. Și a propus naveta de la 
miezul nopţii - la ora aia nu va fi nici un sătean prin preajmă. 

— Te-ai gândit la toate, este? spuse Loren cu admiraţie 
sinceră. Ne vedem la Asolizarea Numărul Doi, cu cincispre- 
zece minute înainte de miezul nopții. 

Tăcu, apoi adăugă cu dificultate: 

— N-am să mai cobor. Te rog, urează-i lui Brant rămas-bun 
din partea mea. 

Acesta era un calvar pe care nu-l putea înfrunta. Într-ade- 
văr, nu mai pusese piciorul în reşedinţa familiei Leonidas de 
la ultimul voiaj al lui Kumar, când Brant se întorsese s-o con- 
doleze pe Mirissa. Era aproape ca şi cum Loren n-ar fi inter- 
venit niciodată în viaţa lor. 

lar el le-o părăsea inexorabil, căci acum o putea privi pe 
Mirissa cu dragoste, dar fără dorință. O emoție mai profun- 
dă - unul dintre cele mai cumplite chinuri pe care le suferise 
vreodată - îi inunda mintea. 

Tânjise şi sperase să-și vadă copilul - însă noul program 
al lui „Magellan” făcea acest lucru imposibil. Deşi auzise bătă- 
ile de inimă ale fiului său, amestecate cu cele ale mamei, 
n-avea să-l țină niciodată în braţe. 


Naveta sosi la întâlnire pe latura însorită a planetei, astfel 
că „Magellan” încă se mai afla la aproape o sută de kilometri 
distanţă, când Mirissa îl văzu pentru prima oară. Cu toate că-i 
ştia adevărata mărime, părea o jucărie de copil, scânteind la 
soare. 

De la zece kilometri, nu părea deloc mai mare. Creierul și 
ochii ei insistau că acele cercuri negre în jurul secțiunii cen- 
trale nu erau decât hublouri. Abia când nesfârşita carcasă 
curbată a navei se înălță deasupra lor, mintea Mirissei admi- 
se că erau valve de acostare, iar într-una dintre ele avea să 
intre şi naveta lor. 

Loren o privi neliniștit, în timp ce Mirissa își descheia ca- 
tarama de siguranţă; acesta era primejdiosul moment când, 
eliberat pentru prima oară din centură, pasagerul prea încre- 
zător îşi dădea seama deodată că imponderabilitatea nu era 
atât de plăcută pe cât păruse. Dar Mirissa se arăta complet la 
largul ei, în timp ce plutea prin ecluză, propulsată de câteva 
uşoare împingeri ale lui Loren. 

— Noroc că nu-i nevoie să intrăm în secția cu 1-g, aşa că 
vei evita problema de a te readapta de două ori. Nu va mai 
trebui să te preocupe gravitația până nu revii la sol. 

Ar fi fost interesant, își spuse Mirissa, să fi vizitat zonele 
de locuit din secțiunea rotativă a navei - dar asta ar fi impli- 
cat nesfârșite conversații politicoase și contacte personale, 


ultimul lucru de care avea acum nevoie. Îi părea destul de bi- 
ne că până şi căpitanul Bey încă se mai afla jos, pe Thalassa; 
nu era necesară nici măcar o vizită de curtoazie şi mulțumiri. 

Odată ce părăsiră ecluza, ajunseră într-un coridor tubular 
ce părea să se întindă pe toată lungimea navei. Într-o parte se 
afla o scară; în cealaltă, două şiruri de bucle flexibile, conve- 
nabile pentru mâini și picioare, lunecau încet în ambele di- 
recţii de-a lungul unor fante paralele. 

— Nu-i un loc prea fericit în care să te afli când accelerăm, 
explică Loren. Atunci devine un puț vertical - adânc de doi ki- 
lometri. E momentul când ai într-adevăr nevoie de scară şi de 
prize. Apucă-te doar de laţul ăla și lasă-l pe el să facă totul. 

Fură purtaţi fără efort cale de câteva sute de metri, după 
care cotiră pe un coridor în unghi drept cu cel principal. 

— Dă drumul curelei, spuse Loren, după alte câteva zeci 
de metri. Vreau să-ți arăt ceva. 

Mirissa eliberă priza și plutiră oprindu-se lângă o fereas- 
tră lungă și îngustă, amplasată într-o latură a tunelului. Privi 
prin geamul gros, într-o cavernă imensă, metalică, viu lumi- 
nată. Deşi era complet dezorientată, bănui că această mare 
cameră cilindrică acoperea aproape toată lățimea navei - iar 
bara aceea centrală trebuia, prin urmare, să fie dispusă de-a 
lungul axei sale. 

— Propulsia cuantică, anunță mândru Loren. 

Nici măcar nu încercă să le spună pe nume metalului în- 
velit și formelor de cristal, contraforturilor cu forme curioase 
ce ieşeau din pereţii sălii, constelaţiilor pulsatile de lumini, 
sferei de-un negru absolut care, chiar fiind complet lipsită de 
trăsături, părea oarecum să se rotească... Dar, după un timp, 
continuă: 

— Cea mai mare înfăptuire a geniului omenesc - ultimul 
dar al Pământului pentru copiii săi. Într-o bună zi, va face din 
noi stăpânii galaxiei. 

În cuvintele lui se simțea o aroganță care-o făcu pe Mirissa 
să tresară. Vorbea din nou vechiul Loren, cel de dinainte de-a 
fi fost înmuiat de Thalassa. Așa să fie, îşi spuse ea; o parte din 
el, însă, se schimbase pentru totdeauna. 

— Crezi, îl întrebă cu blândeţe, că galaxia va observa măcar? 

Totuși, era impresionată și privi mult timp enormele for- 
me fără înțeles care-l aduseseră pe Loren la ea, peste ani-lu- 
mină. Nu știa dacă să le binecuvânteze pentru ceea ce-i dăru- 

iseră sau să le blesteme pentru ceea ce-aveau să-i răpească în 
curând. 

Loren o conduse prin labirint, tot mai adânc, în inima lui 
„Magellan. Nici măcar o dată nu întâlniră vreo altă persoană; 
asta le amintea de proporţiile navei - şi de micimea echipa- 
jului său. 

— Aproape am ajuns, spuse Loren cu un glas scăzut, so- 
lemn. lar acesta e Păzitorul. 

Luată complet prin surprindere, Mirissa pluti spre chipul 
auriu ce-o privea din alcov, până fu gata să se ciocnească de 
el. Întinse o mână, pentru a simți metalul rece. Deci era real — 
şi nu, aşa cum își imaginase în primul moment, un holodisplay. 

— Ce... cine... este? șopti. 

— Avem la bord multe dintre cele mai mari comori ale ar- 
tei pământene, răspunse Loren cu mândrie sobră. Acesta era 
unul dintre cei mai vestiți. A fost un rege care-a murit foarte 
tânăr - când încă mai era abia un băiețandru... 

Glasul i se stinse, în timp ce împărtăşeau același gând. Mirissa 
trebui să-şi înghită lacrimile înainte de-a putea citi inscripţia 
de sub mască. 


TUTANKHAMON 
1370-1352 B.C. 
(Valea Regilor, Egipt, A.D. 1922) 


Da, avusese aproape exact aceeaşi vârstă cu Kumar. Chi- 
pul de aur îi privea peste milenii şi peste ani- lumină - chipul 
unui tânăr zeu doborât în floarea vârstei. Acolo se citea pu- 
tere şi încredere, dar încă nu avea aroganţa și cruzimea pe 
care i le-ar fi adus anii pierduţi. 

— De ce aici? întrebă Mirissa, pe jumătate ghicind răs- 
punsul. 

— Părea un simbol potrivit. Egiptenii credeau că dacă în- 
deplinesc ceremoniile cuvenite, morții vor exista din nou în- 
tr-un soi de Lume de Apoi. Superstiție pură, desigur - şi to- 
tuși, am făcut-o să se adeverească. 

„Dar nu în felul în care mi-aş fi dorit eu,” reflectă Mirissa 
cu tristețe. Pe când se uita în ochii negri ca abanosul ai băia- 
tului rege, care-o priveau din masca sa de aur neperisabil, îi 
venea greu să creadă că aceasta nu era decât o minunată 
operă de artă și nu o ființă vie. 


Nu-şi putea desprinde ochii de la privirea aceea calmă și 
totuşi hipnotică de dincolo de veacuri. Încă o dată întinse mâ- 
na şi mângâie un obraz de aur. Metalul preţios îi aminti din- 
tr-odată de o poezie pe care-o găsise în Arhivele Primei Asoli- 
zări, când ceruse computerului să caute cuvinte de mângâie- 
re prin literatura trecutului. Majoritatea sutelor de versuri 
fuseseră nepotrivite, dar acestea („Autor necunoscut - 
?1800-2100) conveneau perfect: 


Poartă înapoi strălucitoare la aurar moneda omului, 
Băieţii ce vor muri cu glorie și nicicând bătrâni nu vor fi. 


Loren aşteptă cu răbdare până când gândurile Mirissei își 
urmară cursul. Apoi introduse o cartelă în fanta aproape in- 
vizibilă de lângă masca mortuară și o uşă circulară se des- 
chise fără zgomot. 

Era ciudat să găseşti o garderobă plină de blănuri grele în 
interiorul unei nave spaţiale, dar Mirissa le putea aprecia ne- 
cesitatea. Temperatura coborâse deja cu multe grade, şi se 
pomeni dârdâind de frigul cu care nu era obișnuită. 

Loren o ajută să îmbrace termocostumul - nu fără greu- 
tate, în gravitația nulă - și plutiră spre un cerc de sticlă în- 
ghețată amplasat în peretele opus al micii încăperi. Trapa de 
cristal se abătu spre ei precum geamul unui ceas de buzunar, 
iar prin ea năvăli un val de aer glacial, cum Mirissa nu-și ima- 
ginase niciodată, necum să-l mai fi şi simţit. Fuioare subțiri 
de umezeală se condensară în aerul geros, dansând în jurul ei 
ca nişte stafii. Îl privi pe Loren ca pentru a spune: „Doar nu 
te-aștepţi să intru acolo!” 

El o luă de braţ, încurajator: 

— Nici o grijă - costumul te va proteja şi, peste câteva mi- 
nute, n-ai să mai simți frigul pe față. 

Îi venea greu să creadă una ca asta, dar avea dreptate. În 
timp ce-l urma prin trapă, respirând la început cu precauţie, 
fu surprinsă să descopere că experienţa nu era deloc neplă- 
cută. Într-adevăr, era de-a dreptul incitantă; pentru prima 
oară putu înțelege de ce unii oameni se duseseră de bună vo- 
ie în regiunile polare ale Pământului. 

Îşi putea imagina cu ușurință că se afla ea însăşi acolo, 
căci părea să plutească într-un univers înghețat, alb ca zăpa- 
da. De jur împrejurul ei se aflau faguri sclipitori care puteau 

fi făcuţi din gheaţă, alcătuind mii de celule hexagonale. Era 
aproape ca o versiune mai mică a scutului lui „Magellan - 
numai că aici unităţile aveau doar un metru lățime, fiind le- 
gate între ele prin mănunchiuri de țevi și snopi de cabluri. 

Deci aici erau, dormind toți în jurul ei - sutele de mii de 
coloniști pentru care Pământul, literalmente, încă mai era o 
amintire a zilei de ieri doar. Ce visau, se întrebă, la nici jumă- 
tate din somnul lor de cinci sute de ani? Visa cât de cât cre- 
ierul, în acest difuz tărâm al nimănui, dintre viață și moarte? 
Conform spuselor lui Loren, nu; dar cine-ar fi putut să fie cu 
adevărat sigur? 

Mirissa văzuse video-uri cu albine mişunând cu treburi 
misterioase, în stupul lor; se simţea ca o albină umană, ur- 
mându-l pe Loren, de mână, prin reţeaua de şine ce se încru- 
cișau pe suprafața uriaşului fagure. Acum se simţea absolut 
comod în imponderabilitate şi nici măcar nu-și mai dădea 
seama de frigul năpraznic. Într-adevăr, abia dacă mai era con- 
ştientă de propriu-i trup şi, uneori, trebuia să se convingă 
singură că nu era totul un vis din care avea să se deştepte 
într-un târziu. 

Celulele nu purtau nume, dar erau identificate toate prin- 
tr-un cod alfanumeric; Loren se duse fără ezitare spre H-354. 
La atingerea unui buton, containerul hexagonal de metal și 
de sticlă glisă în afară pe şine telescopice, pentru a o dezvălui 
pe femeia adormită dinăuntru. 

Nu era frumoasă - deși ar fi fost necinstit să judece orice 
femeie fără încununarea glorioasă a părului său. Avea pielea 
de o culoare cum Mirissa nu mai văzuse niciodată şi despre 
care ştia că devenise foarte rară pe Pământ - un negru atât 
de profund încât aproape lucea într-o nuanţă de albastru. Și 
era atât de impecabilă, încât Mirissa nu-și putu reține un spasm 
de invidie; în minte-i apăru imaginea fugară a unor trupuri 
înlănțuite, abanos şi fildeş - o imagine care, știa bine, avea 
s-o urmărească în anii ce urmau. 

Privi din nou chipul. Chiar și în acest repaus lung de se- 
cole, indica hotărâre şi inteligență. „Am fi fost prietene?” se 
întrebă Mirissa. „Îndoi-m-aş; ne asemănăm prea mult. 

Deci tu eşti Kitani, şi porți primul copil al lui Loren spre 
stele. Dar fetița va fi într-adevăr prima, de vreme ce se va 
naște la sute de ani după băieţelul meu? Prima sau a doua, îi 
doresc numai bine...” 


Încă mai era amorţită, deşi nu numai de frig, când uşa de 
cristal se închise în urma lor. Loren o conduse uşor înapoi de-a 
lungul coridorului, pe lângă Păzitor. 

Încă o dată degetele ei mângâiară obrazul nemuritorului 
băiat de aur. Preţ de-un șocant moment, îl simţi cald la atin- 
gere; apoi îşi dădu seama că trupul ei încă se mai adapta la 
temperatura normală. 

N-avea să dureze decât câteva minute; dar cât timp tre- 
buia, se întrebă, pentru a i se topi gheaţa din jurul inimii? 


54. RĂMAS-BUN 


„Aceasta e ultima oară că-ți mai vorbesc, Evelyn, înainte 
de a-mi începe lungul drum. Încă mă mai aflu pe Thalassa, 
dar naveta va decola spre «Magellan» în câteva minute; nu 
mai am nimic de făcut - până la planeta de destinaţie, peste 
trei sute de ani... 

Mă încearcă o mare tristeţe, căci tocmai mi-am luat ră- 
mas-bun de la cea mai dragă prietenă a mea de-aici, Mirissa 
Leonidas. Cât ţi-ar mai fi plăcut s-o cunoşti! Poate că e cea 
mai inteligentă persoană pe care-am cunoscut-o pe Thalassa 
şi am purtat conversații lungi împreună - deși mă tem că 
unele semănau mai mult cu monologurile pentru care mă cri- 
ticai atât de des... 

M-a întrebat despre Dumnezeu, firește; dar poate că în- 
trebarea ei cea mai pertinentă a fost una. la care, pur şi sim- 
plu, n-am ştiut ce să-i răspund. 

Curând, după ce iubitul ei frate mai mic a murit, m-a în- 
trebat: «Care e scopul suferinței? Servește vreo funcţie biolo- 
gică?» 

Cât de ciudat e că nu m-am gândit niciodată serios la asta! 
Ne-am putea închipui o specie inteligentă care funcționează 
perfect, amintindu-şi de morţi, fără nici o emoție - dacă își 
aminteşte de ei cât de cât. Ar fi o societate complet inumană, 
dar ar putea înregistra succese cel puţin la fel de mari ca ale 
termitelor și furnicilor de pe Pământ. 

S-ar putea, oare, ca durerea după cei morți să fie un pro- 
dus secundar accidental - patologic chiar - al iubirii, care, fi- 
reşte, are o funcţie biologică esenţială? E un gând straniu și 
tulburător. Totuși, emoţiile noastre sunt acelea care ne fac 

umani; cine le-ar abandona, chiar știind că fiecare nouă iubi- 
re e încă un ostatic al acelor teroriști gemeni, Timpul și Soarta? 

Mi-a vorbit adesea despre tine, Evelyn. O nedumerește 
faptul că un bărbat poate iubi o singură femeie toată viața, fă- 
ră a căuta alta, atunci când ea nu mai e. Odată, am tachinat-o 
spunând că fidelitatea le este aproape la fel de străină lassie- 
nilor ca gelozia; a replicat că ea, una, câștigase, pierzându-le 
pe amândouă. 

Mă cheamă; naveta aşteaptă. Acum trebuie să-mi iau ră- 
mas-bun pentru totdeauna de la Thalassa. Și începe să se 
şteargă și imaginea ta. Deşi mă pricep să le dau sfaturi celor- 
lalți, poate că m-am agăţat prea îndelung de propria mea du- 
rere şi nu-i folosește cu nimic memoriei tale. 

Thalassa m-a ajutat să mă vindec. Acum mă pot bucura că 
te-am cunoscut, mai degrabă decât să jelesc fiindcă te-am 
pierdut. 

Un calm straniu m-a cuprins. Pentru prima oară, simt că 
înţeleg cu adevărat conceptele vechilor mei prietni budhiști 
despre Detașare - chiar şi despre Nirvana... 

Și dacă nu mă voi deștepta pe Sagan Doi, așa să fie. Munca 
mea aici e încheiată, și sunt foarte mulțumit.” 


55. PLECAREA 


Trimaranul ajunse la marginea întinderii de vareh chiar 
înainte de miezul nopţii, iar Brant ancoră în treizeci de metri 
de apă. Avea să înceapă aruncarea mingilor-spioni în zori, 
până când se întindea gardul între Scorpville şi Insula de Sud. 
Odată ce se realiza acest lucru, toate intrările și ieşirile aveau 
să fie observate. Dacă scorpionii găseau vreo minge-spion și 
o duceau acasă ca trofeu, cu atât mai bine. Avea să funcțione- 
ze în continuare, transmițând fără-ndoială informații și mai 
utile decât din larg. 

Acum nu mai avea nimic de făcut, decât să se culce în am- 
barcaţiunea ce se legăna încet şi să asculte muzica blândă de 
la Radio Tarna, de-o sobrietate complet necaracteristică pen- 
tru ei. Din când în când, se difuza câte un anunţ, câte un me- 
saj de bunăvoință sau o poezie în cinstea vizitatorilor. Puţini 
oameni aveau să doarmă în noaptea aceea, pe insulă; Mirissa 
se întrebă fugar ce gânduri treceau prin mintea lui Owen 
Fletcher și a tovarășilor săi de exil, debarcațţi pe o lume stră- 


ină pentru tot restul vieţii lor. Ultima oară când îi văzuse în- 
tr-o emisiune video din Insula de Nord, nu păreau deloc ne- 
fericiţi și discutau cu însufleţire ocaziile locale de afaceri. 

Brant era atât de tăcut, încât l-ar fi crezut adormit, dacă 
strânsoarea mâinii lui peste a ei n-ar fi fost fermă ca întot- 
deauna, în timp ce zăceau unul lângă altul, privind stelele. Se 
schimbase - poate chiar mai mult decât ea. Era mai puţin ne- 
răbdător, mai cumpătat. Cel mai bun lucru era că acceptase 
deja copilul, cu cuvinte a căror generozitate o mișcase până la 
lacrimi: „Va avea doi taţi.” 

Acum la Radio Tarna începea ultima şi absolut inutila nu- 
mărătoare inversă dinaintea lansării - cea dintâi pe care o 
auzise vreun lassian, cu excepţia înregistrărilor istorice din 
trecut. „Vom vedea ceva măcar?” se întreba Mirissa. „«Magellan» 
este în cealaltă parte a lumii, plutind la zenit deasupra unei 
emisfere oceanice. Avem între noi toată grosimea planetei...” 

— „Zero... spuse Radio Tarna - şi, instantaneu, emisia fu 
inundată de-un vuiet de zgomot alb. Brant întinse mâna spre 
butonul de comandă și abia întrerupse sunetul, când explodă 
toată bolta cerească. 

Întregul orizont era tivit cu foc. La nord, sud, est, vest - nu 
se distingea nici o diferenţă. Șuvoaie prelungi de foc se iveau 
din ocean, ridicându-se la jumătatea înălțimii spre zenit, în 
spectacolul unei aurore cum Thalassa nu mai cunoscuse nici- 
odată și nici n-avea să mai cunoască. 

Era frumos dar inspira teamă. Acum Mirissa înțelese de 
ce „Magellan” fusese amplasat în partea opusă a lumii; totuşi, 
aceasta nu era propulsia cuantică propriu-zisă, ci simplele 
energii răzlețe ce se scurgeau din ea, pentru a fi absorbite 
inofensiv în ionosferă. Loren îi spusese ceva de neînțeles des- 
pre undele de șoc super-spaţiale, adăugând că nici măcar in- 
ventatorii propulsiei nu înțeleseseră vreodată fenomenul. 

Se întrebă un moment ce-aveau să creadă scorpionii des- 
pre acele artificii celeste; vreo urmă a acestei furii actinice 
trebuia fără-ndoială să se infiltreze prin pădurea de vareh, spre 
a ilumina aleile așezărilor lor scufundate. 

Poate că nu era decât o închipuire, dar razele radiante, 
multicolore, care formau coroana de lumină înconjurătoare, 
păreau a se târî încet pe cer. Sursa energiei lor câștiga viteză, 
accelerând pe orbită spre a se despărți pentru totdeauna de 
Thalassa. Trecură multe minute înainte ca Mirissa să poată fi 

absolut sigură de existența acestei mișcări; în același timp, 
intensitatea spectacolului scăzuse și ea apreciabil. 

Apoi, brusc, încetă. Radio Tarna reveni în emisie, cam cu 
răsuflarea tăiată. 

— „totul conform planului... acum nava se reorientează... 
alte manifestări mai târziu, dar nu la fel de spectaculoase... 
toate etapele desprinderii inițiale se vor desfășura în partea 
opusă a lumii, dar îl vom putea vedea direct pe „Magellan” 
peste trei zile, când iese din sistem... 

Mirissa abia auzea cuvintele, privind spre cerul unde re- 
veneau acum stelele - stelele pe care n-avea să le mai poată 
vedea nicicând fără a-şi aminti de Loren. Acum era secătuită 
de orice emoție; dacă avea lacrimi, acestea urmau să-i vină 
mai târziu. 

Simţi braţele lui Brant împrejurul ei şi le primi cu bucurie 
mângâierea, împotriva singurătăţii spațiului. Aici era locul ei; 
inima sa n-avea să mai rătăcească iarăşi. Căci, în sfârșit, înţe- 
legea; deşi îl iubise pe Loren pentru puterea lui, pe Brant îl iu- 
bea pentru slăbiciunea lui. 

„Cu bine, Loren,” şopti, „fie să ai parte de fericire în lumea 
aceea îndepărtată pe care tu şi copiii tăi o veţi cuceri în nu- 
mele omenirii. Dar să te gândeşti la mine uneori, rămasă în 
urmă cu trei sute de ani pe drumul dinspre Pământ.” 

În timp ce-i mângâia părul cu o blândeţe stângace, Brant 
îşi dorea să fi avut cuvinte de alinare, deși știa că tăcerea era 
cea mai potrivită. Nu-l încerca nici un simțământ de victorie; 
chiar dacă Mirissa era din nou a lui, vechea lor tovărășie, li- 
beră de orice griji, se pierduse în negura amintirii. Brant știa 
că, în toate zilele vieţii lui, duhul lui Loren avea să apară între 
ei - duhul unui om ce n-avea să fie nici cu-o zi mai bătrân pe 
vremea când ei urmau a fi pulbere risipită-n vânt. 


Când, trei zile mai târziu, „Magellan” se înălță deasupra ori- 
zontului răsăritean, arăta ca o stea orbitoare, prea luminoasă 
pentru a o privi cu ochiul liber, deşi propulsia cuantică fusese 
aliniată atent, astfel ca partea cea mai mare din scurgerile de 
radiaţii să nu atingă planeta Thalassa. 

Săptămână după săptămână, lună de lună, păli încet, deși 
chiar și când reveni la lumina zilei continua să fie uşor de gă- 
sit, dacă știai exact unde să priveşti. lar noaptea, ani de zile, 
fu adesea cea mai strălucitoare dintre stele. 


Mirissa o văzu pentru ultima oară, chiar înainte ca imagi- 
nea să fi început a-i păli. Timp de câteva zile, propulsia cuan- 
tică - acum îmblânzită inofensiv de către distanţă - fusese pe- 
semne orientată direct spre Thalassa. 

Atunci se afla la cincisprezece ani-lumină depărtare, dar 
nepoților ei nu le fu greu deloc să indice steaua albastră, de 
magnitudine trei, care licărea deasupra foişoarelor barierei 
antiscorpioni electrificate. 


56. SUB INTERFAȚĂ 


Încă nu erau inteligenţi, dar posedau curiozitate - iar aces- 
ta era primul pas pe nesfârşitul drum. 

Asemenea, multora dintre crustaceele ce prosperaseră 
cândva în mările Pământului, puteau supraviețui pe uscat 
perioade nedefinite. Până în ultimele câteva secole, însă, avu- 
seseră puține îndemnuri s-o facă; marile păduri de vareh le 
satisfăceau toate nevoile. Frunzele lungi și zvelte le serveau 
drept hrană; lujerii duri reprezentau materia de bază a arti- 
factelor lor primitive. 

Nu avuseseră decât doi dușmani naturali. Unul din ei era 
un pește abisal uriaș însă foarte rar - aproape doar o pereche 
de fălci vorace atașate de un stomac niciodată sătul. Cealaltă 
era o gelatină veninoasă, pulsatilă - forma motrice a polipilor 
giganţi - care aşternea uneori fundul mării cu moarte, lăsând 
în urma ei un deșert pustiit. 

Cu excepţia excursiilor sporadice prin interfața aer/apă, 
scorpionii şi-ar fi putut petrece întreaga existență în mare, 
perfect adaptaţi mediului lor. Dar - spre deosebire de furnici 
şi de termite - încă nu intraseră în nici o fundătură a evoluţi- 
ei. Încă mai puteau reacționa în faţa schimbării. 

lar schimbarea, deși deocamdată doar pe-o scară foarte 
redusă, apăruse într-adevăr în acea lume oceanică. Lucruri 
minunate căzuseră din cer. Acolo de unde veniseră acestea, 
trebuiau să mai fie și altele. Când erau pregătiți, scorpionii 
urmau să plece în căutarea lor. 

În lumea atemporală a mării thalassiene nu exista nici o 
grabă deosebită; aveau să treacă mulţi ani până să-şi între- 
prindă primul asalt asupra elementului străin de unde cer- 
cetaşii lor reveniseră cu rapoarte atât de stranii. 

Nici nu le putea trece prin minte că alți cercetaşi raportau 
despre ei. lar când, în sfârşit, se puseră în mişcare, momentul 
fu cum nu se poate mai nefericit. 

Au avut ghinionul să iasă pe uscat în timpul celui de-al 
doilea mandat, absolut neconstituțional dar extrem de com- 
petent, al președintelui Owen Fletcher. 


IX. SAGAN DOI 


57. VOCILE TIMPULUI 


Astronava „Magellan"” se afla încă la doar câteva ore-lumi- 
nă distanţă, când s-a născut Kumar Lorenson, dar tatăl său 
dormea deja şi n-a aflat vestea decât peste alte trei sute de ani. 

A plâns, la gândul că somnul lui fără vise acoperise în- 
treaga viață a primului său copil. Când urma să poată face fa- 
ță calvarului, avea să deschidă documentele care-l așteptau 
în băncile de memorie. Avea să-şi privească fiul crescând spre 
bărbăţie și să-i audă glasul strigând peste veacuri, cu salutări 
cărora niciodată nu le mai putea răspunde. 

Şi avea să vadă (nu exista nici o cale de-a o evita) înceata 
îmbătrânire a fetei demult dispărute pe care o ţinuse în bra- 
țe - cu doar câteva săptămâni în urmă. Ultimul ei bun-rămas 
avea să ajungă la el de pe buze zbârcite, făcute de mult praf şi 
pulbere. 

Jalea, deşi sfâșietoare, avea să-i treacă treptat. Lumina unui 
nou soare inunda cerul în faţă; și, curând, avea să urmeze o 
nouă naştere, pe lumea care deja atrăgea nava „Magellan” pe 
ultima sa orbită. 

Într-o zi, durerea avea să dispară; amintirea, însă, niciodată. 


— SFÂRŞIT — 

